Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
បណ្ណបើកបរអន្តរជាតិអាចបើកបរបាន៩៩ប្រទេស ខណៈនេះជាឯកសារសម្រាប់ការស្នើសុំ	https://business-cambodia.com/articles/international-driving-permit	យោងតាមក្រសួងសាធារណការ និងដឹកជញ្ជូន កាលពីពេលកន្លងទៅបានបង្ហាញពីឯកសារ និងកម្រៃជើងសារ នៃការផ្ដាស់ប្ដូរបណ្ណបើកបរអន្តរជាតិ ដែលបណ្ណបើកបរនេះអាចឲ្យអ្នកបើកបរបើករថយន្ដបានដល់ទៅ ៩៩ ប្រទេសឯណោះ។ ក្នុងនោះសម្រាប់ការផ្លាស់ប្ដូរបណ្ណបើកបរនេះវិញ ក៏មានភាពងាយស្រួលផងដែរ ដោយគ្រាន់តែលោកអ្នកយកបណ្ណបើកបរជាតិរបស់លោកអ្នកទៅប្តូរជាការស្រេច។ ខាងក្រោមនេះជាឯកសារ និងកម្រៃជើងសារ ដើម្បីប្តូរយកបណ្ណបើកបរអន្តរជាតិ ទុកសម្រាប់ការបើកបរទៅក្រៅប្រទេស៖ ១. បណ្ណបើកបរ (ច្បាប់ដើម) ២. អត្តសញ្ញាណប័ណ្ណសញ្ជាតិខ្មែរ (ច្បាប់ចម្លងដែលមានបញ្ជាក់ពីអាជ្ញាធរមានសមត្ថកិច្ច) ៣. រូបថតខ្នាត ៤.៥ x ៤.៥ ផ្ទៃពណ៌សចំនួន ៤សន្លឹក ចំពោះកម្រៃសេវាសម្រាប់ការស្នើសុំប្ដូរបណ្ណបើកបរអន្តរជាតិនេះវិញ គឺមានតម្លៃ ២៥០០០០(ម្ភៃប្រាំម៉ឺនរៀល) រៀល។ គួរជំរាបផងដែរថា អ្នកមានបណ្ណបើកបរអន្តរជាតិ អាចបើកបរបាននៅតាមបណ្ដាប្រទេសដែលបានចុះហត្ថលេខី លើអនុសញ្ញាស្ដីពីចរាចរណ៍ផ្លូវគោក(៩៩ប្រទេស) ទីក្រុងវីយ៉នថ្ងៃទី១៩ ខែកញ្ញា ឆ្នាំ១៩៤៩ ។ សម្រាប់សុពលភាពរបស់ បើកបរអន្តរជាតិមានសុពលភាព១ (មួយ)ឆ្នាំស្របតាមអនុសញ្ញាស្ដីពីចរាចរណ៍ផ្លូវគោក ទីក្រុងវីយ៉ន ថ្ងៃទី១៩ ខែកញ្ញា ឆ្នាំ១៩៤៩៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T07:29:23.140Z", "category": "ព័ត៌មានថ្មីៗ", "views": 2705, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គួរទិញទុកឬលក់ចេញ ខណៈអ្នកជំនាញថាមាសអាចនឹងហក់ឡើងដល់ជិត៥ពាន$ក្នុងមួយតម្លឹង?	https://business-cambodia.com/articles/should-you-buy-gold-today	នៅឆ្នាំ២០២៣នេះយើងសង្កេតឃើញថា តម្លៃហាងឆេងមាសបន្តហក់ឡើងគួរឲ្យកត់សម្គាល់ ហើយបើគិតត្រឹមថ្ងៃនេះ តម្លៃមាសលើទីផ្សារអន្តរជាតិឡើងដល់១,៨៧៧ដុល្លារក្នុងមួយអោន( ស្មើនឹង២,២៦១ដុល្លារក្នុងមួយតម្លឹង) នេះបើយោងតាមវេបសាយGoldprice។  កាលពីពេលថ្មីៗនេះ លោក Juerg Kiener ប្រធាននាយកគ្រប់គ្រងក្រុមហ៊ុន Swiss Asia Capital បានឲ្យដឹងថាតម្លៃមាសអាចនឹងហក់ឡើងពី២,៥០0ដុល្លារទៅ៤,០០០ដុល្លារក្នុងមួយអោននៅអំឡុងពេលណាមួយនៅឆ្នាំ២០២៣នេះ។ លោកបន្តទៀតថាវាជាឱកាសល្អសម្រាប់ទីផ្សារមាសក្នុងការធ្វើចលនាហក់ឡើងពោលគឺមិនមែនហក់ឡើងត្រឹម១០ឬ២០%នោះទេ តែវាអាចនឹងហក់ឡើងខ្ពស់បំបែកកំណត់ត្រាតម្លៃថ្មីទៀតផង។ លោកបានបង្ហាញហេតុផលមួយចំនួនដែលអាចនឹងធ្វើឲ្យហាងឆេងមាសឡើងថ្លៃ។ ត្រង់នេះលោកបានពន្យល់ថាសេដ្ឋកិច្ចប្រទេសជាច្រើននឹងជួបវិបត្តិនៅក្នុងឆ្នាំ២០២៣ខាងមុខជាពិសេសនៅត្រីមាសទីមួយដែលធ្វើឲ្យធនាគារកណ្ដាលនៃប្រទេសមួយចំនួនធំចាប់ផ្ដើមបន្ថយការដំឡើងការប្រាក់របស់ខ្លួនដែលធ្វើឲ្យទីផ្សារមាសមានភាពទាក់ទាញសម្រាប់អ្នកវិនិយោគ។ លោក Juerg Kiener ក៏បានបង្ហើបផងដែរថា អ្នកវិនិយោគអាចសំឡឹកទៅលើមាសខណៈអតិផរណានៅតែខ្ពស់ មាសគឺជារបស់ដែលអាចប្រឆាំងនឹងការកើនឡើងនៃអតិផរណាដែលអ្នកគួរតែវិនិយោគដើម្បីបញ្ចូលទៅក្នុងផលប័ត្រវិនិយោគរបស់អ្នក។  តើពេលនេះអ្នកទិញទុកឬទេ?  បើតាមការលើកឡើងរបស់លោក សួន សាង នាយកប្រតិបត្តិក្រុមហ៊ុន Golden Fortune Derivatives Exchange បានឲ្យដឹងថាឆ្នាំ២០២៣តម្លៃចាប់ផ្ដើមហក់ឡើងព្រោះតែមានការព្រួយបារម្ភពីបញ្ហាកូវីដ១៩ បញ្ហាវិបត្តសេដ្ឋកិច្ចដែលអាចកើតឡើងនៅពេលខាងមុខនិងបញ្ហាអតិផរណានៅខ្ពស់។ យ៉ាងណាមិញ លោកលើកឡើងថាបើទោះបីជាតម្លៃមាសងើបឡើងក៏ដោយ តែបើមើលមកតម្លៃពិតប្រាកដរបស់មាសឃើញថាតម្លៃវាមិនសមនឹងតម្លៃបច្ចុប្បន្ននោះទេ។ ត្រង់នេះតាមការយល់ឃើញរបស់លោក តម្លៃមាសបច្ចុប្បន្ននៅខ្ពស់ ហើយបច្ចុប្បន្នតម្លៃមាសគួរតែ១,៦០០ទៅ១,៧០០ដុល្លារជាងក្នុងមួយអោន តែប៉ុន្ដែដោយសារមនុស្សមួយចំនួនសម្រុកទិញមាសទុកទើបធ្វើឲ្យតម្លៃមាសឡើងថ្លៃ។ លោកបានបន្ថែមទៀតថា តាមទស្សនៈរបស់លោកផ្ទាល់ លោកយល់ថា ហាងឆេងមាសទោះជាវាបន្តឡើងក៏មិនឡើងខ្លាំងទៀតដែរ ដោយសារធនាគារកណ្ដាលអាមេរិក( Fed) នឹងមិនកាត់អត្រាការប្រាក់ដុល្លារនោះទេ ពោលគឺគាត់នៅតែប្រកាន់ជំហប្រឆាំងនឹងអតិផរណា ដែលជាសម្ពាធមួយមិនឲ្យមាសហក់ឡើងខ្ពស់បាន។ ចំពោះសំណួរសួរថា តើពេលនេះគួរទិញមាសទុកឬទេ លោកបានផ្ដល់យោបល់ថាបើទិញមាសទុកគឺអាចទិញទុករយៈពេលខ្លី។ ត្រង់នេះលោកបញ្ជាក់ថាអំឡុងពេលនេះសន្ទុះមាសហក់ឡើងតែរយៈពេលខ្លីប៉ុណ្ណោះ ប៉ុន្ដែវាអាចនឹងធ្លាក់មកវិញខ្លាំង ដូច្នេះគួររងចាំវាធ្លាក់សិនចាំទិញទុក។ ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T07:27:52.719Z", "category": "ហិរញ្ញវត្ថុ", "views": 5073, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
iphone កាន់តែអស្ចារ្យ! Apple គ្រោងនឹងប្រើប្រាស់បន្ទះឈីប Wi-Fi របស់ខ្លួននាពេលអនាគត	https://business-cambodia.com/articles/apple-plan-create-own-wifi	ក្រុមហ៊ុន Apple គ្រោងដាក់ឱ្យប្រើប្រាស់បន្ទះឈីបមួយដែលអាចគ្រប់គ្រង Wi-Fi និងប៊្លូធូសនៅក្នុងទូរសព្ទ iphone របស់ខ្លួននៅថ្ងៃអនាគត។ នេះបើយោងតាមការចុះផ្សាយរបស់សារព័ត៌មាន BLOOMBERG កាលពីថ្ងៃទី ១0 ខែមករា ឆ្នាំ ២០២៣ កន្លងទៅនេះ។ ប្រភពដដែល បានឱ្យដឹងថា ដោយមិនមានការរំខានដោយការធ្លាក់ចុះទាំងនេះ ក្រុមហ៊ុនគ្រោងនឹងពង្រីកមហិច្ឆតាឥតខ្សែរបស់ខ្លួនដើម្បីរួមបញ្ចូល Wi-Fi និង Bluetooth ។ Apple ត្រូវបានគេសន្មត់ថាសង្ឃឹមថានឹងដឹកជញ្ជូនបន្ទះឈីបទាំងនេះនៅក្នុងផលិតផលថ្មីដែលចាប់ផ្តើមនៅឆ្នាំ ២០២៥ ដោយធ្វើការឆ្ពោះទៅរកគោលដៅចុងក្រោយនៃការកសាងសមត្ថភាព Wi-Fi, Bluetooth និង cellular modem ទៅក្នុងបន្ទះឈីបតែមួយ។ ដែលវាជាពិតជាងាយស្រួលកាន់តែខ្លាំងជាមុនថែមទៀត មិនថាអតិថិជន ទៅដល់កន្លែងនោះទេ អតិថិជនមិនបារម្ភថាគ្មានអីនធើណែតប្រើទៀតឡើយ ពោលអតិថិជនទាំងអស់អាចផ្ជាប់ Wi-Fi នៅលើទូរសព្ទរបស់ខ្លួនបាន។ គួរជម្រាបផងដែរថា ក្រុមហ៊ុន Apple មានបទពិសោធន៍ខ្លះជាមួយបន្ទះឈីបឥតខ្សែ លើសពីការងារនៅពីក្រោយឆាករបស់ខ្លួនលើម៉ូដឹមកោសិការបស់ខ្លួន។ អង្គដំណើរការ W1, W2, និង W3 ទាំងអស់ត្រូវបានប្រើប្រាស់នៅក្នុង AirPods និង Apple Watches ផ្សេងៗគ្នា ដើម្បីផ្តល់នូវការភ្ជាប់ Wi-Fi និង Bluetooth និងដើម្បីគាំទ្រមុខងារបន្ថែមលើសពីអ្វីដែលនៅក្នុងស្តង់ដារ Bluetooth spec ៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T07:25:07.933Z", "category": "កំពូលអ្នកលក់", "views": 617, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "tiny", "noisy" ] }
ក្រៅពីភ្នំពេញលោក សន សៀប បង្ហើបទីតាំងដីនៅខេត្ដចំនួន ២ ទៀតដែលអ្នកវិនិយោគគួរសម្លឹងមើល បើចង់ចំណេញ	https://business-cambodia.com/articles/sorn-seap-land-locations-in-two-more-provinces	មែនទែនទៅការជ្រើសរើសទីតាំងដីគឺជារឿងសំខាន់ ព្រោះថាការវិនិយោគដីធ្លីគឺអាស្រ័យទៅលើទីតាំងនេះឯង ដូច្នេះប្រសិនបើរើសត្រូវទីតាំងលោកអ្នកប្រាកដជាអាចទាញចំណូលបានច្រើន ប៉ុន្តែបើរើសខុសកន្លែងអាចនឹងមិនងាយបានផលចំណេញហើយក៏អាចកប់លុយចោលផងដែរ។ ទាក់ទងនិងការជ្រើសរើសទីតាំង ក្នុងនោះដែលលោក សន សៀប ដែលជាប្រធានសមាគមអ្នកវាយតម្លៃនិងភ្នាក់ងារអចលនវត្ថុកម្ពុជា ( CVEA )សម្រាប់អាណត្តិទី៨ ឆ្នាំ២០២៣-២០២៤  បានបង្ហើបពីតំបន់សក្កានុពលចំនួនពីរកន្លែងទៀតក្រៅពីភ្នំពេញ ដែលអ្នកវិនិយោងគួរសម្លឹង។ ដោយតំបន់ដែលមានសក្កានុពលក្រៅពីភ្នំពេញ គឺមាន ខេត្តព្រះសីហនុ និង ខេត្តសៀមរាប។ ថ្លែងប្រាប់ Business Cambodia លោក សន សៀប បានឱ្យដឹងថា “ តាមការសង្កេតរបស់ខ្ញុំទីតាំងដែលមានសក្កានុពលគឺមាន៣ ទីតាំងទីមួយនៅភ្នំពេញគឺនៅតំបន់ដែលកំពុងអភិវឌ្ឍន៍ដែលនៅជាយក្រុង ហើយមួយទៀតគឺនៅខេត្តព្រះសីហនុនៅតំបន់រាម តាមការអង្កេររបស់ខ្ញុំគិតថាតំបន់រាមនឹងក្លាយទៅជាទីក្រុងទំនើបនៅរយៈពេល៥  ឆ្នាំទៅ១០ ទៀត និងចុងក្រោយគឺខេត្តសៀមរាប”។ លោកក៏បានបញ្ចាក់ថាមូលហេតុដែលតំបន់ទាំងនោះជាតំបន់សក្កានុពលក៏ព្រោះតែ សម្បូរទៅដោយអ្នកវិនិយោងធំ។ ១. រាជធានីភ្នំពេញ លោក សន សៀប បានលើកឡើងថាចំពោះនៅរាជធានីភ្នំពេញ ទីតាំងដែលល្អរួម មាន ទិសខាងត្បូង ទិសខាងជើង និង ទិសខាងកើត ដែលជាតំបន់ជាយក្រុង ចាប់ពី២០ គីឡូម៉ែត្រពីក្នុងក្រុង។ សម្រាប់ទិសខាងត្បូងរួមមានតំបន់អភិវឌ្ឍថ្មី មានផ្លូវ៦០ម៉ែត្រ តំបន់អភិវឌ្ឍន៍ចម្រុះ ខុនដូ គម្រោងបុរីធំៗផ្សារទំនើបចំនួន៣ ហើយក៏ផ្សារទំនើបAEON3 ដែលទើបសម្ពោធបើកដំណើរការកាលចុងឆ្នាំមុន បូករួមនឹងព្រលានយន្តហោះថ្មី និងផ្លូវក្រវ៉ាត់ក្រុងទី៣ដែលកំពុងស្ថាបនា បានធ្វើឱ្យតំបន់នោះមានការទាក់ទាញ និងរីកចម្រើនលឿនក្នុងពេលបច្ចុប្បន្ននេះ។ រីឯ ទិសខាងជើងវិញ មានផ្លូវជាតិលេខ6A មានទន្លេអមសងខាង ចន្លោះពេលពី២ទៅ៥ឆ្នាំទៀត ជ្រោយចង្វារក្លាយជាតំបន់អភិវឌ្ឍន៏ចម្រុះ គម្រោងOCIC និងបុរីធំៗនានានឹងបញ្ចប់ការសាងសង់ កំណើនប្រជាពលរដ្ឋទៅរស់នៅតំបន់នោះកើនឡើង និងគម្រោងបុរីជាច្រើនទៀតកំពុងសាងសង់ផងដែរ។ ដោយឡែក ចំពោះទិសខាងកើត តាមផ្លូវជាតិលេខ១មានបុរីប៉េង ហ៊ួត បឹងស្នោរ កោះនរាកំពុងអភិវឌ្ឍផងដែរ តភ្ជាប់មកកោះពេជ្រ និងជាតំបន់លំនៅដ្ឋានចម្រុះ និងបែបដំណាំហូបផ្លែនៅតំបន់ព្រែកឯង ឬកៀនស្វាយ មានដីទំនេរច្រើន ហើយក៏មានផ្លូវតភ្ជាប់ខ្វាត់ខ្វែងទៅតំបន់ព្រលានយន្ត ហោះថ្មីជាដើម។ ២.ខេត្តព្រះសីហនុ បច្ចុប្បន្នខេត្តព្រះសីហនុកំពុងអភិវឌ្ឍន៍ខ្លាំង បន្ទាប់ពីមានផ្លូវល្បឿនលឿនចូលមក។ បើនិយាយចំពោះទីតាំងវិញតំបន់ដែលល្អមាននៅតំបន់ដែលជាប់ឆ្នេរ ឬនៅជិតផ្សារជាដើម ប៉ុន្ដែទីតាំងដែលមានសក្កានុពលបំផុតគឺនៅតំបន់រាម ។ ប្រធានសមាគមខាងលើបានបញ្ជាក់ថាមូលហេតុដែលរាមជាទីតាំងល្អក៏ព្រោះតែនៅទីនោះគឺមានផ្លូវធំជាច្រើនខ្សែរ និងសម្បូរទៅដោយដីធំៗ ហើយក៏សម្បូរអ្នកវិនិយោគធំៗចូលទៅផងដែរ។ ៣.ខេត្តសៀមរាប ចំពោះខេត្តសៀមរាបវិញគឺជាខេត្តមួយដែលជាប៉ូលសេដ្ឋកិច្ចយ៉ាងសំខាន់របស់កម្ពុជាដែលអាចទាក់ទាញភ្ញៀវទេសចរទាំងជាតិនិងអន្តរជាតិបានរាប់ពាន់អ្នកក្នុងមួយថ្ងៃៗ។ នៅក្នុងខេត្តនេះគឺមានតំបន់លេខ១ និងតំបន់លេខ២។ ចំពោះលេខ១ គឺនៅទិសខាងកើតដែលជាទិសទៅខាងរាធានីភ្នំពេញ តំបន់នេះគឺជាតំបន់មួយដែលមានសក្ដានុពលរីកចម្រើនខ្ពស់ដោយយោងថា ជាទិសដៅទៅកាន់រាជធានីភ្នំពេញ ដែលជាមជ្ឈមណ្ឌលសេដ្ឋកិច្ច។ មួយវិញទៀតដោយសារតែព្រលានយន្តហោះថ្មីគឺនៅទិសខាងកើតដូច្នេះការតភ្ជាប់សំណង់ផ្សេងៗគឺសុទ្ធតែចូលក្នុងក្រុងសៀមរាប អ៊ីចឹងការវិនិយោគនៅតំបន់ខាងកើតដែលរួមមាន ស្រុកប្រាសាទបាគង ស្រុកបន្ទាយស្រី និងស្រុកសូទ្រនិគម សុទ្ធតែជាតំបន់ល្អ។ ចំពោះតំបន់លេខ២ វិញ គឺទិសខាងលិច គឺជាទិសដែលភ្ជាប់ទៅកាន់ព្រំដែនថៃ ដែលមានខេត្តបន្ទាយមានជ័យ ម្យ៉ាងវិញទៀតថ្មីៗនេះរាជរដ្ឋាភិបាលក៏បានលើកឡើងពីគម្រោងផ្លូវថ្មីមួយដែលភ្ជាប់ពីសៀមរាបទៅកាន់បាត់ដំបង ដូច្នេះធ្វើឱ្យចរាចរណ៍ក៏ដូចជាចំនួនមនុស្ស និងចរាចរណ៍ទំនិញចូលខេត្តសៀមរាបនឹងមានចំនួនកាន់តែច្រើន ហើយតំបន់ខាងលិចរួមមាន ស្រុកពួក និងស្រុកក្រឡញ់ ដោយហើយរាប់ជាមួយនិងផ្លូវជាតិលេខ៦ ផងដែរ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T06:48:39.647Z", "category": "អចលនទ្រព្យ", "views": 1265, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រឹងណាស់ទម្រាំបានឡានជិះ! តែប្រទេសទាំងនេះនឹងក្លាយជាកន្លែង ដាក់សាកស.ពឡានធំបំផុតលើលោក	https://business-cambodia.com/articles/abandoned-car	រថយន្តប្រើប្រាស់រួចប្រមាណ១៤លានគ្រឿងត្រូវបាននាំចេញទៅកាន់ពិភពលោក ខណៈរថយន្តចំនួន៨០% ត្រូវបាននាំចេញទៅកាន់ប្រទេសដែលមានប្រាក់ចំណូលទាបនិងមធ្យម។ នេះបើយោងតាមរបាយការណ៍ កម្មវិធីបរិស្ថានរបស់អង្គការសហប្រជាជាតិ (UNEP)។ ជាទូទៅប្រទេសធំៗ គឺតែងតែមានរោងចក្រផលិតឡានសម្រាប់ផ្គត់ផ្គង់ក្នុងស្រុក និងនាំចេញ។ តួយ៉ាងប្រទេសដែលមានរោងចក្រផលិតឡាន ភាគច្រើនឡានមានតម្លៃធូរថ្លៃខ្លាំងណាស់ ចំណែកឯការយកពន្ធផ្លូវវិញកាន់តែធូរថ្លៃមួយកម្រិតទៀត។ ដូច្នេះទើបប្រជាជនក្នុងស្រុកស្ទើរ៩០%ទៅហើយមានចំណូលគ្រប់គ្រាន់ទិញឡានជិះបានយ៉ាងងាយ។  តែទោះបីជាប្រទេសធំៗទាំងនោះអាចផលិតឡានងាយក៏ដោយ ប៉ុន្តែគេមើលឃើញថាឡាននៅសល់គរចោលពេញប្រទេសគ្មានកន្លែងដាក់ឡើយ ថែមទាំងនាំចេញទៅទុកចោលប្រទេសផ្សេងទៅវិញ។ ជាក់ស្តែងយោងទៅតាម នាយិកាប្រតិបត្តិអង្គការ UNEP បានអោយដឹងថា៖ «រថយន្តដឹកទំនិញ និងរថយន្តក្រុងតូចៗដែលប្រើប្រាស់រួចប្រមាណ១៤លានគ្រឿងត្រូវបាននាំចេញទៅកាន់ពិភពលោក គិតត្រឹមចន្លោះឆ្នាំ២០១៥ ដល់ឆ្នាំ២០១៨ប៉ុណ្ណោះ»។  ប្រទេសដែលបាននាំចេញឡានចាស់ៗខ្ពស់ជាងគេគឺ អឺរ៉ុប សហរដ្ឋអាមេរិក និងជប៉ុន ដែលការនាំចេញឡានទាំងនោះភាគច្រើនទៅកាន់ប្រទេសមានសេដ្ឋកិច្ចកម្រិតទាប ជាពិសេសប្រទេសនៅទ្វីបអាហ្វ្រិកតែម្តង ដែលជាកន្លែងកប់សាកសពឡាន និងទុកឡានចាស់ៗដ៏ធំបំផុតនៅលើពិភពលោក។  គួរជម្រាបផងដែរថា ទោះបីជាប្រទេសបីខាងលើនេះកន្លងមកនាំឡានចាស់ៗទៅមែន ប៉ុន្តែវាអាចស្រ័យទៅលើកិច្ចព្រមព្រាងដែរ ក្រោយមកប្រទេសធំៗដែលជាសម្បុកផលិតឡាន បានព្យាយាមកាត់បន្ថយច្រើនលើការនាំចេញរថយន្តមួយតឹក ខណៈមានការរកឃើញថារថយន្តចាស់ៗទាំងនោះវាអាចបង្កអោយមានបញ្ហាសុខភាពខ្លាំងណាស់សម្រាប់ប្រជាជនរស់នៅក្នុងតំបន់នោះ៕  អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T06:45:06.373Z", "category": "ភាពជាអ្នកដឹកនាំ", "views": 356, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
នៅស្ទើរកុំប្រថុយ! មកស្គាល់របរ ៣ អ្នកមិនគួរខ្ចីលុយគេមករកស៊ីដាច់ខាត បើគ្មានបទពិសោធន៍រកស៊ីសោះ	https://business-cambodia.com/articles/don-t-borrow-money	នៅពេលខ្វះទុនដើម្បីរកស៊ី ជម្រើសក្នុងការខ្ចីលុយគេមករកស៊ីគឺជាជម្រើសមួយដែលល្អ ព្រោះវាអាចជួយក្នុងពន្លឿនការរកស៊ីឱ្យឆ្ពោះទៅមុខបានរហ័សប្រសិនបើយើងមានអាជីវកម្មហើយស្រាប់ ហើយចង់ពង្រីកបន្ថែម ប៉ុន្តែក្នុងករណីយើងទើបចេញរកស៊ីថ្មីថ្មោង ការខ្ចីលុយគេដើម្បីមករកស៊ីគឺជាបញ្ហានាំទុក្ខដាក់ខ្លួនទៅវិញប្រសិនបើ យើងកម្ចីដោយមិនបានពិចារណាឱ្យបានច្បាស់លាស់ត្រឹមត្រូវ ជាពិសេសកម្ចីយកមករកស៊ីរបរដែលចំណាយទុនច្រើន ហើយជាប្រភេទរបរដែលមានទីផ្សារប្រកួតប្រជែងច្រើន។ ដូច្នេះក្នុងថ្ងៃនេះ Business Cambodia សូមលើកយកនៅមុខរបរ ៣ សម្រាប់បងប្អូនដែលទើបចេញរកស៊ីថ្មីថ្មោងពុំគួរខ្ចីលុយគេយកមករកស៊ី ដែលរបរទាំងនោះរួមមាន ៖ ១.ដំណាំរបស់អ្នកមាន របរសម្រាប់អ្នកមាននេះសំដៅទៅលើរបរធំៗដូចជា ដំណាំចេកអំបូងលឿង ចំការកៅស៊ូ ដូងក្រអូប ដំណាំប័រ និងផ្ទះត្រចៀកកាំជាដើម។ចំពោះរបរនេះសម្រាប់អ្នកចេញរកស៊ីថ្មីថ្មោងគឺមិនគួររកស៊ីនោះទេ ព្រោះទម្រាំតែដំណាំហុចផលយូរ ហើយដំណាំខ្លះត្រូវតម្រូវឱ្យយើងចាយលុយច្រើនដើម្បីធ្វើ ហើយបើធ្វើយូរបានផលហើយ ការប្រាក់ចេះតែបង់ប្រចាំខែទៀតនោះ គិតទៅថាយើងនឹងត្រូវជួបបញ្ហាប្រឈមធំបែបណាខ្លះ។ហេតុនេះជាជម្រើសល្អ បងប្អូនដែលទើបតែចេញរកស៊ីទេ គួរតែពិចារណាលើរបរដើមទុនតិចសិនទៅ ចាំរកស៊ីមានបទពិសោធន៍ មានលុយសម្រាប់ចំណាយគ្រប់គ្រាន់ហើយ ចាំចាប់ផ្តើមរបរទាំង៥ខាងលើក៏មិនទាន់ហួសពេលដែរ។ ២.របរសមុទ្រក្រហម របរទីផ្សារសមុទ្រក្រហមសំដៅទៅដល់របរដែលមានគេរកស៊ីច្រើន ជាក់ស្តែងដូចជា របរមីហិល ហាងកាហ្វេ ហាងតែគុជ ជាដើម ថ្វីបើរបរទាំងនេះនៅតែអាចរកស៊ីបានបន្តបន្ទាប់ ប៉ុន្តែបើសម្រាប់អ្នកទើបចេញរកស៊ីថ្មីថ្មោង ហើយកំពុងខ្ចីលុយគេមករកស៊ីទៀតនោះគឺពុំគួរឡើយ ព្រោក្នុងករណីទើបចេញរកស៊ីដំបូងៗបទពិសោធន៍នៅស្ទើរ នោះអាចមានហានិភ័យខ្ពស់ព្រោះអ្វីៗគឺយើងចាប់ផ្តើមដោយខ្លួនឯងទាំងអស់ ទាំងការរកទីផ្សារក៏ដូចជា ការរៀបចំប្រព័ន្ធការងារជាដើម ហេតុនេះវាពិតមិនងាយស្រួលសម្រាប់ធ្វើឡើយ ហើយបើបងប្អូនចង់រកស៊ីរបរបែបនេះលុះត្រាតែបងប្អូនមានចំណុចពិសេស និងលេចធ្លោខ្លាំងជាងគេទើបអាចប្រកួតប្រជែងជាមួយគេបាន។ក្នុងករណីមួយទៀតប្រសិនបើយើងពិតជាស្រឡាញ់របរទាំង ៣ខាងលើមែន យើងអាចបើកជាតូបតូចៗទៅមុន ឬក៏អាចជាការទិញហ្វ្រេនឆាយពីគេព្រោះមានទីផ្សារស្រាប់ ហានិភ័យក៏មានតិចទៅតាមនោះផងដែរ។ ៣.មុខរបរបុរាណ មុខរបរបុរាណចុងក្រោយនេះគឺចង់សំដៅទៅដល់មុខរបរបែបបុរាណនេះសំដៅទៅដល់មុខរបរដែលមានទីផ្សារសម្រាប់តែបច្ចុប្បន្ន ប៉ុន្តែពេលអនាគតគឺពិបាករស់ដូចជា អាជីវកម្មប្រភេទហ្គារ៉ាសសាំង អាជីវកម្មប្រភេទនេះនៅដើរដោយសារបច្ចុប្បន្នរថយន្តប្រើប្រាស់ប្រេងសាំងនៅមាន ប៉ុន្តែទៅអនាគតរថយន្តអគ្គិសនីចូលមកអាជីវកម្មមួយនេះអាចនឹងមានមិនសូវមានសកម្មភាពដូចមុននោះទេ។ហេតុនេះបើចង់មិនគួរខ្ចីលុយគេមករកស៊ីរបរនេះនោះទេ ព្រោះមានបញ្ហាប្រឈមខ្ពស់៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T06:43:40.808Z", "category": "ចាប់ផ្តើមអាជីវកម្ម", "views": 661, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចេញតម្លៃថ្មីហើយ! នេះជាតម្លៃប្រេងសាំងដែលក្រសួងពាណិជ្ជកម្ម កំណត់ឱ្យលក់ចាប់ពីថ្ងៃទី១១ ដល់ថ្ងៃទី២០	https://business-cambodia.com/articles/gasoline-set-by-the-ministry-of-commerce	យោងតាមសេចក្តីជូនដំណឹងរបស់ក្រសួងពាណិជ្ជកម្ម នាពេលមុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែមករា ឆ្នាំ២០២៣ ត្រូវលក់ ៤,២០០ រៀល/ក្នុង១លីត្រសម្រាប់សាំងធម្មតា EA92  និង ៤,៤០០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងគឺនៅដដែល ប៉ុន្តែសម្រាប់ម៉ាស៊ូតវិញគឺឡើងចុះថ្លៃ ១,៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ៤,២០០ រៀល/ក្នុង១លីត្ររសម្រាប់សាំងធម្មតា EA92  និង ៤,៥៥០រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T04:56:10.594Z", "category": "ព័ត៌មានថ្មីៗ", "views": 7056, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ម្ចាស់អាជីវកម្មឆ្នើមពីររូប ប្រាប់រឿងសម្ងាត់២ អ្នករកស៊ីវិស័យអាហារដាច់ខាតមិនគួរមើលរំលង	https://business-cambodia.com/articles/thing-business-people-should-lern	បច្ចុប្បន្នវិស័យចំណីអាហារបានកំពុងរីកលូតលាស់ដូចផ្សិតនៅក្នុងប្រទេសកម្ពុជា ប៉ុន្តែមិនមែនគ្រប់ហាង ឬតូបទាំងអស់ដែលបានបើកហើយនោះសុទ្ធសឹងតែលក់ដាច់នោះទេ ហើយក៏មិនមានន័យថាអ្នកមកក្រោយ មិនអាចវៃអ្នកមុនបានដែរ។ ទន្ទឹមនឹងភាពជឿនលឿន និងមានអ្នកចាប់អារម្មណ៍ច្រើននេះ អ្នកជំនួញឆ្នើមពីររូបបង្ហើបកត្តាសំខាន់ៗពី ដែលអ្នកកំពុងប្រឡូកក្នុងវិស័យនេះមិនគួរមើលរំលង។ ជាមួយគ្នានេះដែរ ថ្ងៃនេះ Business Cambodia សូមលើកយកបុគ្គលឆ្នើមពីររូប ដើម្បីចែករំលែកបទពិសោធន៍លក់ដាច់ គ្រាន់ទុកជាអាវុធការពារខ្លួនពេលចេញរកស៊ីក្នុងដំណើរលើវិថីក្នុងវិស័យមួយនេះ ក្នុងនោះរួមមាន អ្នកស្រី ហេង ស្រីសុភី ជាម្ចាស់ភោជនីដ្ឋាន Home Chamkar   ចំណែកឯមួយរូបទៀតគឺ នូ ចាន់ថា ជាសហស្ថានិកហាងលក់សាច់អាំងយីហោ នឿយ៉ាងកៅលី។ ខាងក្រោមនេះគឺជាក្បួនដែលអ្នកទាំងពីរធ្វើកន្លងមកហើយទទួលបានការគាំទ្រខ្លាំងពីសំណាក់អតិថិជនរបស់ខ្លួន៖ ១. លក់អារម្មណ៍ ក្នុងសម័យកាលនេះមនុស្សភាគច្រើនធ្វើការងារច្រើន និងស្រេសច្រើន ដូច្នេះហើយត្រូវការកន្លែងណាដែលមានបរិយាកាសល្អ អាចញ៉ាំបាន ហើយព្រមទាំងសម្រាក់លំហែបានទៀត។ ដូច្នេះហើយទើបលោក នូ ចាន់ថា បានរៀបចំហាងដូចនៅសមុទ្រ មានទេសភាពដូចកំពុងតែលំហែនៅពីមុខរីសត អង្គុយនៅក្រោមឆ័ត្រពណ៌ស ជញ្ជាំងស លាយពណ៌ទឹកសមុទ្រ និងរូបភាពឌីសាញ អំពីជីវិតក្នុងសមុទ្រ ដែលធ្វើឱ្យបរិយាកាលពេលនោះប្រៀបបានទៅនឹងអារម្មណ៍ដែលកំពុងនៅមាត់សមុទ្រដូច្នេះដែរ កត្តាសំខាន់នេះហើយដែលធ្វើឱ្យហាងរបស់លោកអាចទាក់ទាញភ្ញៀវចូលណែនៗ។ ដោយមើលឃើញ កត្តាទាំងអស់នេះហើយអ្នកស្រីសុភីក៏បានលើកឡើងស្រដៀងគ្នានេះដែរថា មនុស្សមម្នាញឹកនឹងការងារខ្លាំង មិនសូវមានពេលច្រើន ជួបរឿងតានតឹងច្រើន ទើបអ្នកស្រីនឹកឃើញថា បើមានកន្លែងលំហែរ ជិតៗក្រុងប្រហែលអាចជួយឱ្យគាត់ចំណេញពេលវេលាដើម្បីជិះទៅកន្លែងឆ្ងាយៗ ម្ល៉ោះហើយទើបអ្នកស្រី សម្រេចចិត្តធ្វើភោជនីដ្ឋានដែលនៅជាប់មាត់ទន្លេរ អាចគយគុណមើលទេសភាពទីក្រុង មានកន្លែងអង្គុយ សម្រាកលំហែរកាយ អាចមើលព្រះអាទិត្យលិចនិងអបជាមួយរុក្ខជាតិព័ទ្ធជំុវិញ ដែលធ្វើឱ្យចិត្តកាយរបស់យើងកាត់បន្ថយស្រ្តេសច្រើនមែនទែន។ លើសពីនេះមនុស្សសម័យបច្ចុប្បន្នចូលចិត្តថតរូបនៅកន្លែងដែលមានទេសភាពស្អាតៗ ដូច្នេះហើយប្រសិនបើយើងអាចបំពេញចំណុចទាំងអស់នេះបាន មិនបារម្ភថាលក់មិនដាច់ទេ សំខាន់យើងអាចយកអារម្មណ៍អតិថិជនបាន។ ដោយសារការយល់ចិត្តអិតិថិជននេះហើយ ទើបធ្វើឱ្យទីតាំងអ្នកទាំងពីរទទួលបានការគាំទ្រខ្លាំង មានភ្ញៀវចូលច្រើនៗបែបនេះ។ ២. មានការអាប់ឌែតជាប្រចាំ អាប់ឌេតជាប្រចាំ ជាការពិតណាស់ មនុស្សភាគច្រើនឆាប់ធុញណាស់ បើហាងមួួយមិនមានអ្វីថ្មីអាប់ឌេតនោះទេ បើធ្វើតែរឿងដដែលគេក៏មិិនចូលហាងរបស់អ្នកទៀតដែរ ហើយមួយវិញទៀតហាងប្រជែងអ្នកមានច្រើន បើគេល្អជាងនោះអតិថិជនមិនទ្រាំជាមួយយើងទេ ភ្ញៀវនឹងទៅរត់ទៅហាងផ្សេងទៀតដែលល្អជាងយើងហើយ។ ជាដំណោះស្រាយ មិនថាបងប្អូនស្ថិតក្នុងអាជីវកម្មណាមួយក៏ដោយ បងប្អូនត្រូវស្វែងរកគំនិតថ្មីៗ ដើម្បីជួយហាងរបស់ខ្លួនជាប្រចាំ។ គួរជម្រាបផងដែរថានេះគ្រាន់តែជាគន្លឹះត្រួសៗតែប៉ុណ្ណោះ នៅលើដងវិថីដ៏ស្គុគស្មាញមួយនេះ។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T04:31:52.095Z", "category": "កំពូលអ្នកលក់", "views": 686, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ក្រោយស្ងាត់ដំណឹង ស្រាប់ពេលនេះ Jack Ma ត្រូវបានគេឃើញបង្ហាញខ្លួននៅថៃ កំពុងសំងំធ្វើរឿង១	https://business-cambodia.com/articles/jack-ma-leaves-japan-for-thailand-	ចាប់តាំងពីការប្រកាសឈប់កាន់តំណែងនៅក្នុងក្រុមហ៊ុន Alibaba លោក Jack Ma ដែលជាមហាសេដ្ឋីល្បីបំផុតប្រចាំប្រទេសចិន ក៏ចាប់ផ្តើមដកខ្លួនចេញពីសាធារណៈរហូតដល់ទៅជាង២ឆ្នាំ។ លុះនៅពាក់កណ្តាលខែ វិច្ឆិកាឆ្នាំ ២០២២ កន្លងទៅ លោក Jack Ma ក៏ត្រូវបានគេប្រទះឃើញនៅឯទឹកដីនៃប្រទេសជប៉ុន ក្នុងជីវិតមួយដ៏សាមញ្ញបំផុត។ បន្ទាប់ចេញពីប្រទេសជប៉ុន លោក Jack Ma ក៏ត្រូវគេបានប្រទះឃើញសារជាថ្មីម្តងទៀតនៅក្នុងហាងមួយកន្លែងនៅឯក្រុងបាងកកប្រទេសថៃ។ដែលការមកដល់របស់លោក ត្រូវបានគេដឹងថាគាត់មកដើម្បីបន្តសិក្សាស្វែងយល់បន្ថែមពីបច្ចេកវិទ្យាកសិកម្មនៅលើទឹកដីនៃប្រទេសអាស៊ីមួយនេះ។នេះបើយោងតាមការចុះផ្សាយរបស់សារព័ត៌មានក្រៅស្រុក South China Morning Post កាលពីថ្ងៃទី ១០ ខែ មករា ឆ្នាំ ២០២៣ នេះ។ ប្រភពដដែលបានបន្តថា សកម្មភាពដែលលោក Jack Ma បានធ្វើនៅជប៉ុន និងនៅប្រទេសថៃ អាចឱ្យគេប៉ានស្មានបានថា លោកកំពុងចាប់អារម្មណ៍ទៅលើវិស័យកសិកម្ម ព្រោះរយៈ ៣ ខែ ដែលលោកបានទៅប្រទេសជប៉ុនគឺលោកបានទៅរៀន និងយល់ដឹងពីការចិញ្ចឹមត្រីធូណា លុះមកដល់ប្រទេសថៃលោកក៏ផ្តោតទៅលើបច្ចេកទេសក្នុងវិស័យកសិកម្មដូចគ្នា ដោយលោកបានដើរមើល ដើររៀនទាក់ទងនឹងការចិញ្ចឹមបង្គារ។ដែលសញ្ញាទាំងអស់នេះហើយ ទើបធ្វើឱ្យគ្រប់គ្នាដែលបានស្គាល់មហាសេដ្ឋីមាឌសល្អិតរូបនេះ កំពុងតែចង់ចាប់ផ្តើមអាជីវកម្មថ្មីណាមួយពាក់ព័ន្ធនឹងវិស័យកសិកម្មនេះ។ គួរបញ្ជាក់ផងដែរថា មហាសេដ្ឋី Ma បានបាត់ខ្លួនចាប់តាំងពីខែតុលា ឆ្នាំ ២០២០ បន្ទាប់ពីថ្លែងសុន្ទរកថា រិះគន់ប្រព័ន្ធគ្រប់គ្រងហិរញ្ញវត្ថុរបស់ប្រទេសចិន។ មួយខែក្រោយមក ក្រុមហ៊ុន Ant Group បានបោះបង់ចោលផែនការចុះបញ្ជីក្រុមហ៊ុននៅលើទីផ្សារភាគហ៊ុននៅខែបន្ទាប់ នៅពេលដែលទីក្រុងប៉េកាំងបានធ្វើអន្តរាគមន៍។ តាមរយៈសម្ដីមួយឃ្លារបស់លោក បានធ្វើឱ្យប៉ះពាល់យ៉ាងខ្លាំងដល់អាជីវកម្ម និងទ្រព្យសម្បត្តិផ្ទាល់ខ្លួនរបស់គាត់ ពោលគឺ ទ្រព្យសម្បត្តិសុទ្ធរបស់លោក Ma បានធ្លាក់ចុះជាង ២៥ ពាន់លានដុល្លារចាប់តាំងពីគាត់បានបាត់ខ្លួនពីទិដ្ឋភាពសាធារណៈ នេះបើយោងតាមសន្ទស្សន៍មហាសេដ្ឋី Bloomberg ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T03:41:39.453Z", "category": "ចាប់ផ្តើមអាជីវកម្ម", "views": 466, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បំបែកកំណត់ត្រា! ឆ្នាំ២០២៣ Elon Musk ត្រូវគេបញ្ចូលក្នុង ឯតទគ្គកម្មពិភពលោកជាសេដ្ឋីបាត់លុយច្រើនបំផុត	https://business-cambodia.com/articles/elon-musk-guinness-world-record-biggest-net-worth-drop	ឈ្មោះរបស់មហាសេដ្ឋី Elon Musk ត្រូវបានគេចុះនៅក្នុងកំណត់ត្រាពិភពលោកមួយឈ្មោះថា Guinness ខណៈដែលលោកជាប់ឈ្មោះជាមហាសេដ្ឋីដែលបាត់បង់ទ្រព្យអស់ច្រើនបំផុត ពោលគឺបាត់រហូតដល់ទៅជាង ១៨២ពាន់លានដុល្លារឯណោះ។ នេះបើយោងតាមការចុះផ្សាយរបស់សារព័ត៌មាន CNBC។ ប្រភពដដែលបានឱ្យដឹងថា មូលហេតុសំខាន់ដែលធ្វើឱ្យ កំពូលមហាសេដ្ឋីរូបនេះ ត្រូវបាត់បង់ទ្រព្យដ៏ច្រើនសន្ធឹកបែបនេះ គឺដោយសារតែ ការធ្លាក់ចុះយ៉ាងខ្លាំងនៃភាគហ៊ុនរបស់ក្រុមហ៊ុនឡានអគ្គិសនី Tesla របស់គាត់។ ភាគហ៊ុននៃក្រុមហ៊ុនខ្នាតយក្សមួយនេះ បានបង់បង់តម្លៃអស់ប្រមាណជាង ៦៥% នៃតម្លៃសរុបរបស់វា ដោយសារតែស្ថានភាពដ៏អាប់អួលរបស់សេដ្ឋកិច្ច។ គួរបញ្ជាក់ផងដែរថា កាលពីនៅចុងឆ្នាំ២០២១ ទ្រព្យរបស់មហាសេដ្ឋីវ័យ៥១ឆ្នាំរូបនេះ ធ្លាប់ហក់ឡើងដល់ខ្ទង់ ៣២០ពាន់លានដុល្លារឯណោះ។ ក៏ប៉ុន្តែបើគិតត្រឹមថ្ងៃទី១០ ខែមករា ឆ្នាំ២០២៣ ទ្រព្យរបស់គាត់ត្រូវបានគេប៉ាន់ប្រមាណថាសល់ត្រឹម ១៤២.១ពាន់លានដុល្លារប៉ុណ្ណោះ។ តួលេខនេះបានបញ្ជាក់ឱ្យឃើញថា ទ្រព្យរបស់លោក Elon Musk ត្រូវបានបាត់បង់អស់ជាងពាក់កណ្ដាលទៅហើយ។ សូមជម្រាបផងដែរថា ការខាតបង់ដ៏ច្រើនលើសលុបនេះ គឺវាល្មមគ្រប់គ្រាន់ដែលអាចទាញឱ្យ កំពូលមហាសេដ្ឋី Elon Musk ត្រូវបាត់បង់តំណែងជាមហាសេដ្ឋីលេខ១របស់ពិភពលោក។ តំណែងមហាសេដ្ឋីលេខ១លើលោកនេះ ត្រូវបានជំនួសដោយម្ចាស់ក្រុមហ៊ុន LV (LOUIS VUITTON) គឺលោក Bernard Arnault ជំនួសវិញ ដែលឥឡូវគាត់មានទ្រព្យប្រមាណ ២០០ពាន់លានដុល្លារ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T03:11:21.870Z", "category": "ហិរញ្ញវត្ថុ", "views": 369, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ក្រុមហ៊ុន ដាយ អុិឈិ ឡាយហ្វ៍ បានបរិច្ចាគថវិកាដល់មន្ទីរពេទ្យកុមារអង្គរ	https://business-cambodia.com/articles/dai-ichi-life-cambodia-donated-to-angkor-hospital-for-children-	ថ្ងៃទី ១១ ខែមករា ឆ្នាំ ២០២៣ – ក្រុមហ៊ុន ដាយ អុិឈិ ឡាយហ្វ៍ បានបរិច្ចាគថវិកាចំនួន ១៥០០០ ដុល្លារ ទៅកាន់មន្ទីរពេទ្យកុមារអង្គរ ដើម្បីគាំទ្រដល់ប្រតិបត្តិការរបស់មន្ទីរពេទ្យ ក្នុងការពិនិត្យ ព្យាបាល និងថែទាំ ប្រកបដោយគុណភាពខ្ពស់ និងក្តីមេត្តាករុណា ដល់ទារក និងកុមារក្នុងប្រទេសកម្ពុជា។ ការបរិច្ចាគនេះធ្វើឡើងនៅមន្ទីរពេទ្យកុមារអង្គរ ដោយ លោកវេជ្ជបណ្ឌិត ងួន ច័ន្ទភក្ត្រា នាយកមន្ទីរពេទ្យ និងមានការចូលរួមពី លោក Toshiaki Sumino, Director, Managing Executive Officer of Dai-ichi Life Holdings លោក Allen Thai នាយកប្រតិបត្តិនៃក្រុមហ៊ុនធានារ៉ាប់រងអាយុជីវិត ដាយ អុិឈិ ឡាយហ្វ៍ (ខេមបូឌា) និងភ្ញៀវកិត្តិយសផ្សេងទៀត។ នេះជាការបរិច្ចាគលើកទី២ ដល់មន្ទីរពេទ្យកុមារអង្គរ បន្ទាប់ពីលើកទី១ ដែលបានធ្វើឡើងក្នុងខែធ្នូ ឆ្នាំ២០២២ តាមរយៈយុទ្ធនាការ “បរិច្ចាគ និងការពារ” របស់ក្រុមហ៊ុនធានារ៉ាប់រងអាយុជីវិត ដាយ អុិឈិ ឡាយហ្វ៍។ លោក អាឡិន ថៃ នាយកប្រតិបត្តិនៃក្រុមហ៊ុនធានារ៉ាប់រងអាយុជីវិត ដាយ អុិឈិ ឡាយហ្វ៍ (ខេមបូឌា) មានប្រសាសន៍ថា៖ “យើងបានជ្រើសរើសបរិច្ចាគដល់មន្ទីរពេទ្យកុមារអង្គរ ពីព្រោះយើងមានតួនាទីផ្តល់ត្រឡប់ទៅកាន់សហគមន៍ ហើយដោយសារតែការងាររបស់មន្ទីរពេទ្យមន្ទីរពេទ្យកុមារអង្គរ មានភាពសមស្របទៅនឹងគោលការណ៍ទំនួលខុសត្រូវក្នុងសង្គមរបស់ ដាយ អុិឈិ ឡាយហ្វ៍(គោលការណ៍ DSR) ដែលរួមមាន “ការលើកកម្ពស់សុខភាព” និង “ការរួមចំណែកសង្គម” ដែលជាគុណតម្លៃ។” លោកបានបន្ថែមថា "យើងសង្ឃឹមថាការរួមចំណែកនេះនឹងជួយមូលនិធិរបស់មន្ទីរពេទ្យឱ្យកាន់តែរឹងមាំ ជាមួយនឹងការបន្តលើកកម្ពស់ប្រព័ន្ធថែទាំសុខភាពសម្រាប់ទារកកម្ពុជាជំនាន់ក្រោយ"។ លោកវេជ្ជបណ្ឌិត ងួន ច័ន្ទភក្ត្រា មានប្រសាសន៍ថា៖ “ក្នុងនាមខ្ញុំតំណាងឱ្យមន្ទីរពេទ្យកុមារអង្គរ ខ្ញុំសូមថ្លែងអំណរគុណយ៉ាងជ្រាលជ្រៅចំពោះក្រុមហ៊ុនធានារ៉ាប់រងអាយុជីវិត ដាយ អុិឈិ ឡាយហ្វ៍ ចំពោះទង្វើប្រកបដោយមេត្តាធម៌នេះ។ មូលនិធិនេះនឹងជួយយើងក្នុងបេសកកម្ម ធ្វើឱ្យប្រសើរឡើងនូវការគាំពារសុខភាព ដល់កុមារកម្ពុជា ដើម្បីឱ្យពួកគេមានភាពសប្បាយរីករាយ និងសុខភាពល្អ ហើយធំពេញវ័យជាមនុស្សរឹងមាំ។ អំពីក្រុមហ៊ុនធានារ៉ាប់រងអាយុជីវិត ដាយ អុិឈិ ឡាយហ្វ៍ (ខេមបូឌា) ក្រុមហ៊ុន ដាយ អុិឈិ ឡាយហ្វ៍ អ៊ីនសួរ៉ិនស៍ (ខេមបូឌា) ម.ក (”ដាយ អ៊ិឈិ ឡាយហ្វ៍”) គឺជាក្រុមហ៊ុនធានារ៉ាប់រងអាយុជីវិតដែលរីកចម្រើនលឿនបំផុតមួយនៅក្នុងប្រទេសកម្ពុជាក្នុងរយៈពេលត្រឹមតែជាង ៤ ឆ្នាំប៉ុណ្ណោះ។ហើយក៏ជាក្រុមហ៊ុនបុត្រសម្ព័ន្ធរបស់ ក្រុមហ៊ុន ដាយ អុិឈិ ឡាយហ្វ៍ ហូលឌីង (”DLHD”) ដែលជាក្រុមហ៊ុនធានារ៉ាប់រងអាយុជីវិតឈានមុខគេនៅក្នុងប្រទេសជប៉ុន អស់រយៈពេលជិត ១២០ ឆ្នាំ ជាប្រវត្តិសាស្ត្រ។ DLHD ជាក្រុមហ៊ុនដែលបានចុះបញ្ជីនៅលើទីផ្សារភាគហ៊ុន Tokyo Stock Exchange។ ចាប់តាំងពីបានបង្កើតឡើងនៅក្នុងឆ្នាំ១៩០២ មក DLHD បានបេ្តជ្ញាចិត្តឈរនៅក្បែរអតិថិជនរបស់យើង និងមនុស្សជាទីស្រឡាញ់របស់ពួកគេអស់មួយជីវិត និងខិតខំប្រឹងប្រែងរួមគ្នាក្នុងការផ្តល់ជូននូវ ”ភាពស្ងប់ចិត្ត” ក្រោមទស្សនៈរបស់យើង ”អតិថិជនជាចម្បង”។ យើងចូលរួមចំណែកជាមួយសហគមន៍មូលដ្ឋានតាមរយៈការផ្តល់ជូនសេវាធានារ៉ាប់រងអាយុជីវិត និងសេវាកម្មផ្សេងទៀត។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T03:09:15.546Z", "category": "PR", "views": 137, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អាជីពកំពូលៗទាំង១០ រកចំណូលបានខ្ទង់សែន$ កំពុងត្រូវប៉ាន់ខ្លាំងបំផុតនៅប្រទេសលោកខាងលិច	https://business-cambodia.com/articles/top-10-career-high-income	កាលពីថ្ងៃអង្គារ៍ សារព័ត៌មានអាមេរិក និងរបាយការណ៍ពិភពលោកបានចេញផ្សាយចំណាត់ថ្នាក់ការងារល្អបំផុតចំនួន១០០សម្រាប់ឆ្នាំ២០២៣ និងបន្តមានតម្រូវការទីផ្សារខ្ពស់បំផុតដល់ឆ្នាំ២០៣១ ដោយផ្តោតលើការព្យាករណ៍កម្រិតស្ត្រេស ប្រាក់ខែមធ្យម អត្រាអត់ការងារធ្វើ តុល្យភាពការងារ ជីវិត និងកត្តាផ្សេងៗទៀត។ ខាងក្រោមនេះគឺជាការងារល្អបំផុតទាំង១០ ទាញចំណូលបានខ្ពស់ខ្ទង់ ១០០,០០០ដុល្លារ/មួយខែ នៅសហរដ្ឋអាមេរិកក្នុងឆ្នាំ២០២៣ យោងតាម US News និង World Report៖ ១/. Software developer ប្រាក់ខែជាមធ្យម៖ ១២០,៧៣០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៣៧០,៦០០ មុខតំណែង តម្រូវការអប់រំ៖ បរិញ្ញាបត្រ ២/. គិលានុបដ្ឋាយិកា ប្រាក់ខែជាមធ្យម៖ ១២០,៦៨០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ១១២,៧០០ មុខតំណែង តម្រូវការអប់រំ៖ បរិញ្ញាបត្រជាន់ខ្ពស់ ៣/. អ្នកគ្រប់គ្រងសេវាវេជ្ជសាស្រ្ត និងសុខភាព ប្រាក់ខែជាមធ្យម៖ ១០១,៣៤០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ១៣៦,២០០ មុខតំណែង តម្រូវការអប់រំ៖ បរិញ្ញាបត្រ ៤/. ជំនួយការគ្រូពេទ្យ ប្រាក់ខែជាមធ្យម៖ ១២១,៥៣០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៣៨,៤០០ មុខតំណែង តម្រូវការអប់រំ៖ បរិញ្ញាបត្រជាន់ខ្ពស់ ៥/. អ្នកវិភាគសុវត្ថិភាពព័ត៌មាន ប្រាក់ខែជាមធ្យម៖ ១០២,៦០០ ដុល្លារ ការព្យាករណ៍កំណើនការងារនៅឆ្នាំ ២០៣១: ៥៦,៥០០ មុខតំណែង តម្រូវការអប់រំ៖ បរិញ្ញាបត្រ ៦/. អ្នកព្យាបាលរាងកាយ ប្រាក់ខែជាមធ្យម៖ ៩៥,៦២០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៤០,៤០០ មុខតំណែង តម្រូវការអប់រំ៖ សញ្ញាបត្របណ្ឌិត ៧/. អ្នកគ្រប់គ្រងហិរញ្ញវត្ថុ ប្រាក់ខែជាមធ្យម៖ ១៣១,៧១០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ១២៣,១០០ មុខតំណែង តម្រូវការអប់រំ៖ បរិញ្ញាបត្រ ៨/. អ្នកគ្រប់គ្រង IT ប្រាក់ខែជាមធ្យម៖ ១៥៩,០១០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៨២,៤០០ មុខតំណែង តម្រូវការអប់រំ៖ បរិញ្ញាបត្រ ៩/. អ្នកបង្កើតគេហទំព័រ ប្រាក់ខែជាមធ្យម: ៧៧,០៣០ ដុល្លារ ការព្យាករណ៍កំណើនការងារនៅឆ្នាំ ២០៣១: ២៨,៩០០ មុខតំណែង តម្រូវការអប់រំ៖ បរិញ្ញាបត្រ ១០/. ពេទ្យធ្មេញ ប្រាក់ខែជាមធ្យម៖ ១៦០,៣៧០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៧,៧០០ មុខតំណែង តម្រូវការអប់រំ៖ សញ្ញាបត្របណ្ឌិត ជាមួយគ្នានេះដែរ លោក Janica Ingram អ្នកនិពន្ធអាជីពនៅ U.S. News បានប្រាប់ទីភ្នាក់ងារសារព័ត៌មាន CNBC Make It យ៉ាងដូច្នេះថា៖ «ការងារកំពូលៗជាប់ចំណាប់ថ្នាក់ទាំង១០ខាងលើផ្តល់នូវប្រាក់ខែប្រកួតប្រជែងខ្ពស់ ភាពអត់ការងារធ្វើមានកម្រិតទាប និងមានឱកាសរីកចម្រើនខ្លាំង»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T02:34:31.141Z", "category": "ភាពជាអ្នកដឹកនាំ", "views": 1270, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រុមហ៊ុន ដាយ អុិឈិ ឡាយហ្វ៍ សម្ពោធសាខាខេត្ដសៀមរាបជាផ្លូវការ	https://business-cambodia.com/articles/dai-ichi-life-sr-branch	ក្រុមហ៊ុន ដាយ អុិឈិ ឡាយហ្វ៍ ប្រកាសបើកជាផ្លូវការសាខាខេត្តសៀមរាបដើម្បីឆ្លើយតបទៅនឹងតម្រូវការកាន់តែច្រើននៃផលិតផលធានារ៉ាប់រងអាយុជីវិត និងផែនការសន្សំរយៈពេលវែងសម្រាប់គ្រួសារកម្ពុជា។ សាខាខេត្តសៀមរាប គឺជាសាខាខេត្តទី២របស់ក្រុមហ៊ុនបន្ទាប់ពីការបើកដំណើរការសាខាខេត្តបាត់ដំបងនៅក្នុងខែមិថុនា ឆ្នាំ២០២២។ ពិធីកាត់ខ្សែបូដើម្បីអបអរសាទរការបើកសាខាខេត្តសៀមរាប ត្រូវបានធ្វើឡើងក្រោមអធិបតីភាព ឯកឧត្តម ប៊ូ ច័ន្ទភីរូ អគ្គនាយកនៃនិយ័តករធានារ៉ាប់រងកម្ពុជា និង លោក យុន លីនណេ អភិបាលរងខេត្ដសៀមរាប អមដោយលោក Toshiaki Sumino, Director, Managing Executive Officer នៃដាយ អុិឈិ ឡាយហ្វ៍ ហូលឌីង និង លោក អាឡិន ថៃ អគ្គនាយកក្រុមហ៊ុន ដាយ អុិឈិ ឡាយហ្វ៍។ លោក អាឡិន ថៃ អគ្គនាយកប្រតិបត្តិក្រុមហ៊ុនដាយ អុិឈិ ឡាយហ្វ៍ បានមានប្រសាសន៍ថា៖ “ខេត្តសៀមរាបជាអាទិភាពក្នុងការពង្រីកភូមិសាស្ត្ររបស់យើង។ ខ្ញុំពិតជារីករាយចំពោះអ្វីដែលយើងសម្រេចបាននៅខេត្ដនេះមកដល់ពេលបច្ចុប្បន្ននេះ។ នេះជាខេត្តដ៏មានសក្ដានុពលមួយដែលសម្បូរទៅដោយបេតិកភណ្ឌវប្បធម៌។” លោក អាឡិន ថៃ បានបន្ថែមទៀតថា៖ “ការបើកដំណើរការសាខាខេត្តសៀមរាប ក៏ជាសក្ខីភាពនៃការប្តេជ្ញាចិត្តរបស់យើងចំពោះសហគមន៍ក្នុងមូលដ្ឋាន។ យើងទន្ទឹងរង់ចាំរួមចំណែកនៅខេត្ដនេះ តាមរយៈការផ្តល់ឱកាសការងារប្រកបដោយនិរន្តរភាព ក៏ដូចជាការវិនិយោគនៅក្នុងសេដ្ឋកិច្ចមូលដ្ឋានផងដែរ។” អំពី ដាយ អុិឈិ ឡាយហ្វ៍ ដាយ អុិឈិ ឡាយហ្វ៍ (“Dai-ichi Life”)  គឺជាក្រុមហ៊ុនធានារ៉ាប់រងអាយុជីវិតដែលមានការរីកលូតលាស់លឿនបំផុតមួយនៅក្នុងប្រទេសកម្ពុជាក្នុងរយៈពេលត្រឹមតែជាង ៤ ឆ្នាំប៉ុណ្ណោះ។ ដាយ អុិឈិ ឡាយហ្វ៍  ជាក្រុមហ៊ុនបុត្រសម្ព័ន្ធរបស់ក្រុមហ៊ុន Dai-ichi Life Holdings, Inc. (“DLHD”) ដែលជាក្រុមហ៊ុនធានារ៉ាប់រងអាយុជីវិតឈានមុខគេក្នុងប្រទេសជប៉ុនអស់រយៈពេលជិត ១២០ ឆ្នាំ ជាប្រវត្តិសាស្ត្រ។ DLHD ទទួលបានការវាយតម្លៃ A+ ដោយ S&P និងបានចុះបញ្ជីនៅលើទីផ្សារភាគហ៊ុនតូក្យូស្តុកអ៊ិចឆេង (Tokyo Stock Exchange) ។ ចាប់តាំងពីបង្កើតក្រុមហ៊ុន DLHD ក្នុងឆ្នាំ ១៩០២ មក ក្រុមហ៊ុន ដាយ អុិឈិ ឡាយហ្វ៍ បានប្តេជ្ញាចិត្តឈរនៅក្បែរអតិថិជនរបស់យើងជានិច្ច និងមនុស្សជាទីស្រឡាញ់របស់ពួកគេអស់មួយជីវិត និងខិតខំប្រឹងប្រែងរួមគ្នាក្នុងការផ្តល់ជូននូវ “ភាពស្ងប់ចិត្ត” ក្រោមទស្សនៈរបស់យើង “អតិថិជនជាចម្បង”។ ក្រុមហ៊ុនបានរួមចំណែកផ្តល់ជូននូវភាពស្ងប់ចិត្តតាមរយៈការផ្តល់សេវាធានារ៉ាប់រងអាយុជីវិត និងសេវាហិរញ្ញវត្ថុផ្សេងៗដល់សហគមន៍ក្នុងមូលដ្ឋាន។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-11T01:43:55.350Z", "category": "PR", "views": 171, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កាន់តែទំនើប! ទីបំផុតផ្លូវរថភ្លើងនៅភាគខាងជើងប្រទេសកម្ពុជា មានក្រុមហ៊ុនត្រៀមសាងសង់ហើយ	https://business-cambodia.com/articles/railway-update	គម្រោងសាងសង់និងកែលម្អឡើងវិញនូវកំណាត់ផ្លូវរថភ្លើងនៅភាគខាងជើងប្រទេសកម្ពុជា ពេលនេះមានក្រុមហ៊ុនទទួលការសាងសង់ហើយនោះគឺក្រុមហ៊ុន NIPPON KOEI។ ជាក់ស្ដែងនៅថ្ងៃទី៩ ខែមករា ឆ្នាំ២០២៣ ឧត្តម តូច ចាន់កុសល រដ្ឋលេខាធិការប្រចាំការ ក្រសួងសាធារណការ និងដឹកជញ្ជូន បាន ពិភាក្សាការងារជាមួយក្រុមហ៊ុនខាងលើផងដែរ ដែលដឹកនាំដោយលោក Hirotoshi SUZIKI។ ជំនួបនេះរៀបចំឡើងក្នុងគោលបំណងដើម្បីស្វែងយល់ពីបទបង្ហាញរបស់ក្រុមការងារជំនាញនៃក្រុមហ៊ុន NIPPON KOEI ទាក់ទងនឹងគម្រោងកែលម្អប្រពន្ធ័ដឹកជញ្ជូនអ្នកដំណើរ តាមរថភ្លើងនៅតាមតំបន់ចំនួនបីនៃផ្លូវដែកភាគខាងជើងរួមមាន៖ បាត់ដំបង សិរីសោភ័ណ និងប៉ោយប៉ែត ដើម្បីចូលរួមចំណែកក្នុងការប្រើប្រាស់ផ្លូវរថភ្លើងដែលមានស្រាប់សម្រាប់ការដឹកជញ្ជូនឱ្យបានកាន់តែប្រសើរឡើង។ ថ្លែងក្នុងឱកាសនោះ ឯកឧត្តមរដ្ឋលេខាធិការប្រចាំការ បានថ្លែងអំណរគុណចំពោះក្រុមហ៊ុនដែល បានធ្វើបទបង្ហាញលើគម្រោងកែលម្អប្រព័ន្ធដឹកជញ្ជូនផ្លូវរថភ្លើងភាគខាងជើងដែលមានស្រាប់ ហើយឆ្លៀតក្នុងឱកាសនោះដែរ ឯកឧត្តមបានស្នើឱ្យក្រុមហ៊ុនពិចារណាលើការសិក្សាលើគម្រោងផ្លូវរថភ្លើងក្នុងទីក្រុងភ្នំពេញ ជាពិសេសការសិក្សាលទ្ធភាពសាងសង់ផ្លូវរថភ្លើងក្នុងទីក្រុង(Tramway) ដែលជាប្រភេទដឹកជញ្ជូនមួយបែបមានការនិយមចូលចិត្តប្រើប្រាស់ពីសំណាក់ប្រជាពលរដ្ឋ មានតម្លៃថោក ផ្ដល់ភាពងាយស្រួលក្នុងការវិនិយោគដោយសារតម្លៃរបស់វាថោក ធៀបនឹងប្រព័ន្ធប្រតិបត្តិការរថភ្លើងស្វ័យប្រវត្តិ (AGT) ដែលទីភ្នាក់ងារJICAបានសិក្សារួចកន្លងមក។ សូមជម្រាបថា ក្រុមហ៊ុន NIPPON KOEI ទទួលបានការគាំទ្រពីសមាគមសហប្រតិបត្តិការដឹកជញ្ជូន ជប៉ុន ឬហៅកាត់ថា JTCA (Japan Transport Cooperative Association) ជាអង្គភាពសហប្រតិបត្តិការអន្តរជាតិតែមួយគត់របស់ប្រទេសជប៉ុន ដែលផ្តោតជាសំខាន់លើអភិវឌ្ឍន៍ហេដ្ឋារចនាសម្ព័ន្ធដឹកជញ្ជូន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T10:30:28.784Z", "category": "អចលនទ្រព្យ", "views": 767, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មើលគ្រប់ជ្រុងជ្រោយ! នេះជាគន្លឹះ៦ យ៉ាងដែលអ្នកគួរដឹង មុនសម្រេចចិត្តដកលុយទិញខុនដូ	https://business-cambodia.com/articles/6-tips-for-buying-a-condo	បច្ចុប្បន្នការរស់នៅក្នុងខុនដូ បានក្លាយជាគោលដៅដ៏ពេញនិយមសម្រាប់ការរស់នៅ ឬវិនិយោគក្នុងយុគសម័យថ្មី បន្ទាប់ពីដីនិងផ្ទះ។ ដោយសាបច្ចុប្បន្ននេះ ការរស់នៅរបស់ប្រជាជនមានភាពស៊ីវិល័យជាងមុន ឬចង់ស្នាក់នៅក្នុងក្រុង ដើម្បីងាយស្រួលក្នុងការរស់នៅ។ យោងតាមការដកស្រង់ចេញពីគេហទំព័រ Bankrate បានបង្ហាញពីគន្លឹះ ៦ យ៉ាងដែលលោកអ្នកគួរគិត មុនសម្រេចចិត្តដកលុយទិញខុនដូរ៖ ១. តម្លៃ មិនខុសអីពីការទិញគម្រោងផ្ទះបុរី ឬផ្ទះល្វែង ទិញខុនដូ ក៏ទាមទារឱ្យអ្នកពិនិត្យមើលលើតម្លៃ ការបង់ប្រាក់ និងលទ្ធភាពនៃការបង់ប្រាក់របស់អ្នក។ ខុនដូ ក្នុងទីក្រុងមានច្រើនជម្រើស ច្រើនសណ្ឋាន សេវាកម្មសម្បូរបែប រីឯតម្លៃវាក៏ប្រែប្រួលតាមនោះ។ ដូច្នេះមុនសម្រេចចិត្តទិញយកគម្រោងខុនដូ ណាមួយ អ្នកគួរពិចារណាឱ្យបានល្អិតល្អន់។ ២. ទីតាំង គម្រោងខុនដូ មានច្រើនជម្រើស ច្រើនទីតាំង ប៉ុន្តែអ្នកក៏ត្រូវជ្រើសរើសសទីតាំងឱ្យចំកន្លែងដែលហុចផលល្អដល់អ្នកក្នុងពេលអនាគតដូចគ្នាដែរ។ តំបន់ទាំងនោះ គួរតែតំបន់មានសក្តានុពល ជាតំបន់សហគមន៍ ប្រមូលផ្ដុំដោយសាលារៀន មន្ទីរពេទ្យ ផ្សារជាដើម។ ៣. ឯកសារប្លង់ វិញ្ញាបនប័ត្រនេះ គឺជាប្លង់រឹងស្របច្បាប់ដែលបញ្ជាក់ថាអ្នកទិញគឺជាកម្មសិទ្ធិករនៃចំណែកឯកជនក្នុងអគារសហកម្មសិទ្ធិដែលខ្លួនបានទិញពីម្ចាស់គម្រោងជារៀងរហូត មិនមែនជាកម្មសិទ្ធិ៩៩ឆ្នាំ ដូចអ្នកខ្លះបានគិត ឬលើកឡើងនោះឡើយ។ ដូចនេះ លោកអ្នកត្រូវប្រាកដថា ក្រោយពីបានទិញខុនដូ (អគារសហកម្មសិទ្ធិ) ណាមួយ អ្នកលក់ ឬម្ចាស់គម្រោងនៃអគារសហសិទ្ធិនោះត្រូវតែចេញវិញ្ញាបនប័តសម្គាល់ម្ចាស់ចំណែកឯកជនជូនលោក-អ្នកជាដាច់ខាត។ ៤. ចំណាយទូទៅប្រចាំខែសម្រាប់អ្នករស់នៅខុនដូ ជាទូទៅ គ្រប់ខុនដូទាំងអស់ សុទ្ធតែមានចំណាយលើថ្លៃជួសជុល ឬសេវាកម្មប្រចាំខែផ្សេងៗ ដូចជាថ្លៃសម្អាត កន្លែងហាត់ប្រាណ អាងហែលទឹក ចំណតឡាន និងចំណាយបន្ទាប់បន្សំ (អាស្រ័យលើកញ្ចប់គេផ្ដល់ជូន )ដែលចំណាយនេះ ហៅថា Homeowners Associations (HOA)។ ដើម្បីឱ្យការរស់រស់នៅមានល្អប្រសើរ គួរពិភាក្សាលើចំណាយទាំងនេះឱ្យបានច្បាស់លាស់ ព្រោះវាជាចំណាយដែលអ្នកនឹងសរសេរចូលក្នុងតារាងចំណូលចំណាយជារៀងរាល់ខែ។ ៥. ផលលំបាកក្នុងការស្នើសុំកម្ចីបង់រំលស់ជាមួយគ្រឹះស្ថានហិរញ្ញវត្ថុ នាពេលបច្ចុប្បន្ន ការបង់រំលស់ខុនដូជាមួយគ្រឹះស្ថានហិរញ្ញវត្ថុ  ហាក់មិនទាន់មាននៅឡើយ ឬបើមាន ក៏ពិបាកក្នុងការស្នើសុំ។ ដូចនេះ អ្នកអាចនឹងត្រូវពិចារណាលើលទ្ធភាព និងគណនាចំណូលចំណាយដោយខ្លួនឯងផ្ទាល់ ដើម្បីប្រាកដថា ចំណូលរបស់អ្នកគ្រប់គ្រាន់ល្មមនឹងអាចបង់រំលស់ដោយឥតមានបញ្ហា។ ដោយឡែក ដោយសារតែទីផ្សារប្រកួតប្រជែងខុនដូមានច្រើន ដែលខុនដូផ្ដល់ភាពងាយស្រួលដល់អតិថិជនរបស់ខ្លួនលើការទូទាត់ប្រាក់ ឬបង់រំលស់ដោយឥតមានការប្រាក់ក្នុងចន្លោះពី ២ ទៅ ៥ឆ្នាំឯណោះ។ ៦. យល់ដឹង GRR ការធានានៃការជួលត្រឡប់ (GRR) គឺជាកិច្ចសន្យាផ្លូវការរវាងអ្នកទិញអចលនទ្រព្យ និងអ្នកអភិវឌ្ឍន៍គម្រោង ដែលនៅក្នុងកិច្ចសន្យានោះអ្នកអភិវឌ្ឍន៍យល់ព្រមបង់ប្រាក់ឱ្យអ្នកទិញនូវចំនួនទឹកប្រាក់ជាក់លាក់នៃការធានាជួលត្រឡប់មកវិញក្នុងរយៈពេលកំណត់ណាមួយ។ អត្រា GRR ប្រែប្រួលចន្លោះពី ៨ ទៅ ១២ភាគរយ អាស្រ័យលើការចរចាររវាងអ្នកទិញផ្ទះ និងអ្នកអភិវឌ្ឍន៍អចលនទ្រព្យ។ បច្ចុប្បន្ន អគារសហកម្មសិទ្ធិ ឬខុនដូ កំពុងតែមានភាពរីកចម្រើនគួរឱ្យកត់សម្គាល់ ពិសេសនៅទីក្រុងភ្នំពេញ និងក្រុងព្រះសីហនុ ដែលជាទីតាំងដ៏មានសក្តានុពលបំផុតផ្នែកសេដ្ឋកិច្ចនៅកម្ពុជា ដោយអគារខុនដូទាំងនោះមានការដាក់លក់ ឬជួលជាច្រើនស្របតាមតម្រូវការរបស់អតិថិជនជាតិ និងអន្តរជាត៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T10:20:16.388Z", "category": "អចលនទ្រព្យ", "views": 308, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចប់ទី១២ កុំវង្វេងគោលដៅ! លោក ង៉ែត ឆៃយ៉ា បង្ហើបថា គួរធ្វើរឿងចាំបាច់៣ ដើម្បីរកជំនាញបានល្អ	https://business-cambodia.com/articles/mr-nget-chhayya-and-winning-university-life-work-shop	គោលដៅជីវិតគឺជាអ្វី? គឺជាផែនទីគំនិតដែលបានដៅទុកសម្រាប់អនាគត ហេតុអ្វីមនុស្សវង្វេងគោលដៅ? ព្រោះពួកគេមិនដឹងច្បាស់ថាខ្លួនឯងត្រូវការអ្វីឱ្យពិតប្រាកដ ចង់ក្លាយទៅជាអ្វី ព្រមទាំងចង់ចេះ ចង់ពូកែច្រើនមុខពេកក្នុងពេលតែមួយ មិនមែនតិចនោះទេ ដែលយុវជនភាគច្រើនកំពុងវង្វេងនឹងក្តីស្រមៃអនាគត ជាពិសេសអ្នកដែលទើបចប់បាក់ឌុបទី១២នេះឯង។ ពាក់ព័ន្ធនឹងរឿងស្មុគស្មាញមួយនេះ លោក ង៉ែត ឆៃយ៉ា អ្នកដឹកនាំវ័យក្មេងមួយរូបរបស់ សកលវិទ្យាល័យបញ្ញាសាស្រ្តកម្ពុជា បានចែករំលែកគន្លឹះខ្លះៗដើម្បីកាត់បន្ថយហានិភ័យបោះបង់ការសិក្សារៀនសូត្រពាក់កណ្តាលទី យុវជនគួរធ្វើរឿងចាំបាច់៣នេះ មុនឈានជើងចូលសកលវិទ្យាល័យ១ មុខជំនាញ១ ព្រោះរឿងទាំងនេះអនាគតទៅនឹងច្នៃយើងឱ្យទៅជាគ្រាប់ពេជ្រហើយជា ជំនាញដែលទទួលបានប្រាក់ចំណូលខ្ពស់៖ រឿងទី១. ភាពជាអ្នកដឹកនាំ និយាយដល់ភាពជាអ្នកដឹកនាំគ្មានរូបមន្តច្បាស់លាស់ណា ដើម្បីឆ្ពោះទៅរកភាពជោគជ័យឬដឹកនាំនិងរៀបចំជីវិតនរណាម្នាក់នោះទេ។ ប៉ុន្តែរូបមន្តមូលដ្ឋានគ្រឹះនៃភាពជាអ្នកដឹកនាំនោះ គឺចេះដឹកនាំខ្លួនឯង ដឹកនាំក្តីស្រមៃ ដឹកនាំចិត្តគំនិត ដឹកនាំសកម្មភាពដើម្បីសម្រេចលទ្ធផល រហូតដល់អាចដឹកនាំអ្នកដទៃបាន ពោលគឹជួយអ្នកជួបបញ្ហា។ រឿងទី២. គុណធម៌ ចំណេះដឹងគឹជារូបកាយ គុណធម៌ទាំងឡាយជាអលង្ការនៃរូបកាយ។ នៅពេលដែលយើងកំពុងត្រៀមខ្លួនចូលទៅទីណាមួយ មិនថាមហាវិទ្យាល័យឬស្ថាប័នណាមួយនោះទេ ចូរកុំភ្លេចនាំយកគុណធម៌ទៅជាមួយ ព្រោះថានៅពីក្រោយគុណធម៌មានរឿងច្រើនណាស់ដែលសុទ្ធសឹងតែជាឱកាសឱ្យយើងចាប់យក។ រឿងទី៣. ទំនាក់ទំនង នាស.វទី២១នេះ ទំនាក់ទំនងគឺជាទូលំទូលាយណាស់ទៅហើយ កសាងទំនាក់ទំនងត្រូវ អនាគតនិងត្រចះត្រចង់។ ទំនាក់ទំនងដែលត្រូវគឺអាស្រ័យកត្តាក្នុងក្រៅជាច្រើន ដូចជា វគ្គបណ្តុះបណ្តាល សិក្ខាសាលា ដែលសុទ្ធតែជាឱកាសល្អដើម្បីជួបមនុស្សពូកែៗមានចំណេះដឹងខ្ពស់និងមានបទពិសោធន៍ច្រើនផងដែរ ហើយវាគឺជាផ្លូវមួយឱ្យយើងស្គាល់ខ្លួនឯង និងលូតលាស់លឿនបំផុត។ ដោយឡែកសម្រាប់សកលវិទ្យាល័យបញ្ញាសាស្រ្តកម្ពុជា លោក ង៉ែត ឆៃយ៉ា បានរួមចំណែកបង្កើតកម្មវិធីមួយឈ្មោះ “Winning University Life Season 3” ក្នុងគោលបំណងជួយសិស្សនិស្សិត ឱ្យជ្រើសរើសមុខវិជ្ជាឱ្យត្រូវនឹងទេពកោសល្យខ្លួនឯង ត្រូវទីផ្សារ ព្រមទាំងការរៀបចំគោលដៅជីវិត ក្រោមវត្តមានព្រឹទ្ធាចារ្យ វាគ្មិនល្បីឈ្មោះជាច្រើនរូបផងដែរ ដែលគ្រោងនឹងប្រព្រឹត្តិទៅនាថ្ងៃទី១២ ខែកុម្ភៈ ឆ្នាំ២០២៣ នាភោជនីយដ្ឋាន ទន្លេបាសាក់ទី២ រាជធានីភ្នំពេញ៕ សម្រាប់ព័ត៌មានបន្ថែមសូមទំនាក់ទំនង៖  Tel ០៩៣ ៨៧៥ ៧៥៣/០១០ ៨៨៤ ២៣១/០១៨ ៣៨៣ ៧៥៧០ Channel Telegram  Winning S3 ផ្ដល់ព័ត៍មានសម្រាប់អ្នកគ្រប់គ្នា Facebook Page   Youth Empowerment for Education of PUC ELI អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T10:00:59.309Z", "category": "ភាពជាអ្នកដឹកនាំ", "views": 239, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មកដឹងយុទ្ធសាស្រ្ត៥ ធ្វើឱ្យថ្នាំដុសធ្មេញខលហ្គេត ក្លាយជាក្រុមហ៊ុនតម្លៃក្បែរ៧០ពាន់លាន$ លក់ជុំវិញពិភពលោក	https://business-cambodia.com/articles/marketing-strategies-of-colgate	ខលហ្គេត ត្រូវបានផលិតឡើងដោយក្រុមហ៊ុនមួយឈ្មោះថា Colgate-Palmolive របស់សហរដ្ឋអាមេរិក ដែលមានអាយុកាលដល់ទៅ ២១៧ឆ្នាំ ពោលគឺមានតាំងពីឆ្នាំ១៨០៦ មកម្ល៉េះ។ ក្រុមហ៊ុននេះបានឆ្លងកាត់អស់ជាច្រើនសម័យកាល រហូតដល់ក្លាយជាកំពូលអ្នកផលិតនិងចែកចាយថ្នាំដុសធ្មេញ សាប៊ូ និងរបស់ប្រើប្រាស់ជាច្រើនមុខ ទៅកាន់បណ្ដាប្រទេសជាច្រើននៅជុំវិញពិភពលោក រួមទាំងប្រទេសកម្ពុជាយើងផងដែរ។ ខាងក្រោមនេះជាយុទ្ធសាស្រ្តកំពូលទាំង៥ ដែលអាចធ្វើឱ្យក្រុមហ៊ុនថ្នាំដុសធ្មេញមួយនេះ មានតម្លៃដល់ទៅជាង ៦៦.៨ពាន់លានដុល្លារ និងឈរជើងយ៉ាងរឹងមាំលើទីផ្សារសកល ដែលចែកចាយទៅកាន់ប្រទេសធំៗជាង៨០ប្រទេស និងមានទីតាំងលក់ដល់ទៅជាង ២០០ប្រទេសទូទាំងពិភពលោក។ ១. កិច្ចសហប្រតិបត្តិការជាមួយ Influencers (បុគ្គលមានឥទ្ធិពល) ក្រុមហ៊ុនខលហ្គេត តែងតែកំណត់គោលដៅថតផ្សាយបាណិជ្ជកម្មជាមួយនឹងតារាល្បីៗ។ ក្នុងនោះគេក៏រើសមើល បុគ្គលិកលក្ខណៈរបស់តារាទាំងនោះ ដូចជារកអ្នកណាដែលស្វាហាប់ រឹងមាំ មុះមុត ដើម្បីអាចឆ្លុះបញ្ចាំងពីគុណ និងប្រសិទ្ធភាពនៃផលិតផលរបស់ពួកគេ។ សម្រាប់ស្ពតពាណិជ្ជកម្មនៅសហរដ្ឋអាមេរិក គេបានជ្រើសរើសសុទ្ធតែតារាហូលីវូដតែម្ដង រីឯតាមប្រទេសបុត្រសម្ព័ន្ធគេរើសអ្នកជំនាញខាងថតស្ពត រួមជាមួយនឹងតារាល្បីៗតាមប្រទេសទាំងនោះ។ ជាក់ស្ដែងដូចជាវីដេអូ ពាណិជ្ជកម្មដែលយើងតែងឃើញគេចាក់ផ្សាយលើទូរទស្សន៍នៅជំនាន់ឆ្នាំ២០០០ ជាងអ៊ីចឹង ភាគច្រើនសុទ្ធតែថតដោយថៃ ដែលមានទាំងតារាថៃល្បីៗ និងក្រុមអ្នកថតពាណិជ្ជកម្មយ៉ាងជំនាញ ធ្វើឱ្យវីដេអូមួយៗទាក់ទាញ និងស្ថិតក្នុងការចងចាំរបស់អតិថិជនជាច្រើនដល់សព្វថ្ងៃ។ ២. ធ្វើពាណិជ្ជកម្មតាមទីតាំង ខលហ្គេត តែងតែទាញយកទីតាំងផ្សេងៗគ្នាជាមួយនឹង យុទ្ធសាស្រ្តទីផ្សារផ្សេងៗគ្នា ជាហេតុនាំឱ្យទទួលបានភាពជោគជ័យច្រើន និងឆាប់ដល់ដៃអតិថិជនគ្រប់តំបន់។ ឧទាហរណ៍ដូចជាការផ្សាយពាណិជ្ជកម្មនៅក្នុងតំបន់ដែលមនុស្សភាគច្រើនមានកម្រិតអក្ខរកម្មទាប ពួកគេជ្រើសរើសការផ្សព្វផ្សាយដោយប្រើសម្លេងតាមរយៈវិទ្យុ ឬទូរទស្សន៍ ជាជាងការដាក់ស្លាក ព្រោះគេដឹងថា មនុស្សទាំងនោះចូលចិត្តស្ដាប់ជាងអាន ហើយការស្ដាប់ធ្វើឱ្យគេងាយយល់ជាងអាន។ ៣. ការវេចខ្ចប់ ខលហ្គេត មានការវេចខ្ចប់ប្រកបដោយភាពច្នៃប្រឌិត និងសារដ៏រឹងមាំ ដែលគ្រប់សម្បកផលិតផលទាំងអស់ សុទ្ធតែបញ្ជាក់ពីគុណភាព និងប្រសិទ្ធភាពរបស់ទំនិញដែលនៅខាងក្នុង។ ទាំងរូប ទាំងពណ៌ ទាំងអក្សរ នៅលើសំបក សុទ្ធតែបង្ហាញយ៉ាងច្បាស់នូវ អ្វីដែលពួកគេកំពុងផ្ដល់ជូន ហើយផ្ដោតខ្លាំងលើដំណោះស្រាយចំពោះបញ្ហាជាក់លាក់នៃសុខភាពមាត់ធ្មេញ ដើម្បីឱ្យអតិថិជនមានភាពងាយស្រួល។ ៤. សាងទំនុកចិត្តជូនអតិថិជន ខលហ្គេត តែងតែទាក់ទាញចិត្តអតិថិជនតាមរយៈ ការចូលខ្លួនមកធ្វើជាដំណោះស្រាយ ចំបញ្ហាដ៏ក្ដៅគគុករបស់ពួកគេ។ វាមិនមែនត្រឹមតែជាផលិតផលដែលមានគុណភាពខ្ពស់ និងតម្លៃសមរម្យប៉ុណ្ណោះទេ ប៉ុន្តែវាថែមទាំងចូលរួមក្នុងបុព្វហេតុសង្គមជាច្រើន។ ក្រុមហ៊ុននេះបានចូលរួម ជាដៃគូនៅក្នុងអង្គការក្រៅរដ្ឋាភិបាល និងសកម្មភាពសង្គមផ្សេងៗ ដែលតែងតែជាផ្នែកមួយដោយប្រយោលនៃយុទ្ធសាស្រ្តទីផ្សារ ធ្វើឱ្យម៉ាកយីហោនេះត្រូវបានគេស្គាល់ បានលឿន និងទៅដល់អតិថិជនគ្រប់ជាន់ថ្នាក់។ ៥. ភាពច្នៃប្រឌិត ខលហ្គេត គឺជាក្រុមហ៊ុនថ្នាំដុសធ្មេញដំបូងគេដែលបានវិវត្តខ្លួនក្លាយជាថ្នាំដុសធ្មេញក្នុងបំពង់ ដែលកាន់តែផ្ដល់ភាពងាយស្រួលដល់អ្នកប្រើប្រាស់។ ចំពោះគ្រឿងផ្សំនៃថ្នាំដុសធ្មេញ គេបានជ្រើសរើសយកវត្ថុធាតុដើម ដែលផ្សារភ្ជាប់នឹងប្រពៃណី និងការឱ្យតម្លៃរបស់មនុស្ស។ ជាក់ស្ដែងជនជាតិឥណ្ឌាឱ្យតម្លៃលើរុក្ខជាតិជាឱសថម្យ៉ាងឈ្មោះថា ayurvedic ក្រុមហ៊ុនខលហ្គេតក៏បានសម្រេចចិត្តដាក់រុក្ខជាតិនោះចូលជាវត្ថុធាតុដើម ធ្វើឱ្យប្រជាជនឥណ្ឌារាប់លាននាក់ ជឿជាក់ និងប្រើប្រាស់ ធ្វើឱ្យគេទាញបានទីផ្សារយ៉ាងធំនៅក្នុងទឹកដីឥណ្ឌា។ សូមជម្រាបផងដែរថា ក្រុមហ៊ុនផលិតថ្នាំដុសធ្មេញខលហ្គេតត្រូវបានបង្កើតឡើងដោយលោក William Colgate ដោយបានដាក់ឈ្មោះក្រុមហ៊ុននេះថា William Colgate & Company។ ក្រោយមកក៏ត្រូវបានគេប្ដូរឈ្មោះមកដាក់ថា Colgate-Palmolive ដែលបច្ចុប្បន្នគ្រប់គ្រងដោយលោក Neol Wallce ដែលជាម្ចាស់ក្រុមហ៊ុន ព្រមទាំងជានាយកប្រតិបត្តិផ្ទាល់៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T09:45:05.850Z", "category": "ហិរញ្ញវត្ថុ", "views": 844, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
វិស័យធំៗទាំង៥ អាចរកចំណូលខ្ទង់លាន$ និងបង្កើតអ្នកមានច្រើនបំផុតលើលោក	https://business-cambodia.com/articles/top-5-industries	តើអ្នកមានក្តីសង្ឃឹម និងក្តីសុបិនចង់ក្លាយជាសេដ្ឋីនាថ្ងៃអនាគតដែរឬទេ? ប្រសិនបើអ្នកពិតជាចង់មែននោះ វានឹងមានភាពងាយស្រួលក្នុងការសម្រេចក្តីសុបិននេះនៅពេលដែលអ្នកដឹងថាតើឧស្សាហកម្មអ្វីដែលអ្នកគួរតែចាប់យកធ្វើជាអាជីវកម្ម។ យោងតាមការសិក្សាលើទិន្នន័យរបស់ Business Insider បានបង្ហាញឧស្សាហ៍កម្មធំៗ៥ ដែលអាចរកចំណូលបានខ្ពស់ខ្លាំង និងបង្កើតអ្នកមានច្រើនបំផុតលើលោក៖ ១/. សេវាកម្មហិរញ្ញវត្ថុ ធនាគារ ឬស្ថាប័នដែលបម្រើសេវាកម្មកម្ចីហិរញ្ញវត្ថុ វាជាប្រភេទឧស្សាហ៍កម្មមួយប្រភេទដែលអាចហៅបានថាឧស្សហ៍កម្មលុយក្នុងលុយ។  ដោយសារតែវាជាប្រភេទឧស្សាហ៍កម្មដែលយកលុយធ្វើជាសេវាកម្ម ហើយទទួលបានផលចំណេញតាមរយៈអត្រាការប្រាក់ ហើយវាបានបង្កើតលុយជាច្រើន។ ដូច្នេះប្រសិនបើអ្នកមានជំនាញលើសេវាកម្មហិរញ្ញវត្ថុអ្នកអាចធ្វើការពិចារណាបានចំពោះឧស្សាហ៍កម្មមួយប្រភេទនេះ ព្រោះវាអាចធ្វើឲ្យអ្នកទទួលបានភាពមានបានក្នុងថ្ងៃអនាគត។ ២/. ការថែទាំសុខភាព ជាទូទៅ មនុស្សបានចំណាយលុយជាច្រើនក្នុងការថែទាំសុខភាពក្នុងគោលបំណងចង់មានជីវិតរស់នៅប្រកបដោយផាសុខភាព និងមានរយៈពេលយូរអង្វែង។ ប៉ុន្តែជាក់ស្តែង សុខភាពរបស់ពួកគេត្រូវបានបំផ្លាញពីមួយថ្ងៃទៅមួយថ្ងៃដោយសារតែ ចំណីអាហារដែលមានផ្ទុកសារធាតុគីមី និងទម្លាប់មិនល្អប្រចាំថ្ងៃ បូករួមទាំងរូបភាពអវិជ្ជមានជាច្រើនទៀតដែលជះផលអាក្រក់ទៅលើសុខភាពរបស់ពួកគេ។ ដូច្នេះនេះគឺជាឱកាសដ៏ល្អក្នុងការកសាងទ្រព្យសម្បត្តិ តាមរយៈឧស្សាហ៍កម្ម ឬផលិតផលដែលមានទម្រង់ក្នុងការថែទាំងសុខភាពដែលអាចជួយឲ្យមនុស្សទទួលបានសុខភាពល្អ។ ៣/. អចលនទ្រព្យ និងសំណង់ មនុស្សមានការកើនឡើងជាលំដាប់ពីមួយថ្ងៃទៅមួយថ្ងៃ បើគិតត្រឹមបច្ចុប្បន្នប្រជាជនសរុបនៅលើពិភពលោកមានជាង ៧ពាន់លាននាក់ ហើយវានឹងមានការកើនឡើងជាបន្តបន្ទាប់។ នេះគឺជាឱកាសដ៏ល្អមួយក្នុងការចាប់យកប្រាក់ចំណូលយ៉ាងច្រើនសន្ធឹកសន្ធាប់តាមរយៈអចលនទ្រព្យ និងសំណង់។ ព្រោះមនុស្សទាំងអស់សុទ្ធតែត្រូវការលំនៅដ្ឋានដើម្បីស្នាក់នៅ កន្លែងកម្សាន្ត និងកន្លែងជាច្រើនទៀតក្នុងគោលបំណងបំពេញសេចក្តីត្រូវការក្នុងការរស់នៅ។ ៤/. ការអប់រំ ការអប់រំ គឺសំខាន់ណាស់សម្រាប់បុគ្គលគ្រប់រូប ព្រោះមនុស្សត្រូវការរៀនសូត្រ និងមានជំនាញវិជ្ជាជីវៈក្នុងការរស់នៅ។ ការអប់រំ ត្រង់ចំណុចនេះមិនសំដៅលើការអប់រំក្នុងប្រព័ន្ធនោះទេ វាគឺជាការអប់រំតាមរយៈការបណ្តុះជំនាញវិជ្ជាជីវៈ ដែលអាចជួយឲ្យមនុស្សអាចបង្កើតប្រាក់ចំណូលបន្ថែម និងធ្វើឲ្យជីវភាពរបស់ពួកគេកាន់តែទទួលបានភាពល្អប្រសើរ។ ដូច្នេះឧស្សាហកម្មអប់រំ អាចជួយឲ្យអ្នកសម្រេចក្តីស្រមៃក្នុងការទទួលបានភាពមានបានក្នុងថ្ងៃអនាគតរបស់អ្នក។ ៥/. ចំណីអាហារ មនុស្សរាប់ពាន់លានអ្នកត្រូវការអាហារជាប្រចាំដើម្បីទ្រទ្រង់និងផ្តល់ថាមពលរាងកាយសម្រាប់ជីវិតរបស់នៅប្រចាំថ្ងៃ។ នេះជាឱកាសធំមួយក្នុងការទាញចំណូលបានយ៉ាងច្រើនលើសលុបពីឧស្សហកម្មមួយប្រភេទនេះ។ តាមរយៈការផលិតចំណីអាហារដែលអាចរក្សាទុកបានយូរ និងប្រភេទអាហារដែលជួយឲ្យសុខភាពល្អ។ ប៉ុន្តែឧស្សាហកម្មមួយប្រភេទនេះត្រូវការចំណាយដើមទុនច្រើនដើម្បីចាប់ផ្តើម។ សរុបមកវិញ ឧស្សាហកម្មទាំង៥ ដែលបានរៀបរាប់ខាងលើគឺទាមទារឲ្យអ្នកមានជំនាញច្បាស់លាស់ យល់ដឹងស៊ីជម្រៅ និងដឹងពីរបៀបក្នុងការធ្វើវា ដើម្បីអាចទទួលបានភាពជោគជ័យក្នុងការសម្រេចក្តីសុបិនចង់ក្លាយជាសេដ្ឋីរបស់អ្នក៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T09:44:16.690Z", "category": "ភាពជាអ្នកដឹកនាំ", "views": 511, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រទេស១០ទិញមាសទុកច្រើនបំផុតនៅឆ្នាំ២០២៣ខណៈអ្នកជំនាញថាស្ថានភាពសេដ្ឋកិច្ចនៅតែមិនច្បាស់លាស់	https://business-cambodia.com/articles/top-ten-countries-that-reserve-most-gold-in-2023	មាសត្រូវបានគេចាត់ទុកជាលោហធាតុមានតម្លៃសម្រាប់ប្រើប្រាស់ធ្វើជាឧបករណ៍ដោះជាមួយនឹងរបស់ផ្សេងៗ ហើយអំឡុងពេលពិភពលោកជួបវិបត្តិមាសដើរតួនាទីសំខាន់ក្នុងការធ្វើជំនួញដោះដូរ ដូច្នេះហើយប្រទេសនីមួយលើពិភពលោកសុទ្ធតែទិញមានស្តុកទុករៀងៗខ្លួន។ ខាងក្រោមនេះគឺជាកំពូលប្រទេសសេដ្ឋកិច្ចខ្លាំងទាំង១០ដែលទិញមាសស្ដុកទុកច្រើនបំផុតនៅឆ្នាំ២០២៣ បើយោងតាមវេបសាយ Worldpopulationreview។ ១. សហរដ្ឋអាមេរិក ស្ដុកមាសទុកចំននួន៨,១៣៣តោន ២. ប្រទេស អាល្លឺម៉ង់ស្ដុកមាសទុកចំនួន៣,៣៥៩តោន ៣. ប្រទេសអ៊ីតាលី ស្ដុកមាសទុកចំនួន២,៤៥២តោន ៤. ប្រទេសបារាំង ស្ដុកមាសទុកចំនួន២,៤៣៦តោន ៥. ប្រទេសរុស្ស៊ី ស្តុកមាសទុក២,២៩៩តោន ៦. ប្រទេសចិន ស្តុកមាសទុក១,៩៤៨តោន ៧. ប្រទេសស្វីស ស្តុកមាសទុកចំនួន១,០៤០តោន ៨. ប្រទេសជប៉ុន ស្តុកមាសទុក៨៤៦តោន ៩. ប្រទេសឥណ្ឌា ស្តុកមាសទុក៧៥៤តោន ១០. ប្រទេសហូឡង់ស្តុកមាសទុក៦១២តោន  ប្រទេសទាំង១០ខាងលើគឺជាប្រទេសដែលមានសេដ្ឋកិច្ចរឹងមាំហើយស្តុកមាសទុកច្រើនបំផុតគិតត្រឹមឆ្នាំ២០២៣នេះ។ ចំណែកប្រទេសកម្ពុជាយើងវិញមានមាសស្តុកទុកប្រមាណ៥០តោននេះបើយោងតាមវេបសាយ Worldpopulationreview។  មូលហេតុដែលធនាគារកណ្ដាលនៃប្រទេសជាច្រើនលើពិភពលោកស្តុកមាសទុកគឺដើម្បីជួយផ្គត់ផ្គង់លើតម្លៃនៃរូបិយប័ណ្ណរបស់ខ្លួន ជាពិសេសវាគឺជាទុនបម្រុងជាតិនៃប្រទេសនីមួយៗ។ មិនតែប៉ុណ្ណោះមាសគឺជាឧបករណ៍ជំនួយរបស់រដ្ឋាភិបាលដើម្បីប្រឆាំងនឹងការកើនឡើងនៃអតិផរណាផងដែរ។  បច្ចុប្បន្ននេះហាងឆេងមាសលើទីផ្សារអន្តរជាតិត្រូវបានគេជួញដូរក្នុងតម្លៃ ១,៨៧៥ដុល្លារក្នុងមួយអោន( ស្មើនឹង២,២៥៩ដុល្លារក្នុងមួយតម្លឹង)។ នៅឆ្នាំ២០២៣នេះតម្លៃមាសចាប់ផ្ដើមហក់ឡើងបន្តិចម្ដងៗ ខណៈក្នុងឆ្នាំនេះពិភពលោកនៅតែមានការព្រួយបារម្ភពីការកើតមាននៃវិបត្តិសេដ្ឋកិច្ចសកល៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T09:28:47.689Z", "category": "ហិរញ្ញវត្ថុ", "views": 809, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ប្រូម៉ូសិនចូលឆ្នាំចិនពីបុរី ប៉េង ហួត! ទិញផ្ទះ ឈ្នះមាសសុទ្ធ និងការផ្ដល់ជូនជាច្រើនទៀត	https://business-cambodia.com/articles/chinese-new-year-promotion-from-borey-peng-huoth-buy-a-house-win-pure-gold-and-many-more-offers	ដើម្បីអបអរសាទរឱកាសនៃពិធីបុណ្យចូលឆ្នាំថ្មីប្រពៃណីចិន បុរី ប៉េង ហួត មានកម្មវិធីផ្ដល់ជូនដ៏ចំណេញសន្ធឹកសន្ធាប់សម្រាប់រយៈពេលពេញមួយខែមករានេះតែម្ដង ដែលការផ្ដល់ជូននេះមានដូចជា៖ កក់ផ្ទះភ្លាម ទទួលបានមាសសុទ្ធទម្ងន់រហូតដល់ 1,000g ភ្លាមៗ ឆ្នោតផ្សងសំណាងឈ្នះដំណើរកម្សាន្ត VIP ប្រភេទកៅអី Business Class ទៅកាន់ប្រទេសបារាំង+ស្វីស ឬដំណើរកម្សាន្តទៅប្រទេសជប៉ុន ដោយមានការរ៉ាប់រងទាំងថ្លៃធ្វើដំណើរ កន្លែងស្នាក់នៅ និងអាហារលំដាប់ VIP អាំងប៉ាវហេងៗភ្លាមៗ គោលការណ៍បង់ប្រាក់ដ៏ងាយស្រួល និងមានភាពបត់បែន ការផ្ដល់ជូននេះសម្រាប់គ្រប់ប្រភេទផ្ទះ និងគ្រប់គម្រោងរបស់បុរី ប៉េង ហួត ចាប់ពីថ្ងៃនេះរហូតដល់ដំណាច់ខែមករា ឆ្នាំ2023។ គួរបញ្ជាក់ថា បុរី ប៉េង ហួត មានប្រភេទផ្ទះច្រើនប្រភេទសម្រាប់អតិថិជន រាប់ចាប់ពីខុនដូ វីឡាកូនកាត់ ហ្សបហោស៍ វីឡាភ្លោះ និងវីឡាទោល ហើយក្នុងប្រភេទនីមួយៗមានច្រើនជម្រើសសម្រាប់គ្រប់តម្រូវការរបស់លោកអ្នក។ មិនតែប៉ុណ្ណោះ ផ្ទះភាគច្រើនសាងសង់ជិតរួចរាល់ ឆាប់បានចូលនៅ ចំណេញពេលវេលា មិនចាំបាច់រង់ចាំយូរឡើយ។ ដើម្បីជ្រាបកាន់តែច្បាស់អំពីប្រូម៉ូសិន និងព័ត៌មានផ្សេងៗ សូមអញ្ជើញមកសាកសួរព័ត៌មាននៅគ្រប់ការិយាល័យលក់របស់បុរី ប៉េង ហួត ឬទាក់ទងតាមលេខទូរសព្ទ  𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬចូលរួមតាម Telegram : https://t.me/boreypenghuoth ។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T09:21:55.685Z", "category": "PR", "views": 453, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
លាឈប់ពីការងារ! ប្តីប្រពន្ធ១គូ រត់មករកស៊ីខ្លួនឯងយ៉ាងជោគជ័យក្រោយធ្វើរឿងទាំង ២ក្បួននេះ	https://business-cambodia.com/articles/the-style-theory	យោងតាមការចុះផ្សាយរបស់ CNBC បានចុះផ្សាយថា ប្ដីប្រពន្ធមួយគូគឺលោក Chris Halim និង Raena Lim ដែលជាភរិយារបស់គាត់បានបានលាឈប់ពីការងាររបស់ពួកគេក្នុងឆ្នាំ ២០១៦ ដើម្បីព្រួតដៃគ្នាចាប់បើកអាជីវកម្មផ្ទាល់ខ្លួន ដោយអ្នកទាំង២ដាក់ឈ្មោះក្រុមហ៊ុនថា The Style Theory។ ប្រភពដដែលបន្ថែមទៀតថាក្រុមហ៊ុន The Style Theory ជាប្រភេទក្រុមហ៊ុនច្នៃម៉ូតសម្លៀកបំពាក់ ដែលមានបានការគាំទ្រជាច្រើនពីរអតិថិជន។ ហើយក្រុមហ៊ុនរបស់ប្តីប្រពន្ធទាំងពីរនេះកំពុងទទួលបានការគាំទ្រយ៉ាងច្រើនកុះករព្រោះអនុវន្ត ២ក្បាច់នេះ៖ ១. ចាប់ផ្ដើមដោយសាមញ្ញ លោក Chris Halim នៅជំហ៊ាននៃការចាប់ផ្តើមអាជីវកម្មដំបូង អ្វីដែលយើងគិតមុនគេនោះ គឺត្រូវចាប់ផ្តើមដោយសាមញ្ញបំផុត ដើម្បីឱ្យអតិថិជនដឹងថាផលិតផលនៅហាងរបស់យើងមិនមានតម្លៃថ្លៃឡើយ ពោលអ្នកមានជីវភាពសមល្មមក៏អាចទិញយកមកប្រើប្រាស់បានដែរ ប្រសិនជាយើងមើលឃើញថាផលិតផលទាំងនេះមានអតិថិជនចាប់អារម្មណ៍ខ្លាំង សឹមយើងយកវាទៅដាក់នៅលក់នៅលើទីផ្សារបន្ថែមទៀត។ ម្យ៉ាងវិញទៀត ក្នុងនាមយើងជាអ្នករកស៊ីត្រូវតែហ៊ានទទួលយកមតិកែលម្អពីអតិថិជនដើម្បីយកវាមកស្ថាបនាកែថ្មីឡើងវិញឲ្យផលិតផលយើងកាន់តែល្អប្រសើរជាងឡើងមុនមយយកម្រិតទៀត។ ព្រោះនេះក៏ជាវិធីសាស្រ្តមួយដ៏ល្អក្នុងការកសាងទំនុកចិត្តដល់អតិថិជន និងទទួលបានការស្រឡាញ់ចូលចិត្តពីអតិថិជនផងដែរ។ ២. មានក្ដីស្រមៃធំ ស្ថាបនិកនៃក្រុមហ៊ុន The Style Theory បានបន្ថែមទៀតថា នៅក្នុងការចាប់ផ្តើមអាជីវកម្ម អ្នកត្រូវតែមានក្តីស្រមៃឱ្យធំដើម្បីឱ្យអាជីវកម្មយើងរីកចម្រើទៅមុខបន្ថែមទៀត មិនតែប៉ុណ្ណោះយើងក៏ត្រូវច្នៃផលិតផលខ្លួនឯងឱ្យមានភាពប្លែកពីគេ។ លើសពីនេះទៅទៀត យើងត្រូវដឹងខ្លួនឯងថាអនាគតគឺអ្នកដែលជាអ្នកបង្កើតដូច្នេះ វាពិតជាមានសារៈសំខាន់ណាស់ដើម្បីផ្ដោតលើអ្វីដែលអ្នកកំពុងធ្វើនាពេលបច្ចុប្បន្ននេះដូចនេះយើងត្រូវគិតពីរបៀបដែលអ្នកនឹងចង់រីកចម្រើននៃអាជីវកម្ម។ សូមបញ្ជាក់ថា បច្ចុប្បន្ននេះក្រុមហ៊ុន The Style Theory មានតម្លៃ ១.២ ពាន់លានដុល្លារនៅទូទាំងពិភពលោកបើគិតត្រឹមឆ្នាំនេះ នៅក្នុងនោះក្រុមហ៊ុនសម្លៀកបំពាក់នេះត្រូវបានគេរំពឹងថា នៅឆ្នាំ ២០២៧ ក្រុមហ៊ុននេះនឹងកើនឡើងទ្វេដងរហូតតម្លៃឡើងដល់ ២.៨ ពាន់លានដុល្លារឯណោះ៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T08:40:18.729Z", "category": "មុខរបរបច្ចេកវិទ្យា", "views": 816, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រៀនចប់ទី១២ភ្លាម សាកល្បងគន្លឹះសំងាត់៦នេះ បើចង់ចេញរកស៊ីទាំងវ័យក្មេង អត្រាជោគជ័យខ្ពស់	https://business-cambodia.com/articles/start-business-after-grade-12	ការចេញរកស៊ីទាំងវ័យក្មេង គឺជារឿងដែលមនុស្សភាគច្រើនគិតថាមានអត្រាហានិភ័យខ្ពស់ ប៉ុន្តែក៏មានអ្នកជំនួញដែលទទួលបានជោគជ័យជាច្រើននាក់ បានណែនាំឱ្យអ្នកដែលចង់ចាប់ផ្ដើមអាជីវកម្ម គួរតែចេញរកស៊ីពីក្មេង ដើម្បីអាចជោគជ័យបានលឿន ឬអាចរៀនសូត្រពីភាពបរាជ័យបានទាំងវ័យក្មេងផងដែរ។ ការចេញរកស៊ីទាំងវ័យក្មេងត្រង់ចំណុចនេះ គឺមិនសម្ដៅទៅលើការរកស៊ីពីទុនរាប់ពាន់ រាប់ម៉ឺនដុល្លារនោះដែរ ពោលគឺអាចដាក់ក្ដីស្រមៃឱ្យធំ ចាប់ផ្ដើមពីធនធានដែលអ្នកអាចធ្វើបាន ដែលធនធានទាំងអស់នោះ បើសិនជាខាតបង់ក៏អ្នកមិនមានអារម្មណ៍ឈឺចាប់ ឬបាក់ស្បាតនោះដែរ។ ការចេញរកស៊ីទាំងវ័យក្មេង វាសុទ្ធតែមានគុណសម្បត្តិ និងគុណវិបត្តិ ប្រៀបដូចពាក្យមួយឃ្លាបាននិយាយថា ប្រសិនបើអ្នករកស៊ីជោគជ័យ អ្នកនឹងជោគជ័យ នឹងក្លាយជាអ្នកមាន ប៉ុន្តែបើសិនអ្នកបរាជ័យ អ្នកក៏នឹងឆ្លាតជាងមុន ហើយក៏មានគំនិតចាស់ទុំជាងមុនផងដែរ។ ខាងក្រោមនេះគឺជាគន្លឹះសំងាត់ទាំង៦ ដែលអាចជួយឱ្យអ្នកអាចចេញរកស៊ីបានទាំងវ័យក្មេង អត្រាជោគជ័យខ្ពស់ បើសិនជាអ្នកអាចធ្វើរឿងទាំងនេះបានល្អបំផុត។ ១. ស្វែងរកបញ្ហាកំពុងមានក្នុងទីផ្សារដែលអ្នកអាចជួយដោះស្រាយបាន ការរកស៊ីគឺជាការដោះស្រាយបញ្ហាអតិថិជន ហើយប្រសិនបើអ្នកអាចរកឃើញគំនិតអាជីវកម្មដ៏ល្អមួយ ដែលអាចជួយដោះស្រាយបញ្ហានៅក្នុងទីផ្សារ ជាពិសេសជាដំណោះស្រាយដែលគេមិនទាន់មានគឺរឹតតែល្អបំផុត ព្រោះបើអ្នកអាចធ្វើបាន នោះអាជីវកម្មអ្នកក៏មានអត្រាជោគជ័យខ្ពស់ផងដែរ។ ត្រង់ចំណុចនេះ បើសិនជាអាចអ្នកគួរតែរកស៊ីរបរដែលថ្មីប្លែក មិនទាន់មានគេធ្វើ ដែលអាចធ្វើឱ្យអ្នកក្លាយជាអ្នកដឹកនាំក្នុងទីផ្សារ។ ២. ស្វែងរកមិត្តជិតស្និទ្ធ ឬដៃគូអាជីវកម្មអ្នក បើសិនអ្នកចង់ជោគជ័យបានយូរអង្វែង និងរឹងមាំ ជៀសមិនផុតពីការរកស៊ីជាក្រុមនោះទេ ព្រោះមនុស្សច្រើនគំនិតច្រើន ទុនច្រើន និងមានជំនាញច្រើនអាចជួយបំពេញតម្រូវការអាជីវកម្មឱ្យគ្នា។ ប៉ុន្តែការរកស៊ីចូលហ៊ុនគ្នា ក៏ប្រឈមនឹងការឈ្លោះគ្នាផងដែរ។ អាជីវកម្មបង្កើតថ្មីជាច្រើន ងាយនឹងបរាជ័យទៅវិញ ព្រោះតែរកដៃគូមិនត្រឹមត្រូវ ហើយឈ្លោះប្រកែកបែកបាក់ទៅវិញ ក្រោយរកស៊ីជាមួយគ្នាបានមួយរយៈ។ ៣. រៀនធ្វើទីផ្សារសម័យឌីជីថល បើអ្នករកស៊ីលក់ផលិតផល ឬសេវាកម្មល្អ តែគ្មានសមត្ថភាពនាំផលិតផល ឬសេវាកម្មអ្នក ឱ្យអតិថិជនបានស្គាល់ ហើយឈានទៅដល់ការទិញទេ នោះអាជីវកម្មអ្នកក៏ប្រឈមនឹងការក្ស័យធនផងដែរ។ អាស្រ័យហេតុនេះ គឺត្រូវប្រាកដថា អ្នកមានជំនាញធ្វើទីផ្សារ ជាពិសេសគឺជំនាញទីផ្សារតាមប្រព័ន្ធឌីជីដល ដើម្បីឱ្យអាជីវកម្មអ្នកជោគជ័យ។ ៤. រៀនលក់ ការលក់គឺជាលុយ ហើយលុយជាសសៃឈាមអាជីវកម្ម ដែលអាចកំណត់នូវចំណុចស្លាប់រស់របស់អាជីវកម្មអ្នកបាន។ ដូច្នេះបន្ទាប់ពីអ្នកមានជំនាញរុញផលិតផលឬសេវាកម្មឱ្យទីផ្សារបានស្គាល់ហើយនោះ អ្នកត្រូវមានជំនាញជំរុញកាតាលីករ ឱ្យអតិថិជនហ៊ានសម្រេចចិត្តទិញផលិតផលអ្នកផងដែរ ព្រោះបើគេស្គាល់ពីអាជីវកម្មអ្នកច្រើនរាប់លាន តែគេមិនហ៊ានទិញ នោះក៏គ្មានន័យដែរ។ ៥. រៀនគ្រប់គ្រងហិរញ្ញវត្ថុ រៀនគ្រប់គ្រងហិរញ្ញវត្ថុឱ្យបានត្រឹមត្រូវ ចាត់ចែងចំណូល ចំណាយឱ្យចំគោលដៅ កាត់បន្ថយចំណាយមិនចាំបាច់ចោល និងធ្វើឱ្យអាជីវកម្មទទួលបានប្រាក់ចំណូលច្រើនជាងចំណាយ ខំប្រឹងបង្កើនអត្រាចំណេញបានកាន់តែខ្ពស់ នោះមានន័យថាអាជីវកម្មអ្នកកំពុងស្ថិតក្នុងសញ្ញាវិជ្ជមាន ឈានទៅដល់ការរីកចម្រើនកាន់តែធំហើយ។ ៦. រៀនពង្រឹងផ្នត់គំនិតអ្នកជំនួញជោគជ័យ រកស៊ីបណ្ដើរ អ្នកក៏រៀនសូត្របន្ថែមបណ្ដើរ នោះទើបអាចធានាបាននូវភាពជោគជ័យរីកចម្រើនទៅមុខបាន។ អាស្រ័យហេតុនេះមិនថាអ្នកកំពុងរកស៊ីខាត ឬចំណេញ អ្នកត្រូវបន្តរៀនពង្រឹង ផ្នត់គំនិតអ្នកជំនួញជោគជ័យ ថាគេមានលក្ខណៈបែបណាខ្លះ នោះចុងក្រោយអ្នកនឹងក្លាយជាអ្នកជំនួញដ៏ឆ្នើមម្នាក់បាន។ ជាសង្ខេប មនុស្សកើតមកជាមួយនឹងទេពកោសល្យ ហើយទេពកោសល្យខ្លះក៏កើតមានក្រោយពេលហ្វឹកហាត់ជាប្រចាំផងដែរ។ ប្រសិនបើអ្នកគិតថាខ្លួនមានចំណុចសំខាន់ៗទាំង៦ខាងលើនេះ មានន័យថាបើអ្នកចេញរកស៊ីទាំងវ័យក្មេង ក៏អាចមានអត្រាជោគជ័យខ្ពស់ផងដែរ។ ប៉ុន្តែទន្ទឹមនឹងភាពជោគជ័យ វាក៏ប្រឈមនឹងអត្រាបរាជ័យផងដែរ ប្រសិនបើអ្នកធ្វើអ្វីដែលអ្នកគ្មានជំនាញ គ្មានចំណេះ បទពិសោធន៍ស្ទើរ។ ដូច្នេះបើមិនទាន់ជឿជាក់ខ្លាំងទេ គួរចាប់ផ្ដើមពីតូច និងដើមទុនដែលអ្នកអាចនឹងបាត់បង់បាន ប្រសិនបើគ្រប់យ៉ាងមិនដំណើរការរលូនដូចអ្វីដែលអ្នករំពឹងទុក៕ ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T07:41:45.736Z", "category": "ភាពជាអ្នកដឹកនាំ", "views": 557, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ធនាគារ ហ្វីលីព សាខាកំពតបើកបម្រើជូនសេវាធនាគារពេញលេញ	https://business-cambodia.com/articles/phillip-bank-kampot-branch-provides-full-banking-services	កំពត ថ្ងៃទី០៦ ខែមករា ឆ្នាំ ២០២៣-ធនាគារ ហ្វីលីព  ដែលជាធនាគារពាណិជ្ជដែលមានភាគទុនិកជនជាតិសិង្ហបុរី និងស្ថិតក្នុងចំណោមធនាគារដែលមានសាខាច្រើនជាងគេនៅកម្ពុជា បានប្រកាសជាផ្លូវការពីការបើកបម្រើជូនអតិថិជននូវសេវាធនាគារពេញលេញ របស់សាខាកំពត។ សាខាដែលបំពាក់ជាមួយនឹងរចនាបថថ្មីមួយនេះ មានទីតាំងស្ថិតនៅភូមិស្វាយធំ សង្កាត់ក្រាំងអំពិល ក្រុងកំពត ខេត្តកំពត។ សាខាធនាគារពេញលេញមួយនេះក៏បានភ្ជាប់មកជាមួយនឹងបរិយាកាសដ៏សមប្រកប និងសេវាកម្មហិរញ្ញវត្ថុដ៏សំបូរបែបជាច្រើនផ្សេងទៀត ដែលនឹងធានាបានថា អតិថិជនទាំងអស់ទទួលបានសេវាកម្មធនាគារកាន់តែល្អប្រសើរ។ អគ្គនាយកធនាគារ ហ្វីលីព លោក ចាន់ ម៉ាច បានមានប្រសាសន៍ថា ការបើកបម្រើជូនសេវាធនាគារពេញលេញនៅសាខាកំពត បានឆ្លុះបញ្ចាំងពីការប្តេជ្ញាចិត្ត និងការខិតខំប្រឹងប្រែងយ៉ាងខ្លាំងរបស់ធនាគារ ហ្វីលីព ដើម្បីនាំមកនូវសេវាកម្មធនាគារដ៏ល្អបំផុត និងឆ្លើយតបទៅនឹងកំណើននៃតម្រូវការសេវាធនាគារប្រកបដោយភាពងាយស្រួល និងគុណភាពខ្ពស់នៅក្នុងប្រទេសកម្ពុជា។ លោក ចាន់ ម៉ាច ក៏បានបន្ថែមទៀតថា «ជាមួយនឹងការបើកដំណើរការសាខាថ្មីនេះ ធនាគារ ហ្វីលីព សង្ឃឹមថានឹងអាចចូលរួមជាចំណែកមួយ ក្នុងការជំរុញសកម្មភាពអាជីវកម្ម និងសេដ្ឋកិច្ចក្នុងស្រុកឱ្យឆ្ពោះទៅមុខមួយកម្រិតទៀត។» សាខាកំពតរបស់ធនាគារ ហ្វីលីព ស្ថិតក្នុងចំណោមសាខាសក្តានុពលជាច្រើន ដែលធនាគារធ្វើការកែប្រែឲ្យប្រែក្លាយទៅជាសាខាដែលបើកបម្រើសេវាធនាគារពេញលេញ។ សាខាដែលមានរចនាបថថ្មីនេះ នឹងផ្តល់ជូននូវសេវាកម្ម និងផលិតផលហិរញ្ញវត្ថុធនាគារដែលទំនើប និងសំបូរបែបជាច្រើន ទៅតាមតម្រូវការនៃរាល់អតិថិជន រួមមានសាជីវកម្មធំៗ សហគ្រាសខា្នតតូច និងមធ្យម និងបុគ្គល។ សេវាកម្ម និងផលិតផលហិរញ្ញវត្ថុបន្ថែមទាំងនោះរួមមាន៖ ហិរញ្ញប្បទានពាណិជ្ជកម្ម មូលប្បទានបត្រធនាគារ សេវាផ្ទេរប្រាក់ក្នុង/ក្រៅប្រទេស ផលិតផល និងសេវាផ្សេងៗ។ សាខាកំពត ត្រូវបានរចនាឡើងយ៉ាងប្រណិត ទាំងរូបរាងអគារ  និងបញ្ជរសម្រាប់បម្រើអតិថិជន ក៏ដូចជាចំណតរថយន្តដ៏ធំទូលាយ បន្ទប់ពិភាក្សាដែលបានរៀបចំយ៉ាងល្អ និងបញ្ជរជាច្រើនដើម្បីផ្តល់សេវាកម្មដែលមានស្តង់ដារខ្ពស់ដល់អតិថិជនប្រកបដោយផាសុកភាព និងឯកជនភាព។ លើសពីនេះ បុគ្គលិកធនាគារបានត្រៀមខ្លួនរួចជាស្រេចក្នុងការបម្រើ និងឆ្លើយតបរាល់ការសាកសួររបស់អតិថិជនអំពីផលិតផល និងសេវាកម្មរបស់ធនាគារប្រកបដោយវិជ្ជាជីវៈ។ ដើម្បីអបអរសាទរការបើកដំណើរការសេវាធនាគារពេញលេញនៃសាខាកំពត អតិថិជនទាំងអស់អាចរីករាយជាមួយនឹងការផ្តល់ជូនពិសេស និងទទួលបានវត្ថុអនុស្សាវរីយ៍ពិសេសជាច្រើនផ្សេងទៀតនៅពេលពួកគេបើកគណនីជាមួយធនាគារ ហ្វីលីព។ សម្រាប់ចម្ងល់ទាក់ទងនឹងការផ្តល់ជូនពិសេសនេះ អតិថិជនទាំងអស់អាចធ្វើការទំនាក់ទំនងដោយផ្ទាល់ទៅកាន់សេវាបម្រើអតិថិជនរបស់ធនាគារ ហ្វីលីព តាមរយៈលេខទូរស័ព្ទ៖០៨៦ ៩៣០ ០០០ /០៨៩ ៩៨៩ ៨១៨ (២៤/៧)។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T07:17:13.286Z", "category": "ព័ត៌មានថ្មីៗ", "views": 313, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
អតីតស្ថាបត្យករ ច្នៃដីស្រែ ២ហិកតា ក្លាយជាភោជនីយដ្ឋាន កំពុងទាក់ទាញភ្ញៀវទៅលេងរាប់ពាន់នាក់	https://business-cambodia.com/articles/coffee-in-prey-veng	ពីអតីតស្ថាបត្យករដែលធ្លាប់បម្រើការងារអស់រយៈពេល ៥ឆ្នាំនៅរាជធានីភ្នំពេញ លោក កែវ បញ្ញា បច្ចុប្បន្នជាម្ចាស់ភោជនីយដ្ឋាននិង កាហ្វេស្រែក្បែរស្ពានអ្នកលឿង បានប្តូរអាជីពការងារមករកស៊ីនៅស្រុកកំណើតវិញ និងបានចាប់ដៃគ្នាជាមួយបងប្អូនបង្កើត ៣នាក់ផ្សេងទៀត ច្នៃដីស្រែមួយកន្លែងនៅក្បែរស្ពានអ្នកលឿង ក្លាយទៅជាកន្លែងកំសាន្តទាក់ទាញអ្នកទៅលេងរាប់ពាន់នាក់។ ជាក់ស្តែងក្នុងកិច្ចសម្ភាសន៍ជាមួយ Business Cambodia លោក កែវ បញ្ញា បានមានប្រសាសន៍ថា ដំបូងឡើយរូបលោក ជាអតីតស្ថាបត្យករដែលធ្លាប់ធ្វើការនៅភ្នំពេញអស់រយៈពេល ៥ ឆ្នាំមកហើយ ប៉ុន្តែក្រោយមកលោកក៏ងាមមកចាប់អារម្មណ៍លើការរកស៊ីខ្លួនឯងវិញ ទើបចុងក្រោយលោកនិងបងប្អូនង្កើត៣នាក់ផ្សេងទៀត សម្រេចចាប់ដៃគ្នាបង្កើតឱ្យមាន កាហ្វេស្រែក្បែរស្ពានអ្នកលឿង នេះឡើង។ លោកបន្តថា ចំពោះមូលហេតុដែលនាំឱ្យលោកចាប់ផ្តើមបង្កើតកន្លែងកំសាន្តមួយនេះឡើងគឺដោយសារលោកមើលឃើញថា កន្លងមកពេលភ្ញៀវមកលេងខេត្តព្រៃវែងកាត់ស្ពានអ្នកលឿងនេះ ពួកគាត់តែងតែធ្វើដំណើរទៅហួសមកហួសព្រោះមិនសូវមានកន្លែងសម្រាប់កំសាន្ត ដោយមើលឃើញបែបនេះលោកក៏សម្រេចច្នៃដីចំនួន ២ ហិកតា ក្បែរស្ពានអ្នកលឿងនេះឱ្យក្លាយទៅជាកន្លែងកំសាន្តមួយដែលមានទាំងអាហារ ភេសជ្ជៈ កន្លែងសម្រាក ថតរូបលេង បែបនេះតែម្តង។ ម្ចាស់កន្លែងកំសាន្ត កាហ្វេស្រែក្បែរស្ពានអ្នកលឿងរូបនេះបានលើកឡើងទៀតថា ចំពោះការសាងសង់កាហ្វេស្រែក្បែរស្ពានអ្នកលឿងនេះក៏មិនទាន់រួចរាល់ជាស្ថាពរនៅឡើយទេ ពោលគឺសាងសង់ទើបតែបាន ១៥ថ្ងៃប៉ុណ្ណោះ ក៏មានភ្ញៀវស្នើសុំចូលលេង ទើបនៅអំឡុងថ្ងៃ ៣១ ខែ ធ្នូឆ្នាំ ២០២២ លោកក៏សម្រេចចិត្តបើកទទួលឱ្យភ្ញៀវចូលលេងជាបណ្តើៗតែម្តង។ លោកបានបន្តទៀតថា បើគិតចាប់តាំងពីថ្ងៃបើកឱ្យភ្ញៀវចូលលេងកំសាន្តមក មានភ្ញៀវចូលលេងនៅកាហ្វេស្រែក្បែរស្ពានអ្នកលឿងនេះខ្ទង់ ៥ពាន់នាក់ហើយ ក្នុងនោះមានទាំងភ្ញៀវក្នុងខេត្តព្រៃវែងផ្ទាល់ និងមានភ្ញៀវខ្លះមកពីខេត្តឆ្ងាយៗដូចជា ខេត្តកំពង់ចាម បាត់ដំបង ជាដើម ដែលពួកគាត់បានដឹងតាមរយៈការផ្សព្វផ្សាយពីអ្នកដែលធ្លាប់បានមកលេងក៏ដូចដឹងតាមរយៈការផ្សព្វផ្សាយនៅផេកកាហ្វេស្រែក្បែរស្ពានអ្នកលឿងផ្ទាល់តែម្តង។ បន្ថែមពីនេះទៅទៀតលោក បញ្ញា បានបង្ហើបផងដែរថា មូលហេតុដែលធ្វើឱ្យកាហ្វេស្រែក្បែរស្ពានអ្នកលឿងទទួលបានការគាំទ្រ មានភ្ញៀវចូលទស្សនាពេញៗរាល់់ថ្ងៃបែបនេះ ដោយសារតែ កន្លែងលោកមានទេសភាព និងមានម្ហូបបែបស្រុកស្រែ គួបផ្សំជាមួយបរិយាកាសជុំវិញដែលអាចមើលឃើញវាលស្រែខៀវស្រងាត់ជាមួយនឹងទេសភាពស្ពានពីចំងាយផងនោះ ធ្វើឱ្យកាហ្វេស្រែក្បែរស្ពានអ្នកលឿងរឹតតែទាក់ទាញខ្លាំងបន្ថែមទៀត។ គួរបញ្ជាក់ផងដែរថា សម្រាប់បងប្អូនដែលចង់មកកំសាន្តបែបលក្ខណៈស្រុកស្រែ មានកន្លែងថតរូបស្អាតៗ មានម្ហូបឆ្ងាញ់ៗ កុំភ្លេច កាហ្វេស្រែក្បែរស្ពានអ្នកលឿង ដែលមានទីតាំងស្ថិតនៅ ៖ នៅអ្នកលឿងត្រើយខាងកើត ផ្លូវជាតិលេខ១១ ចូលតាមក្រោមជើងសសរស្ពានអ្នកលឿងត្រង់ចំងាយប្រហែល300m ឬក៏អាចទំនាក់ទំនងតាមលេខទូរស័ព្ទ 067777008 / 016360032 ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T06:46:47.836Z", "category": "ចាប់ផ្តើមអាជីវកម្ម", "views": 7071, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុន ប៉េង ហួត គ្រុប ឧបត្ថម្ភដើមផ្កាសាគូរ៉ា ចំនួន ១,២០០ដើម ដល់រដ្ឋបាលខណ្ឌច្បារអំពៅ ដើម្បីចូលរួមលើកកម្ពស់ហេដ្ឋារចនាសម្ព័ន្ធបៃតង និងទីក្រុងស្អាត	https://business-cambodia.com/articles/peng-huoth-group-donates-1-200-sakura-trees-to-chbar-ampov-district-administration	កាលពីព្រឹកថ្ងៃទី០៩ ខែមករា ឆ្នាំ២០២៣ ក្រុមហ៊ុន ប៉េង ហួត គ្រុប ចូលរួមជាមួយរដ្ឋបាលខណ្ឌច្បារអំពៅដាំដើមផ្កាសាគូរ៉ាចំនួន ២០០ដើម ខណៈដែលក្រុមហ៊ុនបានឧបត្ថម្ភ ដើមផ្កាសាគូរ៉ា ប្រមាណជាង ១,២០០ដើម ដល់រដ្ឋបាលខណ្ឌច្បារអំពៅ ដើម្បីដាំតាមបណ្ដោយផ្លូវជាតិលេខ១ ដែលមានចម្ងាយសរុបចំនួន ១០ គីឡូម៉ែត្រ គិតចាប់ពីព្រំប្រទល់ស្រុកគៀនស្វាយ រហូតដល់ស្ពានព្រះមុនីវង្ស ឬ ស្ពានច្បារអំពៅ ក្នុងគោលបំណងចូលរួមលើកកម្ពស់ហេដ្ឋារចនាសម្ព័ន្ធបៃតង និងទីក្រុងស្អាត។ លោក ចេង មុនីរ៉ា អភិបាល នៃគណៈអភិបាលខណ្ឌច្បារអំពៅ បានសម្ដែងនូវអំណរគុណដល់ក្រុមហ៊ុន ប៉េង ហួត គ្រុប ដែលតែងតែបានចូលរួមសហការ និងបានឧបត្ថម្ភដល់រដ្ឋបាលខណ្ឌច្បារអំពៅកន្លងមក។ លោកបានបញ្ជាក់ថា នេះជាជំហានទី២ហើយ ដែលកន្លងមករដ្ឋបាលខណ្ឌបានដាំដើមសាគូរ៉ា នៅផ្នែកខាងត្បូងផ្លូវជាតិលេខ១ ក៏ដូចតាមដងផ្លូវនានាក្នុងមូលដ្ឋានខណ្ឌ គិតត្រឹមម៉ោងនេះរដ្ឋបាលខណ្ឌបានដាំដើមផ្កាសាគូរ៉ាបានចំនួន ៦០០ដើម ក្នុងចំណោមដើមផ្កាដទៃទៀត យុទ្ធនាការនេះនឹងបន្ដតាមការសន្និដ្ឋានរហូតទៅដល់ចំនួន ១២០០ដើម។ លោកបានបន្តថា៖ «សូមបងប្អូនប្រជាពលរដ្ឋចូលរួមថែរក្សា និងស្រោចទឹកដើមសាគូរ៉ាទាំងនេះដែលបានដាំនៅមុខផ្ទះរបស់បងប្អូន ដើម្បីជាម្លប់ និងសោភ័ណភាពរបស់ខណ្ឌយើងទាំងអស់គ្នា»។    លោក ចាន់ រដ្ឋា នាយករងផ្នែកកិច្ចការសាធារណៈរបស់ក្រុមហ៊ុន ប៉េង ហួត គ្រុប បានមានប្រសាសន៍ថា៖ «ក្រុមហ៊ុន ប៉េង ហួត គ្រុប មានក្តីរីករាយយ៉ាងក្រៃលែង ក្នុងការរួមចំណែកក្នុងសកម្មភាពបរិស្ថានជាមួយនឹងរដ្ឋបាលខណ្ឌច្បារអំពៅ ក្នុងយុទ្ធនាការដាំដើមផ្កាសាគូរ៉ា តាមបណ្ដោយផ្លូវជាតិលេខ១ ដែលមានចម្ងាយជាង ១០គីឡូនេះ។ ហើយក្រុមហ៊ុនជឿជាក់ថា ការរួមចំណែកនេះ អាចជួយលើកកម្ពស់សោភ័ណភាពតាមដងផ្លូវជាតិលេខ១ ក៏ដូចជាហេដ្ឋារចនាសម្ព័ន្ធបៃតងក្នុងទីក្រុងឱ្យកាន់តែប្រសើរឡើងទៀតផងដែរ»។ សូមបញ្ជាក់ផងដែរ ប៉េង ហួត គ្រុប បានកំណត់អាទិភាពការងារសង្គមរបស់ក្រុមហ៊ុន ដែលមានសសរស្ដម្ភធំ ៣ ហើយក៏ស្របទៅនឹងគោលការណ៍របស់អង្គការសហប្រជាជាតិ ពោលគឺ៖ «ការងារបរិស្ថាន អប់រំ និង សង្គម»។ កន្លងមក តាមរយៈការងារសង្គមក្នុងវិស័យបរិស្ថាន ដែលក្រុមហ៊ុនបានធ្វើរួមមាន៖ ការចូលរួមសាងសង់ហេដ្ឋារចនាសម្ព័ន្ធបៃតង ប្រកបទៅដោយផាសុកភាព និងការដាំដើមឈើប្រមាណជាង ១ម៉ឺនដើម នៅគ្រប់គម្រោងរបស់បុរី   ប៉េង   ហួត ការសហការជាមួយក្រសួងបរិស្ថានដាំដើមឈើតាមបណ្ដាខេត្តនានា និងផ្សព្វផ្សាយចំណេះដឹងអំពីផល់ប៉ះពាល់នៃសំរាមប្លាស្ទិកដល់ប្រជាពលរដ្ឋជាច្រើននាក់ ឧបត្ថម្ភរថយន្តបោសសម្អាតថ្នល់ រថយន្ដផ្ទុកទឹកចំណុះ ៨,០០០លីត្រ ដល់រដ្ឋបាលខណ្ឌច្បារអំពៅ ខណ្ឌមានជ័យ និងខណ្ឌជ្រោយចង្វារ  ដើម្បីថែរក្សាបរិស្ថានស្អាតក្នុងទីក្រុង ព្រមទាំងសហការជាមួយអង្គការក្រៅរដ្ឋាភិបាលក្នុងគម្រោងជាច្រើនដូចជា អង្ករប្ដូរយកសំរាមប្លាស្ទិក»។ល៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T06:32:54.771Z", "category": "PR", "views": 163, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ដកចេញដូចស្ពៃ! ធនាគារធំ១របស់អាមេរិក ប្រកាសកាត់បុគ្គលិករាប់ពាន់នាក់ភ្លាមៗ ក្រោយជួបរឿងទាំងនេះ	https://business-cambodia.com/articles/goldman-sachs-cuts-thousand-of-staffs-in-january-2023	ស្ថានភាពសេដ្ឋកិច្ចកាន់តែលែងនឹងនរ គេឃើញថាមានស្ថាប័ន និងក្រុមហ៊ុនធំៗជាច្រើនបាន ប្រកាសកាត់បន្ថយបុគ្គលិក ក្នុងនោះក៏មានក្រុមហ៊ុន Goldman Sachs ដែលជាធនាគារពាណិជ្ជដ៏ធំមួយនៅសហរដ្ឋអាមេរិក បានប្រកាសកាត់បុគ្គលិកចេញជាង ៣,២០០នាក់ភ្លាមៗ នៅក្នុងពេលត្រឹមតែមួយសប្តាហ៍ប៉ុណ្ណោះ។ ប្រភពពីសារព័ត៌មាន CNBC បានឱ្យដឹងថា មូលហេតុសំខាន់មួយដែលនាំឱ្យធនាគារខ្នាតយក្សមួយនេះសម្រេចចិត្តបញ្ឈប់បុគ្គលិកបែបនេះ គឺដើម្បីទប់លំនឹងសេដ្ឋកិច្ចរបស់ក្រុមហ៊ុន ដែលកំពុងប្រឈមជាមួយនឹងការលំបាក ព្រោះតែវិបត្តិសេដ្ឋកិច្ចសកលដែលអូសបន្លាយមកជាយូរ។ នាយកប្រតិបត្តិរបស់ Goldman Sachs លោក David M. Solomon បានបង្ហើបថា នៅឆ្នាំនេះប្រាក់ចំណូលពីធនាគារវិនិយោគបានធ្លាក់ចុះ អ្វីដែលកាន់តែសំខាន់ការចំណាយវាពិតជាច្រើនខ្លាំងថែមទៀត។ លោកបន្តថា តាមពិតទៅក្រុមហ៊ុនព្យាយាមរកដំណោះស្រាយមកច្រើនជម្រើសហើយ ប៉ុន្តែនៅតែមិនអាចទប់ទល់នឹងវិបត្តិមួយនេះ ហេតុនេះត្រូវតែបង្ខំចិត្តជ្រើសរើស ជម្រើសចុងក្រោយ ដែលជាការកាត់បន្ថយបុគ្គលិក ដើម្បីឱ្យធនាគារយើងនៅឈរជើងបន្តបាន។ សូមជម្រាបផងដែរថានៅពាក់កណ្ដាលខែធ្នូ ឆ្នាំ២០២២ ក្រុមហ៊ុន Goldman Sachs បានប្រកាសពីគម្រោងកាត់បុគ្គលិកប្រមាណជិត៤ពាន់នាក់ម្ដងរួចមកហើយ ខណៈដែលទើបតែថ្ងៃទី៩ ខែមករា ឆ្នាំ២០២៣ ពួកគេបានបញ្ជាក់ពីតួលេខច្បាស់ គឺត្រូវកាត់ចំនួន ៣,២០០នាក់។ សូមជម្រាបផងដែរថា ក្រុមហ៊ុន Goldman Sachs ទាំងមូលមានបុគ្គលិកទាំងអស់ប្រមាណ៤៩,១០០នាក់ គិតត្រឹមចុងត្រីមាសទី៣ក្នុងឆ្នាំ២០២២នេះ។ ក្នុងនោះចំពោះបុគ្គលិកដែលមានឈ្មោះត្រូវបញ្ឈប់ការងារ គេបានធ្វើការពិភាក្សា និងផ្ដល់ព័ត៌មានលម្អិត និងត្រូវបានគេរំពឹងថា ពួកគេនឹងចាកចេញទាំងអស់គ្នាត្រឹមរយៈពេល១សប្តាហ៍បន្ទាប់ពីប្រកាសដំណឹង៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T06:23:11.817Z", "category": "ហិរញ្ញវត្ថុ", "views": 356, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ប្រយ័ត្ន! អ្នកជំពាក់បំណុលគេគេចវេះមិនចង់សង អាចប្រឈមនឹងបញ្ហាធំៗទាំង៥នេះ	https://business-cambodia.com/articles/debtors-who-evade-repayment	ក្រៅពីប្រឈមមុខជាមួយផ្លូវច្បាប់ អ្នកជំពាក់បំណុលគេគេចវេសមិនចង់សងអាចជួបវិបត្តិប្រឈមជាច្រើនប៉ះពាល់ដល់ជីវិតរស់នៅប្រចាំថ្ងៃទាំងសុខភាពផ្លូវកាយនិងផ្លូវចិត្ត។ ខាងក្រោមនេះ គឺជាបញ្ហាធំៗទាំង៥ ដែលពួកគេនឹងជួបប្រទះ៖ ១/. បង្កើតភាពតានតឹងបន្ថែម៖ ភាពតានតឹងរ៉ាំរ៉ៃជាច្រើនឆ្នាំនៃការមិនទទួលខុសត្រូវលើចំណងបំណុល មានឥទ្ធិពលអវិជ្ជមានយ៉ាងខ្លាំងទៅលើចិត្ត និងរាងកាយ។ ភាពតានតឹងធ្វើឱ្យដាច់រហែកកាន់តែច្រើនលើប្រព័ន្ធសរសៃឈាមបេះដូងរបស់មនុស្ស។ ភាពតានតឹងថេរបង្កឲ្យមានភាពងាយស្រួលក្នុងការបង្កើតបញ្ហាសុខភាពផ្លូវចិត្ត និងអាចប៉ះពាល់ដល់ផ្នែកនៃខួរក្បាលរបស់មនុស្សដែលត្រូវបានផ្សារភ្ជាប់ជាមួយនឹងជំងឺ Alzheimer (ផលវិបាកនៃជំងឺនេះមាន ការវង្វេងវង្វាន់ បាត់បង់សមត្ថភាពក្នុងការឮ ឬស្តាប់ បាត់បង់សមត្ថភាពក្នុងការមើល និងសាច់ដុំមានសភាពទន់ និងញ័)។ ២/. កត្តាហានិភ័យនៃជំងឺផ្លូវចិត្ត៖ អ្នកដែលជំពាក់បំណុលគេ មានទំនោរហានិភ័យជំងឺផ្លូវចិត្តខ្ពស់ជាងមនុស្សធម្មតា៣ដង។ អសន្តិសុខហិរញ្ញវត្ថុរយៈពេលវែង និងភាពក្រីក្រជាប់លាប់ ក៏ដូចជាសម្ពាធពីអ្នកឱ្យខ្ចី និងអ្នកប្រមូលបំណុលដើម្បីទូទាត់វិក្កយបត្រ អាចជំរុញអ្នកជាប់បំណុលមានគំនិត និងសកម្មភាពធ្វើអត្តឃាត។ ៣/. វិវត្តន៍ទៅរកបញ្ហាសុខភាពរាងកាយ៖ បំណុលអាចនាំឱ្យមានការថប់បារម្ភ និងការធ្លាក់ទឹកចិត្ត ដែលអាចបង្កើនការឈឺក្បាល ប៉ះពាល់ដល់ទម្រង់នៃការគេង និងប៉ះពាល់ដល់សមត្ថភាពផ្តោតអារម្មណ៍របស់មនុស្ស។ ប្រភេទនៃភាពតានតឹងលើរាងកាយនេះអាចបណ្តាលឱ្យមានជំងឺផ្តាសាយញឹកញាប់ និងការឆ្លងមេរោគ រួមទាំងប៉ះពាល់ដល់សមត្ថភាពបំពេញការងាររបស់មនុស្សម្នាក់ផងដែរ។ ៤/. ប៉ះពាល់ដល់គ្រួសារ៖ គ្រួសារដែលរងគ្រោះដោយសារបំណុល មិនថាជាបំណុលផ្ទាល់ខ្លួន ឬបំណុលរួមនោះទេ អាចបណ្តាលឲ្យមានសម្ពាធទៅលើចរន្តសាច់ប្រាក់ខ្លាំង និងបង្ខំចិត្តពន្យារពេលក្នុងព្រឹត្តិការណ៍ផ្សេងៗដូចជា ការរៀបអាពាហ៍ពិពាហ៍របស់សមាជិកគ្រួសារ ការទិញផ្ទះថ្មី ឬឱកាសទទួលបានការអប់រំខ្ពស់ដល់សមាជិកក្នុងគ្រួសារជាដើម។ ៥/. ផ្លាស់ប្តូរឥរិយាបថរស់នៅ៖ ភាពតានតឹងផ្នែកហិរញ្ញវត្ថុអាចនាំឱ្យមានការផ្លាស់ប្តូរអវិជ្ជមាននៃរោគសញ្ញាអាកប្បកិរិយាដូចជា ការផ្លាស់ប្តូរចំណង់អាហារ ការពន្យារពេល ឆាប់ភ័យខ្លាច និងអារម្មណ៍មិននឹងនរជាដើម។ យ៉ាងណាមិញ ក្នុងរយៈពេលមួយទសវត្សរ៍ចុងក្រោយនេះមនុស្សជាតិប្រឈមមុខនឹងបំណុលខ្លាំងដោយសារការកើនឡើងនៃតម្រូវការរស់នៅ បំណុលសិក្សា និងផលប៉ះពាល់ផ្នែកហិរញ្ញវត្ថុដ៏ធំសម្បើមនៃវិបត្តិសេដ្ឋកិច្ច។ យោងតាមការសិក្សារបស់ Northwestern Mutual ក្រុមមនុស្សនៃ Generation X ដែលជាក្រុមកើតនៅចន្លោះឆ្នាំ១៩៤៦ និងឆ្នាំ១៩៦៤ មានបំណុលច្រើនជាងគេបើធៀបនឹងគ្រប់ជំនាន់។ Gen Xer ជាមធ្យមមានបំណុលផ្ទាល់ខ្លួនចំនួន ៣៦,០០០ដុល្លារ ដោយមិនរាប់បញ្ចូលតម្លៃជួលស្នាក់នៅនោះទេ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T06:10:46.614Z", "category": "ភាពជាអ្នកដឹកនាំ", "views": 905, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
បណ្ឌិត តាន់មុនីវណ្ណ៖ ឱកាសមានគ្រប់កន្លែង កាន់តែដើរក្រៅផ្ទះ កាន់តែរីកចម្រើន	https://business-cambodia.com/articles/dr-tan-monivan-said-about-opportunity	ឱកាសគ្មានដៃគ្មានជើង គ្មានភាពជាក់លាក់ មិនដឹងនៅទីណាឱ្យប្រាកដនោះទេ ដូច្នេះអ្វីដែលអាចនាំយើងស្វែងរកវាឱ្យឃើញគ្រប់ទីកន្លែង គ្មានអ្វីក្រៅពីត្រៀមខ្លួនឱ្យរួចរាល់ដើម្បីបង្កើតឱកាសនោះទេ។  ក្នុងន័យនេះដែរមិនមែនបានន័យថាគ្រប់ទីកន្លែងដែលទៅសុទ្ធតែមានឱកាសល្អនោះទេ ប៉ុន្តែវានឹងក្លាយជាល្អប្រសិនបើយើងប្រើវាឱ្យត្រូវ។ ជាមួយគ្នានេះដែរប្រិយមិត្តភាគច្រើនច្បាស់ជាស្គាល់នឹងដឹងអំពី លោក បណ្ឌិត តាន់មុនីវណ្ណ វាគ្មិនចែករំលែកចំណេះដឹងដ៏មានកត្តិនាម១រូបនៅកម្ពុជារួចមកហើយ ទាក់ទិននឹងប្រធានបទនេះដែរលោកធ្លាប់មានប្រសាសន៍ថា “ចង់មានត្រូវដើរចេញក្រៅផ្ទះឱ្យច្រើន ចង់រីកចម្រើនគួររៀនសូត្រពីមនុស្សជុំវិញខ្លួន ឬចង់មានដើររកឱកាស បង្កើតឱកាសឱ្យខ្លួនឯង ដើរចេញក្រៅផ្ទះឱ្យច្រើន ពោលគឺចេញទៅរកចំណេះ រកជំនាញ រកចំណូល បង្កើតទំនាក់ទំនង រៀនសូត្រពីមនុស្សជំុវិញខ្លួនជាដើម"។ អនុប្រធានសភាពាណិជ្ជកម្ម និងជាអគ្គនាយករងក្រុមហ៊ុន ម៉ុង ឬទ្ធីគ្រុប រូបនេះតែងតែគូសបញ្ជាក់ថា ឱកាសនឹងមាននៅគ្រប់ទីកន្លែង ប្រសិនបើមនុស្សអាចស្គាល់ខ្លួនឯងថាជាអ្នកណាសិន។ ប៉ុន្តែបើមិនស្គាល់សមត្ថភាពនិងភាពប៉ិនប្រសប់របស់ខ្លួនឯងនោះទេ គឺវាពិបាកនឹងចាប់យកឱកាសណាស់ ហើយបើចង់ស្គាល់ខ្លួនឯងច្បាស់ត្រូវដើរចេញក្រៅផ្ទះឱ្យច្រើន ដើម្បីភាពជោគជ័យ ហើយភាពជោគជ័យនេះទៀតសោតគឺ ជាលទ្ធផលចុងក្រោយសម្រាប់ទុកដាក់ជីវិតរបស់ខ្លួនឯង បន្សល់ទុកសម្រាប់មនុស្សជំនាន់ក្រោយ មិនមែនសំដៅលើតែទ្រព្យសម្បត្តិតែមួយមុខនោះទេ។ ជាការពិតណាស់ឱកាសគ្មាននៅលើដៃនរណាផ្តាច់មុខនោះទេ គ្រប់យ៉ាងឱកាសគឺនៅលើបុគ្គលជាអ្នកបង្កើតវាដោយខ្លួនឯង តាមរយៈសមត្ថភាព ភាពឈ្លាសវៃ ការបេ្តជ្ញាចិត្ត ភាពអត់ធ្មត់ស្មោះត្រង់ និងការបន្តរៀនសូត្រពេញមួយជីវិត៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T05:45:45.582Z", "category": "ភាពជាអ្នកដឹកនាំ", "views": 617, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ល្បីគេយកលុយទៅដាក់ច្រើន ពេលនេះធនាគារស្វីសខាត១៤៣ពាន់លាន$ក្នុងប្រវត្តិសាស្រ្ដ១១៦ឆ្នាំ	https://business-cambodia.com/articles/swiss-central-banks-report-loss-in-166-years	ធនាគាររបស់ស្វីសគឺមានកេរ្តរិ៍ឈ្មោះល្បីល្បាញទូទាំងពិភពលោកជាពិសេសភាគច្រើនអ្នកមានៗសុទ្ធតែយកលុយទៅដាក់ធនាគារនៅធនាគារស្វីសដោយសារធនាគារនេះធានាសុវត្ថិភាព។ បើទោះបីជាធនាគារស្វីសមានគេយកលុយទៅដាក់ច្រើនពិតមែន តែកាលពីថ្ងៃច័ន្ទម្សិលមិញនេះ ធនាគារស្វីសបានរាយការណ៍ថាខ្លួនខាតលុយអស់ ១៣២ពាន់លានហ្វ្រង់( ស្មើនឹង១៤៣ពាន់លានដុល្លារ)។ នេះបើយោងតាមការចុះផ្សាយរបស់CNBC។  តាមការចុះផ្សាយរបស់ CNBC បានឲ្យដឹងថាចំពោះការខាតលុយ១៣២ពាន់លានហ្វ្រង់នេះគឺជាការខាតក៏ច្រើនបំផុតក្នុងប្រវត្តិសាស្រ្តរបស់ធនាគារស្វីសក្នុងរយៈពេល១១៦ឆ្នាំ ពោលគឺការខាត់នេះទៀតសោតស្មើនឹង១៨%នៃផលិតផលក្នុងស្រុកសរុបរបស់ស្វីស ខណៈផលិតផលក្នុងស្រុកសរុបគឺ៧៧៤ពាន់លានហ្វ្រង់។ ចំណែកការខាតបង់កាលពីឆ្នាំ២០១៥ត្រឹមតែ២៣ពាន់លានហ្វ្រង់ប៉ុណ្ណោះ។  ចំពោះការខាត១៣២ពាន់លានហ្វ្រង់នេះ ចំនួន១៣១ពាន់លានហ្វ្រង់គឺខាតដោយសារអត្រាប្ដូរប្រាក់អន្តរជាតិ ចំណែក១ពាន់លានហ្វ្រង់ទៀតគឺខាតដោយសារប្រាក់ហ្វ្រង់របស់ស្វីសឡើងថ្លៃហើយក្រុមអ្នកវិនិយោគសម្រុកទិញលុយហ្វ្រង់ស្របពេលដែលទីផ្សារនៅអឺរ៉ុបមានការប្រែប្រួលខ្លាំង។  លទ្ធផលនៃការខាតនេះ ធនាគារស្វីសប្រហែលជាមិនបានធ្វើការបង់ប្រាក់ទៅកាន់រដ្ឋាភិបាលរបស់ស្វីសនិងសមាជិកអន្តរជាតិរបស់ខ្លួនឲ្យបានទៀតទាត់ដូចសព្វដងឡើយ មិនតែប៉ុណ្ណោះការទូទាត់ភាគលាភទៅកាន់ម្ចាស់ភាគហ៊ុនក៏មានផលប៉ះពាល់ខ្លះដែរ។ បើតាមការលើកឡើងរបស់លោក Karsten Junius ប្រធានអ្នកវិភាគសេដ្ឋកិច្ចរបស់ធនាគារ Swiss bank J.Safra Sarasin បានឲ្យដឹងថាការខាតលុយរបស់ធនាគារស្វីសនេះមិនធ្វើឲ្យប៉ះពាល់ដល់គោលនយោបាយហិរញ្ញវត្ថុរបស់ស្វីសឡើយហើយលោករំពឹងថាស្វីសនឹងបន្តដំឡើងការប្រាក់របស់ខ្លួនដល់២%នៅក្នុងឆ្នាំ២០២៣នេះ។ គួរបញ្ជាក់ផងដែរថា កាលពីឆ្នាំ២០២១ ធនាគារកណ្ដាលរបស់ស្វីសចំណេញចំនួន២៦ពាន់លានហ្វ្រង់។ធនាគារស្វីសមានភាពល្បីល្បាញដោយសារប្រទេសស្វីសមានសេដ្ឋកិច្ចរឹងមាំចំណែកលុយហ្វ្រង់របស់ស្វីសគឺជារូបិយប័ណ្ណមួយដែលរឹងមាំក្នុងចំណោមរូបិយប័ណ្ណកំពូលៗលើពិភពលោក៕ ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T04:44:45.345Z", "category": "ហិរញ្ញវត្ថុ", "views": 989, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បើកទំព័រឆ្នាំ ២០២៣! PPCBank ស្វាគមន៍នាយកប្រតិបត្តិថ្មី ស្របពេល សម្ពោធសាខាពោធិ៍ចិនតុង ដោយផ្តល់ជូនរង្វាន់សន្ធឹកសន្ធាប់	https://business-cambodia.com/articles/ppc-bank-pochentong-grand-opening	រាជធានីភ្នំពេញ៖ ធនាគារ PPCBank ស្វាគមន៍ឆ្នាំថ្មី និងនាយកប្រតិបត្តិថ្មីរបស់ខ្លួន គឺលោក LEE Jin Young ស្របពេលបើកសម្ពោធសាខាពោធិ៍ចិនតុង ដែលជាទីតាំងថ្មី ប្តូរមកពីទីតាំងចាស់សាខាទឹកថ្លា។ ជាមួយនឹងការសម្ពោធទីតាំងថ្មី ធនាគារក៏មានផ្តល់ជូនរង្វាន់យ៉ាងច្រើនសន្ធឹកសន្ធាប់ដល់អតិថិជន ផងដែរ សម្រាប់ការអញ្ជើញមកបើកគណនីសន្សំ ឬគណនីសន្សំថេរនៅទីតាំងថ្មី ជាមួយទឹកប្រាក់ត្រឹមតែ ៣៣៣ដុល្លារ ឬគណនីសន្សំមានកាលកំណត់ ជាមួយទឹកប្រាក់ត្រឹមតែ ៥០០ដុល្លារ។ អ្វីដែលពិសេសជាងនេះទៅទៀត ក្នុងចំណោមអតិថិជនដែលបើកគណនីនៅទីតាំងថ្មី ក្នុងរយៈពេល៣ថ្ងៃ ដំបូងនេះ នឹងមានអតិថិជន ៣រូប មានសំណាងឈ្នះរង្វាន់ធំ ថេប្លេត Samsung Galaxy Tab S8។ គន្លឹះសំខាន់នៃការផ្លាស់ប្តូរទីតាំងថ្មីរបស់ធនាគារ PPCBank គឺសំដៅធ្វើយ៉ាងណា ដើម្បីផ្តល់ជូនសេវាកម្ម ហិរញ្ញវត្ថុពេញលេញ ប្រកបដោយបច្ចេកវិទ្យាទំនើប និងផ្តល់ជាដំណោះស្រាយដល់អតិថិជនឲ្យកាន់តែងាយស្រួល ក្នុងការប្រើប្រាស់សេវាកម្មធនាគារ។ ទីតាំងថ្មីស្ថិតក្នុងតំបន់ដែលពោរពេញទៅដោយការអភិវឌ្ឍហេដ្ឋារចនាសម្ព័ន្ធ សំណង់ និងសកម្មភាព ពាណិជ្ជកម្មយ៉ាងច្រើនសម្បូរបែបនេះ មានអាសយដ្ឋានផ្ទះលេខ ៤៦អា ៤៦បេ ៤៦សេ មហាវិថី សហព័ន្ធរុស្ស៊ី ភូមិប៉ប្រកខាងត្បូង សង្កាត់កាកាបទី១ ខណ្ឌពោធិ៍សែនជ័យ រាជធានីភ្នំពេញ ហើយទីតាំង ថ្មីនេះ បានដាក់ឲ្យដំណើរការជាផ្លូវការនាថ្ងៃទី៩ ខែមករា ឆ្នាំ២០២៣។ ថ្លែងក្នុងឱកាសបើកដំណើរការសាខាពោធិ៍ចិនតុង លោក LEE Jin Young នាយកប្រតិបត្តិនៃធនាគារ PPCBank បានលើកឡើងថា៖ “ថ្ងៃនេះយើងសម្រេចបាននូវសមិទ្ធផលថ្មីមួយទៀត គឺការបើកសម្ពោធ ទីតាំងថ្មី សាខាពោធិ៍ចិនតុង។ វត្តមានរបស់ធនាគារ PPCBank នៅក្នុងទីតាំងយុទ្ធសាស្រ្តថ្មីនេះ នឹងជួយ បង្កើនឱកាសឲ្យធនាគារ អាចផ្តល់ជូននូវគុណភាពសេវាកម្មកាន់តែល្អប្រសើរទេ្វដងដល់អតិថិជនទាំង អស់ តាមបែបសម័យទំនើប និងបែបឌីជីថលទំនើប។” លោកបានបន្ថែមទៀតថា៖ “ការផ្លាស់ប្តូរទីតាំងថ្មីនេះ ក៏ឆ្លុះបញ្ចាំងឲ្យឃើញពីការរីកចម្រើននៃសេដ្ឋកិច្ច កម្ពុជាផងដែរ ព្រមទាំងជាផ្នែកមួយនៃការពង្រីកយុទ្ធសាស្រ្តរបស់យើង ក្នុងការបង្ហាញវត្តមាននៅទីតាំង សក្តានុពលនានា ដើម្បីបំពេញតម្រូវការថ្មីៗរបស់អតិថិជន។ សម្រាប់អតិថិជនរបស់សាខាពោធិ៍ចិនតុង យើងក៏បានយកចិត្តទុកដាក់អភិវឌ្ឍមួយកម្រិតទៀត ដើម្បីផ្តល់សេវាកម្មដែលល្អបំផុតជូនពួកគាត់”។ អគារថ្មីនៃធនាគារ PPCBank សាខាពោធិ៍ចិនតុង ត្រូវបានរៀបចំឡើងដោយមានកន្លែងចតឡានខាង ក្រៅយ៉ាងទូលាយ និងបរិវេណទទួលភ្ញៀវខាងក្នុងយ៉ាងមានផាសុកភាព ក្រោមស្នាមញញឹមរាក់ទាក់ដ៏ កក់ក្តៅរបស់បុគ្គលិក ដែលបានបណ្តុះបណ្តាលច្បាស់លាស់ ប្រកបដោយវិជ្ជាជីវៈខ្ពស់។ គួរបញ្ជាក់ថា ឌីជីថលភាវូបនីយកម្មបាននិងកំពុងជំរុញឲ្យធនាគារ PPCBank កាន់តែវិវឌ្ឍទៅមុខជានិច្ច ហើយការបើកសម្ពោធទីតាំងថ្មីនេះ គឺស្តែងឲ្យឃើញពីភាពរឹងមាំ និងការអភិវឌ្ឍឥតឈប់ឈររបស់ ធនាគារ។ ទីតាំងថ្មីនេះ បំពាក់នូវគ្រឿងបរិក្ខារទំនើបៗ ដើម្បីធានាថារាល់សេវាកម្មទាំងអស់របស់ ធនាគារ PPCBank នឹងត្រូវបានធ្វើប្រតិបត្តិការដោយរលូន ងាយស្រួល និងឆាប់រហ័ស។ ធនាគារ PPCBank សូមថ្លែងអំណរគុណយ៉ាងជ្រាលជ្រៅចំពោះការជួយគាំទ្រពីសំណាក់អតិថិជន ដៃគូអាជីវកម្ម និងនិយ័តករទាំងអស់ រួមទាំងការខិតខំប្រឹងប្រែងរបស់បុគ្គលិកគ្រប់រូប ដែលបានចូលរួម ចំណែកដ៏សំខាន់ ក្នុងការធ្វើឲ្យធនាគារ PPCBank ទទួលបានជោគជ័យដូចសព្វថ្ងៃនេះ។ ធនាគារ PPCBank សូមស្វាគមន៍អតិថិជនមកពីគ្រប់មជ្ឈដ្ឋាន ចំពោះការអញ្ជើញមកកាន់សាខា ពោធិ៍ចិនតុងថ្មីនេះ ដើម្បីធ្វើប្រតិបត្តិការហិរញ្ញវត្ថុគ្រប់ប្រភេទ និងដើម្បីសួរនាំព័ត៌មានបន្ថែមផ្សេងៗ សូម ទំនាក់ទំនងមកកាន់លេខ៖ ០២៣ ៩៩៩ ៦៥០ ។ សាខាពោធិ៍ចិនតុងរបស់ធនាគារ PPCBank នឹងបើកបម្រើសេវាជូនអតិថិជនជារៀងរាល់ថ្ងៃចន្ទដល់ សុក្រ ចាប់ពីម៉ោង៨ព្រឹកដល់ម៉ោង៤រសៀល និងថ្ងៃសៅរ៍ចាប់ពីម៉ោង៨ព្រឹកដល់ម៉ោង១២ថ្ងៃត្រង់។ អំពីធនាគារ PPCBank ធនាគារ PPCBank បានចុះបញ្ជីនៅក្នុងប្រទេសកម្ពុជាតាំងពីខែកញ្ញា ឆ្នាំ២០០៨ គឺជាធនាគារពាណិជ្ជ ឈានមុខគេមួយនៅកម្ពុជា ដែលកំពុងបើកដំណើរការនៅ២៣សាខា ជាមួយនឹងទូATM ចំនួន៧០ទីតាំង នៅជុំវិញទីក្រុងភ្នំពេញ និងខេត្តសំខាន់ៗមួយចំនួន ដើម្បីផ្តល់ភាពងាយស្រួលដល់អតិថិជនក្នុងការធ្វើ ប្រតិបត្តិការសេវាធនាគារ គ្រប់ពេលវេលា និងប្រកបដោយសុវត្ថិភាពខ្ពស់។ គោលដៅចម្បងរបស់ ធនាគារ PPCBank គឺការផ្តល់ជូនអតិថិជនដែលកំពុងមានចំនួនកើនឡើងនូវសេវាធនាគារ ដែលមាន ភាពងាយស្រួលប្រកបដោយភាពច្នៃប្រឌិត និងសម្បូរបែប រាប់ចាប់ពីការដាក់ប្រាក់ ការផ្តល់កម្ចី ការផ្តល់ ជូនប័ណ្ណឥណទាន និងប័ណ្ណឥណពន្ធ រហូតដល់សេវាកម្ម “smartBiz” សម្រាប់គ្រប់គ្រងសាជីវកម្មតាម ប្រព័ន្ធអ៊ីនធឹណិត ដែលមានសុវត្ថិភាពខ្ពស់បំផុត កម្មវិធី “Mobile Banking” និងម៉ាស៊ីនដក-ដាក់ប្រាក់ (CRM) និងម៉ាស៊ីនដកប្រាក់ (ATM) ជាច្រើនកន្លែង ដើម្បីជួយសម្រួលដល់អតិថិជនក្នុងការធ្វើប្រតិបត្តិការ សេវាធនាគារបានគ្រប់ពេលវេលា (24ម៉ោងក្នុងមួយថ្ងៃ និង7ថ្ងៃក្នុងមួយសប្តាហ៍)។ ធនាគារ PPCBank គឺ ជាសមាជិកនៃប្រព័ន្ធទូទាត់បាគង និងប្រព័ន្ធ KHQR។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T04:24:17.257Z", "category": "PR", "views": 173, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុន Elite ( Home Cambodia ) និង ក្រុមហ៊ុន GC City ចុះហត្ថលេខា លើ កិច្ចព្រមព្រៀង ជា ដៃគូ សហការ សម្រាប់ គម្រោង ELITE PARK	https://business-cambodia.com/articles/elite-home-cambodia-ang-ecc-new-project	នៅថ្ងៃទី៩ ខែមករា ឆ្នាំ២០២៣នេះ នៅការិយាល័យលក់បុរី ណាឌី ស្ថិតនៅខណ្ឌជ្រោយចង្វារ រាជធានីភ្នំពេញ ក្រុមហ៊ុន Elite Home Cambodia និងក្រុមហ៊ុន GCC  បានចុះហត្ថលេខាក្នុងនាមជាដៃគូសហការសម្រាប់គម្រោង THE ELITE PARK។ គោលដៅចំបងរបស់ក្រុមហ៊ុននៃការចាប់ដៃគូសហការនេះ គឺការនាំយកភាពជោគជ័យរួមរបស់អតិថិជន និងអ្នកអភិវឌ្ឍន៍គម្រោង។ កញ្ញា លីម សុខាដាវីន អគ្គនាយិកាប្រតិបត្តិក្រុមហ៊ុន Elite Home Cambodia បានឲ្យដឹងថា ក្រុមហ៊ុន Elite Home បានផ្តោតលើគោលការណ៍សំខាន់ចំនួន ៣ គឺ ទី១ ជាដៃគូសហការដ៏ល្អជាមួយអ្នកអភិវឌ្ឍន៏នានាក្នុងតំបន់ និង ក្រៅប្រទេសក្នុងការអភិវឌ្ឍន៏ និង ដោះស្រាយលើបញ្ហាដែលបានជួបប្រទះលើផ្នែកទីផ្សារ, ការលក់ និង ការគ្រប់គ្រង, ទី២ ជាអ្នកប្រឹក្សាដ៏ជំនាញលើការអភិវឌ្ឍន៏គម្រោងដែលផ្តល់តម្រូវការទៅលើទីផ្សារនាពេលបច្ចុប្បន្ន និង អនាគត, ទី៣ការ គ្រប់គ្រងលើការថែទាំលើអចលទ្រព្យផ្សេងៗ (Property Management)»។ កញ្ញា លីម សុខាដាវីន បានបន្តថា គម្រោង The Elite Park គឺជាគម្រោងលំនៅឋានលក្ខណៈអភិជនដែលបានបោះទីតាំងនៅទីក្រុងរណបថ្មី លី យ៉ុងផាត់ ។គម្រោងនេះមានទំហំផ្ទៃដីសរុបប្រមាណ ៣៤ហិកតា ហ៊ុមព័ទ្ធជុំវិញទៅដោយការអភិវឌ្ឍធំៗជាច្រើនដែលនឹងផ្តល់ភាពងាយស្រួលដល់ការរស់នៅ ដូចជា៖ ផ្សារទំនើប Makro ទី៣ សួនទឹក Garden City ទីលានវាយកូនហ្គោល Garden City សួនសត្វភ្នំពេញសាហ្វារី ពហុកីឡដ្ឋានជាតិ មរតកតេជោ និងវិមានឈ្នះឈ្នះ ជាដើម។ បន្ថែមពីនេះ គម្រោង The Elite Park គឺស្ថិតនៅលើចំណុចមួយមានប្រព័ន្ធផ្លូវរដ្ឋជុំវិញដែលងាយស្រួលដល់ការធ្វើចរាចរណ៍ទៅទីតាំងផ្សេងៗ និងចំណេញពេលវេលាច្រើន។ សូមជម្រាបថា គម្រោង The Elite Park គឺជាគម្រោងដីលំនៅឋានអភិជនដំបូងគេបង្អស់មានទំហំ ២០x២០ និងទំហំ ២០x៣០ ដែលជាប្រភេទខ្នាតវីឡា និងភូមិគ្រឹះដ៏សាកសមបំផុតសម្រាប់អតិថិជន ជាពិសេសសម្រាប់មនុស្សគ្រប់វ័យ។ គម្រោង The Elite Park បានរួមបញ្ចូលទាំងផ្សារទំនើប សួនផ្កាសាគូរ៉ា កន្លែងក្មេងលេង អាងហែលទឹក ផ្លូវសម្រាប់ដើរ និងដើមឈើស្រស់ស្អាតតាមដងផ្លូវ។ ជាមួយគ្នានេះ រចនាសម្ព័ន្ធផ្លូវក្នុងគម្រោងមានភាពធំទូលាយ ដែលផ្តល់ភាពងាយស្រួលក្នុងការធ្វើដំណើរ ដែលរួមបញ្ជូលជាមួយសេវាកម្ម NADI Care ទាំង១២ មុខ ដូចជា៖ ១.សន្តិសុខ ២៤ម៉ោង ២.រថយន្តដឹកអ្នកដំណើរឯកជន, ៣.ជំនួយរៀបចំសង្គ្រោះបន្ទាន់ ២៤ម៉ោង ៤.ការជួសជុលបន្ទាន់ ២៤ម៉ោង ៥.សេវារើចូលគេហដ្ឋាន ៦.ថែទាំសម្អាតផ្ទះ ៧.គ្រូបង្វឹកហាត់ប្រាណ៨.បោកអ៊ុតសម្លៀកបំពាក់ ៩.ថែទាំយានយន្ត ១០.ជួសជុលរថយន្ត និងតាក់ស៊ី ១១.ការរៀបចំកម្មវីធី និង១២.ការផ្គត់ផ្គងគ្រឿងទេស ធ្វើអោយការរស់នៅ ប្រកបដោយភាពស៊ីវីល័យខ្ពស់ និង អភិជនភាព។ លោក Lai Jin Kei ដែលជានាយកប្រតិបត្តិរបស់ក្រុមហ៊ុន GC City ក៏បានលើកឡើងដែរថា តាមដែលលោកបានសង្កេតឃើញកន្លងមក មានអតិថិជនជាច្រើន ចង់បានផ្ទះ និងសាងសង់ផ្ទះទៅតាមក្តីស្រមៃរបស់ខ្លួន ជាហេតុធ្វើអោយយើងបង្កើតនូវ  គម្រោង Elite Park ដែលជាគម្រោងមួយជួយអោយអតិថិជន បំពេញបានតាមបំណងប្រាថ្នារបស់ពួកគាត់ ក្នុងការសាងសង់ វីឡា ឬភូមិគ្រឹះ តាមបែបបទដែលពួកគាត់ត្រូវការ ហើយយើងជឿជាក់ថាគម្រោងនេះនឹងមានការគាំទ្រច្រើនពីអតិថិជន៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T04:17:21.132Z", "category": "PR", "views": 381, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បុរសក៏ធ្វើបាន នារីក៏ធ្វើបាន! ក្រសួងការពារជាតិ ប្រកាសរើសនាយទាហានជាច្រើននាក់ក្នុងឆ្នាំ២០២៣ នេះ	https://business-cambodia.com/articles/ministry-of-national-defense-announces-recruitment	យោងតាមលិខិតរបស់ក្រសួងការពារជាតិ បានប្រកាសពីការប្រគល់ភារកិច្ចជូនគណៈកម្មការជ្រើសរើស និងត្រួតពិនិត្យលក្ខណៈសម្បត្តិសិក្ខាកាមមកបណ្តុះបណ្តាលនៅក្នុងនិងក្រៅប្រទេស ដោយជ្រើសរើសនិស្សិត សិស្សចូលហ្វឹកហ្វឺនវគ្គនាយទាហាបន្តវេនជំនាន់ទី១៤ មកកម្មសិក្សាការី ចំនួន១៥០ (មួយរយហាសិប) នាក់នៅវិទ្យាស្ថានទ័ពជើងគោក។ នៅក្នុងនោះដែរ អគ្គមេបញ្ជាការ នៃកងយោធពលខេមរភូមិន្ទ នឹងរៀបចំហ្វឹកហ្វឺនវគ្គនាយទាហានបន្តវេនជំនាន់ទី១៤ ដែលមានរយៈពេលសិក្សា៦ខែ ក្នុងឆ្នាំសិក្សា២០២៣ នៅវិទ្យាស្ថានទ័ពជើងគោក សម្រាប់ជាប្រភេទជ្រើសរើសចូលបណ្តុះបណ្តាលនៅសាលាយោធាក្នុងនិងក្រៅប្រទេស។ ចំពោះលក្ខខណ្ឌសម្រាប់បេក្ខជនទាំងពីរភេទ ត្រូវជ្រើសរើសពីចំណោមនិស្សិត សិស្ស ដែលស្ម័គ្រចិត្តចូលបម្រើការងារក្នុងក្របខ័ណ្ឌនៃកងយោធពលខេមរភូមិន្ទ ត្រូវមានលក្ខណសម្បត្តិដូចជា៖ ក. សញ្ជាតិខ្មែរ ខ. មានអាយុចាប់ពី ១៨ឆ្នាំ ដល់២៥ឆ្នាំ គិតត្រឹមថ្ងៃដាក់ពាក្យសុំចុះឈ្មោះចូលប្រឡង គ. មានកាយសម្បទាគ្រប់គ្រាន់តាមតម្រូវការ ដើម្បីបំពេញមុខងារ ឃ. មិនធ្លាប់ត្រូវបានតុលាការផ្តន្ទាទោស ង. មានសញ្ញាបត្រ មធ្យមសិក្សាទុតិយភូមិ ច. បុរសមានកម្ពស់ ១៦០ស.ម និងនារីមានកម្ពស់ ១៥០ស.ម ឡើងទៅ បេក្ខជនត្រូវមកទំនាក់ទំនងដាក់ពាក្យសុំចុះឈ្មោះចូលប្រឡង នៅសាកលវិទ្យាល័យការពារជាតិ និងបណ្តាយោធភូមិភាគទី១ យោធភូមិភាគទី២ យោធភូមិភាគទី៣ យោធភូមិភាគទី៤ និងយោធភូមិភាគទី៥។ សូមបញ្ជាក់ថា កន្លែងទទូលគឺមាននៅ ទីស្តីការគណៈរដ្ឋមន្រ្តី ក្រសួងយុត្តិធម៌ ក្រសួងអប់រំយុវជន និងកីឡា ខុទ្ធកាល័យសម្តេចតេជោ នាយករដ្ឋមន្រ្តី ខុទ្ធកាល័យសម្តេចពិជ័យសេនា ទៀ បាញ់ ខុទ្ធកាល័យ អគ្គបញ្ជាការដ្ឋាន ដូចប្រការ៦ រាជកិច្ច ឯកសារ កាលប្បវត្តិ។ ព័ត៌មានបន្ថែមអាចធ្វើការទំនាក់ទំនងទៅកាន់លេខ៖ ០២៣ ៨៨៣ ២៧៤៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T03:58:48.809Z", "category": "ព័ត៌មានថ្មីៗ", "views": 429, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ហេតុផល ៥ យ៉ាងដែលអ្នកគួរតែជួលភ្នាក់ងារអចលនទ្រព្យនៅពេលទិញឬលក់ផ្ទះ បើខ្លួនឯងគ្មានជំនាញ	https://business-cambodia.com/articles/why-hire-a-real-estate-agent-when-you-re-buying-or-selling	ជាទូទៅគេដឹងថាភ្នាក់ងារអចលនទ្រព្យមានជំនាញក្នុងការជួយគាំទ្រទាំងផ្នែកបច្ចេកទេស និងការប្រឹក្សាយោបល់។ ទោះបីជាយ៉ាងណា បើពិនិត្យលើស្ថានភាពជាក់ស្តែង ក្នុងវិស័យអចលនទ្រព្យបច្ចុប្បន្ន មនុស្សមួយចំនួននៅតែងមានទស្សនៈថាមិនចង់ជួលភ្នាក់ងារអចលនទ្រព្យ ដោយសារតែមានការតម្រូវឲ្យបង់ប្រាក់ជាដើម។ យោងតាមការដកស្រង់ចេញពីគេហទំព័រ HomeLight  បានបង្ហាញពីហេតុផល៥ យ៉ាងដែលអ្នកគួរតែជួលភ្នាក់ងារអចលនទ្រព្យនៅពេលទិញឬលក់ផ្ទះ? ១.ចំណេះដឹងច្បាស់លាស់និងជំនាញ ជាក់ស្តែងភ្នាក់ងារអចលនទ្រព្យគឺជាអ្នកជំនាញហើយដឹងច្រើនជាងអ្នកអំពីការទិញនិងលក់អចលនទ្រព្យ។ពួកគេមានបទពិសោធន៍ជាច្រើនរួមជាមួយនឹងនិតិវិធីក្នុងការទិញនិងលក់ផ្ទះក៏ដូចជាលិខិតស្នាមផងដែរ។ អ្នកពុំចាំបាច់ខាតពេលទៅស្វែងយល់ពីដំណើរការនិងព័ត៌មានអំពីការទិញផ្ទះទាំងអស់នោះទេពីព្រោះថាភ្នាក់ងារអចលនទ្រព្យនឹងណែនាំអ្នកអំពីដំណើរការទាំងមូលយ៉ាងរលូននិងគ្មានភាពតានតឹង។ ២. ចំណេញពេលវេលា ក្រៅពីដឹងច្រើនអំពីអចលនទ្រព្យរឿងមួយទៀតដែលភ្នាក់ងារធ្វើហើយនោះសំខាន់ណាស់គឺការរៀបចំឯកសារដែលពាក់ព័ន្ធ។ភ្នាក់ងារអចលនទ្រព្យរបស់អ្នកនឹងជួយដោះស្រាយបញ្ហាគ្រប់យ៉ាងដែលអាចធ្វើអោយដំណើរការទាំងមូលកាន់តែងាយស្រួលសម្រាប់អ្នក។ ពួកគេនឺងរាប់រងរាល់ផ្នែកដែលស្មុគស្មាញនិងពិបាកក្នុងការទិញឬលក់ផ្ទះ។ ភ្នាក់ងារអចលនៈទ្រព្យនឹងរងចាំទទួលរាល់ការហៅទូរស័ព្ទទាំងអស់ហើយនឹងណែនាំអ្នករាល់គម្រោងណាដែលល្អបំផុតសម្រាប់អ្នក។ ភ្នាក់ងារអចលនៈទ្រព្យក៏នឹងជួយអ្នកក្នុងការចរចារជាមួយនឺងអតិថិជនឬម្ចាស់អចលនទ្រព្យផងដែរ។ ៣. ស្គាល់ច្បាស់ពីទីតាំងភូមិសាស្រ្ត ជាទូទៅភ្នាក់ងារអចលនៈទ្រព្យតែងតែមានចំណេះដឹងនិងទិន្ន័យច្បាស់លាស់អំពីសង្កាត់និងតំបន់ដែលចង់រស់នៅ។ ពួកគេនឹងណែនាំក៏ដូចជាផ្តល់ជូនអ្នកនូវព័ត៌មានអំពីសាលារៀន មន្ទីរពេទ្យ ផ្សារ បរិយាកាសនៃការរស់នៅនិងអ្វីៗផ្សេងទៀតដែលអ្នកចង់ដឹងអំពីជាក់លាក់អំពីតំបន់នោះមុនពេលអ្នកសំរេចចិត្តទិញផ្ទះ។ ៤. ចរចារនៅតម្លៃនិងការណែនាំ មនុស្សជាច្រើនយល់ច្រទ្បំថាភ្នាក់ងារអចលនទ្រព្យគឺជាអ្នកជ្រើសរើសតម្លៃសម្រាប់អ្នកលក់និងអ្នកទិញ។ តាមការពិតអ្វីដែលពួកគេធ្វើគឺណែនាំក៏ដូចជាព្រឹក្សាជាមួយនឹងអ្នកដើម្បីធ្វើការជ្រើសរើសដ៏ត្រឹមត្រូវ។ នៅពេលអ្នកចាប់អារម្មណ៍លើអចលនទ្រព្យណាមួយពួកគេនឹងបង្កើតយុទ្ធសាស្ត្រចរចាហើយនឹងព្យាយាមជួយអ្នកដើម្បីទទួលបានតម្លៃកាន់តែប្រសើរ។ អ្វីដែលជាការពិតវគឺជាអ្នកទៅវិញទេដែលត្រូវជ្រើសរើសតម្លៃជាមុនសិន។ ភ្នាក់ងារគឺជាអ្នកដែលចាំជួយសម្របសម្រួលរវាងអ្នកលក់និងអ្នកទិញ។ ៥.ព័ត៌មានទាក់ទងនឹងស្ថានភាពទីផ្សារ មានកត្តាមួយចំនួនដែលរួមចំណែកដល់ការកំណត់តម្លៃសម្រាប់អចលនទ្រព្យ។ ស្ថានភាពទីផ្សារជារឿយៗគឺជាអ្នកកំណត់តម្លៃ។ ភ្នាក់ងារអចលនៈទ្រព្យត្រូវការដឹងរឿងគ្រប់យ៉ាងអំពីបញ្ហាទាំងនេះ បន្ទាប់មកណែនាំអតិថិជនឱ្យទៅទិសដៅត្រឹមត្រូវ។ ភ្នាក់ងារនឹងផ្តល់ជូនអ្នកនូវព័ត៌មានអំពីផ្ទះស្រដៀងគ្នាផ្សេងទៀតជាច្រើននិងតម្លៃលក់ជាមធ្យមនៅលើទីផ្សារដែលអ្នកអាចធ្វើការសម្រេចចិត្តបាន៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T03:47:13.042Z", "category": "អចលនទ្រព្យ", "views": 228, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
២០២៣ ឈប់ដាច់លុយចុងខែទៅ! តោះមកស្គាល់ក្បួនសន្សំ៣ មនុស្សសម័យថ្មីត្រូវតែចេះ	https://business-cambodia.com/articles/3-best-saving-tip-for-2023	ពេលវេលាពិតជាដើរលឿនណាស់ ភ្លេចៗខ្លួនអាយុខ្ទង់២០ ខ្ទង់៣០ អស់ទៅហើយ ប៉ុន្តែមិនទាន់សល់អ្វីជាដុំកំភួននឹងគេសោះ។ លុយដែលខំធ្វើការរកមករាល់ថ្ងៃ ចាយមិនដែលចេះគ្រាន់សោះ រកបានប៉ុន្មានក៏អស់ ពេលខ្លះដល់ថ្នាក់ដាច់ចុងខែក៏មាន។ ពាក់ព័ន្ធនឹងបញ្ហានេះដែរ Business Cambodia សូមលើកយកតិចនិកសន្សំដ៏សាមញ្ញ៣ ដែលមនុស្សសម័យថ្មីគួរតែចេះ បើចង់ឱ្យអាយុកើនទ្រព្យក៏កើន លុយក៏សល់ ជីវិតលែងមានបញ្ហាហិរញ្ញវត្ថុ។ ១. រៀបចំការចំណាយ ពាក្យថារៀបចំការចំណាយ ស្ដាប់មួយភ្លែតដូចជាស្មុគស្មាញណាស់ លោកអ្នកអាចនឹងគិតថា ត្រូវធ្វើបញ្ជីផង រាយតម្លៃមុខចំណាយនីមួយៗផង។ កុំទាន់អាលភ័យ នៅពេលដែលអ្នកទើបតែចាប់ផ្ដើមមិនបាច់ធ្វើដល់ថ្នាក់ហ្នឹងឡើយ គឺគ្រាន់តែ ប្រមូលលុយដែលអ្នករកបានមកបូកសរុបបញ្ចូលគ្នា។ រួចហើយបែងចែកជាពីរ ទី១. លុយសម្រាប់សន្សំ១០% ទី២. សល់ប៉ុន្មានចាត់ចែងចាយឱ្យដល់ចុងខែ។ កុំសួរថា ចាយមិនគ្រាន់ផងដកទុកយ៉ាងម៉េចបាន? តែត្រូវប្រាប់ខ្លួនឯងវិញថា ទោះមិនគ្រាន់ក៏ត្រូវតែដកទុក។ ឧទាហរណ៍ថាអ្នកមានប្រាក់ខែ៥០០ដុល្លារ ពេលបើកបានអ្នកគ្រាន់តែដកទុក ៥០ដុល្លារ សល់៤៥០ដុល្លារសម្រាប់ចាយ។ ត្រូវដឹងថាមនុស្សយើងចម្លែកណាស់ ពេលមានលុយតិចក៏ចាយគ្រាន់ ហើយដល់ពេលមានលុយច្រើនក៏ចាយអស់ ដូច្នេះសាកសិនទៅមើល ទុកពេលឱ្យខ្លួនឯង៣ខែ ចាំមើលថា តើ៤៥០ដុល្លារពិតជាចាយគ្រាន់មែនឬអត់? ២. ចាប់ឱកាសការងារ ប្រឹងធ្វើការ គឺជាចំណែកដ៏ធំបំផុតសម្រាប់ការសន្សំ ព្រោះវាជាផ្លូវបង្កើនចំណូល។ ធ្វើការកុំរំពឹងតែប្រាក់ខែមួយមុខ ត្រូវសម្លឹងមើលឱកាសដែលមាននៅជុំវិញខ្លួនឱ្យអស់ផង។ ឧទាហរណ៍ ក្រុមហ៊ុនរបស់អ្នកឱ្យប្រាក់ខែ ២៥០ដុល្លារ លើកិច្ចការងារគោល ប៉ុន្តែគេមានប្រាក់បន្ថែមផ្សេងទៀត បើអ្នកអាចបំពេញការងារតូចៗបន្ថែម ហេតុនេះអ្នកគួរតែលៃពេលចាប់ការងារនោះ។ បើពីមុនអ្នកចំណាយពេល ៨ម៉ោងសម្រាប់ធ្វើការងារគោលប្រាក់ខែ ២៥០ដុល្លារ គួរកាត់បន្ថយពេលឱ្យមកសល់ត្រឹម៥ម៉ោងបានហើយ ទុក៣ម៉ោងចាប់យកឱកាសផ្សេងទៀតដែលក្រុមហ៊ុនអ្នកមាន។ តែបើក្នុងករណីក្រុមហ៊ុនអ្នកគ្មាន អ្នកគួរតែរកការងារធ្វើបន្ថែម នៅថ្ងៃសៅរ៍ អាទិត្យ ឬប្រើជំនាញដែលអ្នកមាន ទាញយកការងារក្រៅម៉ោងបន្ថែម។ ជួនកាលការដែលឆ្លៀតឱកាសធ្វើបែបនេះ អ្នកអាចនឹងស្គាល់ខ្លួនឯងកាន់តែច្បាស់ ដឹងពីសមត្ថភាពរបស់ខ្លួនឯង និងបានប្រើវាឱ្យអស់ពីលទ្ធភាព អ្វីដែលសំខាន់ចំណូលរបស់អ្នកក៏កាន់តែកើនតាមហ្នឹងដែរ។ ដូច្នេះចង់មិនចង់ក៏លុយសន្សំរបស់អ្នកកើន បើពីមុន១ខែរកបាន៥០០$ ក៏សល់៥០$ តែបើឥឡូវឡើងដល់៨០០$ លុយសន្សំរបស់អ្នកក៏អាចសល់ ៨០$ដែរ។ ៣. សន្សំលុយមានកាលកំណត់នៅធនាគារ សម័យឥឡូវគេប្រើប្រាស់គណនីធនាគារ ដូច្នេះគេលែងពិបាកសន្សំមិនសល់ ព្រោះតែច្រឡំដកចាយហើយ។ អ្នកអាចជ្រើសរើសបង្កើតគណនីសន្សំមានកាលកំណត់នៅធនាគារដែលអ្នកកំពុងប្រើ ដើម្បីជួយឱ្យការសន្សំរបស់អ្នកកាន់តែមានប្រសិទ្ធភាព។ គណនីសន្សំមានកាលកំណត់ គឺអ្នកអាចជ្រើសរើសពេលវេលាជាក់លាក់ណាមួយសម្រាប់ដកប្រាក់វិញ ហេតុនេះហើយអ្នកមិនអាចដកមុនពេលដែលអ្នកបានកំណត់ទុកនោះបានឡើយ។ អ្វីដែលកាន់តែសំខាន់គឺ ការដាក់លុយនៅក្នុងគណនីសន្សំមានកាលកំណត់ គឺអាចទទួលបានការប្រាក់ច្រើនជាងការដាក់ក្នុងគណនីធម្មតា ព្រមទាំងធានាបាននូវសុខសុវត្ថិភាពថែមទៀតផង។ ទាក់ទងនឹងការសន្សំនេះដែរ Business Cambodia សូមណែនាំឱ្យលោកអ្នកស្គាល់ សេវាសន្សំមានកាលកំណត់របស់ ធនាគារ ហ្វីលីព ដែលផ្ដល់ការប្រាក់យ៉ាងខ្ពស់រហូតដល់ទៅ ៧%ក្នុងមួយឆ្នាំឯណោះ។  ការប្រាក់ដ៏ពិសេសនេះ ខាងធនាគារ មានផ្ដល់ជូនរហូតដល់ថ្ងៃទី៣០ ខែមេសា ឆ្នាំ២០២៣ ដូច្នេះបើលោកអ្នកចង់ស្វែងយល់បន្ថែមអាចទាក់ទងទៅលេខទូរស័ព្ទ៖ ០៨៦ ៩៣០ ០០០/ ០៨៩ ៩៨៩ ៨១៨៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T03:40:57.047Z", "category": "PR", "views": 2788, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ហ្វេនឮហើយស្រងាកចិត្ត! Apple ប្រកាសឈប់ផលិតទូរសព្ទដៃ iPhone សេរី១នេះនៅឆ្នាំក្រោយ	https://business-cambodia.com/articles/iphone-likely-to-cancel-release-of-fourth-generation-i-phone-se-	ក្រុមហ៊ុន Apple បានជូនដំណឹងដល់អ្នកផ្គត់ផ្គង់របស់ខ្លួនថា ខ្លួនបានលុបចោលផែនការបញ្ចេញ iPhone SE ជំនាន់ទី ៤ នៅឆ្នាំ ២០២៤ នេះហើយ។ នេះបើយោងតាមការចេញផ្សាយរបស់សារព័ត៌មាន MACRUMORS នៅថ្ងៃទី០៧ ខែមករា ឆ្នាំ២០២៣កន្លងទៅនេះ។ អ្នកវិភាគរបស់ក្រុមហ៊ុន Apple ដ៏ល្បីល្បាញលោក មីងជីគួ (Ming-Chi Kou) ធ្លាប់បាននិយាយថាវាកំពុងស្ថិតក្នុងការពិចារណា ដោយផ្តល់នូវជម្រើស ២ គឺទី១លុបចោល និងទី២ពន្យាពេលរហូតដល់ឆ្នាំ២០២៤ ប៉ុន្តែឥឡូវនេះលោកជឿជាក់យ៉ាងមុតមាំថាម៉ូឌែលមួយនេះនឹងត្រូវលុបចោលនៅឆ្នាំក្រោយតែម្តង។ នៅក្នុងការបង្ហោះនៅលើ  Medium ថ្មីៗនេះ  Kuo បាននិយាយថាដំបូងឡើយ Apple គ្រោងនឹងណែនាំបន្ទះឈីប 5G ដំបូងគេនៅក្នុងផ្ទះរបស់ខ្លួននៅក្នុងស៊េរី iPhone SE ជំនាន់ទី ៤ ប៉ុន្តែឥឡូវនេះវាច្បាស់ណាស់ថាបន្ទះឈីបថ្មីនេះនឹងមិនមានវត្តមានទៀតនោះទេ។ ម្យ៉ាងវិញទៀត លោក Kou រំពឹងថា Apple នឹងបន្តពឹងផ្អែកលើ Qualcomm សម្រាប់បន្ទះឈីប 5G នៅឆ្នាំ ២០២៤ ដូច្នេះវានឹងប្រើប្រាស់នៅក្នុងត្រកូល iPhone 16 ជំនួសវិញ។ គួរជម្រាបផងដែរថា កន្លងមកក្រុមហ៊ុន Apple ក៏បានលុបចោលនូវម៉ូដែល mini ទំហំ ៥.៤ អ៊ីង បន្ទាប់ពីស៊េរី iPhone 13 ដែលជាឧបករណ៍រួមជាមួយនឹង iPhone 12 mini មានចំណែកត្រឹមតែបីភាគរយនៃការលក់នៅសហរដ្ឋអាមេរិកក្នុងត្រីមាសទីពីរនៃឆ្នាំ ២០២២៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T03:06:34.180Z", "category": "កំពូលអ្នកលក់", "views": 5447, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កុំភ្លេចយកអាវភ្លៀងតាមខ្លួន! ចាប់ពីស្អែកទៅអាចនឹងមានភ្លៀងធ្លាក់នៅតំបន់ខ្លះ ជាពិសេសតំបន់ ៣នេះ	https://business-cambodia.com/articles/tomorrow-will-rain-	យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមនៅថ្ងៃទី ១០ ខែ មករា ឆ្នាំ ២០២៣ នេះបានឱ្យដឹងថា ចាប់ពីថ្ងៃទី ១១ ដល់ថ្ងៃទី ១៧ ខែ មករា ឆ្នាំ ២០២៣ កម្ពុជាទទួលឥទ្ធិពលទ្រនុងសម្ពាធខ្ពស់ពីចិន និងខ្យល់មូសុងឦក្នុងកម្រិតពីខ្សោតទៅមធ្យម។ដែលស្ថានភាពនេះនឹងធ្វើឱ្យតំបន់មួយចំនួននៅក្នុងប្រទេសកម្ពុជានឹងមានភ្លៀងធ្លាក់ក្នុងកម្រិតខ្សោយទៅមធ្យម ជាពិសេសតំបន់ធំៗទាំង ៣ នេះ ៖ ១.តំបន់ទំនាបកណ្ដាល ខេត្តមួយចំនួនដែលស្ថិតនៅក្នុងតំបន់ទំនាបកណ្តាល អាចនឹងមានភ្លៀងធ្លាក់ខ្សោយដោយអន្លើៗ ជាមួយនឹងសីតុណ្ហភាពអតិបរមា ៣០ ដល់ ៣២ អង្សា និងសីតុណ្ហភាពអប្បបរមាពី ២២ ដល់ ២៤ អង្សា។ ២.តំបន់ទំនាប ចំពោះតំបន់ទំនាបកណ្តាល សីតុណ្ហភាពអប្បបរមាមានពី ១៩ ដល់ ២២ អង្សា និងសីតុណ្ហភាពអតិបរមាចាប់ពី ២៩ ដល់ ៣១ អង្សា។ខណៈតំបន់មួយនេះក៏នឹងមានភ្លៀងធ្លាក់កម្រិតខ្សោយអន្លើៗ គួបផ្សំជាមួយនឹងការចុះត្រជាក់ក្នុងកម្រិតខ្សោយនាពេលព្រឹក។ ៣.ទំបន់មាត់សមុទ្រ សីតុណ្ហភាពអប្បបរមាមានពី ២២ ដល់ ២៤ អង្សា និងសីតុណ្ហភាពអតិបរមាមានពី ៣០ ទៅ ៣២ អង្សា និងអាចមានភ្លៀងធ្លាក់ខ្សោយដោយអន្លើ។ អាស្រ័យហេតុនេះសូមបងប្អូនប្រជាពលរដ្ឋដែលរស់នៅតាមតំបន់ទាំង ៣ ខាងលើ មានការប្រុងប្រយ័ត្ននិងថែរក្សាសុខភាពឱ្យបានល្អនៅខណៈពេលភ្លៀងធ្លាក់ដើមឆ្នាំនេះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-10T02:09:23.424Z", "category": "ព័ត៌មានថ្មីៗ", "views": 18489, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទស្សនៈគំនិតពី ជំទាវឆ្នើម២រូប អាចជួយស្រ្តីឱ្យរឹងមាំ ជឿជាក់ខ្លួនឯង និងលែងខ្លាចការលំបាក	https://business-cambodia.com/articles/2empower-lady-share-advice-to-give-lady-mental-health-and-success-	ស្រ្តីបង្វិលចង្រ្កានមិនជុំ! ជាទស្សនៈដែលតែងតែលឺពីមាត់មួយទៅមាត់មួយតាំងពីបុរាណកាលមក។ ប៉ុន្តែក្នុងយុគឌីជីថលនេះ ទស្សនៈមួយនេះមិនសូវជាមានឥទ្ធិពលទៀតនោះឡើយ ព្រោះមនុស្សស្រីជាច្រើនមានសមត្ថភាពខ្ពស់អាចបំពេញការងារដូចបុរស ធ្វើជំនួញដូចបុរស និងខ្លាំងពូកែដូចបុរសផងដែរ។ ជាក់ស្តែងចាបក្រហមសូមលើកយកនូវគំនិតទស្សនៈ របស់លោកជំទាវឆ្នើម២រូប ដែលអាចជួយឱ្យស្រ្តីរឹងមាំ ជឿជាក់លើខ្លួនឯង ដូចជាពួកគាត់ ក្នុងនោះគឺ លោក ជំទាវឧកញ៉ា កែវ មុំ និងលោកជំទាវ ជាសិរី ដែលសុទ្ធសឹងតែជាស្រ្តីឆ្នើមនិងល្បីឈ្មោះផងដែរ។ ក្នុងនោះ លោក ជំទាវឧកញ៉ា កែវ មុំ អគ្គនាយិកាក្រុមហ៊ុនផលិតនំស្រួយលីលី ធ្លាប់បានគូសបញ្ជាក់ថា៖ នៅពេលដែលយើងមានជំនឿចិត្ត និងភាពអត់ធ្មត់ក្នុងការធ្វើវា គឺយើងនឹងអាចដោះស្រាយរាល់បញ្ហាដែលកើតមានឡើង ហើយត្រូវតែមានវិធីសាស្ត្រម្ដងបន្តិចៗ។ មួយវិញទៀត យើងអាចសួរមនុស្សជុំវិញខ្លួនដែលពួកគេមានគំនិតយោបល់ផ្សេងៗ ដើម្បីដោះស្រាយបញ្ហាមួយ។  នេះជាទស្សនៈគំនិតរបស់ស្រ្តីឆ្នើមរូបនេះក្រោយតស៊ូក្រាញ់ននៀល ហ៊ានលក់ផ្ទះ ជម្នះឧបសគ្គរាប់សិបឆ្នាំមុនជោគជ័យលើការចាប់ផ្តើមឧស្សាហកម្មនំស្រួយដ៏មានប្រជាប្រិយភាពមួយនេះក្នុងឆ្នាំ២០០២ ។ ជាមួយគ្នានេះដែរ លោក ជំទាវ ជាសិរី ស្រ្តីឆ្នើមក្នុងវិស័យហិរញ្ញវត្ថុ ត្រូវបានមហាជនស្គាល់ថាជាអគ្គនាយកបច្ចេកទេស ធនាគារជាតិនៃកម្ពុជា ធ្លាប់បានចែករំលែកបទពិសោធន៍យ៉ាងដូច្នេះថា៖ ជំនឿទុកចិត្តលើខ្លួនឯងកើតឡើងពីការមានចំណេះវិជ្ជា និងឥរិយាបថសមរម្យ។ ជាទូទៅស្ត្រីភាគច្រើនតែងតែគិតថា រូបសម្បត្តិជាកត្តាសំខាន់ដើម្បីចូលចំណោមគេចុះ។ វាមិនត្រឹមត្រូវទាំងស្រុងនោះឡើយ នេះមិនមែនមានន័យថា រូបសម្បត្តិមិនសំខាន់ទេ វាក៏សំខាន់ដែរ ដើម្បីទាក់ទាញអារម្មណ៍អ្នកដទៃពេលជួបគ្នាដំបូង។ ប៉ុន្តែចំណេះវិជ្ជា បញ្ញា និងឥរិយាបថសមរម្យឯណោះទេ ដែលធ្វើឱ្យគេដក់អារម្មណ៍ និងចងចាំយើងបានយូរអង្វែង៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T09:53:16.605Z", "category": "ភាពជាអ្នកដឹកនាំ", "views": 585, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អ! ព្រលានយន្ដហោះតម្លៃ ៨០០ លានដុល្លារអាចនឹងដាក់ឲ្យដំណើរការកំពុងអំឡុងខែតុលាខាងមុខ	https://business-cambodia.com/articles/siem-reap-angkor-airport	គម្រោងព្រលានយន្ដហោះអន្ដរជាតិសៀមរាបអង្គរ អាចនឹងដាក់ឲ្យដំណើរការនៅក្នុងអំឡុងខែតុលា ឆ្នាំ២០២៣ ខាងមុខហើយ។ នេះបើតាមការលើកឡើងពីឯកឧត្ដម  តឹករ៉េត សំរេច ប្រធានគណៈកម្មការតម្រង់ទិសសម្រាប់ការសាងសង់អាកាសយានដ្ឋានអន្តរជាតិសៀមរាបអង្គរ នាពេលថ្មីៗនេះ។ តាមរបាយការណ៍បូកសរុបការងាររបស់ ក្រុម ហ៊ុន AIAI ដែលជាក្រុមហ៊ុនអនុវត្តគម្រោង ចុះផ្សាយដោយក្រសួងព័ត៌មាននៅថ្ងៃទី៩ ខែមករា ឆ្នាំ២០២៣ បានឲ្យដឹងថា គិតត្រឹមថ្ងៃទី៣១ ខែធ្នូ ឆ្នាំ២០២២ កន្លងទៅគម្រោងព្រលានយន្ដហោះខាងលើសម្រេចបាន ៦៣%ហើយ ប៉ុន្ដែយឺតតិចតួចជាងការគ្រោងទុកកាលពីដើមឆ្នាំគឺ ៧០% ហើយភាពយឺតយ៉ាវនេះដោយសារតែការរាំងស្ទះនៃការនាំចូលឧបករណ៍បរិក្ខារសំណង់ពីប្រទេសចិនបណ្តាលមកពីបញ្ហាកូវីដ១៩។  ឯកកឧត្ដមប្រធានបន្ដថា នៅសល់តែការងារតិចតួចប៉ុណ្ណោះ ដែលត្រូវបន្តអនុវត្តឱ្យបានចប់នៅដំណាច់ខែមីនា ឆ្នាំ២០២៣ និងការងារបើកឱ្យដំណើរការ នៅខែតុលា ឆ្នាំ២០២៣។ កំឡុងពេលបន្តទៅទៀតនេះ គឺជាដំណាក់កាលចាប់ផ្តើមអនុវត្តផែនការប្រតិបត្តិការ ដែលក្រុមហ៊ុនអនុវត្តគម្រោង និងក្រសួងស្ថាប័នពាក់ព័ន្ធ ត្រូវរួមគ្នាសម្រេចឱ្យបានតាមផែនការដែលបានឯកភាពដ៏ខ្ពង់ខ្ពស់របស់ សម្តេចតេជោនាយករដ្ឋមន្រ្តី រួចហើយ។ សូមជម្រាបថា ព្រលានយន្ដហោះអន្ដរជាតិសៀមរាបអង្គរនេះ មានទីតាំងស្ថិតនៅក្នុងឃុំតាយ៉ែក ស្រុកសូទ្រនិគម មានចម្ងាយប្រមាណជា៥១គីឡូមែត្រពីក្រុងសៀមរាប និងប្រហែលជា៤០គីឡូម៉ែត្រពីប្រាសាទអង្គវត្ដ ត្រូវបានបើកការដ្ឋានសាងសង់កាលពីមីនា ឆ្នាំ២០២០។ ព្រលានយន្ដហោះថ្មីនេះ គឺស្ថិតក្នុងលំដាប់4E មានផ្លូវរត់ប្រវែង៣,៦០០ម៉ែត្រ ទទឹង ៤៥ម៉ែត្រ មាន៣៨ចំណតយន្តហោះ និងមានក្រឡាផ្ទៃស្ថានីយ អ្នកដំណើរជាង ៨ម៉ឺនម៉ែត្រក្រឡា ដែលអាចទទួលអ្នកដំណើរជាប្រចាំឆ្នាំប្រមាណជា ៧លាននាក់។ តាមការគ្រោងទុនគម្រោងព្រលានយន្ដហោះថ្មីនេះនឹងចំណាយថវិកាសាងសង់ចំនួន ៨០០ លានដុល្លារ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T09:44:40.470Z", "category": "អចលនទ្រព្យ", "views": 5696, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្វែងយល់ទាំងអស់គ្នា! ហេតុអ្វីប្រាក់ដុល្លារឡើងថ្លៃ ជះឥទ្ធិពលអាក្រក់ដល់ប្រទេសដទៃលើពិភពលោក?	https://business-cambodia.com/articles/why-stronger-us-dollar-is-bad-for-the-world	ជាការពិតណាស់ប្រាក់ដុល្លារឡើងថ្លៃ អ្នកដែលកំពុងកាន់ប្រាក់ដុល្លារច្រើនច្បាស់ជាញញឹមបិទមាត់មិនជិតនោះទេ ជាពិសេសប្រជាជនអាមេរិកតែម្ដង។ យ៉ាងណាមិញការឡើងថ្លៃនៃប្រាក់ដុល្លារនេះធ្វើឲ្យប៉ះពាល់ដល់ប្រទេសជាច្រើននៅលើពិភពលោក។ ខាងក្រោមនេះ Business Cambodia សូមលើកយកនូវរឿងមួយចំនួន ដែលការឡើងថ្លៃនៃប្រាក់ដុល្លារអាមេរិកជះឥទ្ធិពលមិនល្អដល់ពិភពលោក។ ១. អតិផរណាកាន់តែកើនឡើង   ប្រេងក៏ដូចជាទំនិញផ្សេងៗជាច្រើនត្រូវបានគេជួញដូរជាប្រាក់ដុល្លារ ដូច្នេះពេលប្រាក់ដុល្លារកាន់តែឡើងថ្លៃ នឹងធ្វើឲ្យប៉ះពាល់ដល់ការធ្វើជំនួញរបស់ប្រទេសផ្សេងៗនៅលើពិភពលោក។ មិនតែប៉ុណ្ណោះ កាលណាថាមពលនិងវត្ថុធាតុដើមកាន់តែថ្លៃ តម្លៃនៃផលិតផលនឹងកាន់តែឡើងថ្លៃបង្កបានជាបញ្ហាអតិផរណាធ្វើឲ្យប៉ះពាល់ការរស់នៅរបស់មនុស្សនិងអាជីវកម្មផងដែរ។ ២. ប្រទេសចំណូលទាបបង់បំណុលអាមេរិកកាន់តែច្រើន  ប្រទេសកំពុងអភិវឌ្ឍន៍ជាច្រើនកំពុងជំពាក់បំណុលអាមេរិកជាប្រាក់ដុល្លារ អ៊ីចឹងហើយពេលប្រាក់ដុល្លារកាន់តែឡើងថ្លៃ នឹងធ្វើឲ្យប្រទេសកំពុងអភិវឌ្ឍន៍កាន់តែជំពាក់បំណុលអាមេរិកកាន់តែច្រើន។ ជាលទ្ធផលប្រទេសទាំងនោះនឹងត្រូវបង្ខំចិត្តរកលុយឲ្យកាន់តែច្រើនដើម្បីដោះបំណុលអាមេរិក។ ជាក់ស្ដែងប្រទេសស្រីលង្កាបានធ្លាក់ក្នុងវិបត្តិបំណុលធ្ងន់ករខណៈប្រាក់ដុល្លារឡើងថ្លៃហើយលុយស្រីលង្កាកាន់តែចុះថោក។ ៣. ការនាំចេញនឹងកាន់ចំណាយលុយច្រើន  ជាការពិតណាស់ ពេលប្រាក់ដុល្លារអាមេរិកកាន់តែឡើងថ្លៃ នឹងធ្វើឲ្យប៉ះពាល់ដល់ការធ្វើជំនួញរបស់ប្រទេសដទៃលើពីភពលោក ជាពិសេសទាក់ទងនឹងការនាំចេញតែម្ដង។ ត្រង់នេះប្រទេសដទៃទិញផលិតផលអាមេរិកបានកាន់តែតិចជាងមុនក្នុងទំហំទឹកប្រាក់ដដែល នេះក៏ព្រោះតែដុល្លារកាន់តែថ្លៃហើយលុយរបស់ប្រទេសផ្សេងៗកាន់តែថោក។ មិនតែប៉ុណ្ណោះការនាំចេញទំនិញរបស់ប្រទេសផ្សេងៗទៅទឹកដីអាមេរិក បានចំណេញតិចជាងមុនខណៈការធ្វើជំនួញដូរត្រូវបានប្ដូររូបិយប័ណ្ណគ្នា។ ៤. ទេសចរណ៍នៅអាមេរិកកាន់តែថ្លៃ សាកគិតទៅមើលបើអ្នកចង់ទៅលេងអាមេរិក អ្នកមានប្រាក់រៀលខ្មែរ ហើយត្រូវយកប្រាក់រៀលខ្មែរដូរយកប្រាក់ដុល្លារ នោះអ្នកនឹងត្រូវចំណាយប្រាក់រៀលកាន់តែច្រើនដើម្បីទិញយកប្រាក់ដុល្លារអាមេរិកសម្រាប់ចាយវាយក្នុងដំណើរកម្សាន្តក្នុងទឹកដីអាមេរិក។ គួរបញ្ជាក់ផងដែរបច្ចុប្បន្នប្រាក់ដុល្លារអាមេរិកនៅទីផ្សារកម្ពុជានៅតែថ្លៃ ហើយគិតត្រឹមថ្ងៃទី៩ខែមករាឆ្នាំ២០២៣នេះ១ដុល្លារស្មើនឹង៤,១១៣រៀលខ្មែរ៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T09:40:41.065Z", "category": "ហិរញ្ញវត្ថុ", "views": 489, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កុំមើលរំលងលុយកាក់សេន! ចាយ១ថ្ងៃ១.៥០$ កាត់ចំណាយលើរឿង២នេះ ស្រ្ដីជប៉ុនសល់ផ្ទះ៣ខ្នងនៅវ័យ៣៤ឆ្នាំ	https://business-cambodia.com/articles/saki-tamogami-saves-money-to-buy-3-houses-at-34-years-old	ស្របពេលដែលមនុស្សជាច្រើនចំណាយពេលរាប់ឆ្នាំ ឬស្ទើរពេញមួយជីវិតដើម្បី បានទិញផ្ទះក្នុងក្ដីស្រមៃមួយសម្រាប់រស់នៅ ប៉ុន្តែអ្នកស្រី Saki Tamogami បែរជាអាចទិញផ្ទះបានដល់ទៅ៣ខ្នង ត្រឹមវ័យ៣៤ឆ្នាំ ដោយប្រើគន្លឹះសន្សំលុយដ៏សាមញ្ញៗមួយចំនួនតែប៉ុណ្ណោះ។ ប្រភពពីសារព័ត៌មាន Yahoo បានឱ្យដឹងថា អ្នកស្រី Saki គឺជាជនជាតិជប៉ុន គាត់ទិញផ្ទះទាំង៣ខ្នង បានដោយប្រើលុយសន្សំផ្ទាល់ខ្លួនរបស់គាត់។ វិធីសន្សំរបស់គាត់គឺពិតជាសាមញ្ញខ្លាំងណាស់ ដោយវាគឺជាការកាត់បន្ថយការចំណាយលើការរស់នៅប្រចាំថ្ងៃ ដូចជាចំណាយទៅលើអាហារ ឬការស្លៀកពាក់ជាដើម។ សម្រាប់ម្ហូបអាហារមួយពេលៗរបស់គាត់ អ្នកស្រីលៃយ៉ាងណាមិនឱ្យចំណាយមិនលើសពី ៥០យ៉េន (ប្រហែល ០.៣៨ដុល្លារ) នោះទេ។ អ្វីដែលកាន់តែពិសេសថែមទៀតនោះគឺដើម្បីសន្សំថ្លៃចំណាយលើទឹក និងសាប៊ូលាងចាន គាត់បានជ្រើសរើសញ៉ាំបាយនឹងឆ្នាំងផ្ទាល់ពេលដែលគាត់រស់នៅម្នាក់ឯង។ រីឯចំពោះការស្លៀកពាក់វិញ ជំនួសឱ្យការទិញខោអាវថ្មីដែលនាំឱ្យចំណាយលុយច្រើន អ្នកស្រីបានជ្រើសរើសការកែច្នៃសម្លៀកបំពាក់របស់គាត់ ឬរបស់សាច់ញាតិ និងមជ្ឈមណ្ឌលសម្លៀកបំពាក់ដែលគេប្រើរួច។ មិនត្រឹមតែប៉ុណ្ណោះទេ គាត់ថែមទាំងសន្សំអាចបង្កើតលុយ ដោយការសន្សំសក់លក់ ដែលនៅបេលគាត់លក់ម្ដងៗបានដល់ទៅ ៣,១០០យ៉េន ឬ ២៣.៤០ដុល្លារ ឯណោះ។ អ្នកស្រីបានបញ្ជាក់ផងដែរថា គាត់មានទម្លាប់សន្សំសំចៃបែបនេះតាំងពីក្មេងមក ហើយវាបានធ្វើឱ្យគាត់អាចទិញផ្ទះលើកដំបូងរបស់គាត់នៅអាយុ ២៧ឆ្នាំក្នុងតម្លៃ ៧៥,០០០ដុល្លារ។ បន្ទាប់មកទិញផ្ទះទី២ នៅអាយុ២៩ឆ្នាំ ក្នុងតម្លៃ ១៤ម៉ឺនដុល្លារ និងផ្ទះទី៣ នៅវ័យ ៣៤ឆ្នាំ ក្នុងតម្លៃ ២៨ម៉ឺនដុល្លារ។ សូមជម្រាបផងដែរថា ពេលនេះអ្នកស្រី Saki អាចទាញចំណូលអកម្មពីការដាក់ជួលផ្ទះរបស់គាត់។ ហើយគាត់ថែមទាំងបានយកលុយដែលបានពីការជួលនោះ មកបើកអាជីវកម្មថ្មីមួយ ដែលជាហាងកាហ្វេឆ្មា ដោយប្រមូលឆ្មាអនាថាមកចិញ្ចឹមមើលថែ។ អ្នកស្រីលែងពិបាកធ្វើការអ្វីទៀតហើយ ព្រោះគ្រាន់តែចំណូលពីការជួលផ្ទះ និងចំណូលពីហាងកាហ្វេក៏អាចចិញ្ចឹមគ្រួសារគាត់ឱ្យរស់ស្រួលទៅហើយ។ តាមរយៈសាច់រឿងខាងលើនេះ បានបង្ហាញពីពាក្យស្លោកខ្មែរមួយថា "កុំស៊ីតាមឃ្លាន កុំហ៊ានតាមចង់" ខណៈដែលមនុស្សភាគច្រើនយល់ថាត្រឹមតែចំណាយលើម្ហូបអាហារ ឬការស្លៀកពាក់វាមិនអាចធ្វើឱ្យមនុស្សក្រឡើយ តែតាមការពិតទៅ វាសនាអនាគតរបស់មនុស្សម្នាក់ៗគឺអាស្រ័យលើ របៀបដែលពួកគេចាយវាយលើរបស់២យ៉ាងនេះហើយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T09:24:30.057Z", "category": "ហិរញ្ញវត្ថុ", "views": 12928, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ដំណឹងល្អសម្រាប់អ្នកកំពុងរកការងារធ្វើ! ក្រុមហ៊ុនធំៗចំនួន ៩ ប្រកាសជ្រើសរើសបុគ្គលិកជិត១ពាន់នាក់	https://business-cambodia.com/articles/nea-	ជាដំណឹងដ៏រីករាយមួយសម្រាប់អ្នកដែលកំពុងស្វែងរកការងារ ឬអ្នកដែលចង់ផ្ដាស់ប្ដូរបទពិសោធន៍ការងារថ្មី ខណៈ ហ៊ុនធំចំនួន ៩ នឹងធ្វើការជ្រើសរើសបុគ្គលិកសរុបចំនួន ៨៨៤ នាក់ឲ្យចូលបម្រើការងារក្នុងក្រុមហ៊ុនរបស់ខ្លួននៅដើមឆ្នាំ២០២៣នេះ។ យោងតាមការចុះផ្សាយពីក្រសួងការងារ និងបណ្ដុះបណ្ដាលវិជ្ជាជីវ បានឲ្យដឹងថា ការជ្រើសរើសនេះនឹងត្រូវធ្វើឡើងនៅក្នុងវេទិកា ការងារប្រចាំខែ ដែលរៀបចំឡើងដោយទីភ្នាក់ងារជាតិមុខរបរ និងការងារ សហការជាមួយ សសយក វិស័យការងារនិងបណ្តុះបណ្តាលវិជ្ជាជីវៈ។ ហើយកម្មវិធីនេះនឹងរៀបចំឡើងនៅថ្ងៃទី១២ ខែមករា ឆ្នាំ២០២២ ចាប់ពីម៉ោង ៨:០០ព្រឹក ដល់ម៉ោង ៥:០០ល្ងាច នៅមជ្ឈមណ្ឌលការងារ រាជធានីភ្នំពេញ នៃទីភ្នាក់ងារជាតិមុខរបរ និងការងារ ដែលស្ថិត នៅក្នុងបរិវេណក្រសួងការងារ និងបណ្តុះបណ្តាលវិជ្ជាជីវៈតែម្ដង។ សូមជម្រាបថា ក្រុមហ៊ុនធំៗទាំង៩ ដែលប្រកាសជ្រើសរើសបុគ្គលិកក្នុងវេទិកាខាងលើនោះរួមមាន៖ ធនាគារមហានគរ ធនាគារ AEON ក្រុមហ៊ុន Habit Burger Grill ក្រុមហ៊ុន Optimal P, Master Suki soup  ក្រុមហ៊ុន ORKIN ក្រុមហ៊ុន CHIP MONG ក្រុមហ៊ុន Mekongnet និងក្រុមហ៊ុន MR Training។ ដូច្នេះចំពោះសិស្ស/និស្សិត និងអ្នកកំពុងតែស្វែងរកការងារធ្វើ ឬចង់ផ្លាស់ប្តូរការងារអាចយក ប្រវត្តិរូបសង្ខេប (CV) ដើម្បីចូលរួមដាក់ពាក្យ និងសម្ភាសដោយផ្ទាល់ ជាមួយតំណាងក្រុមហ៊ុនទាំងអស់នោះបានដោយងាយស្រួល។ ដើម្បីទទួលព័ត៌មានបន្ថែម សូមទាក់ទងមជ្ឈមណ្ឌលការងារ រាជធានីភ្នំពេញនៃ ទីភ្នាក់ងារជាតិមុខរបរ និងការងារ តាមរយៈលេខទូរស័ព្ទ ០១៦ ៧៨៦ ៦៥៥ ឬគេហទំព័រ www.nea.gov.kh និងទំព័រ facebook.com/neakhmer (អិនអ៊ីអេ ខ្មែរ)៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T08:19:13.847Z", "category": "អចលនទ្រព្យ", "views": 7729, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គូសង្សារមួយគូ! ច្នៃបន្លែធម្មតាធ្វើចេញជាការ៉េម គូស្នេហ៍១គូនេះ អាចរកចំណូលបានខ្ទង់ម៉ឺនដុល្លារក្នុងមួយខែ	https://business-cambodia.com/articles/ishpal-and-serina-bajaj-	ការរើសដៃគូដើម្បីកាន់ដៃគ្នាកសាងដល់ថ្ងៃអនាគតពិតជារឿងសំខាន់ណាស់ ព្រោះបើអ្នកជ្រើសបានដៃគូដែលចេញយល់ចិត្ត ដៃដែលនាំអ្នកធ្វើរឿងល្អច្បាស់ណាស់នៅថ្ងៃខាងមុខអ្នកនឹងក្លាយជាមនុស្សដែលមានសំណាងជាងគេ។ តួយ៉ាងដូចជាគូស្នេហ៍ ១គូនេះគឺលោក Ishpal និង Serina Bajaj បានចាប់ដៃគ្នាលក់ការ៉េមនៅប្រទេសម៉ាឡេស៊ីក្នុងមួយខែអាចរកចំណូលខ្ទង់ម៉ឺនដុល្លារឯណោះ។ យោងតាមការចេញផ្សាយដោយសារព័ត៌មាន CNBC បានឱ្យដឹងថា នៅពេលដែលគូស្នេហ៍១គូនេះ ចាប់ផ្តើមរបរលក់ការ៉េមនេះដំបូង នៅក្នុងប្រទេសម៉ាឡេស៊ីគឺពុំសូវទទួលបានការគាំទ្រខ្លាំងទេ ដោយតែពួកគេបានយកបន្លែផ្សេងៗធ្វើជាការ៉េម ដូច្នេះអតិថិជនមួយចំនួនគិតថាមិនឆ្ងាញ់ឡើយ ព្រោះជាទូទៅការ៉េមគេធ្វើចេញពីទឹកដោះគោ ឬសូកូឡា ស្តុបបឺរីអីទៅវិញទេ។ បើទោះបីជាមិនសូវលក់ដាច់ខ្លាំង ក៏ Ishpal និង Serina Bajaj តែងតែពិភាក្សាគ្នារកគ្រប់វិធីសាស្រ្តថ្មីៗដើម្បីធ្វើយ៉ាងណាឱ្យអតិថិជនបានភ្លក់ រហូតដល់ថ្ងៃមួយគេក៏សម្រេចចិត្តថានឹងនាំយកការ៉េមរសជាតិបន្លែនេះយកទៅដាក់លក់នៅម៉ាត១កន្លែងក្នុងប្រទេសម៉ាឡេស៊ី ដោយសារតែការធ្វើបែបនេះហើយទើបការ៉េមរបស់គេចាប់ផ្តើមមានអ្នកចាប់អារម្មណ៍ពីមួយថ្ងៃទៅមួយថ្ងៃសូម្បីតែក្មេងៗតូចក៏ចូលចិត្តការ៉េមនេះដែរ។ លោក Ishpa បាននិយាយថា ចំពោះការ៉េមនេះលោកជាមួយនឹងដៃគូគឺមានបទពិសោធន៍ក្នុងការធ្វើលក់ច្បាស់ណាស់ ជាពិសេសនោះការ៉េមនេះអាចជួយទៅដល់ក្មេងៗដែលមានបញ្ហាអាឡែកហ្ស៊ីថែមទៀតផង ព្រោះការ៉េមនេះមានអត្ថប្រយោជន៍ផងដែរនោះ នៅពេលនេះការ៉េមរបស់ពួកគេលក់ដាច់ខ្លាំងណាស់មិនថានៅក្នុងម៉ាត ឬនៅហាងពួកគេដោយផ្ទាល់នោញឡើយ ដោយបច្ចុប្បន្ននេះការ៉េមដែលធ្វើពីបន្លែរបស់ពួកគេអាចរកចំណូលបានចន្លោះពី៨ពាន់ដុល្លារ ទៅ១ម៉ឺនដុល្លារឯណោះក្នុងមួយខែ។ លើសពីនេះ បច្ចុប្បននេះពួកគេក៏បានបើកហាងលក់ការ៉េមធំ១នៅប្រទេសម៉ាឡេស៊ីដែរ ដោយហាងការ៉េមនោះមានឈ្មោះថា Kind Kones ហើយការ៉េមរបស់ពួកគេពេលនេះមានលក់នៅរសជាតិផ្លែឈើផ្សេងៗជាច្រើនហើយក៏មានលក់នៅក្នុងប្រទេសម៉ាឡេស៊ី នឹងប្រទេសិង្ហបុរីផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T08:11:42.412Z", "category": "មុខរបរបច្ចេកវិទ្យា", "views": 378, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ត្រឹមអាយុ ១៧ ឆ្នាំ យុវជនវ័យក្មេងរូបនេះអាចរកលុយបានរាប់ម៉ឺនដុល្លារ ពីរបរលក់ស្បែកជើង	https://business-cambodia.com/articles/mr-joe-franklin-	ជាទូទៅការរកស៊ីមិនដែលតម្រូវឲ្យយើងមានវ័យចាស់ទើបអាចចេញរកស៊ីបាននោះទេ ពីព្រោះការរកស៊ីនីមួយៗវាទាមទារឲ្យយើងមានគំនិតច្នៃប្រឌិតនិងយុទ្ធសាស្រ្ដច្រើននៅក្នុងការរកស៊ីដូច្នេះទោះបីជាយើងមានវ័យក្មេងក៏ដោយ ឲ្យតែយើងមានគំនិតគំនិតនិងយុទ្ធសាស្រ្ដរកស៊ីល្អៗ គឺសុទ្ធតែអាចចេញរកស៊ីបានទាំងអស់ ។ រឿងទាំងនេះគឺវាប្រៀបដូចយុវជនដែលមានវ័យ១៧ឆ្នាំម្នាក់នេះអញ្ចឹង ពីព្រោះយុវជនម្នាក់នេះមានបេះដូងជាសហគ្រិនតាំងពីខ្លួនមានអាយុ១២ឆ្នាំឯណោះ ហើយបច្ចុប្បន្ននេះគាត់គឺជាឈ្មួញម្នាក់ដែលកំពុងតែលក់ស្បែកជើងដែលមានតម្លៃរាប់ម៉ឺនដុល្លារដោយសារតែការប្រើប្រាស់យុទ្ធសាស្ដ្រនិងរបៀបរកស៊ីទាំងនេះ។ យុវជនដែលមានឈ្មោះថា Joe Franklin គឺជាក្មេងដែលចូលចិត្តការកស៊ីតាំងពីខ្លួននៅក្មេង ដោយគាត់បានចាប់ផ្ដើមចេញរកស៊ីដំបូងតាំងពីអាយុ១២ឆ្នាំដោយប្រើដើមទុនត្រឹមតែ៣០០ដុល្លារតែប៉ុណ្ណោះ ហើយដើទុនរបស់គាត់នោះគឺភាគច្រើនបានមកពីកាដូក្នុងថ្ងៃខួបកំណើតរបស់គាត់ ដូច្នេះហើយគាត់ក៏បានចាប់ផ្ដើមចេញរកស៊ីតាំងពីពេលនោះមក ដោយគាត់បានដើរទិញស្បែកជើងម៉ាកល្បីៗដើម្បីយកមកលក់វិញនៅក្នុងតម្លៃថ្លៃដើម្បីយកជាផលចំណេញ។ មកដល់ពេលបច្ចុប្បន្ននេះ Joe Farnklin បានក្លាយជាអ្នករចនាស្បែកជើងឲ្យតារាល្បីៗនៅក្នុងប្រទេសចក្រភពអង់គ្លេសដូចជា Dizzee Rascal និង AJ Tracey ផងដែរ ។ ទន្ទឹមនឹងនោះផងដែរលោក Joe Franklin ក៏បានបង្ហើបអំពីយុទ្ធសាស្ដ្ររកស៊ីរបស់គាត់ផងដែរតាមរយៈសារព័ត៌មាន CNBC ។ ហើយយុទ្ធសាស្រ្ដរកស៊ីរបស់គាត់ទាំងនោះមានដូចជា៖ ១.កសាងទំនាក់ទំនងជាមួយភ្ញៀវ មូលហេតុមួយដែលធ្វើឲ្យការលក់របស់គាត់មានការកើនឡើងនោះគឺដោយសារតែគាត់មានទំនាក់ទំនងច្រើនជាមួយភ្ញៀវរបស់គាត់ ជាពិសេសគឺគាត់តែងតែខលសួរសុខទុកភ្ញៀវរបស់គាត់ដោយយកចិត្តទុកដាក់ជាពិសេសគាត់តែងតែសួរនាំភ្ញៀវរបស់គាត់អំពីគុណភាពនៃផលិតផលរបស់គាត់។ ដូច្នេះហើយភ្ញៀវរបស់គាត់ចេះតែនាំគ្នាប្រាប់តៗអំពីអាជីវកម្មរបស់គាត់ ២.ដាក់លក់នៅលើអនឡាញ ការដាក់លក់នៅលើអនឡាញបាជួយឲ្យបុរសម្នាក់នេះឲ្យជោគជ័យខ្លាំងបំផុត ដោយសារតែការធ្វើទីផ្សារតាមអនឡាញគឺមានប្រសិទ្ធភាពជាងការធ្វើទីផ្សារធម្មតា ពីព្រោះលោក Franklin បាននិយាយថាមនុស្សបច្ចុប្បន្នចូលចិត្តចុចតែទូរស័ព្ទទេ ដូច្នេះហើយបច្ចុប្បន្ននេះការធ្វើទីផ្សារលើសេវាអនឡាញគឺជាការករសាងកេរិ៍ឈ្មោះដ៏ល្អបំផុតសម្រាប់អាជីវកម្មរបស់គាត់ ៣.យកលុយបង្កើតលុយ លោក Franklin បានបញ្ចាក់ប្រាប់ថាថវិការដែលគាត់បានមកពីការចំណេញគឺគាត់តែងតែយកទៅវិនិយោគទៅលើស្បែកជើងម៉ាកល្បីៗដែលគេលក់ជាលក្ខណៈ Limited Edition វិញទាំងអស់ពីព្រោះស្បែកជើងទាំងនោះនឹងឡើងថ្លៃនៅថ្ងៃអនាគត ដូច្នេះហើយវាដូចជាការយកលុយដើម្បីទៅបង្កើតលុយអញ្ចឹងពីព្រោះស្បែកជើងទាំងនោះគឺគ្មានថ្ងៃធ្លាក់ថ្លៃនោះទេ។ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T07:56:28.879Z", "category": "ចាប់ផ្តើមអាជីវកម្ម", "views": 334, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ហ្វេន iPhone ត្រូវដឹងក្បួនរកស៊ីល្អបំផុត៧ Apple ប្រើកសាងក្រុមហ៊ុនតម្លៃ ២ទ្រីលាន$ ល្បីពេញពិភពលោក	https://business-cambodia.com/articles/apple-business-strategies	ដើម្បីអាចដឹកនាំអាជីវកម្មមួយឱ្យទទួលបាននូវភាពជោគជ័យ គឺត្រូវដឹកនាំដោយមានគោលការណ៍។ យ៉ាងណាមិញក្រុមហ៊ុនអេបផលដែលជាក្រុមហ៊ុនបច្ចេកវិទ្យាដ៏ល្បីល្បាញក៏បានប្រកាន់យកនូវគោលការណ៍ដឹកនាំតាមបែបរបស់ខ្លួនផងដែរ។ ខាងក្រោមនេះគឺជាគោលការណ៍ដឹកនាំធំៗ ៧ របស់ក្រុមហ៊ុន Apple ដែលជួយឱ្យក្រុមហ៊ុនល្បីល្បាញជុំវិញពិភពដូចបច្ចុប្បន្ន៖ ១. បង្កើតផលិតផលដ៏អស្ចារ្យ៖ ចំណុចដ៏សំខាន់គឺក្រុមហ៊ុនបានព្យាយាមបង្កើតនូវផលិតផលដ៏អស្ចារ្យ ដើម្បីជួយបំពេញតម្រូវការរបស់មនុស្ស និងជួយដោះស្រាយបញ្ហាសំខាន់ៗរបស់ពួកគេ។ ២. សាមញ្ញមិនស្មុគស្មាញ៖ បើទោះបីជាផលិតផលរបស់ក្រុមហ៊ុនអេបផល ព្យាយាមបង្កើតនូវផលិតផលដែលអស្ចារ្យជាងដៃគូប្រកួតប្រជែងក៏ដោយ ប៉ុន្តែផលិតផលរបស់ពួកគេងាយស្រួលប្រើប្រាស់ជាងផលិតដលរបស់ដៃគូប្រកួតប្រជែងព្រោះតែពួកគេប្រកាន់យកនូវគោលការណ៍សាមញ្ញមិនស្មុគស្មាញក្នុងការប្រើប្រាស់។ ៣. ផលិតផលជួយបំពេញគ្នា៖ រាល់ផលិតផលដែលក្រុមហ៊ុនផលិតបាន គឺតែងតែជួយបំពេញឱ្យគ្នាទៅវិញទៅមក ដើម្បីធ្វើយ៉ាងណាឱ្យអតិថិជនដែលប្រើប្រាស់នូវផលិតផលផ្សេងៗ បើទោះបីជាមិនគ្រប់មុខក៏ដោយគ៏ពួកគេអាចនឹងទិញផលិតផលណាមួយរបស់ក្រុមហ៊ុន ហើយពួកគេនៅតែជាអតិថិជនរបស់ក្រុមហ៊ុន។ ៤. កិច្ចសហប្រតិបត្តិការគ្នាយ៉ាងជិតស្និទ្ធ៖ ក្រុមហ៊ុនតែងតែធានាថាប្រព័ន្ធនៃការធ្វើការងាររបស់បុគ្គលិកមានភាពស៊ីសង្វាក់គ្នាទៅវិញទៅមកប្រកបដោយភាពជិតស្និទ្ធ។ ពីផ្នែកមួយទៅផ្នែកមួយមានការសហការគ្នាយ៉ាងរលូន។ ៥. ហ៊ាននិយាយបដិសេធ៖ ជាទូទៅរាល់គម្រោងការទាំងអស់របស់ក្រុមហ៊ុនមិនមែនសុទ្ធតែល្អ និងត្រូវតែទទួលយកទាំងអស់នោះទេ។ ដូច្នេះហើយមេដឹកនាំក៏មិនមានភាពខ្លាចរអារក្នុងការនិយាយបដិសេធចោលនូវ គំនិត ឬគម្រោងការណាមួយដែលមិនសំខាន់ចោលផងដែរ។ នៅពេលដែលយើងបដិសេធគំនិត ឬគម្រោងការដែលមិនសំខាន់ ធ្វើឱ្យយើងមានពេលវេលាក្នុងការផ្ដោតទៅលើការងារដែលសំខាន់ៗ។ ៦. ទទួលយកនិងរៀនសូត្រពីកំហុសឆ្គង៖ ទាំងបុគ្គលិក និងមេដឹកនាំក្រុមហ៊ុនគឺជៀសមិនផុតពីការបង្កើតនូវកំហុសឆ្គងនោះទេ។ ប៉ុន្តែអ្វីដែលសំខាន់គឺត្រូវទទួលយកនូវកំហុសនោះ ហើយត្រូវរៀនសូត្រពីវាកុំឱ្យកំហុសដដែលៗកើតឡើងម្ដងទៀត។ ៧. ផ្ដោតទៅលើអ្វីដែលខ្លួនធ្វើបានល្អបំផុត៖ កាលពីមុនក្រុមហ៊ុនអេបផលធ្លាប់ប្រឈមមុខនឹងការក្ស័យធនដោយសារតែបង្កើតផលិតផលច្រើនមុខពេក និងមិនផ្ដោតឱ្យបានច្បាស់លាស់។ ប៉ុន្តែនៅពេលដែលស្ទីវចបត្រឡប់មកដឹកនាំក្រុមហ៊ុនម្ដងទៀត គឺលោកបានបញ្ជាឱ្យបោះបង់ចោលនូវផលិតផលណាដែលមិនសូវសំខាន់ ហើយផ្ដោតតែទៅលើផលិតផលដែលក្រុមហ៊ុនអាចផលិតបានល្អជាងដៃគូប្រកួតប្រជែងតែប៉ុណ្ណោះ៕  ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T07:37:43.614Z", "category": "ភាពជាអ្នកដឹកនាំ", "views": 553, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អ្នកជំនាញផ្នែក HR៖ ឥឡូវកម្រិតសញ្ញាបត្រលែងជាបញ្ហា សម្រាប់ឱកាសការងារទៀតហើយ ឲ្យតែមានចំណុចធំ១នេះ	https://business-cambodia.com/articles/graduate-degree-for-jobs	ចាប់ពីឆ្នាំ២០២៣ កម្រិតសញ្ញាបត្រថ្នាក់មហាវិទ្យាល័យ អាចនឹងលែងជាបញ្ហាធំដូចគ្រាកន្លងទៅទៀតហើយក្នុងការទទួលបានឱកាសស្វែងរកការងារ។ នេះបើតាមការលើកឡើងរបស់អ្នកជំនាញផ្នែកធនធានមនុស្ស។ អ្នកស្រី Emily Rose McRae នាយកជាន់ខ្ពស់នៃការស្រាវជ្រាវដែលផ្តោតលើធនធានមនុស្សនៅក្រុមហ៊ុនវិភាគ Gartner បានលើកឡើងយ៉ាងដូច្នេះថា៖ «ក្រុមហ៊ុនដែលទទួលបានជោគជ័យបំផុតនៅឆ្នាំនេះ គឺវាយតម្លៃបេក្ខជនផ្អែកលើសមត្ថភាពពិតប្រាកដក្នុងការបំពេញការងារ ជាជាងការបញ្ជាក់លើសញ្ញាបត្រ និងបទពិសោធន៍ពីមុនរបស់ពួកគេ»។ និន្នាការនេះបាននឹងកំពុងទទួលបានការចាប់អារម្មណ៍យឺតៗប៉ុណ្ណោះសម្រាប់ក្នុងរយៈពេលប៉ុន្មានឆ្នាំមកនេះ។ ៤៥%នៃជំនាញមធ្យម និង៣១%ជំនាញខ្ពស់បានថយចុះតម្រូវការសញ្ញាបត្រនៅក្នុងការចុះបញ្ជីការងារវាងឆ្នាំ២០១៧ និងឆ្នាំ២០១៩ នេះបើយោងការសិក្សាឆ្នាំ២០២២ ពី Harvard Business Review និងក្រុមហ៊ុនទិន្នន័យទីផ្សារការងារ Lightcast។ ចំពេលទីផ្សារការងារតឹងតែង និន្នាការនេះអាចបង្កើនល្បឿនយ៉ាងខ្លាំងនៅឆ្នាំនេះ។ អ្នកជំនាញខាងលើបានកត់សម្គាល់ថា តម្រូវការសញ្ញាបត្រនឹងលុបបំបាត់យ៉ាងខ្លាំងពីការងារ នៅពេលដែលនិយោជកកំពុងសម្លឹងរកមើលចម្រាញ់មនុស្សដែលមានទេពកោសល្យមកធ្វើការ។ ក្នុងនោះដោយផ្អែកលើនិន្នាការបច្ចុប្បន្ន ពួកគេបានព្យាករណ៍ថា គិតត្រឹមសហរដ្ឋអាមេរិកការងារចំនួន ១.៤ លានអាចបើកចំហដល់បុគ្គលដែលគ្មានសញ្ញាបត្រមហាវិទ្យាល័យក្នុងរយៈពេល ៥ឆ្នាំខាងមុខ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T07:35:38.233Z", "category": "ភាពជាអ្នកដឹកនាំ", "views": 603, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចង់មានរៀនតាមអ្នកមាន! អ្នកជំនាញហិរញ្ញវត្ថុល្បី បង្ហើបច្បាប់រស់នៅ៥ អាចប្ដូរមនុស្សធម្មតាឱ្យក្លាយជាអ្នកមាន	https://business-cambodia.com/articles/5-rules-can-help-you-to-be-richer	សព្វថ្ងៃនេះមានមនុស្សជាច្រើនមានក្ដីស្រមៃចង់បានជីវភាពធូរធារ តែបែរជាប្រើជីវិតរស់នៅបណ្ដែតបណ្ដោយតាមតែអារម្មណ៍ មិនចេះប្រើប្រាស់ពេលវេលាដែលខ្លួនមានឱ្យមានតម្លៃសោះឡើយ។ ហេតុនេះហើយ អ្នកជំនាញហិរញ្ញវត្ថុល្បីឈ្មោះ លោក Dave Ramsey បានបង្ហើបពីច្បាប់រស់នៅ៥ ដែលអាចផ្លាស់ប្ដូរមនុស្សធម្មតាឱ្យក្លាយជាអ្នកមានម្នាក់បាន។ ទី១. ដាំអ្វីប្រមូលផលហ្នឹង៖ លោក Dave បានលើកឡើងថា “ពេលដែលអ្នកដាំពោតសូមកុំភ្ញាក់ផ្អើលពេលឃើញដើមពោតដុះ”។ កុំរអ៊ូថាខ្លួនឯងមិនសល់លុយ ពេលដែលអ្នកប្រកាន់ទម្លាប់ចាយខ្ជះខ្ជាយ កុំទួញសោកនឹងស្ថានភាពជីវិត ពេលដែលអ្នកមិនបានធ្វើអ្វីថ្មី មិនដែលកែប្រែទម្លាប់មិនល្អចេញ។ លោកបន្តថា អ្នកគួរតែរៀនរស់នៅរំពឹងលើខ្លួនឯង កុំព្យាយាមបន្ទោសថាមកពីអ្នកនេះ មកពីអ្នកនោះ ដែលធ្វើឱ្យជីវភាពរបស់អ្នកពិបាក។ ជីវិតរបស់អ្នក មានតែអ្នកម្នាក់គត់ដែលអាចគ្រប់គ្រងបាន បើអ្នកគ្រាន់តែអង្គុយស្ញៀមៗរង់ចាំលទ្ធផល ដល់ពេលមិនបានអ្នកបែរនិយាយថា មកពីគ្មានអ្នកណាជួយអ្នកវាជារឿងដែលគួរឱ្យសង្វេគណាស់។ ដាំអ្វីបានផលហ្នឹង បើចង់មានបាន អ្នកគួរខំរក និងរៀនចាត់ចែងលុយឱ្យបានល្អ។ ទី២. ក្រោកចេញពីបំណុល៖ ត្រង់ចំណុចនេះ លោក Dave បញ្ជាក់ថា “មនុស្សមានបំណុល ត្រូវរស់នៅធ្វើជាទាសករនៃលុយ”។ បំណុលអាចធ្វើឱ្យអ្នកមានសម្ពាធ ហើយមូលហេតុធំបំផុតដែលធ្វើឱ្យមនុស្សធ្លាក់ក្នុងបំណុលគឺការខ្វះជំនាញគ្រប់គ្រងលុយ។ លោក Dave បានបន្តថា ដំបូងអ្នកត្រូវសរុបរាល់បំណុលដែលអ្នកមាន រួចហើយសងគេម្ដងមួយៗរហូតដល់អស់។ បន្ទាប់មកឈប់បង្កើតបំណុលតទៅទៀត កុំទម្លាប់រស់នៅអាងខ្ចីគេ តែគួរទម្លាប់ចាត់ចែងលុយតាមសមត្ថភាព។ ទី៣. បង្កើតទំនាក់ទំនងដែលមានគុណភាព៖ អ្នកជំនាញហិរញ្ញវត្ថុរូបនេះ បានពន្យល់ថា មិនថាអ្នកទាក់ទងអ្នកណាឡើយ ព្យាយាមចម្រាញ់ឱ្យក្លាយជាទំនាក់ទំនងល្អបំផុត។ ចំពោះមិត្តភាព អ្នកគួរដឹងថាមនុស្សប្រភេទណាដែលនាំឱ្យជីវិតអ្នកប្រសើរឡើង ហើយគួររក្សាទុកឱ្យល្អ។ ចំពោះការងារ អ្នកគួរដឹងជ្រើសរើសក្បែរមនុស្សណាដែលស្មោះត្រង់ និងមានទំនួលខុសត្រូវ។ ចំណែកឯចំពោះគ្រួសារ អ្នកគួរតែបង្កើនការយកចិត្តទុកដាក់ និងរក្សាទឹកចិត្តពួកគេឱ្យបានល្អ ព្រោះថាមានតែគ្រួសារទេដែលគាំទ្រអ្នកដោយគ្មានលក្ខខណ្ឌ។ ទី៤. កុំឱ្យសង្គមខាងក្រៅបំផ្លាញទម្លាប់ល្អរបស់អ្នក៖ អ្នកជំនាញខាងលើនេះ ក៏បានលើកឡើងដែថា “អត្តចរិតរបស់អ្នក អាចបង្ហាញពីស្ថានភាពជំវិញខ្លួនអ្នកបាន”។ កន្លែងដែលអ្នកនៅរាល់ថ្ងៃ អាចមានទាំងមនុស្សល្អ និងមិនល្អ អាចមានទាំងគម្រូល្អ និងគម្រូអាក្រក់។ ហេតុនេះ សូមប្រយ័ត្នខ្លួនកុំឱ្យស្ថានភាពអាក្រក់ដែលនៅជុំវិញខ្លួនអ្នករាល់ថ្ងៃ អាចអូសទាញឱ្យអ្នកមានទម្លាប់មិនល្អតាមគេបានឱ្យសោះ។ រៀនសង្កេត រៀនវិភាគល្អនិងអាក្រក់ រៀនរក្សាគម្លាតពី បុគ្គលដែលមានសញ្ញាអវិជ្ជមាន។ ទី៥. សន្សំ និងវិនិយោគ៖ គ្រប់អ្នកសន្សំមិនសុទ្ធតែក្លាយជាអ្នកមាន ប៉ុន្តែគ្រប់អ្នកមានសុទ្ធតែពូកែសន្សំ។ លោក Dave បញ្ជាក់ច្បាស់ៗថា “ច្បាប់មួយដែលមនុស្សគួរតែមានគឺ ដកលុយដែលអ្នករកបានទុកខ្លះសិនមុននឹងចំណាយ”។ ប្រសិនបើអ្នកមិនដកទុកទេ ទោះជាអ្នករកបានប៉ុន្មានក៏ចាយអស់ដែរ បើអ្នកមិនកំណត់ខ្ទង់ដែលត្រូវចំណាយទេ អ្នកប្រាកដជាមានរបស់ចាំបាច់ត្រូវការទិញមិនចេះចប់មិនចេះហើយ។ ហេតុនេះហើយអ្នកជំនាញហិរញ្ញវត្ថុរូបនេ បានណែនាំឱ្យមានការរៀបចំផែនការចំណាយឱ្យបានត្រឹមត្រូវ ហើយផ្ដើមពីការ កត់ចំនួនលុយដែលលអ្នករកបាន រួចដកចំណែកដែលអ្នកត្រូវសន្សំ សល់ប៉ុន្មានចាំចាត់ចែងលើការចំណាយ។ លោកបានបន្ថែមទៀតថា លុយសន្សំ ប្រៀបដូចជាឆ័ត្រ ឬអាវភ្លៀងអ៊ីចឹង វាអាចជួយអ្នកមិនឱ្យទទឹក ពេលដែលមេឃភ្លៀងដោយចៃដន្យ។ បើអ្នកមានលុយសន្សំ អ្នកនឹងអាចការពារខ្លួន ពេលដែលអ្នកបាត់បង់ប្រភពចំណូល ឬមានវិបត្តិអ្វីមួយ។ ក្រៅពីធ្វើជាកញ្ចប់សង្គ្រោះបន្ទាន់ លុយសន្សំក៏អាចជួយអ្នកឱ្យចាប់ឱកាសវិនិយោគបង្កើនទ្រព្យផងដែរ។ ពេលដែលអ្នកឃើញ និងស្គាល់ផ្លូវចំណេញច្បាស់ តែអ្នកគ្មានលុយនៅហ្នឹងខ្លួន អ្នកគ្មានថ្ងៃក្លាយជាអ្នកមានឡើយ។ ប៉ុន្តែបើលុយសន្សំរបស់អ្នកមាន ឱកាសមកដល់អ្នកប្រាកដជាចាប់ជាប់ ដល់ពេលនោះចង់ក្រក៏ពិបាកដែរ។ សូមជម្រាបផងដែរថា លោក Dave Ramsey គឺជាអ្នកជំនាញហិរញ្ញវត្ថុមួយរូប ដែលមានប្រវត្តិកសាងទ្រព្យសម្បត្តិរបស់ខ្លួនឯងពីមនុសធម្មតា ក្លាយជាសេដ្ឋីទ្រព្យជាង ២០០លានដុល្លារ។ គាត់តែងតែចែករំលែកចំណេះដឹងទាក់ទង និងការគ្រប់គ្រងលុយកាក់ ក៏ដូចជាចែកបទពិសោធន៍ជីវិតរបស់គាត់ ដើម្បីផ្ដល់ជាចំណេះដឹងដល់មនុស្សជំនាន់ក្រោយរបស់គាត់៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T07:25:45.182Z", "category": "ហិរញ្ញវត្ថុ", "views": 3263, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
តាមដានហាងឆេងមាស! មាសឡើងដល់ណាហើយខណៈអ្នកជំនាញថា២០២៣ពិភពលោកធ្លាក់ក្នុងវិបត្តិ?	https://business-cambodia.com/articles/gold-price-trend-in-2023	ចូលដល់ឆ្នាំ២០២៣ តម្លៃហាងឆេងមាសលើទីផ្សារអន្តរជាតិនៅតែបន្តហក់ឡើងក្រឺតៗគួរឲ្យកត់សម្គាល់ ខណៈ លោកស្រី Kristalina Georgieva ប្រធានរូបិយវត្ថុអន្តរជាតិ( IMF) បានព្រមានថាឆ្នាំ២០២៣នេះ១ភាគ៣នៃពិភពលោកនឹងធ្លាក់ទៅក្នុងវិបត្តិ។ ជាក់ស្ដែងបើគិតត្រឹមថ្ងៃនេះតម្លៃហាងឆេងមាសលើទីផ្សារអន្តរជាតិឡើងដល់១,៨៧៨ដុល្លារក្នុងមួយអោន( ស្មើនឹង២,២៦២ដុល្លារក្នុងមួយតម្លឹង នេះបើយោងតាមវេបសាយgoldprice។  បើយោងតាមវេបសាយ Kitco ដែលជាវេបសាយវិភាគទីផ្សារមាសបានឲ្យដឹងតម្លៃមាសបានឡើងថ្លៃបន្ទាប់ពីរបាយការណ៍ទិន្នន័យទីផ្សារការងារនៅសហរដ្ឋអាមេរិកមិនមានការកើនឡើងដូចការរំពឹងទុក ហើយទិន្នន័យនេះអាចជាសញ្ញាមួយដែលធ្វើឲ្យធនាគារកណ្ដាលអាមេរិក( Federal Reserve) អាចនឹងបន្តគោលជំហរដំឡើងការប្រាក់ដុល្លារេរបស់ខ្លួន។ ចំណែកកាលពីពេលថ្មីៗនេះ បើយោងតាមការចុះផ្សាយរបស់CNBC បានឲ្យដឹងថាតម្លៃហាងឆេងមាសបានងើបឡើងបន្តិចម្ដងៗចាប់តាំងពីខែវិច្ឆិកាឆ្នាំ២០២២ ខណៈទីផ្សារសកលមានភាពច្របូលច្របល់ ការព្រួយបារម្ភការកើតឡើងនៃវិបត្តិសេដ្ឋកិច្ច ហើយធនាគារកណ្ដាលនៃបណ្ដាប្រទេសមួយចំនួនធំប្រមូលទិញមាសទុកកាន់តែច្រើន។ លោក Ole Hansen ប្រធានយុទ្ធសាស្រ្តផលិតផលនៃធនាគារ Saxo Bank របស់ប្រទេសដាណឺម៉ាកបានឲ្យដឹងថាហាងឆេងមាសនៅឆ្នាំ២០២៣នេះនឹងបន្តហក់ឡើង។ លោកបានឲ្យដឹងទៀតថាកត្តាដែលធ្វើឲ្យតម្លៃមាសអាចនឹងហក់ឡើងគឺដោយសារវិបត្តិនិងទីផ្សារភាគហ៊ុនស្ថិតក្នុងភាពច្របូលច្របល់និងហានិភ័យ។ ចំណែកលោក Eric Strand ប្រធានគ្រប់គ្រងក្រុមហ៊ុន AuAg ESG Gold Mining ETF បានលើកឡើងថានៅឆ្នាំ២០២៣នេះហាងឆេងមាសនឹងបំណែកកំណត់ត្រាតម្លៃថ្មីឡើងដល់២,១០០ដុល្លារក្នុងមួយអោន។ លោកបានបង្ហើបថាកត្តាដែលអាចនឹងធ្វើឲ្យមាសហក់ឡើងគឺដោយសារវិបត្តិសេដ្ឋកិច្ចសល ដូច្នេះធនាគារកណ្ដាលរបស់ប្រទេសជាច្រើនបានបន្តសម្រុកទិញមាសស្តុកទុកក្នុងឃ្លាំងស្តុកមាសរបស់ខ្លួន។ ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T07:11:15.273Z", "category": "ហិរញ្ញវត្ថុ", "views": 1971, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្ងាត់ៗ មេធំ Suzuki ប្រកាសតៀមចេញលក់ម៉ូឌែលរថយន្តអគ្គិសនីតម្លៃ១៥០០០ដុល្លារ	https://business-cambodia.com/articles/suzuki-news-model	Suzuki គឺជាម៉ាកម៉ូតូ និងរថយន្តជប៉ុនដ៏ល្បីមួយដែលត្រូវបានបង្កើតឡើងក្នុងឆ្នាំ ១៩០៩ ដោយលោក Michio Suzuki។ ហើយអ្វីដែលកាន់តែពិសេសជាងនេះទៅទៀតនោះគឺ យីហោដ៏ល្បីឈ្មោះមួយនេះគ្រោងនឹងចេញលក់រថយន្តអគ្គិសនីខ្នាតតូចរបស់ខ្លួន ជាមួយតម្លៃប្រមាណជា ១៥០០០ដុល្លារក្នុងពេលឆាប់ៗនេះ។ នេះបើយោងតាមការចុះផ្សាយរបស់សារព័ត៌មាន NIKKEI ASIA កាលពីពេលថ្មីៗនេះ។ អ្នកកាន់កាប់តំណែងជាប្រធាន និងជានាយកតំណាងនៅក្រុមហ៊ុន Suzuki Motor Corp លោក Toshihiro Suzuki បានឱ្យដឹងថា ខ្លួនគ្រោងចេញលក់រថយន្តអគ្គិសនីខ្នាតតូចរបស់ខ្លួនជាមួយតម្លៃខ្ទង់ ១លានយ៉េន (១៥០០០ដុល្លារ)។ ដោយម៉ូដែលថ្មីនេះគ្រោងនឹងចេញនៅឆ្នាំសារពើពន្ធ ២០២៣ ដែលនឹងចាប់ផ្ដើមចេញលក់នៅខែមេសា។ លោកបានបន្ថែមទៀតថា ក្រុមហ៊ុនផលិតរថយន្តកំពុងស្វែងរកដៃគូរក្នុងការផលិតរថយន្ត EV ដែលមានតម្លៃធូរជាងគូប្រជែងពាក់កណ្តាល ខណៈដែលគូប្រជែងរបស់ខ្លួនលក់ក្នុងតម្លៃប្រហែលពីរលានយ៉េន (៣០០០០ដុល្លារ)។ គួរជម្រាប់ផងដែរថា កាលពីឆ្នាំ២០២១ យីហោដ៏ចាស់វស្សាមួយនេះបានលក់រថយន្តរបស់ខ្លួនរហូតអស់ដល់ទៅ ២.៧៦លានគ្រឿងដែលជាចំនួនច្រើនមែនទែន។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T06:38:17.422Z", "category": "កំពូលអ្នកលក់", "views": 669, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "tiny", "noisy" ] }
លោក កែវ ពិសិដ្ឋ ចាប់អាជីពតាំងពីរៀនវិទ្យាល័យ បង្ហើបថាយុវជនគួរមានចំណុចពិសេស៣ បើចង់ក្លាយជាវិចិត្រករគំនូរឌីជីថល	https://business-cambodia.com/articles/piseth-whatever-sharing-how-to-be-a-digital-creator	អាជីពជាជាងគំនូរ មនុស្សជាច្រើនបាន គិតថាជាអាជីពពិបាកដកដង្ហើមណាស់ក្នុង សម័យឌីជីថលនេះ រហូតដល់មានមនុស្សមួយចំនួនតូចយល់ថាជារបរគ្មានអនាគតទៀតផង។ ប៉ុន្តែក្រឡកមកមើលបុរសវ័យ២៨ឆ្នាំរូបនេះវិញ អាចចាប់អាជីពជាជាងគំនូរ និងចេះរកចំណូលបានក្រៅម៉ោងតាំងពីរៀនថ្នាក់វិទ្យាល័យមកម៉្លេះ។ លោក កែវ ពិសិដ្ឋ ផ្តើមចេញពីក្មេងប្រុសចូលចិត្តគូរគំនូរតាំងពីក្មេង  គួបផ្សំនិងទេពកោសល្យតែងនិពន្ធរឿងកំប្លែងផងនោះ ធ្វើឱ្យលោកអាចរកឃើញអ្វីដែលខ្លួនឯង ស្រឡាញ់ កើតចេញជាជំនាញ ចាប់ចេញអាជីពច្បាស់លាស់ រហូតបានវិវត្តន៍ខ្លួនពីជាងគំនូរប្រេង គំនូរទឹក ខ្មៅដៃក្រដាស ទៅជាវិចិត្រករគំនូរឌីជីថល អាចទាក់ទាញអតិថិជនតូចធំបានជាហូរហែ។ ថ្លែងក្នុងបទសម្ភាសន៍ជាមួយចាបក្រហម លោក ពិសិដ្ឋ បានបង្ហើបប្រាប់ថាយុវជនគួរតែមានចំណុចធំ៣ ដើម្បីវិវត្តន៍ខ្លួនទៅជាវិចិត្រករគំនូរឌីជីថល៖ ទី១.ផ្តោតលើគំនូរទូទៅ “សម្រាប់ខ្ញុំយល់ថាមុននឹងចង់វិវត្តន៍ខ្លួនឱ្យខ្លាំងលើជំនាញគំនូរឌីជីថល យើងគួរផ្តោតលើការគូរគំនូទូទៅសិន ហើយភាគច្រើននៃពួកគេគឺមានដុង និងចេះគូរតាំងពីនៅវ័យក្មេងមកម្ល៉េះ ដោយវាផ្តើមពីខ្មៅដៃ១ដើម និងក្រដាស១សន្លឹក”។ ទី២.ការស្រឡាញ់  “មួយវិញទៀត គឺការស្រឡាញ់អាជីពនេះពិតប្រាកដ សម្រាប់គំនូរឌីជីថល នេះគ្រាន់តែជាការបង្កើតថ្មីប៉ុណ្ណោះ ប៉ុន្តែយើងអាចបន្ដដំណើរមកដល់ជំហាននេះបានបន្ទាប់ពីយើងចេះគូរគំនូរធម្មតាសិន ហើយធ្វើដោយក្តីស្រឡាញ់គួបផ្សំនិងទេពកោសល្យ រហូតដល់ទៅជាជំនាញ១ ហើយយើងបន្តដុសខាត់ទៀត”។ ទី៣. រៀនពីយូធូប “បន្ទាប់ពីចេះគូរគំនូរបូកទេពកោសល្យហើយ ចង់ពង្រឹងសមត្ថភាពបន្ថែម ដើម្បីយកវាជាអាជីព ក្រៅពីយើងអាចរៀននៅសកលវិទ្យាល័យផ្នែកវិចិត្រកម្ម យើងអាចរកមើលវីដេអូបង្រៀនគូរគំនូរជាច្រើននៅលើ YouTube ហើយនេះក៏ជាវិធីដែលខ្ញុំរៀនដែរ ហើយសម្រាប់សម្ភារៈរបស់គំនូឌីជីថល យើងអាចគិតតាមក្រោយបានវាមានដូចជា ក្តារគូរគំនូរឌីជីថល (graphic tablet) + កុំព្យូទ័រ - iPad + Apple Pencil” ។ ជាចុងក្រោយលោកបានផ្តាំផ្ញើថានៅពេលយើងចាប់ផ្តើមធ្វើអ្វីមួយ មិនមែនដោយសារពួកយើងមើលឃើញវាថាជាអាជីពមួយ ឬ វិធីរកលុយមួយនោះទេ តែដោយសារចំណង់ចំណូលចិត្តសុទ្ធសាធ ទើបយ៉ាងអាចធ្វើវាទៅបានដោយរលូន។ គួរបញ្ជាក់ផងដែរថា ម្ចាស់ផេក Piseth's Whatever បច្ចុប្បន្នគឺជាវិចិត្រករគំនូរឌីជីថល ដែលមានបទពិសោធន៍គូររូបឌីជីថលនេះចាប់តាំងពីឆ្នាំ២០១២ មកម៉្លេះ និងធ្វើជាជាងគំនូរឌីជីថលឯករាជ្យខ្លួនឯង ដោយបង្កើតផេកដែលឥឡូវនេះមានអ្នកតាមដានជាង១ម៉ឺននាក់ឡើងក្នុងឆ្នាំ២០១៩ រហូតមកដល់បច្ចុប្បន្ន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T06:23:57.174Z", "category": "ភាពជាអ្នកដឹកនាំ", "views": 1485, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
វិធីសាស្រ្ដ ៤ អាចជួយឲ្យភ្នាក់ងារអចលនទ្រព្យវិវត្ដន៍ខ្លួនក្លាយជាអ្នកមានបាន	https://business-cambodia.com/articles/how-to-be-a-rich-real-estate-agent	ជាភ្នាក់ងារអចលនទ្រព្យមានតួនាទីសំខាន់ក្នុងដំណើរការនៃការទិញលក់អចលនទ្រព្យ ម្យ៉ាងក្នុងទិន្នាការបច្ចុប្បន្ន អ្នកទិញឬអ្នកលក់ តែងតែត្រូវការជំនួយពីឈ្មួញកណ្ដាលឬភ្នាក់ងារដែលមានអជ្ញាប័ណ្ណស្របច្បាប់ ដោយសុខចិត្តបង់ថ្លៃសេវាកម្ម ឬកម្រៃជើងសារ(Commission)។ ដូច្នេះការក្លាយជាភ្នាក់ងារអចលនទ្រព្យ អាចជាផ្លូវមួយដែលអាចឱ្យលោកអ្នកសាងភាពមានបានក្នុងវិស័យនេះផងដែរ។ យោងតាមការដកស្រង់ចេញពីគេហទំព័រ  MASHVISOR បានបង្ហាញពី វិធី៤យ៉ាង ដែលជួយជម្រុញឲ្យអាជីវកម្មជាភ្នាក់ងារអចលនទ្រព្យរបស់អ្នកបានជោគជ័យនិងក្លាយជាអ្នកមាន៖ ១. រៀនពីរបៀបទំនាក់ទំនង ក្នុងវិស័យអចលនទ្រព្យ គឺលោកអ្នកត្រូវធ្វើការជាមួយអ្នកដែលមានធនធាន ដូច្នេះលោកអ្នកត្រូវដឹងពីរបៀបដែលធ្វើទំនាក់ទំនងជាមួយអតិថិជន ដែលអាចនាំឲ្យការលក់មានប្រសិទ្ធិភាព។ មានចំណេះដឹងក្នុងផ្នែកនេះ ជាស្ពានសម្រាប់អ្នកបង្កើតនូវទ្រព្យតាមរយៈ អតិថិជនដែលទទួលបានការណែនាំបន្ថែមពីម្នាក់ទៅម្នាក់។ នេះមិនសំដៅថា លើការនិយាយប៉ុណ្ណោះទេ គឺមានរួមបញ្ចូលនូវកាយវិការផងដែរដើម្បីទទួលបាននូវការទាក់ទាញនឹងចំណាប់អារម្មណ៍ និងទំនុកចិត្តពីអតិថិជន។ ២. បង្កើនមុខមាត់ក្នុងអាជីព មិនថាអ្នកមានសមត្ថភាពឬជំនាញប៉ុណ្ណានោះទេ អតិថិជនជាច្រើននៅតែវិនិច្ឆ័យអ្នក តាមរូបរាងខាងក្រៅ មុននឹងយល់ដឹងច្បាស់ពីអ្នក ដោយមើលទៅភាពស្រស់ស្អាត អត្តចរិត នៅពេលនិយាយអំពីអាជីពភ្នាក់ងារអចលនទ្រព្យ ការស្លៀកពាក់ខោអាវ ស្បែកជើង សំលៀកបំពាក់ ការតុបតែងខ្លួន ត្រូវមើលទៅឲ្យសាកសមជាអ្នកមានវិជ្ជាជីវៈ កាន់ទ្រព្យធំៗ។ ការមាននូវគេហទំព័រ កាតអាជីវកម្ម និងប័ណ្ណផ្សព្វផ្សាយ ការិយាល័យផ្ទាល់ខ្លួនជាដើម ត្រូវរចនានិងដាក់ស្លាកសញ្ញាប្រកបដោយវិជ្ជាជីវៈ។ នេះមានសារៈសំខាន់ ជាពិសេសប្រសិនបើអ្នកជាភ្នាក់ងារអចលនទ្រព្យលើទ្រព្យដែលប្រណីតៗ ដែលទាក់ទងជាមួយអ្នកទិញឬអ្នកលក់ដែលមានទ្រព្យសម្បត្តិស្តុកស្តម្ភ។ ៣. ចូលរួមក្នុងសហគមន៍របស់អ្នក ការចូលរួមយ៉ាងសកម្មនៅក្នុងសហគមន៍ដែលអ្នករស់នៅ នឹងជួយអ្នកក្នុងការបង្កើតទំនាក់ទំនងជាមួយអ្នកទីនោះ ក៏ដូចជាពង្រីកចំណេះដឹងបន្ថែមអំពីទីតាំងផ្សេងៗគ្នា។ នេះក៏នឹងធានាបាននូវបណ្ដាញអតិថិជនថ្មី ដែលអាចបង្កើនបាននូវការលក់ទៀតផង។ ការចូលរួមក្នុងសហគមន៍នេះ អ្នកអាចចូលជា ការងារស្ម័គ្រចិត្តឬផ្ដល់នូវការចែករំលែកចំណេះដឹង ចូលរួមក្នុងការឧបត្ថម្ភលើគម្រោងសង្គមណាមួយជាពិសេសលើវិស័យដែលអប់រំអចលនទ្រព្យ ជាដើមដែលមានបណ្ដុំនៃអ្នកដែលចង់អភិវឌ្ឍន៍ខ្លួន។ ៤.ប្រើប្រាស់នូវបច្ចេកវិទ្យាដែលអាចទាញបាននូវផលប្រយោជន៍ វិស័យនេះមានការផ្លាស់ប្ដូរលឿន ហើយដើម្បីអាចទទួលបានភាពជោគជ័យក្នុងវិស័យអចលនទ្រព្យនេះ លោកអ្នកក៏ត្រូវតាមដាននូវការ Update ពីបច្ចេកវិទ្យា តាមដានព័ត៌មាន អត្ថបទស្រាវជ្រាវ ជាពិសេសគឺ Blog  ដែលនិយាយពីអចលនទ្រព្យ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T06:18:36.766Z", "category": "អចលនទ្រព្យ", "views": 409, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ទិញខុសខាត ទិញត្រូវចំណេញ! មេ Starbucks នៅខ្មែរ បង្ហើបចំណុចខ្លឹម ៥ គួរដឹងមុនសម្រេចចិត្តទិញហ្វ្រេនឆាយគេមករកស៊ី	https://business-cambodia.com/articles/starbucks-cambodia	ការទិញហ្វ្រេនឆាយគេមករកស៊ីបើគិតមួយភ្លែតវាអាចជារឿងល្អ ខុសឆ្ងាយពីការបើកអាជីវកម្មដោយខ្លួនឯង ព្រោះពេលទិញហ្វ្រេនឆាយមក យើងមិនហត់ក្នុងការធ្វើទីផ្សារ ហត់រៀបចំជាដើម ព្រោះអាជីវកម្មបែបហ្វ្រេនឆាយមានភ្ញៀវស្គាល់ស្រាប់ ហេតុនេះពេលបើកអត្រាដែលចំណេញខ្ពស់ជាងការចាយពេលធ្វើខ្លួនឯង។ ប៉ុន្តែក្នុងន័យនេះក៏មិនមែនមានន័យថា ការទិញហ្វ្រេនឆាយមករកស៊ីសុទ្ធតែជាជម្រើសល្អ ហើយសុទ្ធតែចំណេញទាំងអស់នោះទេ ក្នុងនោះវាក៏មានបញ្ហាមួយចំនួននៅពីក្រោយការទិញហ្វ្រេនឆាយមិនត្រឹមត្រូវផងដែរ ដែលវាអាចបង្ករទៅជាបញ្ហាជាច្រើនដែលយើងនឹកស្មានមិនដល់។ជាក់ស្តែងជាមួយបញ្ហានេះដែរ បើតាមការលើកឡើងរបស់លោក ប៉ោ លីម បច្ចុប្បន្នជា CEO កាហ្វេ Starbucks នៅខ្មែរបានលើកឡើងនូវចំណុចខ្លឹមៗ ៥ ពាក់ព័ន្ធនឹងការទិញហ្វ្រេនឆាយដែលបងប្អូនគួរតែយកចិត្តទុកដាក់ ដើម្បីកុំឱ្យមានការខាតបង់នៅពេលក្រោយ ដែលចំណុចទាំងនោះរួមមាន ៖ ១.គួរមើលពីក្រុមហ៊ុនដែលលក់ហ្វ្រេនឆាយ ៖ បើតាមការលើកឡើងរបស់លោក ប៉ោ លីម បានមានប្រសាសន៍ថា មុននឹងទិញហ្វ្រេនឆាយមករកស៊ី យើងគួរតែធ្វើការសិក្សាទៅលើក្រុមហ៊ុនលក់អាជីវកម្មនោះឱ្យច្បាស់សិន ថាតើក្រុមហ៊ុននោះរឹងមាំហើយឬនៅ។ ២.មើលថាម្ចាស់អាជីវកម្មជាអ្នកណា ៖ មុនសម្រេចចិត្តយកលុយទាំងដុលៗទៅទិញហ្វ្រេនឆាយ យើងគួរដឹងជាមុនថាតើម្ចាស់អាជីវកម្មនោះជានរណា តើគាត់មានកម្រិតនៃការជួយគាំទ្រអាជីវកម្មយើងបានកម្រិតណាបន្ទាប់ពីទិញហ្វ្រេនឆាយហើយ និងត្រូវដឹងទៀតថាតើការជួយគាំទ្ររបស់គាត់នៅលើផ្នែកអ្វីខ្លះជាដើម។ ៣.មើលអនាគតទីផ្សារអាជីវកម្ម ៖ ចំពោះបងប្អូនដែលមានបំណងចង់ទិញហ្វ្រេនឆាយពីបរទេសត្រូវមើលថាតើអនាគតអាជីវកម្មនោះបែបណាដែរ នៅស្រុកគេដើរ យកមកខ្មែរលក់បែបនេះដើរ លក់ដាច់ មានភ្ញៀវឬអត់?ព្រោះពេលខ្លះអាជីវកម្មដែលល្បីនៅក្រៅប្រទេសក៏មិនប្រាកដថានៅខ្មែរល្បីនោះទេ។ ៤.សួរខ្លួនឯងសិន ៖ មុននឹងចាយលុយទៅទិញហ្វ្រេនឆាយមួយៗមកត្រូវសួរខ្លួនឯងសិនថាយើងចូលចិត្តអាជីវកម្មនេះឬអត់ ហើយពេលយកមកយកមានពេលជាមួយវា មានពេលគ្រប់គ្រងទេ ឬគ្រាន់តែទិញហើយលក់តាមតែបាន។ព្រោះមែនទែនទៅ ថ្វីបើអាជីវកម្មហ្វ្រេនឆាយមានរៀបចំប្រព័ន្ធការងាររួចស្រេចក៏ពិតមែន តែក៏នៅមានមួយចំនួនតម្រូវឱ្យអ្នកទិញមកត្រូវសិក្សាស្វែងយល់ និងចំណាយពេលជាមួយវាដែរ ។ប្រសិនបើយើងគ្មានពេល យើងអាចជួលបុគ្គលិកម្នាក់ដែលមានជំនាញឱ្យមកមើលការខុសត្រូវជំនួស នោះទើបមិនមានបញ្ហាបន្ទាប់ទិញហ្វ្រេនឆាយហើយ។ ៥.ទីតាំង ៖ ការរើសទីតាំងពិតជាសំខាន់មិនថាតែបើករកស៊ីខ្លួនឯងឬក៏ទិញហ្វ្រេនឆាយនោះទេ មុនពេលបើកត្រូវតែមើលឱ្យច្បាស់ពីទីតាំងជាមុនសិន ត្រូវធ្វើការសិក្សាថាតើកន្លែងដែលយើងចង់បើកមានអាជីវកម្មប្រភេទនេះឬនៅ បើកទៅមានភ្ញៀវចូលច្រើនទេ ហើយអត្រាការលក់អាចនឹងបានប្រហែលប៉ុន្មានបើយើងបើកកន្លែងនោះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T05:25:43.819Z", "category": "ចាប់ផ្តើមអាជីវកម្ម", "views": 768, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មានជាង៥ពាន់សាខា MINISIO នៅខ្មែរប្រើស្នៀតរៀបហាង៣នេះ អតិថិជនឃើញចង់ទិញ	https://business-cambodia.com/articles/miniso-decoration-tips	MINISIO គឺជាហាងលក់រាយតម្លៃទាបរបស់ចិនដែលបង្កើតឡើងដោយសហគ្រិនជនជាតិចិនលោក Ye Guofu ក្នុងឆ្នាំ ២០១៣ ដែលបច្ចុប្បន្នមានប្រមាណជាជាង ៥២០០សាខានៅទូទាំងពិភពលលោកហើយ។ ស្របគ្នានេះដែរ MINISIO គឺមានភាពល្បីល្បាញខ្លាំងខាងទំនិញប្រើប្រាស់ក្នុងផ្ទះ គ្រឿងសំអាង សម្ភារៈការិយាល័យ ប្រដាប់ក្មេងលេង និងឧបករណ៍ផ្ទះបាយជាច្រើនទៀត។ តើមូលហេតុអ្វីទើបធ្វើឱ្យយីហោមួយនេះមានភាពល្បីល្បាញខ្លាំងបែបនេះ តើអ្វីជាចំណុចទាក់ទាញចិត្តអតិថិជនរបស់ប្រេនមួយនេះ? ទន្ទឹមនឹងនេះដែរថ្ងៃនេះ Business Cambidia សូមលើកយកគន្លឹះទាក់ទាញចិត្តបី ដែលធ្វើឱ្យភ្ញៀវឃើញហើយចង់ចូលទិញ៖ ១.របៀបដាក់តាំងផលិតផល៖ មីនីសូគឺផ្តោតសំខាន់ខ្លាំងទៅលើការដាក់តាំងបង្ហាញផលិតផល ដោយគ្រប់ទំនិញទាំងអស់ត្រូវបែងចែកជាប្លុកៗផលិត ដោយមិនមានការដាក់លាយឡំចូលគ្នាទេ ដោយតុកាតាដោយតុកាតា គ្រឿងសម្អាងដោយគ្រឿងសម្អាង ពោលគឺដើម្បីងាយស្រួលដល់អតិថិជនមិនវង្វេងក្នុងការរើសទំនិញ។ មួយវិញទៀតបើទោះបីជាផលិតទាំងនោះនៅតាមទីតាំងត្រឹមត្រូវហើយក៏ដោយក្តី តែបើក្នុងករណីពណ៌ខុសគ្នាក៏មិនអាចដាក់ជាមួយគ្នាផងដែរ ព្រោះដើម្បីជៀសវាងមើសទៅស្កេសស្កាស រញ៉េរញ៉ាយ ដែលធ្វើឱ្យអតិថិនងាយនឹងឆាប់ធុញ។ ១. កម្ពស់ហាង៖ ខណៈដែលហាងផ្សេងៗ ភាគច្រើនចូលចិត្តធ្វើខ្ពស់ផុតពីក្បាលខ្លាំង តែបើក្រឡេកមកមើលMINISIO វិញសង់ហាងមិនមានកម្ពស់ខ្ពស់ពេក ឬទាបពេកទេ ព្រោះថានៅពេលដែលហាងរបស់យើងកាន់តែខ្ពស់ខ្លាំងពេក ការរៀបអាវ៉ាន់ក៏ត្រូវតែខ្ពស់តាមនោះដែរ បើយើងមិនរៀបខ្ពស់ឱ្យសមតាមហាងនោះទេ ច្បាស់ជាមើលទៅទូលាយ ឃើញមានឥវ៉ាន់តិច ពោលគឺមិនគួរឱ្យចាប់អារម្មណ៍។ ដោយសារតែចំណុចទាំងអស់នេះហើយ MINISIO បានលៃធ្វើយ៉ាងណាឱ្យកម្ពស់ល្មមនឹងអតិថិជនងាយស្រួលឈោងយកទំនិញ។ ៣.ពន្លឺក្នុងហាង៖ ហាងដែលមានពន្លឺភ្លឺច្បាស់ជួយអតិថិជនផ្តោតអារម្មណ៍ លើទំនិញបានល្អ មិនតែប៉ុណ្ណោះ វាថែមទាំងធ្វើឱ្យអ្នកទិញអាចមើលឃើញផលិតផលបានច្បាស់ថែមទៀត ហើយវាក៏ជាផ្នែកសំខាន់បំផុតមួយទៀតជួយលើកសម្រាស់ហាងកាន់តែស្អាតមួយកម្រិតទៀត។ មូលហេតុទាំងអស់នេះហើយ ទើបធ្វើឱ្យមីនីសូដាក់អំពូលជាច្រើននៅក្នុងហាង យ៉ាងភ្លឺចែងចាំង។ សម្រាប់បងប្អូនដែលមានគំនិតរកស៊ីល្អៗ ហើយចង់ចែករំលែកបងប្អូនអាចផ្ញើរមកកាន់ផេក Inspire ដែលមាននាងខ្ញុំថាត់សណាជាអ្នកឆ្លើយតមដោយផ្ទាល់៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T04:33:44.546Z", "category": "កំពូលអ្នកលក់", "views": 413, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ធ្លាប់បិទក្រុមហ៊ុនចោលរហូត ២ដង បុរសវ័យ២៦ ឆ្នាំរូបនេះ ចាយទុនម៉ឺន$ ដើម្បីបើកសិប្បកម្មផលិតគ្រឿងទេសខ្មែរ	https://business-cambodia.com/articles/26-year-old-man	មានវ័យត្រឹមតែ ២៦ លោកពឹង សាយណ្ណ័ ធ្លាប់រកស៊ីបរាជ័យរហូតដល់ទៅ២ដងតែមិនអស់សង្ឃឹម លោកអាចក្រោកឡើងជាថ្មីដោយចាយទុន៥ម៉ឺនដុល្លារដើម្បីបើកសិប្បកម្មផលិតគ្រឿងទេសខ្មែរ។ លោកពឹង សាយបណ្ណ័ គឺជាស្ថាបនិករបស់ក្រុមហ៊ុន MRN ទឹកប្រហុកខ្មែរ បាននិយាយថា មែនទែនទៅពីដំបូងឡើយលោកគ្រាន់តែជាអ្នករកស៊ីខាងអចលទ្រព្យម្នាក់ប៉ុណ្ណោះប៉ុន្តែវាពិតជាសោកស្តាយព្រោះកាលនៅជំនួញរបស់លោកដំណើរកាលល្អទេ តែដោយសារតែក្នុងអំឡុងឆ្នាំ២០១៩ ប្រទេសកម្ពុជាបានជួបនៅជំងឺកូវីដ១៩ ដូច្នេះវាជាហេតុនាំឱ្យមនុស្សសម្រុកតែនៅផ្ទះ បែបនេះហើយទើបដីឡូហ៍របស់លោកលក់មិនចេញរហូតធ្វើឱ្យលោកសម្រេចចិត្តបិទក្រុមហ៊ុនខាងអចលទ្រព្យចោលតែម្តង។ នៅក្នុងបទសម្ភាសន៍ជាមួយចាបក្រហម លោកសាយបណ្ណ័ បានបន្តថា បើទោះបីជាលោកបរាជ័យលោកទី១ខាងជំនួញអចលទ្រព្យក៏លោកមិនអស់សង្ឃឹមដែរ ព្រោះលោកជាមនុស្សម្នាក់ស្រលាញ់ខាងវិស័យរកស៊ីខ្លាំងដូច្នេះហើយលុយដែលនៅសល់ទាំងប៉ុន្មានលោកក៏សម្រេចចិត្តមកបើកជាម៉ាតលក់ផលិតផលខ្មែរក្នុងឆ្នាំ២០២១ ប៉ុន្តែចំពោះរបរមួយនេះក៏នៅតែមិនគង់វង្សទៀត ពោលគឺលោកបានបរាជ័យលើកទី២ បែបនេះលោកក៏បិទនៅអាជីវកម្មទី២មួយទៀត។ ផ្អាករកស៊ីបានមួយរយៈ លោកបានសម្លឹងមើលថានាពេលនេះទីផ្សារក្នុងស្រុកកំពុងតែត្រូវការអ្វី ហើយមនុស្សភាគច្រើនគេចូលចិត្តអ្វី ក្រោយពីបានដើរមើលបានមួយរយៈធំលោកសង្កេតឃើញថាប្រជាជនខ្មែរភាគច្រើនពួកគាត់ចូលចិត្តទឹកប្រហុកខ្លាំងណាស់តែពុំសូវមានអ្នកផលិតទេ ដោយភាគច្រើនគេនាំចូលពីប្រទេសជិតខាងប៉ុណ្ណោះ។ ឃើញដូច្នេះនៅលោកនឹងដៃគូម្នាក់ទៀតគឺអ្នកស្រី មុំ រ៉ានី បានដៃចាប់ដៃគ្នាដើម្បីផលិតទឹកប្រហុកដែលមានរសជាតិឆ្ងាញ់ និងមានគុណភាពល្អមិនចាញ់របស់នាំចូលឡើយ។ សម្រាប់ទឹកប្រហុករបស់ក្រុមហ៊ុន MRN ទឹកប្រហុកខ្មែរ គឺខ្មែរយើងជាអ្នកផលិតសុទ្ធសាតសូម្បីតែអ្នកធ្វើក៏ជាជាតិខ្មែរហើយវត្ថុធាតុដើមក៏របស់ខ្មែរដែរ ហើយសម្រាប់ចំណុចពិសេសនៃទឹកប្រហុកនេះដែរ គឺផ្តោតខ្លាំងជាងគឺទៅលើរសជាតិដែលមិនធំក្លិនប្រហុកខ្លាំងពេកទេ ដូច្នេះវាងាយស្រួលខ្លាំងបំផុតសម្រាប់លោក លោកស្រីដែលចង់ទិញយកទៅធ្វើញ្ញាំ ធ្វើទឹកជ្រលក់ផ្សេងៗពោលគឺយើងអាចយកទៅធ្វើម្ហូបអាហារផ្សេងៗបានគ្រប់យ៉ាងដែលប្រជាជនខ្មែរយើងនិយមទឹកប្រហុកនេះ ហើយសម្រាប់ថ្ងៃខាងមុខក្រុមហ៊ុន MRN នឹងឈានទៅដល់ការផលិតគ្រឿងបរិភោគផ្សេងៗដែលទាក់ទងជាមួយគ្រឿងទេសបន្ថែមក្រៅពីទឹកប្រហុកផងដែរ៕ ចំពោះលោកអ្នកដែលចង់បញ្ជាទិញអាចធ្វើការកម្មង់ទៅកាន់លេខទូរស័ព្ទ៖ 081 822 366 / 078 822 366 ឬតាមរយៈហ្វេសប៊ុកផេកក្រុមហ៊ុន MRN ទឹកប្រហុកខ្មែរ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T04:18:39.918Z", "category": "ចាប់ផ្តើមអាជីវកម្ម", "views": 1185, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
យីហោលំដាប់ពិភពលោកប្រ៊េនម៉ាក ECCO កំពុងបើកដំណើរការសាខាខ្លួន២កន្លែងបន្ថែមទៀតនៅដើមឆ្នាំ២០២៣	https://business-cambodia.com/articles/ecco-cambodia	នៅថ្ងៃទី៣ ខែមករា ឆ្នាំ២០២០ ECCO បានបើកដំណើរការសាខាដំបូងបំផុតនៅផ្សារទំនើប អ៊ីអន ម៉ល ភ្នំពេញជាន់ផ្ទាល់ដី នៅថ្ងៃទី៣០ ខែកញ្ញា ឆ្នាំ២០២២ ECCO បានពង្រីកសាខាទី២ នៅផ្សារទំនើប ជីប ម៉ុង ២៧១ មេហ្គា ម៉លជាន់ទី១ នៅថ្ងៃទី១៤ ខែមករា ឆ្នាំ២០២៣ ECCO នឹងបើកសម្ពោធសាខាដ៏ធំមួយទៀតនៅផ្សារទំនើប អ៊ីអន ម៉លមានជ័យជាន់ផ្ទាល់ដី ផ្តើមជាមួយនឹងបទពិសោធន៍នៃការលក់ជាច្រើនទសវត្សរ៍ព្រមទាំងការអនុវត្តយុទ្ធសាស្ត្រទីផ្សារដ៏ល្អបំផុត ប្រ៊េនម៉ាក ECCO ក៏កំពុងបោះពួយប្រកួតប្រជែងជាមួយប្រ៊េនល្បីៗដទៃទៀតនៅក្នុងទីផ្សារកម្ពុជាផងដែរ។ នេះជាមូលហេតុដែល ECCO បានសម្រេចចិត្តពង្រីកសាខាចំនួន២បន្ថែមទៀតក្នុងឆ្នាំតែមួយ (២០២២) រួមមាននៅ នៅផ្សារទំនើប ជីប ម៉ុង ២៧១ មេហ្គា ម៉លជាន់ទី១ និង នៅផ្សារទំនើប អ៊ីអន ម៉លមានជ័យ នៅជាន់ផ្ទាល់ដី។ គួរបញ្ជាក់ផងដែរថាម៉ាកស្បែកជើងដ៏ល្បីល្បាញមួយនេះបានបើកទីតាំងដំបូងក្នុងព្រះរាជណាចក្រកម្ពុជានៅផ្សារទំនើប អ៊ីអន ម៉លភ្នំពេញ ដោយជោគជ័យនៅដើមឆ្នាំ២០២០។ តាមមតិរបស់អ្នកគ្រប់គ្រងប្រ៊េន ECCO ប្រចាំប្រទេសបានអោយដឹងថា ការពង្រីកហាងព្រមទាំងគោលគំនិតដែលផ្តើមចេញពីការនាំចូលម៉ូតផលិតផលនីមួយៗ រួមទាំងការដេគ័រហាង រហូតដល់ការបើកដំណើរការគឺមានភាពសម្រឹតសម្រាំងខ្លាំងបំផុតដើម្បីផ្តល់ជូនអតិថិជនអោយស្គាល់នូវរចនាបទថ្មី ហើយជាពិសេសនោះគឺទាក់ទងទៅនឹងការរៀបចំស្លៀកពាក់លេងស្ទាយតាមបែបថ្មីអោយសម្របតាមផលិតផលដ៏ប្រណិតរបស់ ECCO ដែលស័ក្តិសមបំផុតសម្រាប់បងប្អូនសុភាពបុរស និងសុភាពនារីគ្រប់រូបដែលរស់នៅក្នុងសង្គមដ៏ស៊ីវិល័យ និងជឿនលឿនមួយនេះ។ បន្ថែមពីនេះ ទីតាំងហាងថ្មីក៏បានផ្អែកលើរសនិយមថ្មីដោយផ្តល់ជូនអតិថិជននូវផលិតផលទាំងបុរស និងនារីជាច្រើនមានដូចជា កាបូបស្បែក ខ្សែក្រវ៉ាត ស្បែកជើង និងគ្រឿងលម្អផ្សេងៗជាច្រើនទៀតដែលបងប្អូនអាចរកជាវតាមចំណង់ចំណូលចិត្ត ឬប្រើប្រាស់សម្រាប់កម្មវិធីផ្លូវការនានាផងដែរ។ ម៉ូតដែលពេញនិយមបំផុតសម្រាប់សុភាពបុរស និងសុភាពនារីនោះគឺស្បែកជើងប៉ាតា និងស្បែកជើងសូកដែលអាចពាក់ធ្វើការក្នុងការិយាល័យ ឬសម្រាប់បងប្អូនដែលនិយមការស្លៀកពាក់បែបសាមញ្ញ ងាយៗដើម្បីបំពេញតម្រូវការសកម្មភាពប្រចាំថ្ងៃ។  ម៉ូតស្បែកជើងដែលពេញនិយម និងមិនអាចមើលរំលងបានមានដូចខាងក្រោម៖ ·    ស្បែកជើងបុរស ECCO CityTray៖ECCO CityTray ស័ក្តិសមបំផុតសម្រាប់សុភាពបុរសដែលនិយមស្លៀកពាក់បែបក្លាសិក ដោយស្បែកជើងនេះបានបង្ហាញនូវភាពថ្លៃថ្នូរ និងភាពសមឥតខ្ចោះក្នុងការពាក់ចូលរួមកម្មវិធីនានា ឬសម្រាប់ការងារប្រចាំថ្ងៃ។ បើចំពោះគុណភាពវិញ ស្បែកជើងនេះមានភាពធន់ និងប្រណិតបំផុត ព្រោះវាត្រូវផលិតដោយបច្ចេកវិទ្យាដ៏ទំនើបរបស់ ECCO ដូច្នេះវាមានភាពងាយស្រួលក្នុងការធ្វើចលនា និងមានផាសុកភាពបំផុត ពេលពាក់សម្រាប់ធ្វើដំណើរទៅគ្រប់ទីកន្លែង។ ·    ស្បែកជើងបុរស ECCO Soft 7 M Cognac Clio XO៖ស្បែកជើងប៉ាតាបុរស ECCO Soft 7 M Cognac Clio XO ម៉ូតដែលពេញនិយមបំផុតសម្រាប់សុភាពបុរសគ្រប់រូបជាពិសេសសម្រាប់បងៗដែលធ្វើការជាប្រចាំថ្ងៃ។ ម៉ូតនេះត្រូវបានផលិតឡើងពីស្បែកសុទ្ធ ដោយរចនាជាមួយនឹងស្ទាយដែលអាចពាក់បានស្ទើរតែគ្រប់កម្មវិធី ហើយអ្វីដែលធ្វើអោយម៉ូតនេះលេចធ្លោនោះគឺវាមានទំងន់ស្រាល ងាយស្រួលក្នុងការដើរ ឬធ្វើចលនាផ្សេងៗ ធ្វើអោយអ្នកមានអារម្មណ៍ស្រស់ស្រាយពេញមួយថ្ងៃតែម្តង។ ·    ស្បែកជើងស៊កនារី ECCO ANINE BALLERINA៖វាមានរូបរាងសាមញ្ញជាមួយនឹងគុណភាពដ៏ប្រណិត ហើយងាយស្រួលក្នុងការពាក់ជាប្រចាំ។ជាពិសេសវាស័ក្តិសមបំផុតសម្រាប់សុភាពនារីទាំងឡាយដែលធ្វើការក្នុងការិយាល័យ។  ECCO ANINE BALLERINA គឺជាជម្រើសដែលសាកសមនឹងសំលៀកបំពាក់គ្រប់ប្រភេទរបស់អ្នក។ វាមកជាមួយនឹងបាតទន់ៗ និងមានកែងកម្ពស់ 15mm ដែលធ្វើអោយអ្នកពាក់ទទួលបានផាសុកភាព ងាយស្រួលក្នុងការដើរ និងបង្កើនភាពទាក់ទាញថែមមួយកម្រិតទៀត។ ·  ស្បែកជើងប៉ាតានារី ECCO SOFT 7 WHITE៖វាអាចចាត់ទុកជាម៉ូតមួយដែលគ្រប់គ្នានិយមពាក់ជាប្រចាំ។ ដូចជាម៉ូត ECCO SOFT 7 WHITE នេះដែរ វាត្រូវបានរចនាឡើងយ៉ាងសាមញ្ញ  និងអាចអោយខ្យល់ចេញចូលបានប្រកបដោយផាសុកភាពបំផុត ហើយវាក៏ត្រូវបានគ្រោងឡើងជាមួយនឹងគុណភាពស្បែកដ៏ប្រណិតដែលផលិតឡើងពីបច្ចេកវិជ្ជាដ៏ទំនើបហៅថា ECCO Comfort Fiber System ក្នុងន័យបញ្ចាក់ថាអ្នកនឹងទទួលបានភាពងាយស្រួល និង មិនឈឺជើងជាមួយនឹងសកម្មភាពពេញមួយថ្ងៃរបស់អ្នក។  បើនិយាយអំពីការរចនារបស់ហាងវិញគឺ មានភាពស្រស់បំព្រង មានទីធ្លាដ៏ធំស្រលះដែលអតិថិជនអាចដើរមើល ឬអង្គុយលរស្បែកជើងបានយ៉ាងមានផាសុកភាព។ ទាំងការដេគ័រហាង ទាំងការតាំងផលិតផលសុទ្ធសឹងតែបំផុសដោយពន្លឺភ្លើងភ្លឺច្បាស់ល្អ រួមជាមួយគ្រឿងសង្ហារឹមម៉ូតបែបស្កែនឌីណេវៀន ហើយផ្សំជាមួយលក្ខណៈពិសេសដែលបង្ហាញអោយឃើញស្មារតីនៃប្រេន ECCO មួយនេះផងដែរ។ អ្នកដឹកនាំរបស់ ECCO ប្រចាំប្រទេសកម្ពុជាក៏បានអោយដឹងថា លោកពិតជាមានភាពរីករាយជាមួយការបើកសម្ពោធសាខាថ្មីពីរបន្ថែមទៀតរបស់ ECCO ព្រោះយើងអាចស្វាគមន៍ដល់ភ្ញៀវទាំងចាស់ និងថ្មីអោយស្គាល់ប្រ៊េនរបស់យើងកាន់តែច្បាស់ ជាពិសេសបានបង្ហាញអោយឃើញថា ECCO កំពុងតែរីកលូតលាស់ ទទួលបានការគាំទ្រពីសំណាក់ប្រជាជនគ្រប់វ័យ ហើយលោកក៏ជឿជាក់ថា ប្រ៊េនរបស់ដាណឺម៉ាកមួយនេះនឹងទទួលបានភាពជោគជ័យនៅក្នុងវិស័យសំលៀកបំពាក់នៅព្រះរាជាណាចក្រកម្ពុជាយើងទៀតផង។  សម្រាប់ព័ត៌មានបន្ថែមបងប្អូនអាចចូលទៅកាន់ហ្វេសប៊ុកផេករបស់ ECCO តាមរយៈ [ECCO Shoes – CM https://www.facebook.com/eccocambodia/ ]	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T03:19:28.090Z", "category": "PR", "views": 259, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ខណ្ឌកំបូលរីកមុខរីកមាត់បន្ថែមទៀតដោយមាន ផ្សារ រំដួល ជាផ្សារធំជាងគេនៅក្នុងខណ្ឌកំបូលបានបើកលក់ជាផ្លូវការ	https://business-cambodia.com/articles/romdoul-market	រាជធានីភ្នំពេញ៖ នៅថ្ងៃទី ០៧ ខែមករា ឆ្នាំ២០២៣ ផ្សាររំដួល បុរី វីលៀម បានបើកសម្ពោធជាផ្លូវការហើយ ដើម្បីអនុញ្ញាតអោយអាជីវករ បើកដំណើរការពេញលេញលើតូបអាជីវកម្មរបស់ខ្លួនចាប់ពីថ្ងែនេះតទៅ។ នៅក្នុងកម្មវិធីនោះដែរ ប្រព្រឹត្តិទៅនៅក្នុងបរិវេណនៃផ្សាររំដួល ដោយមានការចូលរួមពីសំណាក់ម្ចាស់គម្រោង បុរី វីលៀម អាជ្ញាធរមូលដ្ឋាន ម្ចាស់តូបអាជីវកម្មទាំងអស់ រួមទាំងប្រជាជនប្រមាណជាជាង១ម៉ឺននាក់ចូលរួមដើម្បីអបអរសាទរនៅក្នុងការបើកលក់ជាផ្លូវការនេះ។ ស្ថិតនៅទីតាំងមិនឆ្ងាយប៉ុន្មានពីផ្លូវល្បឿន លឿន ភ្នំពេញព្រះសីហនុ  ឈូកវ៉ា១ ឈូកវ៉ា២ និងមហាវិថីឈ្នះ ឈ្នះ រួមទាំងតំបន់សំខាន់ៗមួយចំនួនទៀតនៅក្នុងខណ្ឌកំបូល ផ្សារ រំដួល បានចូលរួមជាកត្តាលិករជំរុញកំណើនតម្លៃអចលនទ្រព្យនៅក្នុងតំបន់នេះអោយកាន់តែកើនឡើងមួយកំរិតទៀត។ ក្រៅពីការចូលរួមចំណែកលើកមុខមាត់សង្កាត់ស្នោរខណ្ឌកំបូល ផ្សាររំដួល មិនត្រឹមតែជាផ្សារដែលបម្រើរសេចក្តីត្រូវការដល់ម្ចាស់ផ្ទះដែលរស់នៅក្នុងបុរី វីលៀមនោះទេ តែក៏ជាកន្លែងសម្រាប់មហាជនទូទៅអាចស្វែងរកទំនិញគ្រប់មុខដែលជាសេចក្តីត្រូវការរបស់ពួគាត់ប្រចាំថ្ងៃបានយ៉ាងងាយស្រួល។ ជាកិច្ចបើកកម្មវិធី លោក គង់ ភក្តី ជាអ្នកគ្រប់គ្រងទូទៅ បានលើកឡើងថា៖ “អគុណសម្រាប់ការគាំទ្រផ្សាររំដួល បុរី វីលៀមពីសំណាក់អតិថិជន ហើយក៏អគុណសម្រាប់ការចូលរួមសហការគ្នាដ៏ល្អពីបងប្អូនអាជីវករនៅក្នុងផ្សាររំដួល។ ខ្ញុំធានាថាផ្សាររំដួលជាផ្សារដែលស្អាត មានអនាម័យដាច់គេនៅក្នុងតំបន់ និងមានលក់គ្រប់មុខទំនិញដែលបងប្អូនត្រូវការ ជាមួយគុណភាពខ្ពស់ ថ្មី ស្រស់ និងមានសុវត្ថិភាពចំណីអាហារជូនលោកអ្នក រួមទាំងមានតម្លៃធូរថ្លៃជាងផ្សារដ៏ទៃនៅក្នុងតំបន់នេះ។” កម្មវិធីនៃការបើកលក់ជាផ្លូវការនោះដែរ លោក វីលៀម ណារ៉ាម័រ (William Naramore) ជានាយកប្រតិបត្តិនៃបុរី វីលៀម និងជាស្ថាបនិកផ្សារ រំដួល បានលើកឡើងថា៖ “ផ្សារជាផ្នែកសំខាន់មែនទែនសម្រាប់ប្រជាជនខ្មែររបស់យើង ជាកន្លែងដែលអាចជួបជុំមិត្តភ័ក្តទិញទំនិញ ទិញម្ហូបអាហារជាមួយគ្នារដោយភាពរីករាយ ។ ខ្ញុំពិតជាសប្បាយចិត្តដែលបានចូលរួមចំណែកអភិវឌ្ឍន៍សហគមន៍របស់យើង ហើយផ្សាររំដួលមិនត្រឹមតែបម្រើរដល់សេចក្តីត្រូវការរបស់ម្ចាស់ផ្ទះនៅបុរី វីលៀមនោះទេ តែក៏ជាកន្លែងបម្រើរសេចក្តីត្រូវការរបស់សហគមន៍នៅក្នុងតំបន់យើងទាំងមូលនៅជុំវិញ។ ពួកយើងចង់ចូលរួមចំណែកសាងសង់ និងអភិវឌ្ឍន៍សហគម៍របស់យើងទាំងមូលអោយកាន់តែប្រសើរសម្រាប់ការរស់នៅ។” “បុរី វីលៀមជាក្រុមហ៊ុនមួយដែលមានបេសកកម្មច្បាស់លាស់គឺ សាងសង់ផ្ទះដែលអិថិជនស្រលាញ់ខ្លាំង និងផ្តល់បទពិសោធន៍ទិញផ្ទះដែលល្អជាងគេនៅកម្ពុជា ហើយដើម្បីអោយបេសកម្មរបស់យើងសម្រេចបានយើងបានបង្កើតកន្លែងជាច្រើន នៅក្នុងបុរីទាំងមូលដោយក្នុងនោះមិនត្រឹមតែមានផ្សាររំដួលនោះទេយើងក៏មានកន្លែងហាត់ប្រាណ អាងហែលទឹក សួនអាំងសាច់ សួនច្បារធំៗ កន្លែងវាយកូនហ្គោលលក្ខណៈគ្រួសារ និងវីលៀម ផ្លាហ្សារ (Williams Plaza) ដែលជាផ្សារទំនើបដំបូងគេនៅក្នុងខណ្ឌកំបូលរាជធានីភ្នំពេញរួមទាំងកន្លែងសំខាន់ផ្សេងៗសម្រាប់សហគមន៍របស់យើង។” នៅក្នុងកម្មវិធីនៃការបើកសម្ពោធនោះដែរក៏មានការចូលរួមពីសណាក់តារាចម្រៀង និងតារាកប្លែងល្បីៗជាច្រើនដើម្បីអបអរសាទរនៅថ្ងៃនោះផងដែរ។ សូមបញ្ជាក់ផងដែរថា៖ផ្សារំដួល-បុរី វីលៀម ត្រូវបានស្ថាបនាដោយលោក វីលៀមណារ៉ាម័រ ( William Naramore ) ដែលជាជនជាតិអាមេរិកាំង និងជាម្ចាស់បុរី វីលៀមផ្ទាល់តែម្តង ហើយផ្សាររំដួលមានទីតាំងស្ថិតនៅភូមិ រំដួល សង្កាត់ស្នោរ ខណ្ឌកំបូល រាជធានីភ្នំពេញ នៅជិតផ្លូវល្បឿនលឿនភ្នំពេញព្រះសីហនុ ក្រោយទីលានវាយកូនហ្គូល រ៉ូយ៉ាល់ភ្នំពេញ និងជិះត្រឹមតែ១៥នាទីពីមហាវិថីឈ្នះៗតែប៉ុណ្ណោះ!។ ទំនាក់ទំនងទិញ ឬជួលតាមរយៈលេខ៖ 085 200 909 / 069 32 82 02	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T03:04:57.649Z", "category": "PR", "views": 917, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អ្នកជំនាញបង្ហាញអចលនទ្រព្យដែលគួរវិនិយោគនៅក្នុងឆ្នាំ២០២៣ បើចង់មានឱកាសចំណេញ	https://business-cambodia.com/articles/invest-in-2023	មែនទែនទៅការរកស៊ីក្នុងវិស័យអចលនទ្រព្យគឺទូលំទូលាយខ្លាំង ព្រោះថាវាបានបង្កើតភាពមានបាននិងជម្រើសជាច្រើនដែលធ្វើឱ្យលោកអ្នកងាយស្រួលក្នុងការជ្រើសរើសសម្រាប់ការវិនិយោគដើម្បីទទួលបានប្រាក់ចំណេញ។ ហើយនៅក្នុងឆ្នាំថ្មី២០២៣ នេះវិញ វិនិយោគិនមួយចំនួនក៏ប្រហែល ត្រៀមខ្លួននៅក្នុងការវិនិយោគរបស់ខ្លួនផងដែរ ស្របពេលដែលស្ថានភាពសេដ្ឋកិច្ចពិភពលោកចាប់ផ្ដើមងើបឡើងវិញ។ យ៉ាងណាមិញតាមការលើកឡើងពីអ្នកជំនាញក្នុងវិស័យអចលនទ្រព្យបានឱ្យដឹងថា នៅក្នុងឆ្នាំ២០២៣នេះ គឺជាឆ្នាំដ៏ល្អមួយសម្រាប់ការវិនិយោគលើអលចនទ្រព្យ ចំពោះអ្នកដែលមានទុនខ្ពស់ ហើយរំពឹងផលចំណេញក្នុងរយៈពេលវែង។ ថ្លែងប្រាប់ Business Cambodia លោក ង៉ែត ជូ ដែលជាអ្នកជំនាញផ្នែកហិរញ្ញវត្ថុនិងវិនិយោគមួយរូបនៅកម្ពុជា បានលើកឡើងថា “សម្រាប់ការវិនិយោគនៅក្នុងឆ្នាំ២០២៣នេះ ចំពោះវិនិយោគិនដែលមានលទ្ធភាព គួរសំលឹងមើលការវិនិយោគ ក្នុងវិស័យដីធ្លី”។ ចំពោះមូលហេតុដែលវិនិយោគិនគួរវិនិយោគលើដីធ្លី អ្នកជំនាញរូបនេះបញ្ជាក់ថា ដោយសារដីធ្លីអាចផ្ដល់ផលចំណេញខ្ពស់នៅពេលដែលស្ថានភាពសេដ្ឋកិច្ចងើបឡើងវិញ ក្នុងប៉ុន្មានឆ្នាំខាងមុខ។ បន្ថែមពីលើនេះ លោក ង៉ែត ជូ ក៏បានឲ្យដឹងទៀតថា សម្រាប់ការវិនិយោគដីធ្លីនេះដែរ អ្នកវិនិយោគគួរតែវិនិយោគតំបន់ជាយក្រុងដែលមានចម្ងាយត្រឹម៣០ គីឡូម៉េត្រពីកណ្ដាលក្រុងហើយមានក្បាលដីជាប់ផ្លូវធំឬគម្រោងផ្លូវធំយ៉ាងតិចទំហំ៣០ម៉ែត្រ។ តែប្រសិនបើចង់វិនិយោគផ្ទះល្វែង ឬក៏ខុនដូផ្សេងៗទៀតប្រហែលជាមិនអាច រកប្រាក់ចំណេញទូទាត់ការប្រាក់បាននោះទេ ក៏ព្រោះតែការវិនិយោគនេះគឺរយៈពេលយូរ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T03:02:55.958Z", "category": "អចលនទ្រព្យ", "views": 342, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកជំនាញប្រាប់ចំៗ រៀបការហើយសល់លុយត្រឹម១ម៉ឺន$ គួររកស៊ី ឬបង់រំលស់ផ្ទះ	https://business-cambodia.com/articles/10000-dollar-after-married	ជាទូទៅពេលរៀបការហើយ ភាគច្រើនគឺតែងសល់លុយបន្តិចបន្តួច ដែលជាចំណងដៃពីភ្ញៀវក្រោយគិតគូផាត់លើការចំណាយរៀបចំកម្មវិធី។ ចុះបើសល់លុយខ្ទង់១០,០០០ដុល្លារ គូស្វាមីភរិយាថ្មីថ្មោង គួរបង់រំលោះផ្ទះ ឬយកធ្វើអ្វីទើបជាការប្រសើរ? នេះគឺជាសំណួរដ៏រសើបមួយ។ យោងតាមសម្តីរបស់មហាសេដ្ឋី Warren Buffett ថ្លែងក្នុងកិច្ចសម្ភាសន៍មួយគាត់បាននិយាយអំពីការសម្រេចចិត្តមួយក្រោយពេលគាត់រៀបការ ជូនទៅយុវជនជំនាន់ក្រោយបន្ទាប់ពីអំឡុងពេលរៀបការរួច បើសល់លុយគួរសម្រេចចិត្តយកលុយនោះទៅរកស៊ីឬវិនិយោគសិន កុំទាន់ទិញផ្ទះឲ្យសោះ។ តាមការបញ្ជាក់សាច់រឿងពិតរបស់ស្តេចវិនិយោគិនចាស់វស្សារូបនេះបានប្រាប់ក្នុងកិច្ចសម្ភាសន៍នោះថា ក្រោយពេលរៀបការរួចគឺបានសល់លុយចំនួន១ម៉ឺនដុល្លារ បន្ទាប់មកលោកក៏បានពិភាក្សាជាមួយភរិយាថា៖ «បើសិនជាអូនយកលុយនេះទៅទិញផ្ទះ នោះយើងពុំសល់លុយដើម្បីបង្កើតលុយទេ តែបើទុកលុយ១ម៉ឺនដុល្លារនេះ បងគិតថាអាចនឹងកើតកូនកើតចៅបាន ហើយរយៈពេល ៣ទៅ៥ឆ្នាំទៀតបងអាចនឹងទិញបានផ្ទះធំជាងបច្ចុប្បន្នជូនអូនណ៎ា»។   ភ្លាមនោះប្រពន្ធក៏បានយល់ព្រមទុកលុយនោះនៅនឹងប្តី លោក Warren buffet ក៏បានយកលុយនោះទៅរកស៊ីផង វិនិយោគផង មិនយូរប៉ុន្មានលុយគាត់ក៏អាចកើតកូនកើតចៅបានតាមអ្វីដែលបានប្រាប់ទៅប្រពន្ធពិតមែន។ ក្រោយរៀបការនៅឆ្នាំ១៩៥២ ត្រឹមរយៈពេល៤ឆ្នាំ ពោលគឺឆ្នាំ១៩៥៦ លោកក៏បានទិញផ្ទះធំមួយជូនប្រពន្ធគាត់ហើយអាចសល់លុយរកស៊ីខ្លះទៀត។ ប៉ុន្តែលោកក៏បានបន្ថែមទៀតថា៖ «បើសិនជាចង់បានផ្ទះមែនគួរណាស់តែពិចារណាក្នុងការបង់រំលស់សិន ពីព្រោះយើងអាចនៅសល់លុយខ្លះដើម្បីគ្រាន់បង្កើតលុយបន្តបាន»។ ទាំងនេះគឺជាចំណេះដឹងមួយដ៏ល្អមួយពីបិតាវិនិយោគរូបនេះបានចែកជូន ពេលរៀបការរួចគួរតែយកលុយដែលសល់នោះចាប់ផ្តើមអាជីវកម្មឬក៏វិនិយោគទៅលើអ្វីមួយច្បាស់លាស់ ចៀសវាងខាតបង់ពេលវេលាក្រោយសម្រេចចិត្តយកលុយទៅទិញផ្ទះអស់។ នេះក៏មិនមែនបានន័យថារៀបការរួចទិញផ្ទះទៅខុសនោះទេ ប៉ុន្តែត្រូវច្បាស់ខ្លួនឯងថាក្រោយទិញផ្ទះរួចហើយអាចសល់លុយសម្រាប់រកស៊ីឬអត់ ដូច្នេះបើចង់បានផ្ទះអាចបង់រំលស់សិនបានដោយបង់ត្រឹម១០%នៃទ្រព្យសរុបបានហើយ។ ដោយឡែកចំពោះ លោក សំ កុសល ស្ថាបនិកក្រុមហ៊ុន BAKSEY MEDIA បានផ្ដល់មតិយោបល់យ៉ាងដូច្នេះថា៖ «បើមានលុយខ្ទង់ ១០,០០០ ឬ ៥,០០០ដុល្លារក្នុងដៃ ហើយប្រាក់ខែត្រឹមតែ៣០០ដុល្លារ មិនទាន់គួរបង់រំលស់ផ្ទះទេ បើអាចគួរទៅបង្កើតអាជីវកម្មសិន ដែលមានដើមទុនតិច ហើយបើមានលុយដល់ ៥,០០០ដុល្លារ គឺអាចពិចារណាលើមុខរបរជាច្រើន ឬក៏អាចពិចារណាទិញហ្វ្រេនឆាយពីយីហោនានា ដែលអាចចាប់ផ្ដើមទាញចំណូលជាប្រចាំបាន»។ ត្រលប់មកវិញ បើបងប្អូនយកលុយ៥,០០០ដុល្លារទៅទិញផ្ទះ ហើយមានចំណូលទាបបែបនេះ គឺមិនគួរនោះទេ ដោយសារអត្រាទាញចំណូលមកវិញគឺទាបបំផុត ហើយត្រូវជាប់បំណុលបង់រំលស់ផ្ទះ ទាំងការទាំងដើម។ ស្ថាបនិកចាបក្រហម ក៏បានបញ្ជាក់ទៀតថា ធ្វើអ្វីក៏ដោយ ត្រូវគិតពីចំណូលគឹការបង្កើតលុយ ពោលគឺ បើហ៊ានបង់រំលស់ ត្រូវសួរខ្លួនឯងថា តើបានចំណូលទេ? បើមិនអាចបង្កើតចំណូលទេ គឺកុំរំលស់ឱ្យសោះ គួរទៅធ្វើអាជីវកម្មវិញ ពីព្រោះអាជីវកម្មគឺជាម៉ាស៊ីនបង្កើតចំណូលដ៏ល្អបំផុតនៅក្នុងលោក ដូច្នេះមានលុយ៥,០០០ដុល្លារហើយ គួរចាប់ផ្ដើមអាជីវកម្ម ហើយត្រូវចាយលុយឱ្យតិច ហើយអាចរក បានទាំងចំណូល បានទាំងចំណេះ ដែលអាចបង្កើតរក្សាបានយូរអង្វែង អាចកសាងយីហោរកស៊ី តជំនាន់ ពោលគឺលុយមិនងាប់មួយកន្លែងនោះទេ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T02:48:40.791Z", "category": "ភាពជាអ្នកដឹកនាំ", "views": 876, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធនាគារ កាណាឌីយ៉ា ដាក់ឱ្យប្រើប្រាស់ជាផ្លូវការនូវរចនាថ្មីប័ណ្ណឥណទាន Canadia Mastercard	https://business-cambodia.com/articles/canadia-bank-officially-launches-new-canadia-mastercard-credit-card-design	ធនាគារ កាណាឌីយ៉ា បានដាក់បង្ហាញនិងដំណើរការជាផ្លូវការនូវរចនាថ្មី ស្អាតជាងមុន ល្អជាងមុននៃប័ណ្ណឥណទាន Canadia Mastercard ដើម្បីធ្វើឱ្យបទពិសោធន៍ និងការប្រើប្រាស់កាន់តែងាយស្រួលជាងមុនសម្រាប់អតិថិជនប្រើប្រាស់ និងជម្រុញឱ្យមានការទូទាត់ដោយមិនប្រើប្រាស់ក្រដាសប្រាក់ក្នុងព្រះរាជាណាចក្រកម្ពុជា ក៏ដូចជាទូទាំងពិភពលោកផងដែរ។ ប័ណ្ណឥណទាន Canadia Mastercard ផ្តល់នូវបទពិសោធន៍កាន់តែល្អជាងមុន និងធ្វើឱ្យការទូទាត់របស់លោកអ្នកកាន់តែមានភាពងាយស្រួល ប្រកបដោយបច្ចេកវិទ្យាឈានមុខ ដើម្បីស្របនឹងតម្រូវការរបស់អតិថិជនក្នុងយុគសម័យថ្មី។ អតិថិជនរបស់ប័ណ្ណឥណទាន Canadia Mastercard អាចរីករាយជាមួយនឹងប្រើប្រាស់ការទូទាត់ប្រាក់ដែលមានសុវត្ថិភាពខ្ពស់ និងមិនចាំបាច់ចំណាយពេលយូរដោយគ្រាន់តែដាក់ប័ណ្ណក្បែរនឹងម៉ាស៊ីន POS ជាការសេ្រច ហើយបន្ថែមពីលើនេះផងដែរ ប័ណ្ណឥណទាន Canadia Mastercard ត្រូវបានទទួលស្គាល់ដោយហាងទំនិញ ពាណិជ្ជកម្ម ឬសេវាកម្មជាច្រើនពាន់កន្លែងទូទាំងប្រទេសកម្ពុជា ក៏ដូចជាទូទាំងពិភពលោកផងដែរ។ ប័ណ្ណឥណទាន Canadia Mastercard មិនត្រឹមតែមានរចនាបទថ្មី និងស្រស់ស្អាតប៉ុណ្ណោះទេ ដោយរចនាបទប័ណ្ណឥណទានទាំងពីប្រភេទមានបង្កប់នូវអត្ថន័យយ៉ាងល្អផងដែរ។ ប័ណ្ណឥណទាន Canadia Mastercard Contactless Credit Card Classic បានរចនារួមមានផ្ការំដួល ដែលជាផ្កាតំណាងជាតិខ្មែរ ដើម្បីបង្ហាញអំពីភាពស្រស់ត្រកាលនិងសម្រស់បំព្រងរបស់អ្នកប្រើប្រាស់។ ចំណែកប័ណ្ណឥណទាន Canadia Mastercard Contactless Credit Card Gold បានពន្លេចនូវប្រាសាទអង្គរវត្ត ដែលជាដួងព្រលឹងនៃព្រះរាជាណាចក្រកម្ពុជា ជានិមិត្តសញ្ញានៃកិត្យានុភាព គុណធម៌ ភាពលេចធ្លោ និងភាពរីកចម្រើន សាកសមនឹងភាពម្ចាស់ការ និងអភិជនភាព របស់អ្នកប្រើប្រាស់។ បន្ថែមពីលើនេះផងដែរ ប័ណ្ណឥណទាន Canadia Mastercard បានផ្តល់ជូននូវប្រូម៉ូសិន រង្វាន់ និងអត្ថប្រយោជន៍ ដូចជា ការទទួលបានប្រាក់មកវិញក្រោយចំណាយ ការបញ្ចុះតម្លៃនៅហាងសំលៀកបំពាក់ ឬហាងទំនិញប្រណីតៗ សណ្ឋាគារ និងភោជនីយដ្ឋានជាច្រើន ក៏ដូចជាការផ្តល់ជូនពិសេសជាច្រើនទៅលើការចំណាយលើប្រព័ន្ធឌីជីថលនិងផ្សារអេឡិកត្រូនិកជាតិ និងអន្តរជាតិជាច្រើន។ កាន់តែអស្ចារ្យជាងនេះទៅទៀតនោះ គឺអតិថិជនថ្មីអាចមានឱកាសទទួលបានការលើកលែងថ្លៃសេវាប្រចាំឆ្នាំសម្រាប់ឆ្នាំដំបូង សម្រាប់ប័ណ្ណឥណទាន Canadia Mastercard ដោយអតិថិជនដែលកំពុងមានប័ណ្ណឥណទាន Canadia Mastercard អាចមកផ្លាស់ប្តូរយកកាតជំនាន់ថ្មី នៅកាន់សាខាធនាគារ កាណាឌីយ៉ា ដែលជិតលោកអ្នកបំផុត ដោយមិនអស់កម្រៃនោះទេ។ លោកស្រី ឈាង សោភា ប្រធាននាយកដ្ឋានសេវាកម្មហិរញ្ញវត្ថុបុគ្គល នៃធនាគារ កាណាឌីយ៉ា មានប្រសាសន៍ថា “ធនាគារ កាណាឌីយ៉ា មានមោទកភាពក្នុងការបង្ហាញនិងដាក់ឱ្យប្រើប្រាស់ជាផ្លូវការសម្រាប់ប័ណ្ណឥណទាន Mastercard រចនាបទថ្មី មានពន្លេចនូវរូបប្រាសាទអង្គរវត្ត និងផ្ការរំដួល ដែលជាតំណាងដួងព្រលឹងកម្ពុជា ដើម្បីបង្ហាញពីនិមិត្តសញ្ញានៃកិត្យានុភាព គុណធម៌ ភាពលេចធ្លោ និងភាពរីកចម្រើន សាកសមនឹងអភិជនភាព និងភាពម្ចាស់ការ របស់អតិថិជនប្រើប្រាស់។” “បន្ថែមពីនេះទៀត ធនាគារ កាណាឌីយ៉ា បានអភិវឌ្ឍប័ណ្ណឥណទាន Mastercard របស់ពួកយើងជាមួយនឹងបច្ចេកវិទ្យា Contactless Payment Method ដើម្បីឱ្យអតិថិជនយើងទទួលបានបទពិសោធន៍ទូទាត់ប្រាក់ កាន់តែល្អនិងមានភាពងាយស្រួលជាងមុន ក៏ដូចជាពង្រឹងនូវសុវត្ថិភាពនិងឯកជនភាពជាមួយនឹងបច្ចេកវិទ្យាចុងក្រោយ។ ធនាគារ កាណាឌីយ៉ា បានសហការជាមួយនឹង Mastercard ក្នុងភាពជាដៃគូ ដើម្បីបន្តច្នៃប្រឌិតនិងបញ្ចេញនូវផលិតផលឌីជីថលថ្មី សម្របនូវតម្រូវការរបស់អតិថិជន និងសង្គមដែលកំពុងតែឈានទៅរកឌីជីថលរូបនីយកម្ម។ ដៃគូយុទ្ធសាស្ត្ររវាងកាណាឌីយ៉ា និង Mastercard គឺជាផ្នែកមួយ ក្នុងគម្រោងជាច្រើន ដើម្បីធ្វើរិវត្តកម្មឌីជីថល របស់ផលិតផល និងសេវាកម្មរបស់ធនាគារ នាំមកនូវផលិតផល សេវាកម្ម និងបទពិសោធន៍ថ្មីៗ ដែលទាំងអស់នេះគឺជាអាទិភាពចម្បងសម្រាប់ធនាគារ កាណាឌីយ៉ា។” លោកអ្នកអាចស្វែងរកព័ត៌មានបន្ថែមពីកាតឥណទាន Canadia Mastercard នៅសាខាធនាគារ កាណាឌីយ៉ា ដែលមាននៅគ្រប់ ២៥ខេត្តក្រុងឬ ទំនាក់ទំនងមកកាន់លេខទូរស័ព្ទ 023 868 222។ អំពីធនាគារ កាណាឌីយ៉ា ធនាគារ កាណាឌីយ៉ា គឺជាធនាគារពាណិជ្ជកម្ម និងសេវាកម្មដ៏ឈានមុខគេមួយនៅក្នុងប្រទេសកម្ពុជា តាំងពីឆ្នាំ១៩៩១។ ធនាគារ កាណាឌីយ៉ា ត្រូវបានទទួលស្គាល់ និងឈ្នះពានរង្វាន់របស់ The Asian Banker “The Strongest Bank by Balance Sheet in Cambodia” ៣ឆ្នាំជាប់ៗគ្នា និងពានរង្វាន់ “The Best Retail Bank in Cambodia” ក្នុងឆ្នាំ២០២១។ ក្នុងឆ្នាំ ២០២២ ធនាគារត្រូវបាន World HRD Congress ផ្តល់ពានរង្វាន់ “Dream Company To Work For” និងឈ្នះ “Best Managed Bank 2022” ដោយ The Asian Banker ហើយថ្មីៗនេះ ធនាគារ កាណាឌីយ៉ា បានឈ្នះ “Best Domestic Bank” និង “Best SME Bank” ពីស្ថាប័ន International Finance Awards និង ពានរង្វាន់ “Best Domestic Bank in Cambodia 2022” ពីទស្សនាវដ្តី Asiamoney។ ធនាគារ កាណាឌីយ៉ា មានសាខាចំនួន៦៥ ទូទាំង២៥ ខេត្តក្រុង ព្រមទាំងឧបករណ៍ឌីជីថលនិងធនាគារស្វ័យប្រវត្តិ  ជាង៤០០កន្លែង ទូទាំងប្រទេស។ ដើម្បីទទួលបានព័ត៌មានបន្ថែម សូមទាក់ទងទៅកាន់លេខទូរស័ព្ទ +855 (0) 23 868 222 ឬចូលទៅកាន់គេហទំព័រ: www.canadiabank.com.kh	{ "spider_name": "businesscambodia", "scrape_at": "2025-06-14_19:40:35", "date_created": "2023-01-09T02:20:28.310Z", "category": "PR", "views": 514, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
កម្មវិធីទូរស័ព្ទ goWave by RHB ជាជំនួយដល់យុវវ័យខ្មែរក្នុងការរៀបចំហិរញ្ញវត្ថុកាន់តែប្រសើរតាមរយៈកម្មវិធីធនាគារចល័តសម្រាប់យុវវ័យ	https://business-cambodia.com/articles/go-wave-app-grand-opening	នាវេលាព្រឹកថ្ងៃអាទិត្យកន្លងទៅនេះ ធនាគារ អ អេច ប៊ី ខេមបូឌា បានដាក់ដំណើរការជាផ្លូវការនូវកម្មវិធីធនាគារចល័ត goWave by RHB ជាកម្មវិធីផ្តោតលើការរៀបចំហិរញ្ញវត្ថុរបស់យុវវ័យ ដែលអនុញ្ញាតឱ្យយុវវ័យកម្ពុជា អាចធ្វើការសន្សំ និងចំណាយប្រកបដោយភាពឆ្លាតវៃជាមួយមុខងារធនាគារឌីជីថលដ៏ពេញលេញរបស់ធនាគារមួយនេះ។ ខណៈពេលដែលយុវវ័យអាចគ្រប់គ្រងហិរញ្ញវត្ថុ ហើយយើងក៏មានជំនួយពីមាតិកាល្អៗដែលបានដាក់ដំណើរការកាលពីមុនផងដែរ។ ស្របគ្នានេះដែរ ចាប់តាំងពីកម្មវិធី goWave by RHB ត្រូវបានដាក់ឱ្យដំណើរការ យើងទទួលបានមតិយោបល់យ៉ាងច្រើន ពីអ្នកប្រើប្រាស់អំពីអត្ថប្រយោជន៍ដែលពួកគាត់ទទួលបានពីមាតិកាហិរញ្ញវត្ថុល្អៗទាំងនេះ។ កិច្ចខិតខំប្រឹងប្រែង ដើម្បីផ្តល់ចំណេះដឹងផ្នែកហិរញ្ញវត្ថុជូនដល់យុវវ័យកម្ពុជានេះ ក៏បានផ្តល់ជាលទ្ធផលផ្លែផ្កាជូនដល់ធនាគារផងដែរ ជាមួយការឈ្នះពានរង្វាន់កម្មវិធីទូរស័ព្ទស្តីអំពីចំណេះដឹងផ្នែកហិរញ្ញវត្ថុថ្មីដ៏ល្អបំផុត - កម្មវិធី goWave Lite app នៃប្រទេសកម្ពុជា ក្នុងឆ្នាំ២០២២ ពីស្ថាប័នពានរង្វាន់ហិរញ្ញវត្ថុអន្តរជាតិផងដែរ” នេះជាការលើកឡើងរបស់លោក Wong Kee Poh នាយកប្រតិបត្តិ របស់ធនាគារ អ អេច ប៊ី ខេមបូឌា។ លើសពីនេះ ក្នុងនាមជាកម្មវិធីធនាគារឌីជីថលចល័តដំបូងគេបង្អស់ដែលផ្តោតលើយុវវ័យកម្ពុជា កម្មវិធី goWave by RHB អនុញ្ញាតឱ្យអ្នកប្រើប្រាស់ធ្វើការបើកគណនីសន្សំឆ្លាតវៃ ចុះឈ្មោះសម្រាប់បណ្ណឥណពន្ធរបស់ពួកគេ និងបង់ប្រាក់តាមរយៈ KHQR នៅលើកម្មវិធីផ្ទាល់ដោយមិនចាំបាច់ទៅកាន់សាខាធនាគារឡើយ។ ខុសប្លែកពីកម្មវិធីធនាគារផ្សេងៗទៀត កម្មវិធី goWave by RHB ផ្តោតសំខាន់ទៅលើការ ជួយយុវវ័យខ្មែរក្នុងការពង្រឹងចំណេះដឹងផ្នែកហិរញ្ញវត្ថុរបស់ពួកគេ និងធ្វើការសម្រេចចិត្តឱ្យបានត្រឹមត្រូវលើផ្នែកហិរញ្ញវត្ថុ។ ដូច្នេះហើយ កម្មវិធីមួយនេះនឹងនៅតែបន្តផ្តល់ដំបូន្មានផ្នែកហិរញ្ញវត្ថុតាមរយៈអត្ថបទលើបណ្តាញសង្គម តារាល្បីៗ និងមានឥទ្ធិពលក្នុងសង្គម និងបង្កើតសកម្មភាពកម្មវិធីនៅទីតាំងណាមួយផ្ទាល់ ក៏ដូចជាដំណោះស្រាយផ្នែកហិរញ្ញវត្ថុជាមួយធនាគារដែលធ្វើឡើងសម្រាប់យុវវ័យ។ "ក្នុងបរិបទនៃការរស់នៅក្នុងសម័យទំនើប ប្រជាជនកាន់តែបើកទូលាយទទួលយកនូវដំណោះស្រាយឌីជីថល ដែលមានភាពងាយស្រួលសម្រាប់ប្រតិបត្តិការធនាគារតាមរយៈអនឡាញ។ អាស្រ័យហេតុនេះ ការដាក់ដំណើរការកម្មវិធីធនាគារមួយនេះបានចូលរួមគាំទ្រដល់គំនិតផ្តួចផ្តើមរបស់ ធនាគារជាតិនៃកម្ពុជា ក្នុងការបង្កើតសង្គមមួយដែលគ្មានការចាយសាច់ប្រាក់ប្រកបដោយសុវត្ថិភាព ដោយចាប់ផ្តើមពីយុវវ័យ” លោក Wong បានលើកឡើងបន្ថែមយ៉ាងដូចនេះ។ ក្នុងនោះផងដែរ មានមុខងារពិសេសៗជាច្រើនក្នុងកម្មវិធី goWave by RHB ដូចជា៖ បើកគណនីតាមរយៈអនឡាញ ចុះឈ្មោះទទួលយកបណ្ណឥណពន្ធតាមរយៈអនឡាញ ទូទាត់តាមរយៈ KHQR ជាជំហានបន្ទាប់ ជាមួយនឹងការបន្ថែមមុខងារមួយចំនួនដូចជា៖ បញ្ចូលលុយទូរស័ព្ទ បើកគណនីមានកាលកំណត់ និងគ្រប់គ្រងលើឥណទានលោកអ្នកដោយផ្ទាល់ ការទូទាត់វិក្តយបត្រតាមរយៈអនឡាញ សេវាផ្ទេរប្រាក់អន្តរជាតិ និងមុខងារផ្សេងៗជាច្រើនទៀត ទន្ទឹមនឹងការដាក់ឱ្យដំណើរការជាផ្លូវការនៃកម្មវិធីនេះ យើងក៏បានចាប់ផ្តើមយុទ្ធនាការផ្តល់រង្វាន់ជាបន្តបន្ទាប់សម្រាប់អ្នកប្រើប្រាស់កម្មវិធី goWave ដែលពួកគេអាចរីករាយជាមួយរង្វាន់បែបយុវវ័យមានដូចជា សំបុត្រកុន និងសំបុត្រចូលរួមការប្រគុំតន្ត្រី ការបញ្ចុះតម្លៃនៅតាមហាងលក់ទំនិញ និងហាងកាហ្វេ បណ្ណសាច់ប្រាក់ពីផ្សារទំនើប និងរង្វាន់ជាច្រើនទៀត។ សម្រាប់ព័ត៌មានបន្ថែមអំពីកម្មវិធី goWave by RHB សូមចូលទៅកាន់គេហទំព័រ http://www.gowave.rhbgroup.com.kh ឬទាក់ទងមកកាន់៖ ឈ្មោះ              ៖ លោក អុីមរ៉ាន ម៉ាម៊ុដ លេខទូរស័ព្ទ     ៖ +855 15799754 អុីម៊ែល             ៖ imran.mahmud@rhbgroup.com កម្មវិធី              ៖ កម្មវិធីដាក់ឱ្យប្រើប្រាស់កម្មវិធី goWave by RHB របស់ធនាគារ អ អេច ប៊ី ខេមបូឌា កម្មវិធី  កម្មវិធីដាក់ឱ្យប្រើប្រាស់កម្មវិធី goWave by RHB របស់ធនាគារ អ អេច ប៊ី ខេមបូឌា ក្រុមហ៊ុន          ធនាគារ អ អេច ប៊ី កាលបរិច្ឆេទ     ថ្ងៃទី៨ ខែមករា ឆ្នាំ២០២៣ ម៉ោង    ១០ ព្រឹក ទីតាំង  ផ្សារទំនើប ហ្វាន់ម៉ល ទួលគោក គេហទំព័រ         www.gowave.rhbgroup.com.kh អំពីធនាគារ អ អេច ប៊ី ខេមបូឌា ធនាគារ អ អេច ប៊ី ខេមបូឌា ត្រូវបានបង្កើតឡើងនៅថ្ងៃទី៩ ខែកក្កដា ឆ្នាំ២០០៨ ហើយបច្ចុប្បន្នមានសាខាចំនួន ១២ ដែលធ្វើប្រតិបត្តិការនៅក្នុងរាជធានីភ្នំពេញ និងតាមបណ្តាខេត្តនានា។ ធនាគារមួយនេះគឺជាបុត្រសម្ព័ន្ធរបស់ធនាគារ RHB Bank Berhad ដែលជាក្រុមហ៊ុនទទួលខុ                               សត្រូវមានកម្រិតសាធារណៈដែលបានចុះបញ្ជីក្នុងប្រទេសម៉ាឡេស៊ី ហើយក្រុមហ៊ុនមេដែលគ្រប់គ្រងនោះគឺ RHB Banking Group ដែលបានជំរុញឱ្យអនុលោមតាមរចនាសម្ព័ន្ធសាជីវកម្មគ្រុបដែលមានប្រសិទ្ធភាពចាប់ពីថ្ងៃទី 13 ខែមិថុនា ឆ្នាំ 2016។ RHB Banking Group ស្ថិតក្នុងចំណោមស្ថាប័នសេវាកម្មហិរញ្ញវត្ថុដែលរួមបញ្ចូលគ្នាយ៉ាងពេញលេញក្នុងប្រទេសម៉ាឡេស៊ី ជាមួយនឹងសេវាកម្មដ៏ល្អឥតខ្ចោះជាង ១០០ឆ្នាំ និងវត្តមានដ៏សំខាន់នៅបណ្តាប្រទេសក្នុងតំបន់អាស៊ាន។ ជាមួយនឹងបុគ្គលិកជាង ១៤,០០០នាក់នៅទូទាំងក្រុមបុត្រសម្ព័ន្ធរបស់ អ អេច ប៊ី មានភាពជាអ្នកដឹកនាំផ្នែកទីផ្សារដ៏រឹងមាំនៅក្នុងប្រទេសម៉ាឡេស៊ី និងតំបន់អាស៊ាន លើផលិតផល និងគោលដៅដែលបានកំណត់។ ជាមួយគ្នានេះដែរ ធនាគារ អ អេច ប៊ី ខេមបូឌា ផ្តល់ជូននូវវិសាលគមដ៏ទូលំទូលាយនៃផលិតផល និងសេវាកម្មរាប់ចាប់ពីការគ្រប់គ្រងទ្រព្យសម្បត្តិ កម្ចីទិញផ្ទះ ប្រាក់បញ្ញើ ប្រអប់ដាក់ប្រាក់សុវត្ថិភាព សេវាធនាគារតាមអ៊ីនធើណិត និងធនាគារចល័ត។ គួរជម្រាបផងដែរថា ក្រុមបុត្រសម្ព័ន្ធនៃធនាគារ អ អេច ប៊ី នៅកម្ពុជាក៏ផ្តល់ជូននូវសេវាធនាគារវិនិយោគដែលគ្របដណ្តប់ទីផ្សារមូលធន និងឈ្មួញកណ្តាល។ ដើម្បីបំពេញបន្ថែមសេវាកម្មនៃសកម្មភាពធនាគារពាណិជ្ជរបស់ខ្លួន។ សម្រាប់ព័ត៌មានបន្ថែម សូមចូលទៅកាន់៖ https://www.rhbgroup.com.kh/ \| https://gowave.rhbgroup.com.kh/	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T15:32:25.584Z", "category": "PR", "views": 625, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ដំណឹងល្អ! កំណាត់ផ្លូវជាតិលេខ៥ «ព្រែកក្តាម-ធ្លាម្អម» ត្រូវបានអនុញ្ញាតបើកឲ្យធ្វើចរាចរហើយ	https://business-cambodia.com/articles/national-road-five-in-kampong-chhnang-province	ជាដំណឹងរីករាយសម្រាប់អ្នកធ្វើដំណើរតាមកំណាត់ផ្លូវជាតិលេខ៥ស្ថិតក្នុងខេត្ដកំពង់ឆ្នាំង ខណៈមន្ទីរសាធារណការ និងដឹងជញ្ជូនខេត្ដ បានសម្រេចឲ្យមានការបើកចរាចរយានជំនិះទាំងសងខាងផ្លូវហើយ។ យោងតាមការចុះផ្សាយពីមន្ទីរសាធារណការ និងដឹកជញ្ជូនខេត្ដកំពង់ឆ្នាំង បញ្ជាក់ថា «កំណាត់ផ្លូវជាតិលេខ៥ រួមទាំងផ្លូវវាងក្រុងកំពង់ឆ្នាំង ចាប់ពីគ.ម ៧៤+០០០ ដល់ គ.ម ១១៥+០០០ ស្ថិតក្នុងស្រុករលាប្អៀរ និងស្រុកបរិបូណ៌ ខេត្តកំពង់ឆ្នាំង នៃគម្រោងធ្វើឲ្យប្រសើរឡើងវិញកំណាត់ផ្លូវ ជាតិលេខ៥ ភាគខាងត្បូង (ព្រែកក្តាម-ធ្លាម្អម) ត្រូវបានអនុញ្ញាតបើកឲ្យធ្វើចរាចរណ៍ទាំងសងខាង ចាប់ពីរសៀល ថ្ងៃទី០២ ខែមករា ឆ្នាំ២០២៣ នេះតទៅ»។ សូមជម្រាបផងដែរថា គម្រោងធ្វើឲ្យប្រសើរឡើងវិញកំណាត់ផ្លូវជាតិលេខ៥ ពីព្រែកក្ដាមទៅកាន់ធ្លាម្អមនេះ មានប្រវែងសរុប ១៣៥,២៤គីឡូម៉ែត្រ បានធ្វើការពង្រីកពី ២ គន្លងទៅ ៤ គន្លង(២គន្លងទៅ ២គន្លងមក)។ ដោយគម្រោងនេះបានចំណាយថវិកាប្រមាណ ២៦១លានដុល្លារអាមេរិក ដែលជាហិរញ្ញប្បទានសម្បទានពីរដ្ឋាភិបាលជប៉ុន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T12:01:49.122Z", "category": "អចលនទ្រព្យ", "views": 5322, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បុរីម៉ូដផ្ទះបែបបញ្ចឹមប្រទេស ក្បែរផ្សារAEON 3 បានសម្ពោធបើកលក់ជាផ្លូវការ!	https://business-cambodia.com/articles/palm-springs	ភ្នំពេញ៖ បើលោកអ្នករំលងមិនបានមកទស្សនាម៉ូតផ្ទះនៅបុរីឡាផាម គម្រោងផាមស្ព្រីង គឺពិតជាគួរអោយសោកស្តាយ ព្រោះថាម៉ូតផ្ទះបុរីនេះពិតជាមានម៉ូតស្អាតប្លែកជាងគេ មិនធ្លាប់មានក្នុងបុរីផ្សេងៗក្នុងប្រទេសកម្ពុជានៅឡើយ។ ក្រុមហ៊ុនអភិវឌ្ឍបុរីឈ្មោះថា ឡាផាមរ៉េស៊ីដេន បានបើកប្រកាសបើកលក់គម្រោងទី2 របស់ខ្លួន ផាម ស្រ្ពីង (Palm Springs) ក្នុងពិធីសម្ពោធបើកការដ្ឋានសាងសង់កាលពីថ្ងៃទី 7 មករា ឆ្នាំ2023 កន្លងទៅនេះ។ បុរីឡាផាម បានចាប់ដៃគូសហការគ្នា ជាមួយក្រុមហ៊ុនភ័ញធើ ប្រផឹធី (Pointer Property Co., Ltd) ក្នុងការបង្កើតគម្រោងទី2របស់ខ្លួនឡើង ដែលមានឈ្មោះថា ផាម ស្រ្ពីង (Palm Springs) ជាមួយម៉ូដផ្ទះដែលមានរចនាបទកាន់តែទំនើបលេចធ្លោជាងគេមួយ រចនាបថតាមបែបបញ្ចឹមប្រទេស គួបផ្សំនឹងការរួមបញ្ចូលគ្រឿងបរិក្ខារបុរី កាន់តែសម្បូរបែបដូចជា ស្ពានអាកាសថ្មើរជើងដំបូងគេបង្អស់ សួនច្បារលើអាកាស សួនច្បារក្រោយផ្ទះ សួនច្បាររួម កន្លែងក្មេងលេង កន្លែងហាត់ប្រាណ ទីលានកីឡាចម្រុះ ក៏ដូចជាបង់អង្គុយក្រោយផ្ទះ ផងដែរ។ អ្វីដែលពិសេសនឹង អស្ចារ្យប្លែកពីគម្រោងទីមួយ គម្រោង ផាម ស្រ្ពីង (Palm Springs)  បានពាំនាំមកនូវផ្ទះវីឡាធំៗដែលមានម៉ូដរចនាដោយស្ថាបត្យករល្បីឈ្មោះ ជនជាតិម៉ាឡេស៊ី រួមមាន វីឡាភ្លោះ វីឡាទោល វីឡាឃីង និងវីឡាស្ព្រីង ដែលជាវីឡាកូនកាត់ខ្នាតធំ។ លើសពីនេះដើម្បីបន្ថែមនូវគុណតម្លៃមួយកម្រិតទៀត គ្រប់ប្រភេទផ្ទះទាំងអស់ក្នុងគម្រោងនឹងមានប្រព័ន្ធការពារកណ្តៀររួចជាស្រេច ដែលបំពាក់ដោយក្រុមហ៊ុន ចតុមុខ ផេស សឺវីស ហៅកាត់ថា Orkin Cambodia ដែលជាក្រុមហ៊ុនកម្ចាត់សត្វល្អិតចង្រៃមកពីសហរដ្ឋអាមេរិក ធំជាងគេលើពិភពលោក។ ទីតាំងគម្រោងទី2នេះ គឺស្ថិតក្នុងតំបន់សក្តានុពលខ្លាំង ព័ទ្ធជុំវិញទៅដោយផ្សារ សាលារៀន និងទីតាំងសំខាន់ៗជាច្រើន ដែលគ្រាន់តែចំណាយពេលត្រឹមតែ 3នាទីប៉ុណ្ណោះទៅកាន់ផ្សារទំនើបLucky Express 4នាទីទៅកាន់ផ្សារទំនើបជីបម៉ុង (50ម៉ែត្រ) 8នាទីទៅកាន់ផ្សារទំនើបAEON3  និងត្រឹមតែ12នាទីប៉ុណ្ណោះទៅកាន់ព្រលានយន្តហោះអន្តរជាតិភ្នំពេញថ្មី ឬអាកាសយានដ្ឋានអន្តរជាតិតេជោក្រុងតាខ្មៅ។ នៅក្នុងពិធីសម្ពោធបើកការដ្ឋានសាងសង់គម្រោង ផាម ស្រ្ពីង (Palm Springs) នេះដែរ លោកងួន ឆាយលាង អគ្គនាយកក្រុមហ៊ុនភ័ញធើ ប្រផឺធី បានផ្តល់បទសម្ភាសន៍ទៅកាន់សន្និសីទសារព័ត៌មានថា៖ “ គម្រោងផាម ស្រ្ពីង ដែលធ្វើដំណើរត្រឹម 8 នាទី ផ្សារទំនើប AEON3 នឹងកាន់តែពិសេសជាងមុន ដោយសារអ្នកអភិវឌ្ឍន៍បានរួមបញ្ចូលចំណុចល្អៗ ជាមួយហេដ្ឋារចនាសម្ព័ន្ធកាន់តែសម្បូរបែប ម៉ូដផ្ទះស្អាតប្លែកមិនធ្លាប់មានពីមុនមកនៅលើទីផ្សារ ដែលនឹងផ្លាស់ប្តូរបែបផែននៃការរស់នៅថ្មីរបស់ប្រជាពលរដ្ឋកម្ពុជា"។  គួរបញ្ជាក់ដែរថា៖ ក្រោយវត្តមាននៃផ្សារទំនើប AEON3 នៅតំបន់ភាគខាងត្បូងទីក្រុងភ្នំពេញគួបផ្សំនឹងសក្តានុពលការអភិវឌ្ឍហេដ្ឋារចនាសម្ព័ន្ធទាំងស្ថាប័នរដ្ឋ និងឯកជនទៀតនោះ អចលនទ្រព្យភាគខាងត្បូង ជាពិសេសជុំវិញផ្សារទំនើប AEON Mean Chey រួមទាំងបុរីឡាផាមគម្រោងផាមស្ព្រីងនេះដែរនឹងហក់ឡើងថ្លៃខ្លាំងជាមិនខាន! សម្រាប់ព័ត៌មានលម្អិតរបស់ បុរីឡាផាម គម្រោង ផាម ស្រ្ពីង ការិយាល័យលក់៖ https://goo.gl/maps/UkruEdaatjCL43Nv5 ហ្វេសបុក៖ https://www.facebook.com/Palmspringsbylapalm/ ទំនាក់ទំនង៖ ០99 919 868 \| 098 819 818 បុរីឡាផាម គម្រោងផាមស្រ្ពីង៖ បែបផែននៃការរស់នៅថ្មី។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T11:56:34.230Z", "category": "PR", "views": 197, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រើសត្រូវសំណាងធំ! ស្រ្តីឆ្នើម២រូប ប្រាប់ច្បាស់ៗមុនរើសមនុស្សម្នាក់ ជាដៃគូជីវិតត្រូវមើលរឿងធំៗទាំងនេះ	https://business-cambodia.com/articles/2-empower-lady-tell-how-to-choose-husband-and-wife	ការរៀបចំគ្រួសារជ្រើសរើសគូស្រករជារឿងមួយផ្នែកនៃជីវិតរបស់មនុស្សនិងជារឿងចាំបាច់នៅក្នុងដំណើរជីវិត។ រឿងនេះមិនមែនជារឿងតក់ក្រហល់នោះទេ ប៉ុន្តែវាសំខាន់បំផុតដែលត្រួវឆ្លាតវៃក្នុងការជ្រើសរើសនរណាម្នាក់ចូលមកក្នុងជីវិតយើង។ ជាមួយគ្នានេះដែរ ស្រ្តីឆ្នើម២រូប លោកជំទាវ តាំងហ្គិចលៀង និងលោកស្រីចេន សុភាព ដែលជាសហគ្រិនស្រ្តីល្បីឈ្មោះ និងវាគ្មិនផងដែរនោះបានប្រាប់ច្បាស់ៗថាមុននឹងជ្រើសនរណាម្នាក់មកធ្វើគូស្រករត្រូវមើលរឿងធំៗទាំងប៉ុន្មាននេះជាមុនសិន។ ១. លោកជំទាវ តាំងហ្គិច លៀង អគ្គនាយកក្រុមហ៊ុន HL គ្រុបរូបនេះ បានលើកឡើងថា “មនុស្សប្រុសប្រសិនបើមិនទាន់ផ្ដាច់ចិត្តរាយមាយ មិនទាន់អស់ចំហាយភ្លើតភ្លើននិងគ្មានគោលដៅអនាគតគ្រួសារនោះទេ មិនគួរទាន់គិតគូរឿងចង់ កសាងគ្រួសារនោះទេ”។ មួយវិញទៀតលោកជំទាវបានបន្ថែមថា “បើសិនជារើសមនុស្សស្រីធ្វើជាភរិយា បុរសៗគួរពិចារណាលើចំណុចធំៗ៣ រួមមាន អត្តចរិត សមត្ថភាពនិងភាពអំណត់តស៊ូ”។ ដោយឡែកសម្រាប់មនុស្សស្រីវិញប្រសិនបើមនុស្សប្រុសមិនទាន់អាចកាត់ផ្ដាច់រឿងទាំង៣ខាងបានទេ ក៏ពុំគួរជ្រើសរើសជាស្វាមីដែរ។ ២. លោកស្រី ចេន សុភាព ស្ថាបនិកកីតម្បាញខ្មែរ និងជាអ្នកជំនាញហិរញ្ញវត្ថុមួយរូប បានលើកឡើងថា “សូមរើសដៃគូជាទ្រព្យ កុំរើសដៃគូដែលជាបំណុល” ដូច្នេះដើម្បីរកបានដៃគូល្អម្នាក់ វាត្រូវផ្ដើមចេញពីអ្នកធ្វើខ្លួនឱ្យល្អ មានតម្លៃគ្រប់គ្រាន់ តែប្រសិនបើកំពុងតែស្ថិតក្នុងទំនាក់ទំនងគ្រួសារហើយ សូមធ្វើតែរឿងល្អត្រឹមត្រូវ បើដៃគូរបស់អ្នកធ្វើខុស កុំរករឿងឈ្លោះ ប៉ុន្តែគួរពិភាក្សាគ្នារកដំស្រាយកែលម្អ ធ្វើបែបនេះបានជីវភាពគ្រួសារនឹងកាន់តែរីកចម្រើន ហើយអ្នកក៏មានក្ដីសុខថែមទៀតផង។ នេះបើតាមគួសបញ្ជាក់របស់លោកស្រីផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T11:08:03.197Z", "category": "ភាពជាអ្នកដឹកនាំ", "views": 1886, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកជំនាញ៖ មនុស្សកើតមានជំងឺផ្លូវចិត្តនាពេលបច្ចុប្បន្ន បណ្តាលមកពីមូលហេតុធំ១នេះ	https://business-cambodia.com/articles/mental-illness	ជាទូទៅ ជំងឺផ្លូវចិត្តត្រូវបានកើតមានចំពោះមនុស្សគ្រប់វ័យដែលមានសមត្ថភាពទទួលដឹងអារម្មណ៍រំញោញទៅដល់សតិនិងសុភវិនិច្ឆ័យពីមជ្ឈដ្ឋានខាងក្រៅ។ កត្តាដែលនាំឲ្យជំងឺនេះកើតមានឡើងមានច្រើនរូបភាព ដែលភាគច្រើនមានដូចជា ស្ថានភាពគ្រួសារ បញ្ហាជីវិត វិបត្តិហិរញ្ញវត្ថុ សង្គម ឬជំងឺប្រចាំកាយជាដើម។ ក្នុងនោះផងដែរ កត្តាមជ្ឈដ្ឋានខាងក្រៅក៏ផ្នែកមួយក្នុងការធ្វើឲ្យកើតមានជំងឺផ្លូវចិត្តនេះផងដែរ។ យ៉ាងណាមិញ បើយើងក្រឡេកមកមើលសង្គមបច្ចុប្បន្ន និងយោងតាមអ្នកជំនាញផ្នែកចិត្តសាស្ត្រ Health Hub បានបង្ហាញឲ្យឃើញថា អ្នកដែលមានជំងឺផ្លូវចិត្តនេះភាគច្រើនកើតឡើងចំពោះយុវវ័យ និងមនុស្សដែលស្ថិតនៅក្នុងវ័យកណ្តាល ដែលមូលហេតុចម្បងនាំឲ្យកើតមានជំងឺនេះគឺបណ្តាលមកពី កត្តាសម្ភារនិយម។ ជាធម្មតា សម័យយុគបច្ចេកវិទ្យាមនុស្សចូលចិត្តរស់នៅក្នុងភាពស៊ីវិល័យ និងភាពសម្បូរបែប និងព្យាយាមធ្វើខ្លួនដើរឲ្យទាន់សម័យកាល។ ពួកគេប្រើប្រាស់ជីវិតរស់នៅជាមួយភាពឡូយឆាយរបស់ខ្លួនដើម្បីគ្រាន់តែចង់បង្អួតភ្នែកអ្នកដទៃប៉ុណ្ណោះ។ ពេលខ្លះដើម្បីតែភាពឡូយឆាយទាំងនោះពួកគេបានធ្វើការចំណាយលើសពីសមត្ថភាពរបស់ខ្លួន ដែលជាកត្តាជំរុញមួយនាំឲ្យពួកគេធ្លាក់ទៅក្នុងភាពស្មុគស្មាញ បំណុល និងស្ថានភាពអាក្រក់ទៅៗ ហើយអាចនឹងឈានដល់ការមិនអាចធ្វើឲ្យជីវិតរបស់ខ្លួនមានភាពប្រសើរឡើងវិញក៏ថាបាន។ បន្ថែមពីលើនេះ វាមិនគ្រាន់តែមានផលប៉ះពាល់ដល់បុគ្គលខ្លួនឯងផ្ទាល់ប៉ុណ្ណោះទេ វាថែមទាំងមានឥទ្ធិពលដល់មនុស្សដែលនៅជុំវិញខ្លួនពួកគេទៀតផង។ ជាពិសេសគឺយុវជនតែម្តង ការដែលស្ថិតក្នុងវ័យក្រោមសាមសិនឆ្នាំគឺជាវ័យមួយដែលភាគច្រើនពួកគេកំពុងរស់នៅក្នុងបន្ទុកគ្រួសារនៅឡើយ រួមទាំងងាយនឹងទទួលរងនូវឥទ្ធិពលនៃមជ្ឈដ្ឋានខាងក្រៅខ្លាំងណាស់។ ការទទួលរងនូវឥទ្ធិពលនៃមជ្ឈដ្ឋានខាងក្រៅនេះវាមានរូបភាពជាវិជ្ជមានផង និងអវិជ្ជមានផង ប៉ុន្តែប្រសិនបើពួកគេទទួលយកនូវរឿងអវិជ្ជមានច្រើន និងមិនចេះគ្រប់គ្រងអារម្មណ៍ខ្លួនបានល្អទៀតនោះ ពួកគេនឹងជួបប្រទះជាមួយនឹងបញ្ហាស្មុគស្មាញដែលជះឥទ្ធិភពអាក្រក់ដល់សតិអារម្មណ៍ អាចឈានដល់ការប្រព្រឹត្តិនូវសកម្មភាពអវិជ្ជមានចំពោះខ្លួនឯង និងអ្នកដទៃ។ ទាំងអស់នេះសបញ្ជាក់ឲ្យឃើញថា ជំងឺនេះពិតជាកាចសាហាវណាស់ វាមានសមត្ថភាពអាចសម្លាប់មនុស្សដោយគ្មានឈាម។ ហើយដើម្បីអាចបង្ការជំងឺនេះមិនឲ្យកើតឡើងបាន វាតម្រូវឲ្យអ្នកចេះគ្រប់គ្រងអារម្មណ៍របស់ខ្លួនឯងឲ្យមានសណ្តាប់ធ្នាប់ និងចេះអប់រំចិត្តឲ្យបានត្រឹមត្រូវ។ ក្នុងករណីប្រសិនបើមានជំងឺនេះកើតឡើងហើយ អ្នកត្រូវប្រញាប់ទៅព្យាបាល និងពិគ្រោះយោបល់ជាមួយអ្នកជំនាញ ចៀសវាងការធ្លាក់ទៅក្នុងស្ថានភាពកាន់តែធ្ងន់ធ្ងរទៅៗ៕  អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T10:09:07.664Z", "category": "ភាពជាអ្នកដឹកនាំ", "views": 485, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ល្បីសេដ្ឋីជែក ម៉ា បោះបង់ក្រុមហ៊ុនខ្លួនបង្កើត ស្រាប់តែឃើញលេចមុខសាមញ្ញបំផុតនៅក្បែរដីកម្ពុជា	https://business-cambodia.com/articles/jack-ma-in-thailand	មហាសេដ្ឋី Jack Ma ដែលជាស្ថាបនិកក្រុមហ៊ុន Alibaba លេចមុខជាថ្មីក្នុងប្រទេសថៃប៉ុន្មានម៉ោង មុនពេលក្រុមហ៊ុន Ant Group បាននិយាយថាគាត់នឹងបោះបង់សិទ្ធលើការគ្រប់គ្រងក្រុមហ៊ុន។ តាមរយៈភោជនីយដ្ឋាន Jay Fai ក្នុងទីក្រុងបាងកក ប្រទេសថៃ បានបង្ហោះរូបភាពរបស់លោក Ma នៅលើ Instagram កាលពីថ្ងៃសុក្រ ភ្ជាប់ជាមួយនឹងចំណងជើងថា៖ ពិតជាមានកិត្តិយសណាស់ដែលបានស្វាគមន៍អ្នក និងក្រុមគ្រួសាររបស់អ្នក។ ការបង្ហោះនេះ ត្រូវបានធ្វើឡើងប៉ុន្មានម៉ោងមុនពេល The Wall Street Journal បានរាយការណ៍ជាលើកដំបូងថា Ma កំពុងរៀបចំដើម្បីបោះបង់ការគ្រប់គ្រងក្រុមហ៊ុនដែលគាត់បានបង្កើត។ នៅក្នុងសេចក្តីថ្លែងការណ៍មួយដែលបានចេញផ្សាយកាលពីថ្ងៃសៅរ៍ អ្នកនាំពាក្យរបស់ក្រុមហ៊ុន Ant Group ដែលជាម្ចាស់វេទិកាទូទាត់ប្រាក់តាមទូរស័ព្ទដ៏ធំបំផុតមួយរបស់ពិភពលោក Alipay បាននិយាយថា ក្រុមហ៊ុនកំពុងសម្រួលសិទ្ធិបោះឆ្នោត ដើម្បីការពារម្ចាស់ភាគហ៊ុនណាមួយពីការបោះឆ្នោតដែលមិនមានតម្លាភាព ឬត្រូវបានគេគ្រប់គ្រងបាន។ ការផ្លាស់ប្តូរនេះនឹង "ពង្រឹងបន្ថែមទៀតនូវស្ថេរភាពនៃរចនាសម្ព័ន្ធសាជីវកម្មរបស់យើង និងនិរន្តរភាពនៃការអភិវឌ្ឍន៍រយៈពេលវែងរបស់យើង" នេះបើយោងតាមសេចក្តីថ្លែងការណ៍។ គួរបញ្ជាក់ថា មហាសេដ្ឋី Ma បានបាត់ខ្លួនពីទិដ្ឋភាពសាធារណៈក្នុងខែតុលា ឆ្នាំ ២០២០ បន្ទាប់ពីថ្លែងសុន្ទរកថា រិះគន់ប្រព័ន្ធគ្រប់គ្រងហិរញ្ញវត្ថុរបស់ប្រទេសចិន។ មួយខែក្រោយមក ក្រុមហ៊ុន Ant Group បានបោះបង់ចោលផែនការចុះបញ្ជីក្រុមហ៊ុននៅលើទីផ្សារភាគហ៊ុននៅខែបន្ទាប់ នៅពេលដែលទីក្រុងប៉េកាំងបានធ្វើអន្តរាគមន៍។ តាមរយៈសម្ដីមួយឃ្លារបស់លោក បានធ្វើឱ្យប៉ះពាល់យ៉ាងខ្លាំងដល់អាជីវកម្ម និងទ្រព្យសម្បត្តិផ្ទាល់ខ្លួនរបស់គាត់ ពោលគឺ ទ្រព្យសម្បត្តិសុទ្ធរបស់លោក Ma បានធ្លាក់ចុះជាង ២៥ ពាន់លានដុល្លារចាប់តាំងពីគាត់បានបាត់ខ្លួនពីទិដ្ឋភាពសាធារណៈ នេះបើយោងតាមសន្ទស្សន៍មហាសេដ្ឋី Bloomberg ៕  ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T08:35:12.716Z", "category": "ភាពជាអ្នកដឹកនាំ", "views": 623, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
សញ្ញាធំៗ៥ បង្ហាញថា អ្នកកំពុងអូសខ្លួនឯងឱ្យធ្លាក់ក្នុងវិបត្តិហិរញ្ញវត្ថុ រហូតអាចជាប់បំណុលរើខ្លួនលែងរួច	https://business-cambodia.com/articles/5-signs-of-money-mistakes	គេថាបើចង់ដឹងពីអនាគតរបស់មនុស្សម្នាក់ ត្រូវមើលទៅលើទម្លាប់រស់នៅប្រចាំថ្ងៃរបស់គេ ហើយបើចង់ដឹងថាថ្ងៃមុខគេអាចក្លាយជាអ្នកមានឬអត់ សូមមើលទៅលើទម្លាប់ចាត់ចែងលុយរបស់គេ។ ថ្ងៃនេះដែរ Business Cambodia សូមបង្ហើបអំពីសញ្ញាធំៗ៥ ដែលអាចបង្ហាញថាអ្នកកំពុងដើរខុសផ្លូវ អាចនាំខ្លួនឯងឱ្យធ្លាក់ក្នុងវិបត្តិហិរញ្ញវត្ថុ ឬលង់ក្នុងបំណុលរើខ្លួនលែងរួចមិនខាន។ ១. មិនអភិវឌ្ឍន៍ខ្លួន អ្នកជាមនុស្សមិនខ្វល់ខ្វាយចំពោះសមត្ថភាពខ្លួនឯង ចេះតែរុញទូកបណ្ដោយទឹក ចូលចិត្តនិយាយពាក្យថាមិនចេះធ្វើនេះមិនចេះធ្វើនោះ។ ជួបអ្វីថ្មីប្លែកបន្តិចអ្នកមិនសាកល្បងសុខចិត្តប្រើពាក្យថា មិនធ្លាប់ជួបមិនអាចធ្វើបានទេ។ ២. មិនខំរកផ្លូវបង្កើនចំណូល អ្នករស់នៅបណ្ដោយតាមយថាកម្ម គិតថាចំណូលប៉ុណ្ណឹងក៏រស់បានដែរមិនបាច់ខំពេកទេ។ ពេលឃើញចំណូលតិចអ្នកមិនគិតរកវិធីបង្កើនចំណូល សុខចិត្តយកពេលមករអ៊ូថា លុយតិចណាស់ ប្រាក់ខែតិចណាស់ ចាយមិនគ្រាន់ទេ សងតែគេក៏អស់បាត់ទៅហើយ។ ៣. ចាយតាមអារម្មណ៍ រឿងដែលខុសបំផុតរបស់មនុស្សគឺ បណ្ដោយឱ្យអារម្មណ៍ដឹកនាំខួរក្បាល ចាយលុយតាមតែចិត្តនឹកឃើញ។ ទៅផ្សារទិញតែម្ហូបទេ ប៉ុន្តែឃើញខោអាវ កាបូបស្អាតបន្តិចក៏រត់ទៅទិញទាំងមិនគិតពីលុយក្នុងកាបូបសោះ។ ភាគច្រើននៃរបស់ដែលទិញតាមអារម្មណ៍ ច្រើនតែជាទំនិញមិនចាំបាច់ ដែលវាជាមុខសញ្ញានៃការខ្ជះខ្ជាយលុយ ហើយជាប្រភពដែលធ្វើឱ្យអ្នកដាច់លុយផងដែរ។ ជាក់ស្ដែងមានសេដ្ឋីមួយចំនួនដូចជា ស្ដេចប្រដាល់ Mike Tyson និង តួឯកប្រុស Wisley Snipes ធ្លាប់មានទ្រព្យសម្បត្តិជាង ១០លានដុល្លារ ប៉ុន្តែចុងក្រោយត្រូវធ្លាក់ខ្លួនជាប់បំណុលវ័ណ្ឌក ព្រោះតែការចាយលុយទៅលើសម្ភារៈនិយមហួសហេតុ។ ៤. មិនដកសន្សំ អ្នកមិនមានទម្លាប់ឆ្លៀតដកលុយសន្សំ មានប៉ុន្មានចាយប៉ុណ្ណឹង ដល់ពេលត្រូវការចាំបាច់មិនមានលុយត្រៀម ក៏ត្រូវទៅខ្ចីគេ ហើយផ្សំជាមួយនឹងការចាយលុយតាមតែអារម្មណ៍ ហើយចំណូលមិនកើនសោះទៀត វាអាចជាហេតុនាំឱ្យបំណុលមានកាន់តែធំ ធំរហូតដោះលែងរួចក៏ថាបានដែរ។ ៥. មិនរកឱកាសវិនិយោគ អ្នកពឹងផ្អែកតែលើប្រាក់ខែតែមួយមុខ ទាំងដែលអ្នកជំនាញហិរញ្ញវត្ថុភាគច្រើនសុទ្ធតែនិយាយថា ចំណូលតែមួយច្រកមិនអាចឱ្យអ្នកក្លាយជាអ្នកមានឡើយ លុះត្រាតែឆ្លៀតវិនិយោគទើបលុយរបស់អ្នកអាចកើនឡើងបាន។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T07:56:16.698Z", "category": "ហិរញ្ញវត្ថុ", "views": 327, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ឆ្នាំថ្មីហើយ ឈប់ចាយខ្ជះខ្ជាយទៅ! នេះជាក្បួន៥ ទប់ចិត្ត កុំឱ្យចាយលុយតាមតែអារម្មណ៍	https://business-cambodia.com/articles/spending-money-tips-for-2023	បើទោះបីជាមនុស្សគ្រប់រូបមានទម្លាប់ចាយលុយខុសៗគ្នា ប៉ុន្តែគេតែងតែជួបនឹងបញ្ហាទូទៅមួយដែលដូចគ្នាគឺ ការចំណាយលើសពីចំណូលដែលរកបាន។ បញ្ហាមួយនេះច្រើនតែកើតឡើងដោយសារតែការមិនចេះគ្រប់គ្រងអារម្មណ៍ពេលចាយលុយ ឬការបណ្ដោយឱ្យខ្លួនឯងធ្លាក់ចូលទៅក្នុងសង្គមសម្ភារៈនិយម។ ពេលដែលមនុស្សព្យាយាមតម្រូវជាមួយនឹងសង្គមរស់នៅ ពួកគេនឹងខំធ្វើអ្វីគ្រប់យ៉ាងដើម្បីឱ្យ មនុស្សជុំវិញមើលមកឃើញថាសម ឬអាចហៅម្យ៉ាងទៀតថា “ចូលចុះនឹងគេ”។ ដោយសារតែតម្រូវការសង្គមមានមិនចេះចប់មិនចេះហើយ របស់ថ្មីរបស់ទំនើបតែងតែចេញបន្តគ្នា ទើបអូសទាញឱ្យមានមនុស្សមួយចំនួនរកលុយមកចាយមិនដែលគ្រាន់ ឬឈានដល់ជំពាក់គេផងក៏មានដែរ។ ដើម្បីទប់ទល់ជាមួយនឹងបញ្ហាខាងលើនេះ អ្នកស្រី Elizabeth Dunn (អ៊ែលីហ្សាប៊ែត ដាន់) ជាសាស្រ្តាចារ្យ និងប្រធានផ្នែកវិទ្យាសាស្ត្រហិរញ្ញវត្ថុ បានចែករំលែកនូវយុទ្ធសាស្រ្តមួយចំនួន ដែលអាចជួយគ្រប់គ្រងអារម្មណ៍មិនឱ្យទោរទន់តាមសម្ភារៈសង្គម។ យុទ្ធសាស្រ្តទាំងនោះរួមមាន៖ ១. រៀបចំបញ្ជីចំណាយ នៅពេលដែលអ្នកមានបញ្ជីចំណាយ អ្នកនឹងមានគម្រោងចាយវាយជាក់លាក់ ដូច្នេះលុយដែលចេញទៅគឺស្ថិតនៅក្រោមការគ្រប់គ្រងរបស់អ្នកផ្ទាល់។ ត្រូវប្រាកដថាខ្ទង់ចំណាយទាំងនោះមិនលើសពីសមត្ថភាពរកចំណូលរបស់អ្នក ហើយថែមទាំងជារបស់ដែលចាំបាច់សម្រាប់ការរស់នៅប្រចាំថ្ងៃ។ ២. កំណត់គោលដៅជាក់លាក់ អ្នកគួរតែបង្កើតគោលដៅឱ្យខ្លួនឯង ដោយអមជាមួយនឹងមូលហេតុដែលអ្នកគួរតែសម្រេចគោលដៅនោះឱ្យបាន។ ឧទាហរណ៍ថា អ្នកនឹងសន្សំលុយឱ្យបាន ១ពាន់ដុល្លារក្នុងរយៈពេល ៦ខែ ដើម្បីយកទៅទិញកុំព្យូទ័រមួយគ្រឿងដើម្បីជួយឱ្យការងារកាន់តែដំណើរការល្អ។ ពេលការងារកាន់តែរលូនអ្នកនឹងកាន់តែមានកម្លាំងចិត្តក្នុងការធ្វើវា ហេតុនេះអ្នកត្រូវតែយកចិត្តទុកដាក់ក្នុងការសន្សំលុយ។ ៣. តាមដានលុយសន្សំប្រចាំសប្តាហ៍ ដើម្បីឱ្យគម្រោងមួយដំណើរការទៅមុខបានកាន់តែល្អ គឺទាមទារឱ្យអ្នកឧស្សាហ៍សម្លឹងមើលលទ្ធផលរបស់វាជាប្រចាំ។ ការសន្សំលុយក៏ដូចគ្នា អ្នកគួរតែតាមដានវាឱ្យបានយ៉ាងហោចណាស់ ១អាទិត្យម្ដង ដើម្បីបានឃើញពីលទ្ធផលនៃការខំប្រឹងប្រែងរបស់ខ្លួនឯង និងមានកម្លាំងចិត្តសម្រេចគោលដៅ។ ៤. ប្រើគណនីសន្សំមានកាលកំណត់ បើសិនជាមិនទុកចិត្តខ្លួនឯង ឬគិតថាសន្សំលុយមិនដែលចេះសល់ រកតែដកចាយ អ្នកគួរតែជ្រើសរើសដាក់លុយសន្សំទៅក្នុងគណនីសន្សំមានកាលកំណត់។ សេវាកម្មនេះនៅធនាគារណាក៏មានដែរ គ្រាន់តែអ្នកបង្កើតគណនីមួយទៅ ហើយដាក់លុយជាប្រចាំ ព្រមទាំងកំណត់ពេលទៅថា ចង់ដកវិញ ១ឆ្នាំក្រោយ ឬ៥ឆ្នាំក្រោយក៏បាន។ ធ្វើបែបនេះលុយរបស់អ្នកនឹងនៅសល់ ហើយមិនបាច់ភ័យរឿងសន្សំមិនសល់ទៀតទេ ព្រោះអ្នកដកមកចាយមុនពេលកំណត់មិនបានឡើយ។ ៥. ប្រើគម្រោងសន្សំចូលនិវត្តន៍ ការដាក់គោលដៅចូលនិវត្តន៍ក៏ជាកត្តាលើកទឹកចិត្តឱ្យអ្នកចាយលុយដោយប្រុងប្រយ័ត្នដែរ ព្រោះនៅពេលដែលអ្នកគិតដល់គោលដៅអនាគត អ្នកនឹងដឹងថាមិនគួរចាយលុយខ្ជះខ្ជាយនៅបេលនេះ។ សាស្ត្រាចារ្យហិរញ្ញវត្ថុរូបនេះបានគូសបញ្ជាក់ផងដែរថា “នៅពេលដែលអ្នកព្យាយាមកំណត់គោលដៅហិរញ្ញវត្ថុឱ្យបានជាក់លាក់ អ្នកច្បាស់ជាដឹងថាលុយដែលមានគួរតែទុកចំណាយទៅលើអ្វីទើបមានប្រយោជន៍ ហើយពេលនោះអ្នកនឹងអាចកាត់ផ្ដាច់ទម្លាប់ចាយលុយផ្ដេសផ្ដាសបានជាមិនខាន”៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T07:51:26.093Z", "category": "ហិរញ្ញវត្ថុ", "views": 263, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
លក់អនឡាញមិនខ្វះភ្ញៀវ! មកដឹងកត្តាសំខាន់ៗចំនួន៣យ៉ាង ទាក់ទាញអតិថិជនចូលទិញច្រើន	https://business-cambodia.com/articles/online-seller-3-tips	ការរកស៊ីក្នុងវិស័យអនឡាញនាពេលបច្ចុប្បន្ននេះគឺកំពុងពេញនិយមខ្លាំងមែនទែន ដោយសារអាជីវកម្មនេះ នរណាៗក៏អាចចាប់ផ្តើមបាន ព្រោះវាជារបរដើមទុនតិច ដោយយើងមិនពិបាកក្នុងការចំណាយទៅលើថ្លៃជួលស្តង់ ឬសាងសង់ហាងឡើយ មួយវិញទៀតវាបានផ្តល់ភាពងាយស្រួលដល់អតិថិជន មិនពិបាកក្នុងការដើរទិញតាមផ្សារយូរៗឡើយ។ ប៉ុន្តែទោះបីដើមទុនតិច និងងាយស្រួលក៏ដោយក្តី ក៏នៅតែមានអ្នកលក់មួយចំនួនធ្វើមិនបានប៉ុន្មានផង ក៏បោះបង់វិញ ព្រោះបញ្ហាលក់មិនដាច់។ ទន្ទឹងនឹងនេះដែរ ខាងក្រោមនេះជាគន្លឹះទាក់ទាញភ្ញៀវខ្លះៗដែលអាចជួយបងប្អូនពីការជួបបញ្ហាលក់មិនដាច់បានមួយកម្រិត៖ ១. រៀបចំទុកមុន អ្វីដែលអ្នកត្រូវរៀបចំទុកមុន ក្នុងនោះរួមទាំងផ្ទៃខាងក្រោយ ពន្លឺ សំឡេង ការស្លៀកពាក់ និងសញ្ញាអ៊ីនធឺណិត។ល។ ជាកាពិតណាស់ អ្នកអាចកត់សម្គាល់បានថា តើឡាយប្រភេទណាដែលអ្នកចង់ចូលមើល ច្បាស់ណាស់ហើយ ១០០ភាគរយគឺជាឡាយដែលមានពន្លឺភ្លឺ សំឡេងច្បាស់ៗ មិនទាក់។ ទន្ទឹមនឹងនោះបើសិនជាងងឹតៗ សំឡេងមិនច្បាស់់ ហើយអ្នកលក់មិនចេះរៀបចំខ្លួនទៀតនោះ និងមានសេវាទាក់ៗ នោះជាហេតុដែលធ្វើឱ្យអ្នកចូលមើលចេញជាមិនខាន គ្មាននរណាទៅតស៊ូមើលនោះទេ ។ ៣. ពេលវេលាទៀងទាត់ ការកំណត់ពេលវេលាឡាយលក់គឺជារឿងសំខាន់មួយ ប៉ុន្តែការកំណត់នោះ ត្រូវតែជាការកំណត់ដែលមានពេលវេលាជាក់លាក់ច្បាស់លាស់ ព្រោះវាជាហេតុផលមួយដែលជួយឱ្យភ្ញៀវ មានភាពងាយស្រួលតាមដានការឡាយរបស់យើង ដែលមិនពិបាកក្នុងរាវរកចាំមើលម៉ោងណាយើងផ្សាយបន្តផ្ទាល់នោះទេ។ ត្រឡប់មកវិញ ប្រសិនបើអ្នកធ្លាប់លក់ម៉ោង៧យប់ ដូច្នេះអ្នកត្រូវបន្តទម្លាប់របស់អ្នកដដែលនេះបន្តទៀត ដើម្បីឱ្យភ្ញៀវងាយស្រួលក្នុងការទិញ ក៏ដូចជាភាពងាយស្រួលក្នុងការតាមដាន។ ៣. ត្រៀមខ្លួនរួចជាស្រេច កត្តាខាងក្នុងដូចជាការត្រៀមខ្លួនរបស់អ្នកទាំងកាយប្រសិនបើអ្នកជាអ្នកលក់ថ្មីថ្មោង អ្នកត្រូវហាត់សមជាមុន ទាំងការនិយាយ និងរឹកពារ ថាវាមានបញ្ហាអ្វីឬក៏អត់ ហើយវាក៏ជំរុញអ្នកមានទំនុកចិត្តអ្នកជាងមុនថែមទៀត ព្រោះថាយើងបានត្រៀមខ្លួនរួចរាល់ហើយ។  លើសពីនេះវិធីនេះ អាចដោះស្រាយបញ្ហាមិនប្រក្រតីណាមួយ មុនពេលអ្នកនៅលើអេក្រង់នៅចំពោះមុខអ្នកទិញសក្តានុពលរាប់រយនាក។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T06:23:52.699Z", "category": "កំពូលអ្នកលក់", "views": 342, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មានលុយ ៥ពាន់ដុល្លារ បុរសរូបនេះមិនយកទៅហ៊ឺហា សុខចិត្តយកមករកស៊ី រហូតអាចបង្កើតក្រុមហ៊ុនតម្លៃ១ពាន់លាន$	https://business-cambodia.com/articles/young-business-man-	ជាទូទៅគេតែងតែគិតថាបើសិនជាយើងបោះបង់ការសិក្សារដើម្បីទៅចាប់យកក្ដីស្រមៃឬចាប់ផ្ដើមអាជីវកម្មអ្វីមួយនោះគឺវាពិតជាគ្រោះថ្នាក់ណាស់។ ព្រោះពួកគេតែងតែគិតថាបើសិនជាយើងមិនទាន់មានជំនាញដែលច្បាស់លាស់សម្រាប់ខ្លួនឯងនោះទេអនាគតទៅយើងប្រាកដជាពិបាករកការងារធ្វើ។ ប៉ុន្តែសម្រាប់បុរសម្នាក់ដែលមានឈ្នោះថា Markus Villig នេះវិញសុខចិត្តបោះបង់ការសិក្សារនៅក្នុងសកវិទ្យាល័យដើម្បីឈានទៅរកក្ដីស្រមៃរបស់ខ្លួនតាំងពីអាយុ១៩ឆ្នាំ ហើយក្នុងពេលបច្ចុប្បន្ននេះក្រុមហ៊ុនរបស់គាត់គឺពិតជាមិនធម្មតាទេ ព្រោះថាក្រុមហ៊ុននេះគឺមានតម្លៃរហូតទៅដល់មួយពាន់លានដុល្លារហើយ។ បុរសដែលមានឈ្មោះថា Markus Villig ម្នាក់នេះគឺជាសហគ្រិនឆ្នើមមួយរូបដែលមានសមត្ថភាពអាចកសាងក្រុមហ៊ុនដ៏អស្ចារ្យ ដោយសារគាត់មានគំនិតចាប់ផ្ដើមអាជីវកម្មមួយនេះតាំងពីគាត់អាយុ១២ឆ្នាំ។ លោក Markus Villig បានចាប់ផ្ដើមបោះបង់ការសិក្សាររបស់ខ្លួននៅក្នុងមហាវិទ្យាល័យនៅក្នុងវ័យ១៩ឆ្នាំដោយសារតែមិនចង់ចំណាយពេលវេលាច្រើននៅក្នុងសាលាហើយចង់ចាប់ផ្ដើមក្រុមហ៊ុនរបស់គាត់ភ្លាមៗតែម្ដង ពីព្រោះគាត់មានជំនឿរចិត្តថាគាត់អាចចាប់ផ្ដើមអាជីវកម្មឌីជីថលនេះបានដោយមិនបាច់បញ្ចប់ការសិក្សារនៅក្នុងមហាវិទ្យាល័យតែម្ដង។ បន្ទាប់ពីបោះបង់ការសិក្សារលោក Mark Villig បានខំប្រឹងប្រែងកសាងអាជីវកម្មរបស់គាត់ភ្លាមៗតែម្ដង ។ ចំណែកឯប្រភេទអាជីវកម្មដែលគាត់បានចាប់ផ្ដើមនោះគឺជាក្រុមហ៊ុនហៅតាក់ស៊ី ប្រៀបដូចទៅនឹងប្រភេទអាជីវកម្មដូច Uber, Grab ឬ Passapp ដែរប៉ុន្តែអាជីវកម្មរបស់គាត់នេះបានចាប់ផ្ដើមនៅក្នុងឆ្នាំ 2013 នៅក្នុងទ្វីបអឺរ៉ុប ។ ក្រុមហ៊ុនដឹកជញ្ជូនរបស់គាត់នោះគឺមានឈ្មោះថា Bolt ហើយក៏ជាក្រុមហ៊ុនដែលមានស្តង់ដារឈានមុខគេដែលព្រោះតែក្រុមហ៊ុននេះមានទទួលដឹកអ្នកដំណើរ ម្ហូបអាហារ និងការដឹកជញ្ជូនសម្ភារៈប្រើប្រាស់ផងដែរ ។ លោក Mark Villig បានចាប់ផ្ដើមកសាងអាជីវកម្មមួយនេះនៅក្នុងបន្ទប់របស់គាត់តែម្ដង ដោយសារគាត់បានយកគំរូតាមក្រុមហ៊ុន Skype ព្រោះក្រុមហ៊ុន Skype នេះបានផ្ដល់ដំបូន្មានឲ្យគាត់ថាក្រុមហ៊ុនបច្ចេកវិទ្យាណាក៏អាចចាប់ផ្ដើមពីក្នុងបន្ទប់គេងបានដែរ ឧទាហរណ៍ដូចក្រុមហ៊ុន Google និង Facebook ជាដើម។ ដូច្នេហើយបានជាលោក Mark Villig ធ្វើការឆ្លៀតឱកាសចាប់ផ្ដើមកសាងក្រុមហ៊ុនរបស់គាត់ចាប់ពីក្នុងបន្ទប់របស់គាត់មករហូតដល់មានក្រុមហ៊ុនធំដោយខ្លួនឯងមួយសព្វថ្ងៃ។ ក្នុងអំឡុងពេលដែលគាត់់កសាងនោះគឺគាត់មានដើមទុនត្រឹមតែ៥០០០ដុល្លារតែប៉ុណ្ណោះ ដូច្នេះគាត់ត្រូវករសាងអាជីវកម្មរបស់គាត់ដោយមានភាពសន្សំសំចៃបំផុត ។ បន្ទាប់ពីកម្មវិធីរបស់គាត់ត្រូវបានដាក់ឲ្យប្រើប្រាស់ជាផ្លូវការហើយនោះគឺថាកម្មវិធីរបស់គាត់ត្រូវបានអ្នកប្រើប្រាស់កោតសរសើរច្រើន ហើយកំណើននៃអ្នកប្រើប្រាស់ក៏៏កាន់តែកើនឡើងច្រើននៅក្នុងទ្វីអឺរ៉ុប ប៉ុន្តែអ្នកប្រើប្រាស់របស់កម្មវិធីនេះមិនទាន់មានអ្នកប្រើប្រាស់ច្រើននៅឡើយទេនៅក្នុងអាមេរិកខាងជើង ដោយសារតែគេពេញនិយមប្រើប្រាស់កម្មវិធី Uber ច្រើនជាង ។ ប៉ុន្តែអ្វីដែលពិសេសជាងគេនៅក្នុងក្រុមហ៊ុន Bolt របស់គាត់នោះគឺថា តម្លៃនៃការប្រើប្រាស់ App សម្រាប់អ្នកបើកបរគឺមានតម្លៃតិចជាងក្រុមហ៊ុន Uber ច្រើនណាស់ព្រោះកម្មវិធី Uber តែងតែគិតការប្រាក់ (Commission) ពីអ្នកបើកបររបស់ខ្លួនចាប់ពី១៥%ទៅ២៥%ឯណោះ។ ចំណែកឯក្រុមហ៊ុន Bolt វិញគឺតែងតែគិតការប្រាក់ (Commission) ពីអ្នកបើកបរត្រឹមតែ១០%ប៉ុណ្ណោះ ។ ដូច្នេះហើយបានជាលោក Mark Villig បានដាក់គោលការណ៍របស់ខ្លួនថានឹងយកឈ្នះក្រុមហ៊ុន Uber នេះឲ្យទាល់តែបាននៅក្នុងថ្ងៃអនាគត ។ គួរបញ្ចាក់ផងដែរថាបច្ចុប្បន្ននេះ App ហៅតាក់ស៊ីនិងដឹកជញ្ជូនរបស់ក្រុមហ៊ុនអឺរ៉ុបនេះកំពុងតែដាក់ឲ្យប្រើប្រាស់៣០ប្រទេសនៃទ្វីបអឺរ៉ុបផងដែរ។ ហើយសព្វថ្ងៃនេះគឺគេកំពុងតែមានអ្នកប្រើប្រាស់២៥លាននាក់រួមជាមួយនឹងអ្នកបើកបររហូតទៅដល់៥សែននាក់ផងដែរ។ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T01:46:57.151Z", "category": "ចាប់ផ្តើមអាជីវកម្ម", "views": 470, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឱកាសធ្វើនគរបាល និងគ្រូបង្រៀន! ក្រសួងធំៗ ប្រកាសប្រឡងរើសអ្នកចង់ធ្វើការរដ្ឋជាច្រើននាក់ក្នុងឆ្នាំថ្មីនេះ	https://business-cambodia.com/articles/police-and-teacher	ឱកាសល្អបានមកដល់ហើយ សម្រាប់អ្នកដែលមានបំណងប៉ងប្រាថ្នាចង់ចូលបម្រើការងារនៅក្នុងក្របខណ្ឌរដ្ឋ ដោយសារតែពលនេះក្រសួងធំៗ ២ បានប្រកាសជ្រើសរើសអ្នកចង់ចូលធ្វើការរដ្ឋជាច្រើនអ្នក។ យោងតាមសេចក្តីប្រកាសរបស់ក្រសួងមុខងារសាធារណៈបានឱ្យដឹងថា យោងតាមចំណារយល់ព្រមរបស់ សម្តេចអគ្គមហាសេនាបតី តេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា  ចុះថ្ងៃទី ២៦ ខែ ធ្នូ ឆ្នាំ ២០២២ បានសម្រេចយល់ព្រមផ្តល់ជាគោលការណ៍ជ្រើសរើសគ្រូបង្រៀនក្របខណ្ឌជាច្រើនពាន់នាក់ ក្នុងនោះរួមមាន ៖ ១.គ្រូបង្រៀនពុទ្ធិកសិក្សាជាប់កិច្ចសន្យាចំនួន ១,៤៦២ អង្គ/នាក់ ២.គ្រូបង្រៀនជាប់កិច្ចសន្យាចំណេះដឹងទូទៅចំនួន ៩,៨៩៦ នាក់ ៣.គ្រូបង្រៀនជាប់កិច្ចសន្យា ខ្មែរ - ឥស្លាម ចំនួន ១៧៨ នាក់ ៤.គ្រូបង្រៀនជាប់កិច្ចសន្យាក្រៅប្រព័ន្ធអប់រំចំនួន ២,៤៧២ នាក់ ៥.គ្រូបង្រៀនពីរថ្នាក់ពីរពេល (២វេន) ចំនួន ១១,៦៧១ នាក់ ៦.គ្រូបង្រៀនថ្នាក់គួបពីរចំនួន ២,៥៩៨ នាក់ ៧.គ្រូបង្រៀនថ្នាក់គួបបីចំនួន ១២០នាក់។ គួរបញ្ជាក់ផងដែរថា សម្រាប់គោលការណ៍នៃការជ្រើសរើសនេះ គឺដើម្បីផ្តល់ជូនរដ្ឋមន្ត្រីក្រសួង ស្ថាប័នចំនួន ៣២ សម្រាប់ឆ្នាំ ២០២៣ នេះ។ ជាមួយគ្នានោះដែរ យោងតាមលិខិតរបស់បណ្ឌិត្យសភានគរបាលកម្ពុជា បានឱ្យដឹងថា ដោយមានគោលការណ៍អនុញ្ញាតពីរាជរដ្ឋាភិបាលនិងក្រសួងមហាផ្ទៃ បណ្ឌិត្យសភានគរបាលកម្ពុជា បានប្រកាសជូនទៅដល់បេក្ខជនទាំងពីរភេទ ដែលមានបំណងប្រឡងប្រជែងយកអាហាររូបករណ៍ថ្នាក់បរិញ្ញាបត្រវិទ្យាសាស្រ្តនគរបាល សិក្សារយៈពេល៤ឆ្នាំនៅបណ្ឌិត្យសភានគរបាលកម្ពុជា ដើម្បីបណ្តុះបណ្តាឱ្យក្លាយជានាយនគរបាលបន្តវេន។ ចំពោះនិស្សិតអាហាររូបករណ៍ដែលបានបញ្ចប់ការសិក្សាថ្នាក់បរិញ្ញាបត្រវិទ្យាសាស្រ្តនគរបាលដោយជោគជ័យនឹងត្រូវបានតាំងស៊ប់ក្នុងក្របខណ្ឌមន្រ្តីនគរបាលជាតិកម្ពុជា ហើយលក្ខខណ្ឌដែលត្រូវប្រឡងនោះមានដូចជា៖ ១. អំពីទីកន្លែងនិងកាលបរិច្ឆេទ ផ្តល់ពាក្យ-ទទួលពាក្យ ទីកន្លែងផ្តល់ពាក្យនិងទទួលពាក្យ៖ នៅបណ្ឌិត្យសភានគរបាលកម្ពុជា ស្ថិតក្នុងភូមិស្តៅ កន្លែងឃុំដីឥដ្ឋ ស្រុកកៀនស្វាយ ខេត្តកណ្តាល ផ្លូវជាតិលេខ១ ចម្ងាយ២៦គីឡូម៉ែត្រពីរាជធានីភ្នំពេញ។ កាលបរិច្ឆេទផ្តល់ពាក្យ៖ ចាប់ពីថ្ងៃទី៣ ដល់ថ្ងៃទី១៧ ខែមករា ឆ្នាំ២០២៣ ដោយបែងចែកទៅតាមរាជធានីខេត្ត ដោយឡែក ចំពោះបេក្ខជនដែលជ្រើសរើសយកជំនាញប្រឆាំងបទល្មើសបច្ចេកវិទ្យា (ព័ត៌មានវិទ្យា) ក្រុមការងារនឹងផ្តល់ពាក្យជូនជារៀងរាល់ថ្ងៃធ្វើការ ចាប់ពីថ្ងៃទី៣ ដល់ថ្ងៃទី១៧ ខែមករា ឆ្នាំ២០២៣ ប៉ុន្តែបេក្ខជនត្រូវឆ្លងកាត់ការធ្វើតេស្តភាសាអង់គ្លេសជាមុនសិន ដោយបេក្ខជនត្រូវមានចំណេះដឹងភាសាអង់គ្លេសចាប់ពីកម្រិតមធ្យម (Pre-intermediate Level) ឡើងទៅ។ កាលបរិច្ឆេទទទួលពាក្យ៖ ចាប់ពីថ្ងៃទី៨ ដល់ថ្ងៃទី២៧ ខែមករា ឆ្នាំ២០២៣។ ២. អំពីកាលបរិច្ឆេទនិងមណ្ឌលប្រឡង កាលបរិច្ឆេទប្រឡង៖ ថ្ងៃទី១១ ខែកុម្ភៈ ឆ្នាំ២០២៣ មណ្ឌលប្រឡង៖ បណ្ឌិត្យសភានគរបាលកម្ពុជា ៣. អំពីជំនាញដែលត្រូវជ្រើសរើស ថ្នាក់បរិញ្ញាបត្រវិទ្យាសាស្រ្តនគរបាលសម្រាប់ជំនាញដឹកនាំបញ្ជា ជំនាញសើបអង្កេតព្រហ្មទណ្ឌ ជំនាញសន្តិសុខ ជំនាញសណ្តាប់ធ្នាប់សាធារណៈ ជំនាញអន្តោប្រវេសន៍ និងជំនាញប្រឆាំងបទល្មើសបច្ចេកវិទ្យា (ព័ត៌មានវិទ្យា) សរុបចំនួន ២០០កន្លែង។ ៤. អំពីលក្ខខណ្ឌជ្រើសរើស បេក្ខជនទាំងពីរភេទត្រូវតែមាន៖ សញ្ជាតិខ្មែរ សញ្ញាបត្រមធ្យមសិក្សាទុតិយភូមិឬសញ្ញាបត្រមានតម្លៃស្មើ អាយុយ៉ាងច្រើន ២៥ឆ្នាំ គិតត្រឹមថ្ងៃប្រឡង បុរសមានកម្ពស់ចាប់ពី ១,៧០ ម៉ែត្រឡើង នារីចាប់ពី ១,៦០ ម៉ែត្រឡើង និងមានទម្ងន់សមាមាត្រនឹងកម្ពស់ នៅលីវ (ចាប់ពីពេលដាក់ពាក្យប្រឡង រហូតដល់ពេលបញ្ចប់ការសិក្សា)មានសុខភាពល្អ កាយសម្បទាគ្រប់គ្រាន់និងមាំមួន ព្រមទាំងគ្មានសាក់លើដងខ្លួននិងឆ្លងកាត់ការធ្វើតេស្តកាយសម្បទា (ពិនិត្យអវយវៈ ការនិយាយស្តី ការស្តាប់ ការមើល ដំណើរ) មុននឹងផ្តល់ពាក្យសុំប្រឡង និងពុំធ្លាប់មានពិរុទ្ធភាពកន្លងមក។ ៥. អំពីវិញ្ញាសាប្រឡង ចំណេះដឹងទូទៅ ចំណេះដឹងទាក់ទងនឹងកិច្ចការនគរបាល។ សូមបញ្ជាក់ថា សម្រាប់បេក្ខជនទាំងពីរភេទ ដែលចង់មកស្នើសុំពាក្យប្រឡងត្រូវភ្ជាប់មកជាមួយនូវ សញ្ញាបត្រឬលិខិតបញ្ជាក់សញ្ញាបត្រ (ច្បាប់ដើម) អត្តសញ្ញាណបណ្ណសញ្ញាតិខ្មែរ (ច្បាប់ដើម) សំបុត្រកំណើត (ច្បាប់ដើម) បណ្ណចាក់វ៉ាក់សាំងបង្ការជំងឺកូវីដ១៩ លិខិតថ្កោលទោស (បើមានឬផ្តល់ជូនក្រោយពេលប្រឡង) បេក្ខជនក៏ត្រូវត្រៀមសម្លៀកបំពាក់និងស្បែកជើងកីឡាសម្រាប់ការរត់ចម្ងាយ។ អាចធ្វើការទំនាក់ទំនងទៅកាន់លេខទូរស័ព្ទ៖ ០១២ ២៣០ ២២៦/ ០១០ ២៣០ ២២៦/ ០៣១ ២៦១ ៩៩ ៤៤/ ០១៧ ៥៦៧ ៥៦៧/ ០៧០ ៩៦៥ ១៦៨/ ០៩៧ ៦០ ៩០ ៨២៩ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:35", "date_created": "2023-01-08T01:34:39.712Z", "category": "ព័ត៌មានថ្មីៗ", "views": 467, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ជិះរថភ្លើងក៏ដោយជិះឡានក៏ដោយ បើទៅដល់បាត់ដំបងហើយរំលងតំបន់ទេសចរណ៏ទាំង៧ នេះស្ដាយកម្លាំងធ្វើដំណើរណាស់	https://business-cambodia.com/articles/where-you-should-not-miss-in-battambang	ខេត្តបាត់ដំបង គឺជាខេត្តមួយនៅភាគពាយ័ព្យនៃព្រះរាជាណាចក្រកម្ពុជា ដែលមានព្រំប្រទល់ ខាងជើងជាប់ខេត្តបន្ទាយមានជ័យ ខាងកើតជាប់ខេត្តសៀមរាបនិងបឹងទន្លេសាប ខាងត្បូងជាប់ខេត្តពោធិ៍សាត់ ខាងលិចជាប់ខេត្តប៉ៃលិននិងខេត្តច័ន្ទបុរី(ប្រទេសថៃ)។ ខេត្តនេះក៏ជាខេត្តដែលមានតំបន់ទេសចរណ៍សម្បូរបែប ដែលជាទិសដៅទេសចរណ៍សំខាន់មួយ ផងដែរ។ ហើយថ្ងៃនេះ Business Cambodia នឹងលើកយកតំបន់ទេចរណ៏មួយចំនួនដែលលោកអ្នកមិនគួររំលងពេលបានទៅ៖ ១. រមណីដ្ឋានទេសចរណ៍វប្បធម៌ធម្មជាតិប្រាសាទបាណន់ ប្រាសាទបាណន់ជារមណីដ្ឋានទេសចរណ៍វប្បធម៌ធម្មជាតិ ដែលមានប្រាង្គប្រាសាទបុរាណឈ្មោះប្រាសាទបាណន់ ស្ថិតនៅលើកំពូលភ្នំបាណន់។ រមណីយដ្ឋាននេះស្ថិតនៅខាងត្បូងទីរួមខេត្ដបាត់ដំបងមានចំងាយប្រមាណ ២០.២០ គីឡូម៉ែត្រ ដោយគិតចាប់ពីសាលាខេត្ដបាត់ដំបងរហូតទៅដល់ប្រាសាទបាណន់។ ភ្ញៀវទេសចរអាចធ្វើដំណើរដោយមធ្យោបាយ រថយន្ដ ម៉ូតូ ចេញពីទីរួមខេត្ដបាត់ដំបងតាមផ្លូវលេខ P១៥៧១ និងផ្លូវលេខ៨០០ អមតាមមាត់ស្ទឹងសង្កែ ។ វាមានទីតាំងស្ថិតនៅក្នុងភូមិបាណន់ ឃុំកន្ទឺពីរ ស្រុកបាណន់។ ២. រមណីយដ្ឋានធម្មជាតិភ្នំសំពៅ ភ្នំសំពៅ ជារមណីយដ្ឋានធម្មជាតិមួយស្ថិតនៅតាមដងផ្លូវ ជាតិលេខ៥៧ (អតីតផ្លូវជាតិលេខ១០) ស្ថិតក្នុងឃុំ ភ្នំសំពៅ ស្រុកបាណន់។ ភ្នំនេះមានកំពស់ប្រមាណ ១០០ ម៉ែត្រ កាំជណ្តើរឡើងចំនួន ១០៣០ កាំ មានចំងាយ ១២ គីឡូម៉ែត្រ ពីទីរួមខេត្តបាត់ដំបង ។ នៅលើកំពូលភ្នំ មានវត្តមួយ ឈ្មោះថា វត្តគិរីរម្យ និងមានល្អាង រូងភ្នំជាច្រើន សរុបទាំងអស់ចំនួន ១២ រួមមាន ៖ ១. ល្អាងផ្កាស្លា ២. ល្អាងគក់ទ្រូង ៣. ល្អាងខ្យល់ ៤. ល្អាង តែងខ្លួន ៥. ល្អាងល្ខោន ៦. ល្អាងជ្រៃ ៧. ល្អាងពេជ្រ ៨. ល្អាងខ្វែង ៩. ល្អាងប្រេង ១០. ល្អាងស្ថានីយ ឬល្អាងធំ ១១. ល្អាងក្បាលខ្មោច ១២. ល្អាងប្រចៀវ ប៉ុន្តែល្អាងដែលភ្ញៀវនិយមចូលទស្សនាមាន តែល្អាងផ្កាស្លា និងល្អាងល្ខោន។ ៣. រមណីយដ្ឋានទេសចរណ៍ល្អាងភ្នំក្រពើ ល្អាងភ្នំក្រពើ គឺជារមណីយដ្ឋានទេសចរណ៍ដែលស្ថិតនៅប៉ែកខាងលិចខេត្ដបាត់ដំបងនៅក្នុង ភូមិក្រពើខាងត្បូង ខាងកើត និងក្រពើខាងជើង ឃុំភ្នំសំពៅ ស្រុកបាណន់ ដោយមានចំងាយ ១៧.១៧ គីឡូម៉ែត្រដោយគិតចាប់ពីសាលាខេត្ដ បាត់ដំបងរហូតទៅដល់ភ្នំក្រពើ  យើងអាចធ្វើដំណើរទៅកាន់ ភ្នំនេះបានតាមផ្លូវជាតិលេខ៥៧ដោយរថយន្ដ ម៉ូតូ បានដោយសុវតិ្ដភាព។ ៤.កសិ- ទេសចរណ៍ភូមិ៣ ភូមិវត្តគរគឺជាភូមិគំរូមួយដែលមានលំនៅដ្ឋានបុរាណច្រើនជាងគេ សាងសង់ឡើងអំពីឈើ ដែលមានលក្ខណៈ ស្រស់ស្អាត និងអគារមានលក្ខណៈបង្ហាញនូវទំនៀមទំលាប់រស់អ្នកស្រុក។ ភូមិនេះស្ថិតនៅភូមិវត្ដគរសង្កាត់វត្ដគរ ក្រុងបាត់ដំបងស្ថិតនៅស្របតាមបណ្ដោយស្ទឹងសង្កែចំងាយប្រមាណជា២គីឡូម៉ែត្រ ឆ្ពោះទៅទិសខាងត្បូងពីទីរួមខេត្ដបាត់ដំបងហើយភ្ចាប់ជាមួយភូមិកំពង់សីមា ភូមិឈើទាលដែលសម្បូរដោយដំណាំកសិកម្ម  ។ ភូមិវត្ដគរនេះជាភូមិដែលមានលំនៅដ្ឋានប្រជាជនរស់នៅជាលក្ខណៈខ្មែរនិងមានផ្ទះប្រជាពលរដ្ឋ តាំងពីយូលង់មកហើយ។ ផ្ទះមួយចំនួនបានសង់ឡើងនៅដើមសតវត្សទី២០ ។ ៥.រមណីយដ្ឋានស្ទឹងក្រញូង រមណីយដ្ឋានស្ទឹងក្រញូង គឺជារមណីយដ្ឋានទេសចរណ៍ធម្មជាតិមួយ ដែលស្ថិតនៅភាគខាងលិចឈៀងខាងត្បូងទីរួមខេត្តបាត់ដំបង មានចម្ងាយប្រមាណ ៨០គីឡូងម៉ែត្រពីទីរួមខត្ត ស្ថិតក្នុងភូមិ តាសាញ ឃុំ តាសាញ ស្រុកសំឡូត ខេត្តបាត់ដំបង។ ភ្ញៀវទេសចរអាចធ្វើដំណើរទៅទីនោះតាមផ្លូវជាតិលេខ៥៧ ទៅកាន់ស្រុកសំឡូត ហើយឆ្ពោះទៅកាន់រមណីយដ្ឋានតែម្ដង។ ៦.រមណីយដ្ឋានធម្មជាតិថ្វាកស្រុករតនមណ្ឌល រមណីយដ្ឋានធម្មជាតិថ្វាក ជារមណីយដ្ឋានមួយ ស្ថិតនៅប៉ែកខាងលិចទីរួមខេត្ដបាត់ដំបង ដែលមានចំងាយ ប្រមាណជា ៤៥ គីឡូម៉ែត្រ ដោយគិតចាប់ពីសាលាខេត្ដបាត់ដំបង។ ភ្ញៀវទេសចរអាចធ្វើដំណើរទៅកំសាន្ដតាមផ្លូវជាតិលេខ ៥៧ ។ រមណីយដ្ឋាននេះស្ថិតក្នុងដងស្ទឹងសង្កែ ក្នុងភូមិថ្វាក ឃុំអណ្តើកហែប ស្រុករតនមណ្ឌល ខេត្តបាត់ដំបង ត្រូវបានគ្រប់គ្រងដោយអជ្ញាធរមូលដ្ឋាននៅទីនោះ។ ៧.រមណីយដ្ឋានប្រវត្តិសាស្រ្តទំនប់អាងបាសាក់ ទំនប់អាងបាសាក់គឺជារមណីយដ្ឋានប្រវត្តិសាស្រ្តមួយដែលមានចំងាយ ៨០គីឡូម៉ែត្រ ពីទីរួមខេត្តបាត់ដំបងតាមផ្លូវជាតិលេខ៥ទៅទិសខាងកើតរហូតដល់ស្រុកមោងប្ញស្សីនិងហួសប្រមាណ៥គមរួចបត់ស្តាំ ឆ្ពោះត្រង់ទៅកាន់ស្រុករុក្ខគីរី។ទំនប់នេះស្ថិតនៅភូមិ   ឃុំ  ស្រុករុក្ខគីរី ខេត្តបាត់ដំបង៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-07T15:59:08.015Z", "category": "អចលនទ្រព្យ", "views": 469, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនធម្មតា! កញ្ញានីគីនីគី ក្ដាប់បានតំណែងក្លាយជាទូតសុឆន្ទៈរបស់គម្រោងលំនៅឋានវង្ស	https://business-cambodia.com/articles/mou-nikki-nikki	កាលពីថ្ងៃសុក្រ ទី០៦ ខែមករា ឆ្នាំ២០២៣ ម្សិលមិញនេះ កញ្ញានីគីនីគី និង គម្រោងលំនៅឋានវង្ស ដែលដឹកនាំដោយលោកស្រី ម៉ឺន ស្រីណែត ជាអគ្គនាយិកាក្រុមហ៊ុន ព្រមទាំងថ្នាក់ដឹកនាំ និងបុគ្គលិកជាច្រើនរូបទៀត បានធ្វើការរៀបចំពិធីចុះហត្ថលេខាទូតសុឆន្ទៈនៅសណ្ឋាគារ Raffles Le Royal។ នៅក្នុងពិធីចុះអនុស្សារណៈនាឱកាសនោះ គឺដើម្បីបើកទំព័រថ្មីនៃកិច្ចសហប្រតិបត្តិការរវាងភាគីទាំងពីរលើការងារជាទូតសុឆន្ទៈ តំណាងឱ្យគម្រោងលំនៅឋានវង្ស ពិសេសសជំរុញការអភិវឌ្ឍនៃការសាងសង់លំនៅឋានប្រកបដោយគុណភាព សោភ័ណភាព ភាពស្រស់ស្អាត និងស៊ីវិល័យ។ លោកស្រី ម៉ឺន ស្រីណែត អគ្គនាយិកាក្រុមហ៊ុន បានមានប្រសាសន៍ដោយភាពជឿជាក់ថា “គម្រោងលំនៅឋានវង្ស ជាបរិបទថ្មីក្នុងសហគមន៍ដ៏មានសក្ដានុពល សុវត្ថិភាព គុណភាព និងឧត្តមភាព ដែលល្អប្រសើរបំផុតទាំងការរស់នៅបែបឯកជន និងល្អប្រសើរដល់ការបើកអាជីវកម្មនានា”។ លោកស្រី បានមានប្រសាសន៍បន្ដថា យ៉ាងណាមិញ ដោយមើលឃើញពីសមត្ថភាព ការនិយមគាំទ្រ ស្រឡាញ់ចូលចិត្តយ៉ាងច្រើនពីសំណាក់មហាជន ព្រមទាំងរបៀបរបបនៃការរៀបចំខ្លួន វាចាសព្ទ ដែលប្រកបដោយវិជ្ជាជីវៈ លើចំណេះដឹងទូទៅ ក្រមសីលធម៌ សុជីវធម៌ ភាពរួសរាយ និងមានទំនាក់ទំនងសង្គមល្អ ពិសេសរួមទាំងទេពកោសល្យនានាផងនោះ យើងខ្ញុំក៏បានសម្រេចជ្រើសរើសយក  កញ្ញា នីគីនីគី ជាទូតសុឆន្ទៈ ប្រចាំគម្រោងលំនៅឋានវង្ស ហើយដែលជាជម្រើសមួយដ៏ស័ក្តិសមឥតខ្ចោះ។ កញ្ញានីគីនីគី ដែលជាអ្នកតំណាងឱ្យ គម្រោងលំនៅឋានវង្ស បានលើកឡើងដោយក្ដីរំភើបថា នាងខ្ញុំពិតជាមានកិត្តិយសខ្លាំងណាស់ដែលបានក្លាយជាទូតសុឆន្ទៈរបស់គម្រោងលំនៅឋានវង្ស នេះជាលើកទី១ដែលនាងខ្ញុំមានអារម្មណ៍រំភើបក្រៃលែង រកពាក្យពេចន៍មកបរិយាយមិនត្រូវ ហើយនៅពីក្រោយការសម្រេចចិត្តនេះគឺការពិភាក្សា ការវាយតម្លៃនិងការរំពឹងទុក។ House is not a Homeមានផ្ទះតែមិនបានរស់នៅជុំគ្នា គ្មានសុភមង្គល ប្រៀបដូចមានតែសម្បកផ្ទះ។ ផ្ទះគឺពិតជាមានសារៈសំខាន់បំផុតដែលត្រូវសាងសុភមង្គលគ្រួសាររួមគ្នា ផ្ទះសម្រាប់អាហារពេលល្ងាចជួបជុំគ្រួសារតំណាងឱ្យខ្ញុំ ដូចបទចម្រៀង Home for Dinner របស់ខ្ញុំ ផ្ទះប្រៀបដូចជាអ្នកធ្វើការដែលមាន   សកមុ្មភាពរួមគ្នា សាងជាមួយគ្នា ការពារគ្នាទៅវិញទៅមក មានគោលដៅនិងក្តីសង្ឃឹមដែលជាប្រភពថាមពលនិងកម្លាំង។ នាងខ្ញុំបានត្រៀមខ្លួនជាស្រេចក្នុងរៀបចំមាតិកាផ្សាយដែលទាក់ទងនឹងគម្រោងលំនៅឋានវង្ស និងមានជាសារដាស់តឿន អប់រំ លើកទឹកចិត្ត ដែលបម្រើប្រយោជន៍ដល់ប្រិយមិត្ត និងអតិថិជនគម្រោងរបស់យើង។ នាងខ្ញុំជឿជាក់ថាគម្រោងលំនៅឋានវង្ស នឹងទទួលបានកាគាំទ្រខ្លាំងពីអតិថិជន ហើយខ្ញុំនឹងចូលរួមសកម្មភាពនានារបស់ក្រុមហ៊ុនដើម្បីសម្រេចគោលដៅរួមជាមួយគ្នា។ សូមបញ្ជាក់ថា លំនៅឋានវង្ស ស្ថិតនៅលើបណ្ដោយផ្លូវ ២០A ក្បែរផ្លូវក្រវាត់ក្រុងទី៣ ក្នុងសង្កាត់ទៀន ខណ្ឌដង្កោ រាជធានីភ្នំពេញ ដែលជាទីតាំងអំណោយផល មានសក្ដានុពលសេដ្ឋកិច្ចខ្ពស់ ក្បែរអាកាសយានដ្ឋានអន្តរជាតិភ្នំពេញថ្មី ជិតផ្សារទំនើបអ៊ីអន៣ ដែលមានចរន្តសេដ្ឋកិច្ចមមាញឹក ពាណិជ្ជកម្មចម្រុះ និងមានប្រជាពលរដ្ឋរស់នៅកុះករ។  គុណតម្លៃនៃគម្រោងលំនៅឋានវង្ស គឺ “សាងភាពសុខដុមរួមគ្នា”៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-07T13:36:17.421Z", "category": "PR", "views": 433, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនដឹកជញ្ជូនរបស់ខ្មែរធំជាងគេមួយកំពុងជួយពលរដ្ឋក្នុងស្រុកទិញទំនិញឆ្លងប្រទេស រាប់លានមុខ និងមានសេវាកម្ម៣ផ្សេងទៀតលើសពីក្រុមហ៊ុនដឹកជញ្ជូនធម្មតា	https://business-cambodia.com/articles/drsb-express-quickly-easy	ក្រុមហ៊ុនដឹកជញ្ជូនរបស់ខ្មែរធំជាងគេមួយកំពុងជួយពលរដ្ឋក្នុងស្រុកទិញទំនិញឆ្លងប្រទេស រាប់លានមុខ និងមានសេវាកម្ម៣ផ្សេងទៀតលើសពីក្រុមហ៊ុនដឹកជញ្ជូនធម្មតា!! បច្ចុប្បន្នក្រុមហ៊ុនដឹកជញ្ជូនមានច្រើន ដែលកំពុងមានវត្តមាននៅប្រទេសកម្ពុជា ក៏ប៉ុន្តែចង់រកក្រុមហ៊ុនដែលទុកចិត្តបាន សេវាកម្មលឿនរហ័ស មានភាពងាយស្រួលមិនសូវមានច្រើននោះទេ ជាពិសេសក្រុមហ៊ុនដែលបានយល់ច្បាស់ពីបញ្ហារបស់អតិថិជន និងផ្តល់សេវាកម្មដែលអតិថិជនចង់បានពិតប្រាដក។ នៅក្នុងអត្ថបទនេះ និងនាំបងប្អូនទាំងអស់គ្នាមកស្គាល់ក្រុមហ៊ុនដឹកជញ្ជូនមួយ ដែលមានលើសពីសេវាកម្មផ្ញើទំនិញ ការធ្វើដំណើរទូទៅ តែជាក្រុមហ៊ុនដឹកជញ្ជូនទំនើប ទាន់សម័យ ជាពិសេសគឺយីហោបង្កើតឡើងដោយសា្នដៃខ្មែរគឺ DRSB Express ជាក្រុមហ៊ុនដឹកជញ្ជូនបទពិសោធន៍៦ឆ្នាំ មានអតិថិជនក្នុងដៃជាង ៣០,០០០នាក់ និងដៃគូសហការនៅតាមបណ្តាខេត្តក្រុងជាង២០សាខាដូចជា ខេត្តព្រះសីហនុ ខេត្តកំពង់ចាម ខេត្តសៀមរាប ខេត្តពោធិ៍សាត់ ខេត្តបាត់ដំបងជាដើម។ ជាការពិត កាលណាបើនិយាយពីឈ្មោះក្រុមហ៊ុនដឹកជញ្ជូន DRSB គេប្រាដកជានឹកឃើញដល់សេវាកម្មដឹកជញ្ជូនឆ្លងប្រទេសដ៏ល្បីបំផុត ថាលឿន រហ័ស ហើយចំណាយតិចនោះគឺ សេវាកម្មទិញទំនិញ ដុំនិងរាយ ពីវេបសាយនិង App ប្រទេសចិន Taobao, T-mall, 1688 និងLazada ជាApp ល្បីនៅប្រទេសថៃដែលប្រមូលផ្តុំទៅដោយទំនិញគ្រប់ប្រភេទ រាប់លានមុខ អ្វីក៏មាន ហើយទិញបានក្នុងតម្លៃដើម។ ចំណុចពិសេសលើសពីនេះ ហើយក៏ជាមន្តស្នេហ៍របស់ DRSB Express ចំពោះការទិញទំនិញពី ចិន ថៃ គឺចំណេញពេលវេលា លឿនទាន់ចិត្ត ដោយសារតែក្រុមហ៊ុន មានក្រុម ការងារដឹកជញ្ជូន ទោះនៅទីណា ក៏ដឹកដល់ ហើយពិតជាងាយស្រួលសម្រាប់អ្នករកស៊ីដែលយកមកលក់បន្ត ដោយមិនចាំបាច់អោយភ្ញៀវចាំយូរ ដោយក្រៅពីមានសេវាកម្មដឹកជញ្ជូនផ្លូវគោក និងផ្លូវទឹក ក៏មានការដឹកជញ្ជូនតាមផ្លូវអាកាស ចំណាយតិចចំណេញច្រើនត្រឹមតែ២០០រៀល ក្នុង១កញ្ចប់ ហើយបងប្អូនអាចធ្វើការតាមដានអីវ៉ាន់របស់ខ្លូនលើទូរស័ព្ទដៃបានយ៉ាងស្រួល និងសុវត្ថិភាព តាមរយះ Appដែលក្រុមហ៊ុនបានបង្កើត និងរៀបចំបានយ៉ាងល្អ សម្រាប់ការប្រើប្រាស់។ អ្វីដែលគួរកត់សម្គាល់ ក្រុមហ៊ុនដឹកជញ្ជូនមានសេវាកម្មដ៏ច្រើន ខុសពីគេនេះ ក៏ផ្តល់នូវភាពងាយស្រួលបន្ថែម ដោយបងប្អូនមិនពូកែប្រើប្រាស់វេបសាយឬApp មិនចេះភាសា មិនទម្លាប់បញ្ជាទិញទំនិញពីមុនមក ក៏ក្រុមហ៊ុនមានក្រុមការងារ ចាំជួយ ណែនាំ បង្ហាញវិធីក្នុងការកម្មង់ទំនិញ។ មិនមែនចេះតែទាក់ទាញបងប្អូនទេ ដោយសារក្រុមហ៊ុន បានសម្លឹងឃើញតម្រូវការអតិថិជន ក៏បានបង្កើតសេវាកម្មទី២ គឺកុម្មង់ធ្វើ និងបង្កើតប្រេនផលិតផលគ្រប់ប្រភេទពីប្រទេសចិន និងថៃ សេវាកម្មទី៣គឺ ប្តូរប្រាក់ និងវេប្រាក់ទៅកាន់ដៃគូរអាជីវកម្មនៅប្រទេសចិន និងថៃ ដោយអាចទុកចិត្តលើសេវាកម្មនេះបាន១០០%ជាពិសេសចំណេញខ្ពស់ ដោយក្រុមហ៊ុនបានសិក្សា និងមានជំនាញច្បាស់លាស់នៅក្នុងសេវាកម្មនេះ។ លើសពីនេះ ដោយមើលឃើញសក្តានុពល និងការចង់បានរបស់អតិថិជន នៅពេលថ្មីៗនេះ ក្រុមហ៊ុន DRSB Express បានបើកនូវសេវាកម្មថ្មីមួយបន្ថែមទៀត គឺសេវាកម្មដឹកអ្នកដំណើរភ្នំពេញ-កំពតនិងកែប ដោយរថយន្តមានផាសុកភាព លឿន រហ័ស តម្លៃសមរម្យ។ ជារួមក្រុមហ៊ុននេះ ពិតជាស័ក្តសមសម្រាប់អតិថិជនក្នុងស្រុកដែលត្រូវការសេវាកម្មទាំង៤ខាងលើ ហើយDRSB Express ពិតជាក្រុមហ៊ុនដឹកជញ្ជូនយីហោខ្មែរ ដ៏គួរអោយសរសើរដោយបានបង្កើតបច្ចេកវិទ្យាទំនើបៗ ដើម្បីជម្រុញអោយសង្វាក់នៃការដឹកជញ្ជូនទំនិញនៅក្នុងប្រទេសកម្ពុជាមានភាពល្អប្រសើរឡើង និងកាន់តែងាយស្រួល ចំណេញជាងមុន។ ចំពោះព៍ត៌មានបន្ថែមលើសេវាកម្មទាំងអស់ បងប្អូនក៏អាចធ្វើការទំនាក់ទំនងមកកាន់ DRSB Express តាមរយៈលេខទូរស័ព្ទ Hotline: 015 621 555 \| 077 621 555 ឬអាសយដ្ឋាន អាគារលេខ 165, ផ្លូវ 175, ភូមិ០៤, សង្កាត់ទួលទំពូង០២, ខណ្ឌចំការមន, រាជធានីភ្នំពេញ។ បន្ថែមពីនេះ អ្នកអាចទាញយកកម្មវិធីដោយឥតគិតថ្លៃតាមរយៈ Link ៖ https://drsblogistic.com/download ។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-07T02:09:11.755Z", "category": "PR", "views": 1373, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ចង់ទិញអចលនទ្រព្យក្នុងឆ្នាំ២០២៣នេះ តើគួរប្រើលុយបែបណា ទើបមិនមានហានិភ័យដល់ខ្លួន?	https://business-cambodia.com/articles/ngeth-chou-2023-invest	ឆ្នាំថ្មី ២០២៣ បានមកដល់ហើយ ហើយនៅឆ្នាំថ្មីនេះដែរ ប្រហែលមានបងប្អូនប្រជាពលរដ្ឋ ក៏ដូចជាវិនិយោគិនជាច្រើន កំពុងត្រៀមវិនិយោគបន្ថែមដើម្បីទទួលបានប្រាក់ចំណេញ ពិសេសគឺការវិនិយោគទៅលើវិស័យដីធ្លីតែម្ដង។ ពិតណាស់ការវិនិយោគដីធ្លីមិនមែនចេះតែវិនិយោគទៅចំណេញទេ ប្រសិនបើយើងទិញចំទីតាំងមិនល្អ ឬតំបន់ដែលមិនមានសក្ដានុពល និងការអភិវឌ្ឍ។ ចួនកាលអាចវិនិយោគទៅជួបហានិភ័យទាក់ទងនិងការប្រើសប្រាស់លុយក៏មានដែរ។ យ៉ាងណាមិញទាក់ទងនិងរឿងដ៏ស្មុកស្មាញនេះ លោក ង៉ែត ជូ ជាអ្នកជំនាញផ្នែកហិរញ្ញវត្ថុនិងវិនិយោគមួយរូបនៅកម្ពុជា ក៏បានប្រាប់ពីការទិញអចលនទ្រព្យមួយចំនួននៅក្នុងឆ្នាំ២០២៣ ក៏ដូចជាការប្រើប្រាស់លុយ ដើម្បីចៀសវាងជួបហានិភ័យផងដែរ។ ថ្លែងប្រាប់ Business Cambodia លោក ង៉ែត ជូ ក៏បានឱ្យដឹងថា  “ឆ្នាំ២០២៣នេះគឺជាទីផ្សារអចលនទ្រព្យមាននៅមានឳកាសសម្រាប់ការវិនិយោគ”។  លោកក៏បានបន្តថាឱ្យ ការវិនិយោគដែលល្អបំផុតគឺត្រូវរងចាប់ពី ៤ ទៅ៥ ឆ្នាំខាងមុខ។ ១.វិនិយោគរយៈពេលវែង ( ចាប់ពី៥ឆ្នាំឡើង) ត្រង់ចំណុចនេះលោក ង៉ែត ជូ បានបញ្ជាក់ថា ការវិនិយោគចាប់ពី៥ ឆ្នាំឡើងទៅក៏ព្រោះតែវិបត្តិអាចនឹងបន្ដ២ ទៅ៣ឆ្នាំទៀតឬក៏ទីផ្សាមិនទាន់រីចម្រើនឡើងវិញ។ សម្រាប់ការវិនិយោគរយៈពេលវែងនេះទៀតសោតដោយមិនមានហានិភ័យនោះដែរប្រសិនបើ លោអ្នកមានលទ្ធភាពហិរញ្ញវត្ថុ មិនថាថវិកាផ្ទាល់ខ្លួន ឬត្រូវខ្ចីពីធនាគារ ក៏មិនមែនជាបញ្ហានោះដែរ ប្រសិនបើលោកអ្នកមានចំណូលឬក៏លទ្ធភាពសងទៅម្ចាស់បំណុល។ ២.ហិរញ្ញវត្ថុ ចំពោះចំណុចនេះលោកក៏បានបន្តថា ហិរញ្ញវត្ថុគឺសំខានដើម្បីឱ្យការវិនិយោគរយៈពេលពេលវែងមានប្រសិទ្ធភាព គឺទាមទារឱ្យលោកអ្នកមានលទ្ធភាពហិរញ្ញគ្រប់គ្រាន់ដើម្បីបន្តទៅមុខរយៈពេល៤ ទៅ៥ ឆ្នាំទៀត។ ៣. វិនិយោគទៅលើដីធ្លី បន្ទាប់ពីមានហិរញ្ញវត្ថុគ្រប់គ្រាន់ហើយលោក ង៉ែត ជូ បានលើកទឹកចិត្តឱ្យអ្នកវិនិយោគថ្មីថ្មោងគួរតែវិនិយោគលើទីធ្លី។ ហើយការវិនិយោគដីទៀតសោតគូរវិនិយោគតំបន់ជាយក្រុងដែលមានចំងាយត្រឹម៣០ គីឡូម៉េត្រពីកណ្ដាលក្រុងហើយមានក្បាលដីជាប់ផ្លូវធំឬគម្រោងផ្លូវធំយ៉ាងតិចទំហំ៣០ម៉ែត្រ។ តែប្រសិនបើចង់វិនិយោគផ្ទះល្វែង ឬក៏ខុនដូផ្សេងៗទៀតប្រហែលជាមិនអាច រកប្រាក់ចំណេញទូទាត់ការប្រាក់បាននោះទេ ក៏ព្រោះតែការវិនិយោគនេះគឺរយៈពេលយូរ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T14:51:36.363Z", "category": "អចលនទ្រព្យ", "views": 1339, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឆ្នាំថ្មីចង់សន្សំលុយតែខ្ជិល! មកដឹងល្បិចសន្សំលុយដែលធ្វើឲ្យអ្នកសល់លុយទាំងមិនដឹងខ្លួន	https://business-cambodia.com/articles/some-tricks-to-save-money-for-new-year	ការចាត់ចែងលុយកាក់ មនុស្សមួយចំនួនមិនដឹងពីក្បួនចាត់ចែងនោះទេ ជាពិសេសគឺការចាត់ចែងសន្សំតែម្ដង ពោលគឺពួកគាត់គិតថាស៊ាំញ៉ាំក៏ខ្ចិលខ្វល់ខ្វាយរឿងចាត់ចែងសន្សំលុយ។ សម្រាប់អ្នកខ្ជិលសន្សំ ថ្ងៃនេះ Business Cambodia សូមលើកយកនូវសកម្មភាពមួយចំនួនដែលអ្នកអាចធ្វើដើម្បីសល់ដោយមិនចាំបាច់ខំសន្សំ។ ១. ដាក់ក្រដាសប្រាក់ធំក្នុងកាបូបលុយ   បើយោងតាមអ្នកចិត្តសាស្រ្តបានឲ្យដឹងថាការដាក់ក្រដាសប្រាក់ធំដូចជាក្រដាស១០០ដុល្លារក្នុងកាបូបគឺធ្វើឲ្យអ្នកមានគំនិតសន្សំសំចៃដោយស្វ័យប្រវត្តិ។ ត្រង់នេះដឺងអ្នកចិត្តសាស្រ្តបានលើកឡើងថា កាលណាអ្នកដាក់ក្រដាសប្រាក់ធំក្នុងកាបូប អ្នកចាត់ទុកជាលុយសំខាន់ជាក់ស្ដែងដូចក្រដាស១០០ដុល្លារជាដើម។ ដូច្នេះហើយអ្នកមិនងាយបំបែកក្រដាសប្រាក់ធំនោះទេ ពោលគឺអ្នកគិតច្រើនដងមុននឹងសម្រេចចិត្តបំបែកវា ហើយនេះគឺជាសកម្មភាពមួយជួយឲ្យអ្នកអាចពន្យារពេលចាយហើយសន្សំសំចៃទៀតផង។ ២. ទុកលុយក្រៅផ្ទះ បងប្អូនមួយចំនួនប្រហែលជាទម្លាប់ទុកលុយច្រើននៅផ្ទះ។ យ៉ាងណាមិញការធ្វើបែបនេះនឹងធ្វើឲ្យអ្នកងាយនឹងចាយលុយច្រើនព្រោះលុយនៅជិតខ្លួនងាយដកចាយស្រួលៗផុយៗ។ ជាជាងទុកលុយនៅផ្ទះដែលអាចមានហានិភ័យដោយប្រការណាមួយ អ្នកគួរទុកលុយនៅធនគារ ដើម្បីសុវត្ថិភាពហើយមិនងាយចាយស្រួលៗដូចទុកលុយនៅផ្ទះជាប់ខ្លួន។ ៣. កំណត់ការចាយប្រចាំសប្ដាហ៍  ត្រង់នេះ ឧទាហរណ៍ថាអ្នកចាយមួយសប្ដាហ៍១០ម៉ឺនរៀល អ្នកអាចទៅដកពីកុងធនាគារចំនួន១០ម៉ឺនរៀលសម្រាប់ទុកចាយប្រចាំសប្ដាហ៍ ហើយធ្វើវាឲ្យទៅជាទម្លាប់នោះក្នុងមួយសប្ដាហ៍អ្នកនឹងចាយត្រឹមតែ១០ម៉ឺនរៀល ហើយក៏ជាវិធីមួយក្នុងការសន្សំសំចៃផងដែរ។ ៤. កុំដាក់លុយច្រើនតាមខ្លួន មនុស្សជាច្រើនមានទម្លាប់ចាយតាមទឹកលុយ ពោលគឺមានលុយតិចចាយតាមតិច មានលុយច្រើនចាយតាមច្រើន។ ដូច្នេះអ្នកអាចកំណត់ការចាយប្រចាំថ្ងៃសម្រាប់ខ្លួនឯង។ ឧទាហរណ៍មួយថ្ងៃអ្នកចាយ២ម៉ឺនរៀល អ្នកអាចដាក់លុយក្នុងកាបូបលុយចំនួន២ម៉ឺនរៀលសម្រាប់ចាយប្រចាំថ្ងៃលើតម្រូវការចាំបាច់។ ចៀសវាងដាក់លុយច្រើនៗដែលធ្វើឲ្យអ្នកចាយតាមទឹកលុយ ចាយអស់កាន់តែច្រើន៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T10:21:14.511Z", "category": "ហិរញ្ញវត្ថុ", "views": 3776, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
របរសាមញ្ញតែចំណូលធំ! ស្រ្តីវ័យ៤០ឆ្នាំមួយរូបបង្ហើបគន្លឹះ២រកចំណូលចូលក្រុមហ៊ុន១០០លាន$	https://business-cambodia.com/articles/gillian-tan-homage-founder	ផលិតផលសេវាកម្មគឺជាផលិតផលមួយដែលមនុស្សជាច្រើនចូលចិត្តប្រើនិងនៅតែត្រូវការទោះបីជាបច្ចេកវិទ្យារីកចម្រើនដល់កម្រិតណាក៏ដោយ ពោលគឺការរួមការងារជាមួយមនុស្សដើម្បីចេញជាផលិតផលសេវាកម្ម។ ដោយឡែកដូចជាស្រ្តីវ័យ៤០ឆ្នាំរូបនេះ ដែលបានចាប់យកមុខរបរបែបកញ្ចប់សេវាកម្មថែទាំផ្ទះនិងមនុស្ស ដែលមនុស្សភាគច្រើនគិតថានេះជារបរសាមញ្ញ ប៉ុន្តែផ្ទុយមកវិញអ្នកស្រី Gillian Tee អាចទាញចំណូល១០០លានដុល្លារចូលក្រុមហ៊ុនតាមរយៈការមើលឃើញ៣ចំណុចអំពីវិស័យនេះ។ ដោយយោងតាមការចុះផ្សាយរបស់ CNBC។ បន្ទាប់ពីចំណាយពេល១៥ ឆ្នាំនៅក្រៅប្រទេសសហគ្រិនសិង្ហបុរី Gillian Tee បានសម្រេចចិត្តត្រលប់មកប្រទេសកំណើតវិញក្នុងឆ្នាំ ២០១៦ ដើម្បីបាននៅជិតគ្រួសាររបស់ខ្លួន។ ពេលដែលត្រូវរស់នៅជាមួយសាច់ញាតិដែលមានជំងឺនិងចាស់ជរាផងនោះ ធ្វើឱ្យគាត់កើតគំនិតក្នុងការបង្កើតក្រុមហ៊ុនផ្តល់សេវាមើលថែមនុស្សចាស់ Homage ក្នុងឆ្នាំ២០១៧។ សហគ្រិនរូបនេះបានចែករំលែកនូវគន្លឹះ២យ៉ាងដែលជាកូនសោរឆ្ពោះទៅរកភាពជោគជ័យរបស់អាជីវកម្មសាមញ្ញតែមិនធម្មតាមួយនេះ៖ ១.ស្គាល់ទីផ្សារក្នុងតំបន់ សិង្ហបុរីគឺជាប្រទេសដែលសម្បូរទៅដោយមនុស្សចាស់ជរា សហគ្រិនរូបនេះបានថ្លែងថា “ការមើលទីផ្សារក្នុងតំបន់គឺជារឿងចាំបាច់ កត្តាជំរុញកំណើតរបស់រដ្ឋាភិបាលនិងតម្រូវការផ្សេងៗក្នុងតំបន់” ។ ២.បុគ្គលិកគឺជាថ្នាលនៃសេវាកម្ម មូលដ្ឋានគ្រឹះដ៏សំខាន់លើវិស័យសេវាកម្ម គឺត្រូវចេះបោះទុនឱ្យធំលើមនុស្ស ដើមទុនដ៏សំខាន់គឺភាពជាអ្នកដឹកនាំ ការលើកទឹកចិត្តបុគ្គលិក និងចេះប្រើមនុស្ស។  គួរជម្រាបផងដែរថាក្រុមហ៊ុន Homeage បច្ចុប្បន្នស្ថិតនៅក្នុងទីផ្សារចំនួនបីគឺ សិង្ហបុរី ម៉ាឡេស៊ី និងអូស្ត្រាលី ដែលជាកន្លែងដែលមានចំណុចពិសេស អាចភ្ជាប់យ៉ាងល្អទៅនឹងបញ្ហាដែលក្រុមហ៊ុនកំពុងព្យាយាមដោះស្រាយនិងជាទីផ្សារដ៏ល្អផងដែរ។ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T10:09:29.163Z", "category": "ភាពជាអ្នកដឹកនាំ", "views": 2929, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ថ្នាក់ដឹកនាំក្រុមហ៊ុនលក់ឡាន KIA បង្ហើបពីក្បួនបង់រំលស់ឡាន កុំឱ្យធ្លាក់ខ្លួនចូលក្នុងបំណុល	https://business-cambodia.com/articles/kia-cambodia-gm-share-about-installment-payment	ឡាន គឺជាយានយន្តមួយប្រភេទដែល ត្រូវបានមនុស្សចាត់ទុកជាមធ្យោបាយធ្វើដំណើរដ៏ពេញនិយមបំផុតមួយ។ ដោយសារតែមានតម្រូវការចាំបាច់ត្រូវប្រើប្រាស់ឡាន ប៉ុន្តែមិនចង់ចំណាយលុយទិញទាំងដុល ឬមានលុយមិនគ្រប់ មនុស្សមួយចំនួនបានសម្រេចចិត្តធ្វើការបង់រំលស់ ជាមួយនឹងធនាគារ ដើម្បីបន្ធូរការចំណាយ។ ជាក់ស្ដែងការបង់រំលស់ ក៏ដូចជាការបង្កើតបន្ទុកបំណុលឱ្យខ្លួនឯងដែរ ហេតុនេះបើសិនជាមានការសម្រេចចិត្តខុស វាអាចនឹងធ្វើឱ្យយើងធ្លាក់ទៅក្នុងបំណុលអាក្រក់បាន។ ពាក់ព័ន្ធនឹងការបង់រលស់នេះដែរ ប្រធានគ្រប់គ្រងទូទៅរបស់ក្រុមហ៊ុនលក់ឡាន Kia Cambodia ដែលប្រចាំការនៅប្រទេសកម្ពុជា លោក ផេតធើ លូ (PETER LU) បានបង្ហើបពីក្បួនបង់រំលស់ឡានពិសេសមួយ ដែលអាចជួយអ្នកកុំឱ្យធ្លាក់ចូលក្នុងបំណុលអាក្រក់។ នៅក្នុងបទសម្ភាសន៍ជាមួយនឹង Business Cambodia លោក ផេតធើ បានលើកឡើងថា “ដើម្បីចៀសផុតពីបំណុលអាក្រក់ មុនពេលដែលអ្នកធ្វើការបង់រំលស់ឬ ខ្ចីលុយនៅធនាគារ ត្រូវពិនិត្យលើរឿង២យ៉ាងគឺ ចំណូល និងចំណាយ”។ លោកបានពន្យល់ថា មុនពេលដែលអ្នកចង់ធ្វើការបង់រំលស់ ឬបង្កើតកម្ចីនៅធនាគារ អ្នកត្រូវសួរខ្លួនឯងសិនថា តើអ្នកមានចំណូលប៉ុន្មានក្នុងមួយខែ? តើអ្នកត្រូវចំណាយប៉ុន្មានទៅលើការស្នាក់នៅក្នុងមួយខែ? តើអ្នកចំណាយប៉ុន្មានទៅលើការហូបចុក? តើអ្នកសល់លុយប៉ុន្មានក្នុងមួយខែ? ប្រធានគ្រប់គ្រងទូទៅរបស់ KIA រូបនេះបានបញ្ជាក់ផងដែរថា មនុស្សយើងអាចមានចំណូលស្មើគ្នាប៉ុន្តែមានចំណាយមិនដូចគ្នាឡើយ ព្រោះតែមនុស្សមានលក្ខខណ្ឌរស់នៅផ្សេងៗគ្នា។ អ្នកខ្លះមានចំណូល ២ពាន់ដុល្លារ តែត្រូវចំណាយដល់ទៅ ១,៨០០ដុល្លារ ព្រោះតែគាត់ត្រូវទំនុកបម្រុងគ្រួសារផង ដូច្នេះ១ខែគាត់សល់តែ ២០០ដុល្លារទេ។ ចំណែកឯមនុស្សខ្លះទៀត មានប្រាក់ខែ ២ពាន់ដុល្លារដែរ តែចាយម្នាក់ឯង មួយខែអស់ ១ពាន់ដុល្លារ ដូច្នេះគាត់សល់លុយដល់ទៅ ១ពាន់ដុល្លារឯណោះ។ លោកបានបន្តទៀតថា ក្រោយពេលដែលរកឃើញលុយដែលនៅសល់ហើយ អ្នកអាចធ្វើការសម្រេចចិត្តបង់រំលស់ឡាន ណាមួយដែលសក្តិសមនឹងលទ្ធភាពរបស់អ្នក។ ឧទាហរណ៍ថា អ្នកសល់លុយមួយខែត្រឹម ៥០០ដុល្លារ អ្នកអាចរំលស់ឡាន តម្លៃត្រឹម ២ម៉ឺន ទៅ៣ម៉ឺនដុល្លារ ដូចជា Model Picanto របស់ក្រុមហ៊ុន KIA ដែលមានបច្ចេកវិទ្យាទំនើបបំពាក់នៅក្នុងរថយន្ត ស៊ីសាំងតិច ជួយអ្នកឱ្យសន្សំសំចៃបានកាន់តែច្រើន។ តែប្រសិនបើអ្នកមានលុយសល់ដល់ ១ពាន់ ទៅ២ពាន់ដុល្លារក្នុងមួយខែ អ្នកអាចជ្រើសរើសរំលស់ឡានដែលមានតម្លៃ ចន្លោះពី ៤ម៉ឺនទៅ ៥ម៉ឺនដុល្លារ ដូចជា Model  The 2023 Seltos របស់ KIA ជាដើម ។ ការធ្វើបែបនេះ នឹងជួយឱ្យអ្នករួចផុតពីសម្ពាធហិរញ្ញវត្ថុ ព្រោះអ្នកបានស្គាល់ច្បាស់ពីលទ្ធភាពរបស់ខ្លួនឯង និងមិនបង្កើតបំណុលដែលធំហួសមាឌ។ លោក ផេតធើ បានគូសបញ្ជាក់ផងដែរថា ប្រសិនបើអ្នកចង់បង់រំលស់ឡាន អ្នកគួរតែព្យាយាមដាក់ប្រាក់កក់ដំបូងឱ្យបានច្រើន ចាប់ពី ៣០%ឡើងទៅដល់ ៦០%អីកាន់តែល្អ ដើម្បីជួយសម្រួលឱ្យការប្រាក់នៅទាប ហើយអ្នកក៏មិនសូវមានសម្ពាធហិរញ្ញវត្ថុអំឡុងពេលបង់រំលស់ផងដែរ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T09:57:48.134Z", "category": "ហិរញ្ញវត្ថុ", "views": 3193, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
សេដ្ឋីយូធូប Mr Beast ធ្លាប់ក្រថតវីដេអូប្រើទូរស័ព្ទកញ្ចាស់ រហូតជោគជ័យបរិច្ចាគ លុយ ឡាន ផ្ទះ ដល់ជនក្រីក្រ	https://business-cambodia.com/articles/mr-beast-youtuber	មនុស្សដែលមានតែធ្លាប់ក្រ ទើបស្គាល់ច្បាស់ពីរសជាតិដ៏ល្វីងជូរចត់នៃភាពក្រីក្រ និងរសជាតិដ៏ផ្អែមល្ហែមនៃភាពជោគជ័យ។ ជាបទពិសោធន៍ជីវិតរបស់សេដ្ឋី Youtuber ម្នាក់ឈ្មោះ Mr Beast ដែលមានឈ្មោះពិតថា Jimmy Donaldson កើតនៅឆ្នាំ១៩៩៨ ធ្លាប់បានចាប់ផ្ដើមស្គាល់ក្ដីស្រមៃយ៉ាងឆាប់រហ័ស និងហ៊ានដើរតាមក្ដីស្រមៃ តាំងពីវ័យ១៣ឆ្នាំមកម៉្លេះ។ ការចាប់ផ្ដើមដំបូងលោកធ្លាប់ក្រីក្រលំបាក ខ្វះមុខខ្វះក្រោយ មិនមានកាមេរ៉ា និងឧបករណ៍ទំនើបៗសម្រាប់ប្រើប្រាស់នោះទេ ពោលគឺលោកប្រើតែទូរស័ព្ទដៃកញ្ចាស់ កុំព្យូទ័រកញ្ចាស់តែប៉ុណ្ណោះ ដើម្បីផលិតវីដេអូឆ្កួតៗគ្មានគុណភាព និងគ្មានសូម្បីអ្នកចូលចិត្តទស្សនា នៅគ្រាចាប់ផ្ដើមដំបូង។ ក្រោយភ្លៀង មេឃក៏ស្រឡះ ក្រោយតស៊ូលះបង់ស្ទើរស្លាប់ ការងាររបស់លោកក៏បានផ្ដល់នូវលទ្ធផលត្រឡប់មកវិញមហាសាល រហូតធ្វើឱ្យលោកក្លាយជាសេដ្ឋី ទ្រព្យចន្លោះពី៥០ ទៅ៦០លានដុល្លារឯនោះ។ ក្នុងអាជីពជា Youtuber លោកបានសាកល្បងធ្វើរឿងប្លែកៗជាច្រើនខុសពីមនុស្សទូទៅ ធ្លាប់ព្យាយាមផលិតវីដេអូជាច្រើនតែមិនសូវមានអ្នកទស្សនានោះទេ។ ប៉ុន្តែចំណុចពិសេសមួយរបស់លោក គឺជាមនុស្សដែលចូលចិត្តបរិច្ចាគលុយ បរិច្ចាគផ្ទះ បរិច្ចាគឡាន និងអ្វីៗផ្សេងៗជាច្រើនទៅដល់មនុស្សជុំវិញខ្លួន។ លោកធ្វើវីដេអូបរិច្ចាគលុយដល់ជនក្រីក្រ មនុស្សប្លែកមុខ និងមនុស្សដែលលោកមិនធ្លាប់ស្គាល់ជាច្រើន ដែលគិតមកដល់ពេលនេះ លោកបរិច្ចាគប្រាក់រាប់សិបលានដុល្លារទៅហើយ។ លោកបានបង្ហើបថា រាល់ពេលដែលលោកធ្វើការបរិច្ចាគ គឺលុយសំខាន់ ហើយភាពល្បីល្បាញក៏សំខាន់ដែរ ប៉ុន្តែអ្វីដែលរឹតតែសំខាន់បំផុតនោះគឺ លោកចង់ឃើញស្នាមញញឹម ឃើញក្ដីសុខមនុស្សដែលលោកបានបរិច្ចាគ អាចទទួលបាននូវជីវិតផ្លាស់ប្ដូរ។ មកទល់នឹងពេលនេះ លោកមានឆាណែលយូធូបធំៗចំនួន ៦ និងមានអ្នកចូលរួមតាមដានរហូតដល់ទៅជាង១០០លាននាក់ឯនោះ។ មេរៀនដែលយើងអាចរៀនសូត្របានពីបទពិសោធន៍សេដ្ឋីYoutuber រូបនេះគឺ៖ ត្រូវរកក្ដីស្រមៃឱ្យឃើញកាន់តែលឿនកាន់តែល្អ ចាប់ផ្ដើមពីអ្វីដែលយើងអាចធ្វើបាន សាកល្បងធ្វើអ្វីៗគ្រប់យ៉ាងដើម្បីសម្រេចគោលដៅ តស៊ូព្យាយាមមិនបោះបង់ និងត្រូវមានចិត្តសប្បុរចំពោះមនុស្សជុំវិញខ្លួនជានិច្ច៕ ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T09:55:51.524Z", "category": "ភាពជាអ្នកដឹកនាំ", "views": 1786, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
លោក សោម សម្បត្តិ៖ រឿង៣យ៉ាង គួរត្រៀមខ្លួន ដើម្បីក្លាយជាស្វាមីល្អ ភរិយាល្អ	https://business-cambodia.com/articles/mr-soum-sambath-share-how-to-be-a-good-spouse-	ពាក្យចាស់លោកពោលថា “សំណាបយោងដី ស្រីយោងបុរស” រើសគូស្រករត្រូវស្មើនឹងជោគជ័យក្នុងជីវិត ៥០% ចំណែកឯ ៥០%ទៀត គឺស្ថិតលើការប្រឹងប្រែងរបស់យើង។ ជាមួយគ្នានេះដែរលោក សោម សម្បត្តិ អគ្គនាយកក្រុមហ៊ុន Cam Paint បានឱ្យដឹងថា បុរសស្រ្តី ដែលជិតរៀបការគួរត្រៀមខ្លួន សម្រាប់រឿង ៣យ៉ាង ដើម្បីក្លាយជាប្តី / ប្រពន្ធ ល្អគាប់ប្រសើរ។ សហគ្រិនចាស់វស្សារូបនេះបាន ឡើងលើកថា “សិ្ថតក្នុងវ័យជាយុវជន ខ្ញុំតែងតែដាក់សំណួរសួរខ្លួនឯងថា តើខ្ញុំគួរតែត្រៀមខ្លួនយ៉ាងម៉េចដើម្បីក្លាយជាស្វាមីល្អម្នាក់ របស់ស្រ្តីម្នាក់ដែលគេចាកចេញពីឪពុកម្តាយរបស់គេមកផ្ញើវាសនាជាមួយនឹងយើងនេះ?”។ លោកបានបន្តថា “បើសិនយើងចង់ឱ្យគ្រួសារមួយមានសុភមង្គល ទី១យើងត្រូវធ្វើខ្លួនឱ្យទៅជាមនុស្សទេវតា បើមនុស្សប្រុសការប្រពន្ធគឺដើម្បីជួយភរិយារបស់យើង បើមនុស្សស្រីការប្តីគឺដើម្បីជួយស្វាមី ហើយសូមកម្ចាត់ចោលគំនិត យកប្តីឬប្រពន្ធមកដើម្បីជួយយើងតែម្ខាង គឺរៀបការដើម្បីជួយគ្នា”។ “ទី២មនុស្សយើងពេលនៅម្នាក់ឯង មានសម្បទាន (ទ្រព្យសម្បត្តិ) ល្មមៗយើងអាចនៅម្នាក់ឯងបាន ប៉ុន្តែនៅពេលយើងនៅក្នុងជីវភាពជាគូស្រករ ចាប់ផ្តើមមានប្រពន្ធកូនប្តីសី យើងត្រូវបង្កើនសម្បទានបន្ថែមទៀត”។ “ចំណែកឯទី៣ ចំណេះដឹងដែលយើងមានសម្រាប់រស់ម្នាក់ឯងបាន មិនអាចទៅរស់នៅក្នុងជីវភាពគូស្រករបាន ជំនាញដែលយើងមានសម្រាប់រស់ម្នាក់ឯងបាន មិនអាចយកទៅរស់ក្នុងជីវភាពគូស្រករមានគ្រួសារបានទេ អត្តចរិតដែលយើងមានអាចរស់នៅម្នាក់ឯងបាន មិនអាចយកទៅប្រើក្នុងជីវិតគូបានទេ សុខភាពយើងសព្វកន្លែងទាំងអស់របស់យើង មិនអាចទុកដូចរស់នៅម្នាក់ឯងបានទេ ព្រោះខ្លួនរបស់យើង គឺសម្រាប់មនុស្សម្នាក់ផ្សេងទៀត ហើយយើងត្រូវគិតថាប្រសិនបើយើងធ្លាប់ធ្វើរឿងល្អល្មមៗសម្រាប់ម្នាក់ឯងយើងធ្វើបាន ក៏ប៉ុន្តែនៅពេលមានគ្រួសារ យើងមិនអាចប្រើគុណសម្បត្តិដែលយើងមានធម្មតាៗបាននោះទេ លុះត្រាតែយើងមានគុណសម្បត្តិរឹងមាំ ដើម្បីបំពេញតួនាទីជាប្រពន្ធជាប្តីល្អបាន”។ គួរជម្រាបម្តងទៀតថា លោក សោម សម្បត្តិ គឺជាសហគ្រិន ជាអ្នកដឹកនាំនិងវាគ្មិនល្បីឈ្មោះមួយរូបដែលតែងតែចែករំលែកបទពិសោធន៍ នៃភាពជាអ្នកដឹកនាំ និងការធ្វើអាជីវកម្ម។ លោកបានចាប់ផ្តើមក្រុមហ៊ុនថ្នាំពណ៌ជាតិក្នុងឆ្នាំ២០០៣ ដែលមានរយៈពេលប្រមាណជិត២០ឆ្នាំមកហើយនៅកម្ពុជា៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T09:45:10.098Z", "category": "ភាពជាអ្នកដឹកនាំ", "views": 1476, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុន ប៉េង ហួត គ្រុប ឧបត្ថម្ភថវិកា ៥ម៉ឺនដុល្លារអាមេរិកជូនសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) សម្រាប់ការងារមនុស្សធម៌	https://business-cambodia.com/articles/peng-huoth-group-donates-us-50-000-to-samdech-techo-young-volunteer-doctors-association-tyda	កាលពីថ្ងៃទី២៧ ខែធ្នូ ឆ្នាំ២០២២ ក្រុមហ៊ុន ប៉េង ហួត គ្រុប ឧបត្ថម្ភថវិកា ៥ម៉ឺន ដុល្លារអាមេរិក ដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ដើម្បីរួមចំណែកជាមួយ TYDA ក្នុងសកម្មភាពមនុស្សធម៌ ជាពិសេស គឺសម្រាប់ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋក្រីក្រទូទាំងព្រះរាជាណាចក្រកម្ពុជា។ លោក ចាន់ រដ្ឋា នាយករងផ្នែកកិច្ចការសាធារណៈរបស់ក្រុមហ៊ុន ប៉េង ហួត គ្រុប បានមានប្រសាសន៍ថា៖ «ក្រុមហ៊ុន ប៉េង ហួត គ្រុប មានមោទនភាពយ៉ាងក្រៃលែង ក្នុងការរួមចំណែកបេសកកម្មមនុស្សធម៌ជាមួយសមាគមគ្រូពេទ្យស្ម័គ្រចិត្ត យុវជនសម្តេចតេជោ ក្នុងការព្យាបាលជំងឺជូនប្រជាពលរដ្ឋដោយឥតគិតថ្លៃនៅទូទាំងប្រទេស ជាពិសេសក្នុងបរិបថដែលប្រទេសកម្ពុជា ក៏ដូចជាពិភពលោកបាននឹងកំពុងតែប្រឈមជាមួយការឆ្លងរាលដាលនៃជំងឺកូវីដ-១៩។ ក្រុមហ៊ុនបានយល់ច្បាស់ ពីតម្រូវការដ៏ចាំបាច់ផ្នែកសេវាសុខាភិបាល របស់ប្រជាពលរដ្ឋ។ ហើយក្រុមហ៊ុនជឿជាក់ថា ការរួមចំណែកនេះ អាចជួយលើកកម្ពស់សុខុមាលភាពសង្គម ក៏ដូចជាជួយអភិវឌ្ឍវិស័យសុខាភិបាលនៅកម្ពុជា ឱ្យកាន់តែប្រសើរឡើងទៀតផងដែរ»។ លោកបានបន្តទៀតថា «ការចែករំលែក និងការជួយគ្នាក្នុងគ្រាលំបាក គឺជាគុណតម្លៃរបស់ក្រុមហ៊ុន និងទឹកចិត្តដ៏ប្រពៃរបស់ថ្នាក់ដឹកនាំក្នុងការចូលរួមជាមួយរាជរដ្ឋាភិបាល តាំងពីក្រុមហ៊ុនចាប់ផ្តើមដំបូង និងរីកចម្រើនរហូតមកដល់ពេលនេះ ហើយក៏នឹងបន្តនៅពេលខាងមុខទៀតផងដែរ ហើយការចែករំលែកគឺជាគំរូដ៏ល្អមួយនៃវប្បធម៌សាមគ្គី និងចែករំលែកចេះជួយគ្នាក្នុងគ្រាលំបាក»។ កាលពីឆ្នាំ ២០២០-២០២១ និង ២០២២ កន្លងទៅ  ក្រុមហ៊ុន  ប៉េង  ហួត  គ្រុប បានបរិច្ចាគថវិកាជាង ១៥លាន ដុល្លារអាមេរិក ទៅក្នុងកិច្ចការងារសង្គម។ តួយ៉ាង វិស័យសុខាភិបាល ក្រុមហ៊ុនបានឧត្ថម្ភថវិកាដល់រាជរដ្ឋាភិបាលដើម្បីទិញថ្នាំវ៉ាក់សាំង កូវីដ-១៩ និងការផ្ដល់ជាទីកន្លែងសម្រាប់ចាក់វ៉ាក់សាំងដល់ប្រជាពលរដ្ឋរាប់ពាន់នាក់ ទិញស្បៀងអាហារចែកជូនដល់ប្រជាពលរដ្ឋដែលកំពុងត្រូវការស្បៀងជាចាំបាច់ ក៏ដូចជាបងប្អូនកម្មករជាង ៧០០០នាក់ ដើម្បីជួយសម្រួលដល់ជីវភាពប្រចាំថ្ងៃរបស់បងប្អូនកម្មករគ្រប់ការដ្ឋានរបស់ក្រុមហ៊ុនក្នុងតំបន់នានាក្នុងភូមិសាស្រ្ដរាជធានីភ្នំពេញ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩។  សូមបញ្ជាក់ផងដែរ ប៉េង ហួត គ្រុប បានកំណត់អាទិភាពការងារសង្គមរបស់ក្រុមហ៊ុន ដែលមានសសរស្ដម្ភធំ ៣ ហើយក៏ស្របទៅនឹងគោលការណ៍របស់អង្គការសហប្រជាជាតិ ពោលគឺ៖ «ការងារបរិស្ថាន អប់រំ និង សង្គម។» កន្លងមកតាមរយៈការងារសង្គម ក្នុងវិស័យសុខាភិបាល ដែលក្រុមហ៊ុនបានធ្វើរួមមាន៖ ការចូលរួមបរិច្ចាគថវិកាជារៀងរាល់ឆ្នាំជូនកាកបាទក្រហមកម្ពុជា មន្ទីរពេទ្យគន្ធបុប្ផា មន្ទីរពេទ្យកុមារអង្គរ និងសមាគមគ្រូពេទ្យស្ម័គ្រចិត្ត យុវជនសម្តេចតេជោ ព្រមទាំងរៀបចំកម្មវិធីស្ម័គ្រចិត្តបរិច្ចាគឈាម ដល់មជ្ឈមណ្ឌលជាតិផ្តល់ឈាម។ល៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T09:23:08.631Z", "category": "PR", "views": 97, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
តោះដាក់ពាក្យប្រឡងគ្រូ! ឆ្នាំនេះរដ្ឋាភិបាលសម្រេចប្រកាសជ្រើសរើសគ្រូបង្រៀនជាច្រើនពាន់នាក់	https://business-cambodia.com/articles/choose-teacher-in-cambodia	យោងតាមសេចក្តីប្រកាសរបស់ក្រសួងមុខងារសាធារណៈបានឱ្យដឹងថា យោងតាមចំណារយល់ព្រមរបស់ សម្តេចអគ្គមហាសេនាបតី តេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា  ចុះថ្ងៃទី ២៦ ខែ ធ្នូ ឆ្នាំ ២០២២ បានសម្រេចយល់ព្រមផ្តល់ជាគោលការណ៍ជ្រើសរើសគ្រូបង្រៀនក្របខណ្ឌជាច្រើនពាន់នាក់ ក្នុងនោះរួមមាន ៖ ១.គ្រូបង្រៀនពុទ្ធិកសិក្សាជាប់កិច្ចសន្យាចំនួន ១,៤៦២ អង្គ/នាក់ ២.គ្រូបង្រៀនជាប់កិច្ចសន្យាចំណេះដឹងទូទៅចំនួន ៩,៨៩៦ នាក់ ៣.គ្រូបង្រៀនជាប់កិច្ចសន្យា ខ្មែរ - ឥស្លាម ចំនួន ១៧៨ នាក់ ៤.គ្រូបង្រៀនជាប់កិច្ចសន្យាក្រៅប្រព័ន្ធអប់រំចំនួន ២,៤៧២ នាក់ ៥.គ្រូបង្រៀនពីរថ្នាក់ពីរពេល (២វេន) ចំនួន ១១,៦៧១ នាក់ ៦.គ្រូបង្រៀនថ្នាក់គួបពីរចំនួន ២,៥៩៨ នាក់ ៧.គ្រូបង្រៀនថ្នាក់គួបបីចំនួន ១២០នាក់។ គួរបញ្ជាក់ផងដែរថា សម្រាប់គោលការណ៍នៃការជ្រើសរើសនេះ គឺដើម្បីផ្តល់ជូនរដ្ឋមន្ត្រីក្រសួង ស្ថាប័នចំនួន ៣២ សម្រាប់ឆ្នាំ ២០២៣ នេះ។ ចំពោះលក្ខខណ្ឌផ្សេងៗទៀតសូមអានសេចក្តីប្រកាសខាងក្រោមនេះ ៖ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T09:21:12.139Z", "category": "ព័ត៌មានថ្មីៗ", "views": 16244, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មនុស្សបាត់បង់ការងារ! ក្រុមហ៊ុនគ្រីបតូធំ១ កាត់បុគ្គលិកស្ទើរទាំងស្រុង ក្រោយជួបបញ្ហាធ្ងន់ធ្ងរទាំងនេះ	https://business-cambodia.com/articles/genesis-trading-layoff-staff	ក្រុមហ៊ុន Genesis Trading ដែលជាក្រុមហ៊ុនផ្ដល់កម្ចីរូបិយប័ណ្ណគ្រីបតូ បានប្រកាសថា ខ្លួនគ្រោងនឹងកាត់បុគ្គលិកប្រមាណ ៣០% ដែលស្មើនឹងជាង ៦០មុខតំណែង ខណៈក្រុមហ៊ុននេះធ្លាប់បញ្ឃប់បុគ្គលិកអស់ជាង ២០%រួចម្ដងហើយកាលពីឆ្នាំ២០២២។ នេះបើយោងតាមការចុះផ្សាយរបស់សារព័ត៌មានCNBC។ នាយកប្រតិបត្តិនៃក្រុមហ៊ុន Genesis លោក Michael Moro បានលើកឡើងថា មូលហេតុដែលធ្វើឱ្យក្រុមហ៊ុនសម្រេចចិត្តកាត់បន្ថយបុគ្គលិកបែបនេះគឺ ដោយសារតែចង់កាត់បន្ថយការចំណាយ ព្រោះកំពុងតែជាប់បំណុលគេច្រើន ព្រមទាំងប្រឈមជាមួយនឹងការក្ស័យធន។ ខាងក្រុមហ៊ុនបានបញ្ជាក់ដែរថា បុគ្គលិកសរុបទាំងអស់របស់ Genesis មានប្រមាណជា ១៤៥នាក់ ហេតុនេះបើសិនជាគេកាត់បន្ថយ ៣០% មានន័យថា ក្រុមហ៊ុនសល់បុគ្គលិកត្រឹម ១០០នាក់ឬតិចជាងនេះប៉ុណ្ណោះ។ លោក Michael បានគូបញ្ជាក់ផងដែរ ក្រៅពីស្ថិតក្នុងស្ថានភាពដ៏តឹងតែងនេះហើយ ក្រុមហ៊ុនទាំងមូល ក៏កំពុងតែត្រូវបានម្ចាស់បំណុល ដាក់សម្ពាធកាន់តែធ្ងន់ធ្ងរ។ ពោលគឺគេព្យាយាមរឹតបន្តឹងការសង ទាំងដែល Genesis មិនមានលទ្ធភាពអាចរកប្រាក់ចំណេញសម្រាប់សងគេឱ្យទាន់ពេលវេលា។ សូមជម្រាបផងដែរថា គិតត្រឹមចុងឆ្នាំ២០២២ ក្រុមហ៊ុនឈ្មួញកណ្ដាលគ្រីបតូ Genesis មានបំណុលជាប់ខ្លួនសរុបប្រមាណជាង ១.៨ពាន់លានដុល្លារឯណោះ។ នេះបើយោងតាមរបាយការណ៍ពី គេហទំព័រ Investing៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T09:01:54.277Z", "category": "ហិរញ្ញវត្ថុ", "views": 263, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ស្រ្តីជើងខ្លាំង១រូប ប្រាប់ពីក្បួនច្នៃដេីមត្នោត ធ្វេីជារបស់ប្រេីប្រាស់ អាចលក់បានថ្លៃ បរទេសតាមទិញពេញៗកន្លែង	https://business-cambodia.com/articles/sale-tips-of-hai-sakann	នៅពេលដែលយើងនិយាយទៅដល់ផលិតផលខ្មែរ បងប្អូនភាគច្រើនគឺតែងតែគិតទៅដល់ខេត្តសៀមរាបមុនគេ ព្រោះថាខេត្តនេះជាខេត្តមួយសម្បូរទៅដោយវត្ថុអនុស្សាវរីយ៍ដែលផលិតដោយដៃប្រជាជនខ្មែរយើងផ្ទាល់។ ក្នុងនោះដែរ លោកស្រី ហៃ សុខាន់ ក៏ជាអ្នកដែលផលិតផង ចែកចាយផងបានចែករំលែកបទពិសោធខ្លះៗ ជូនដល់ប្រិយមិត្តទាំងឡាយ។ លោកស្រី ហៃ សុខាន់ ជាកូនខ្មែរដែលរស់នៅខេត្តសៀមរាប និងជាម្ចាស់សិប្បកម្មយីហោ “សិប្បកម្មសៀមរាប” ។ លោកស្រីបានឱ្យដឹងថា សិប្បកម្មលោកស្រី ត្រូវបានកែច្នៃ និងផលិតដោយស្នាដៃកូនខ្មែរសុទ្ធសាធ គ្មានការនាំចូលឡើយ ដែលមានវត្ថុធាតុដើម ដូចជាដើមត្នោត ស្លឹកត្នោត រំពាក់ជាដើម ច្នៃធ្វើជាពីរក្រុម ក្នុងនោះមានកាដូអាពាហ៍ពិពាហ៍ និងគ្រឿងផលិតផលខ្មែរសម្រាប់ប្រើប្រាស់ក្នុងគេហដ្ឋានជាដើម។ តាមរយៈបទសម្ភាសជាមួយក្រុមការងារ Business Cambodia លោកស្រីបានឱ្យដឹងថា ផលិតផលលោកស្រីមានការគាំទ្រខ្លាំងដោយសារតែគ្រប់ផលិតផលសុទ្ធសឹងតែជារបស់ខ្មែរហើយផលិតដោយខ្លួនឯង  មួយវិញទៀតទំនិញដែលដាក់លក់មានតម្លៃសមរម្យបើធៀបជាមួយប្រទេសជិតខាង ហើយក៏រួមចំណែកជាមួយកាផ្សព្វផ្សាយតាមរយៈបណ្តាញសង្គមផងដែរ។ តាមរយៈបទសម្ភាសជាមួយក្រុមការងារ Business Cambodia លោកស្រីបានឱ្យដឹងថា ផលិតផលលោកស្រីមានការគាំទ្រខ្លាំងដោយសារតែគ្រប់ផលិតផលសុទ្ធសឹងតែជារបស់ខ្មែរហើយផលិតដោយខ្លួនឯង  មួយវិញទៀតទំនិញដែលដាក់លក់មានតម្លៃសមរម្យបើធៀបជាមួយប្រទេសជិតខាង ហើយក៏រួមចំណែកជាមួយកាផ្សព្វផ្សាយតាមរយៈបណ្តាញសង្គមផងដែរ។ ជាមួយគ្នានេះដែរអ្វីដែលកាន់តែសំខាន់ជាងនេះទៅទៀតនោះគឺ ផលិតផលលោកស្រីធ្វើឡើងដោយដាក់បញ្ជូលជាមួយក្ដីស្រលាញ់ពេញបេះដូង ទើបធ្វើឱ្យទំនិញនីមួយៗមានភាពទាក់ទាញ និងល្អឯក ទាក់ទាញភ្ញៀវទាំងក្នុងស្រុក និងក្រៅចូលមកទិញ។ កូនអ្នកខេត្តសៀមរាបរូបនេះបានបន្តទៀតថា មួយខែអាចលក់ កាដូការបាន ប្រមាណជាង ៨០០០កាដូ និងផលិតផលខ្មែរជាង ១០០០ ទៅ ១៥០០ផលិតផល ដោយផលិតផលខ្មែរភាគច្រើន មានការគាំទ្រខ្លាំងពីជនបរទេស ដែលផលិផល១ មានចាប់ពីតម្លៃចាប់ពី ៧០០០៛ ឡើង និងកាដូការ ពេញនិយមខ្លាំងនៅក្នុងស្រុកដែលមានចាប់ពី ១២០០៛ឡើង។ ស្ត្រីមានឈាមជាសហគ្រិនរូបនេះបានប្រាប់ទៀតថា ដោយវត្ថុធាតុដើមមាន ដើមត្នោត ល្ពាក់ ផ្តៅ ឫស្សី និងស្លឹកត្នោត តួយ៉ាងបើនិយាយពីដើមត្នោត លោកស្រីច្នៃរជា ចាន ថាស កែវ វែក ត្បាល់ និយាយរួមទៅគឺ សម្ភារៈផ្ទះបាយទាំងអស់។ ចំណែកឯកាដូរអាហ៍ពាហ៍វិញមានដូចជាក្រមា កាដូប៊ិច បណ្តោងសោរ ស្មុកដែលមានបូ និងផលិតផលជាច្រើនមុខទៀត  រីឯវត្ថុដែលធ្វើអំពីរពាក់វិញមានដូចជា កន្ត្រក អង្រុត តុផ្តៅ កញ្រែង ជើងពាន កន្រ្តកដាក់ផ្លែឈើ ជាដើម ហើយក៏មានការបូបធ្វើអំពីក្រចៅផងដែរ។ លោកស្រីបានបញ្ជាក់ថា “មានថ្ងៃខ្លះអ្នកស្រីធ្លាប់បានគេងយំតែឯងដោយសារតែការរកស៊ីគឺមាន ភាពស្មុកស្មាញច្រើន  តែអ្នកស្រីមិនព្រមបោះបង់ក្តីស្រមៃនេះចោលឡើយ ដោយសារតែបំណាច់ចង់ឃើញផលិតផលខ្មែរមានឈ្មោះបោះសំឡេង ” គួរជម្រាបឱ្យដឹងផងដែរថា លោកស្រីមានទទួលបោះដុំ និង លក់រាយផលិតផលខ្មែរជាច្រើនមុខ ដោយ បងប្អូនអាចទំនាក់ទំនងដោយផ្ទាល់ តាមរយៈលេខទូរស័ព្ទ +855 96 790 6490 ឫក៏តាមរយៈ FB PAGE ៖  សិប្បកម្មសៀមរាប អត្ថបទដោយ៖ កញ្ញា នៅ ថាត់សណា	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T08:52:29.704Z", "category": "កំពូលអ្នកលក់", "views": 305, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
គំនិតថ្មី! របរកូនក្មេង៥ អាចកើបចំណូលបានរាប់ម៉ឺនដុល្លារក្នុងមួយឆ្នាំ ចាយទុនក្រោម ៥០០ដុល្លារ	https://business-cambodia.com/articles/five-children-s-businesses-	អ្នកប្រហែលជាធ្លាប់ឃើញសហគ្រិនល្បីៗទាំងក្នុង និងក្រៅស្រុកភាគច្រើនសុទ្ធសឹងតែមានវ័យពាក់កណ្តាលអាយុមនុស្ស ឬអាចឈានដល់វ័យចំណាស់តែម្តងក៏មានដូចជា លោក Elon Musk, Bill Gates, Jeff Bezos និង Mark Zuckerberg រួមទាំងសហគ្រិនលេចធ្លោជាច្រើនរូបទៀតដែលក្តោបជំនួញធំៗកើបចំណូលបានរាប់ពាន់លានដុល្លាក្នុងមួយឆ្នាំៗ។ ប៉ុន្តែថ្ងៃនេះ Business Cambodia នឹងនាំអ្នកមកមើលរបរកូនក្មេង ៥ អាចកើបចំណូលបានរាប់ម៉ឺនដុល្លារក្នុងមួយឆ្នាំ ចាយទុនក្រោម ៥០០ដុល្លារ៖ ១/. ធ្វើទៀនក្រអូប នៅអាយុ ១៣ឆ្នាំ ក្មេងប្រុស Hart Main បានរកឃើញគំនិតមួយនៃទៀនក្លិនក្រអូបសម្រាប់បុរស បន្ទាប់ពីត្រូវបានគេចំអកឱ្យបងស្រីរបស់គាត់អំពីក្លិនក្រអូបដែលនាងកំពុងលក់សម្រាប់កម្មវិធីរៃអង្គាសប្រាក់របស់សាលា។ ក្មេងជំទង់ Hart និងឪពុកម្តាយ បានរួមគ្នាបង្កើតគំនិតនេះឲ្យក្លាយជាការពិត ដោយការចូលរួមទឹកប្រាក់បន្តិចបន្តួចដើម្បីចាប់ផ្តើមអាជីវកម្ម ហើយបានធ្វើការរួមគ្នាដើម្បីអភិវឌ្ឍទៀនដែលមានឈ្មោះថា ManCan ជាមួយនឹងក្លិនក្រអូបប្លែកៗគ្នាដែលរួមមាន Campfire, Bacon, Sawdust, Fresh Cut Grass, និង Grandpa's Pipe ត្រូវបានផលិតឡើងដោយប្រើកំប៉ុង។ ២/. ច្នៃក្រដាសកាតុធ្វើកេស ក្មេងប្រុសតូច្រម៉ក់ Caine Monroy មានអាយុត្រឹមតែ ៩ឆ្នាំប៉ុណ្ណោះនៅពេលដែលគាត់បានបើកដំណើរការ Arcade ក្រដាសកាតុងធ្វើកេសផ្ទាល់ខ្លួនរបស់គាត់នៅក្នុងហាងលក់គ្រឿងបន្លាស់រថយន្ត East LA ឪពុករបស់គាត់។ គាត់បានបង្ហោះខ្សែវីឌីអូខ្លីមួយទៅកាន់បណ្តាញសង្គម ហើយមិនយូរប៉ុន្មាន អាជីវកម្ម Arcade របស់ Caine ត្រូវបានគេស្គាល់ជាអន្តរជាតិ ដោយបានចុះផ្សាយនៅលើបណ្តាញសារព័ត៌មានដូចជា ABC World News, Good Morning America និង MSNBC ។ សកម្មភាបនេះបានស្រូបទាញអតិថិជនច្រើនជាងអ្វីដែលហាងលក់គ្រឿងបន្លាស់រថយន្តអាចគ្រប់គ្រងបាន ដោយមានអតិថិជនរង់ចាំរយៈពេល ៤ម៉ោង ឬច្រើនជាងនេះ។ អាជីវកម្មច្នៃក្រដាសកាតុងធ្វើកេស Arcade របស់ Caine បានបង្កើតចលនាមួយ ដែលនាំទៅដល់ការបង្កើតមូលនិធិ Imagination Foundation ដែលជាអង្គការមិនរកប្រាក់ចំណេញដែលបង្កើតឡើងដើម្បីលើកទឹកចិត្តដល់ភាពច្នៃប្រឌិត និងសហគ្រិនភាពក្នុងចំណោមកុមារ។ សំខាន់បំផុត មូលនិធិរបស់ Caine បានបញ្ឆេះស្មារតីច្នៃប្រឌិតនៅសម្រាប់កុមារជុំវិញពិភពលោក។ ៣/. ទិញផ្ទះរួចកែច្នៃដាក់ជួលឬលក់ឡើងវិញ នៅពេលដែលរដ្ឋផ្លរីដា ត្រូវបានរងផលប៉ះពាល់យ៉ាងខ្លាំងដោយវិបត្តិសេដ្ឋកិច្ច ហើយផ្ទះដែលធ្លាប់លក់បាន ១០០,០០០ដុល្លារ ឥឡូវនេះត្រូវបានលក់ដេញថ្លៃក្នុងតម្លៃ ១២,០០០ដុល្លារ ក្មេងស្រីវ័យ ១៤ឆ្នាំ Willow Tufano បានសម្រេចចិត្តទាញយកអត្ថប្រយោជន៍ពីឱកាសទិញផ្ទះមួយ។ ដោយបានពិគ្រោះជាមួយម្តាយ នាងបានបង្ហាញគំនិតនៃការទិញផ្ទះមួយ ដែលម្តាយរបស់នាងបានឆ្លើយតបផ្តល់ការគាំទ្រពេញទំហឹងដល់នាង។ ដោយមានជំនួយពីម្តាយ Willow បានទិញផ្ទះមួយក្នុងតម្លៃ ១២,០០០ ជួសជុលវាឡើងវិញ ហើយក្នុងរយៈពេលតិចជាងមួយឆ្នាំ ជួលវាចេញក្នុងតម្លៃ ៧០០ដុល្លារ ក្នុងមួយខែ។ ដូច្នេះក្នុងរយៈពេល ១៧ខែ នាងនឹងទទួលបានផ្ទះមួយដោយឥតគិតថ្លៃ ព្រោះតម្លៃបានមកពីការជួល នឹងស្មើរតម្លៃនៃការទិញផ្ទះដំបូង។ ៤/. បង្កើតគេហទំព័រ លុយ៨ដុល្លារ នៃការចាប់ផ្តើមគេហទំព័រ MySpace ដំបូងរបស់ Qualls បាននាំនាងឲ្យរកប្រាក់ចំណូលច្រើនជាង ៧០,០០០ ដុល្លារក្នុងមួយខែ។ នៅពេលដែលគេហទំព័រនេះមានប្រជាប្រិយភាព មនុស្សបានសរសើរ Qualls លើការរចនាទំព័រ MySpace របស់នាង។ នាងបានបង្ហោះការរចនាតាមអ៊ីនធឺណេតសម្រាប់ឲ្យមនុស្សទិញ ហើយវាបានជំរុញឱ្យនាងរកប្រាក់ចំណូលបាន ៧០,០០០ ដុល្លារក្នុងមួយខែ ជាមួយនឹងអ្នកទស្សនាប្រាំពីរលាននាក់ក្នុងមួយខែ។ នាងរកលុយបានយ៉ាងច្រើន រហូតដល់នាងឈប់រៀន ដើម្បីចំណាយពេលវេលាសម្រាប់អាជីវកម្មមួយនេះ។ យ៉ាងណាមិញនាងធ្លាប់ត្រូវបានគេផ្តល់ប្រាក់ចំនួន ១.៥ លានដុល្លារជាថ្នូលទិញអាជីវកម្មនេះ ប៉ុន្តែនាងបានបដិសេធ។ ៥/. ប្រើជំនាញធ្វើ Jam ដាក់លក់ ក្មេងប្រុសជំទង់ Doherty គឺជាសហគ្រិនដ៏អស្ចារ្យម្នាក់ទៀតដែលបានក្លាយជាសេដ្ឋីតាំងពីអាយុ ១៤ឆ្នាំ។ ដោយប្រើជំនាញរបស់គាត់ក្នុងការធ្វើ Jam ដែលគាត់បានរៀនពីជីដូនរបស់គាត់លោក Fraser បានចាប់ផ្តើមលក់ Jam ដែលផលិតដោយខ្លួនគាត់ទៅហាង Waitrose។ ក្នុងឆ្នាំ២០០៧ ផ្សារទំនើបរបស់ចក្រភពអង់គ្លេសលំដាប់ខ្ពស់មួយបានចរចាជាមួយ Doherty អំពីការលក់ Jam ដែលនាំឱ្យផលិតផលរបស់គាត់ទទួលបានកន្លែងដាក់លក់ក្នុងហាងចំនួន ១៨៤ទីតាំង។ ក្នុងឆ្នាំដដែល ក្រុមហ៊ុនរបស់គាត់មាន ៧៥០,០០០ ដុល្លារក្នុងការលក់។ ចាប់តាំងពីពេលនោះមក ក្រុមហ៊ុន Super Jam បានបន្តរីកចម្រើនពេញទ្វីបអឺរ៉ុប។ យ៉ាងណាមិញ ខាងលើនេះគឺជាគំនិតមួយចំនួននៃការចាប់ផ្តើមអាជីវកម្ម និងបង្ហាញថាសហគ្រិនភាពមិនបានកំណត់លើវ័យនោះទេ។ បើអ្នកយល់ថា អ្នកមានគំនិតមួយដ៏អស្ចារ្យនិងចង់រំលេចវាឲ្យចេញជារូបរាង ចូរចាប់ផ្តើមជាមួយធនធានដែលអ្នកកំពុងមានក្នុងដៃនិងមានចក្ខុវិស័យច្បាស់លាស់ នោះថ្ងៃរបស់អ្នកនឹងមកដល់៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T08:41:16.268Z", "category": "ភាពជាអ្នកដឹកនាំ", "views": 496, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កុំឲ្យរេីសជំនាញខុស! ក្រសួងអប់រំ រៀបចំពិព័រណ៍ជំនាញ និងសាកលវិទ្យាល័យ សិស្សចប់ទី១២ គួរចូលរួម	https://business-cambodia.com/articles/exhibition-study-suject	សម្រាប់សិស្សានុសិស្សដែលទើបតែប្រឡងបញ្ចប់ថ្នាក់ទី១២ មិនទាន់ដឹងថាខ្លួនគួររៀនជំនាញអ្វី និងគួរជ្រើសរើសសកលវិទ្យាល័យណាដែលរៀនទៅឱ្យត្រូវជំនួញរបស់ខ្លួន ពេលនេះក្រសួងអប់រំបានរៀបចំកម្មវិធីពិព័រណ៍ជំនាញ និងសកលវិទ្យាល័យឆ្នាំ២០២៣ ដែលជាមធ្យោបាយល្អមួយអាចជួយសិស្សថ្នាក់ទី ១២ ជៀសវាងការជ្រើសរើសវិជ្ជាជីវៈខុស។ យោងតាមហ្វេសប៊ុកផេកផ្លូវការរបស់ក្រសួងអប់រំ យុវជន និងកីឡា កាលពីថ្ងៃទី ៥ ខែមករា ឆ្នាំ២០២៣កន្លងមកនេះបានឱ្យដឹងថា ការរៀបចំពិព័រណ៍ជំនាញ និងសកលវិទ្យាល័យឆ្នាំ២០២៣ នេះគឺក្នុងគោលបំណងធំៗចំនួន៣ ដែលក្នុងនោះរួមមាន៖ ១. ចែករំលែករាល់បទពិសោធន៍ និងតម្រង់ទិសចាប់យកមុខជំនាញសិក្សាឆ្លើយតបទីផ្សារការងារ ២.  ស្វែងរកឱកាសក្នុងការអភិវឌ្ឍសមត្ថភាព ចំណេះ ជំនាញ ៣.  ជម្រុញឱ្យយុវជនមានភាពក្លាហានក្នុងការប្រកួតប្រជែងរាល់កម្មវិធីអប់រំ សូមបញ្ជាក់ថា សម្រាប់កាលបរិច្ឆេទចូលរៀននឹងចាប់ផ្តើមពីថ្ងៃទី៦ ដល់ថ្ងៃទី៧ ខែមករា ឆ្នាំ២០២៣ ដែលមានទីតាំងស្ថិតនៅ វិទ្យាស្ថានបច្ចេកវិទ្យាកម្ពុជា (សាលាតិចណូ) ជាមួយការចូលរួមដោយឥតគិតថ្លៃ៕ សម្រាប់បងប្អូនដែលមានគំនិតរកស៊ីល្អៗ ហើយចង់ចែករំលែកបងប្អូនអាចផ្ញើរមកកាន់ផេក Inspire ដែលមាននាងខ្ញុំថាត់សណាជាអ្នកឆ្លើយតមដោយផ្ទាល់៕ អត្ថបទដោយ៖ កញ្ញា នៅ ថាត់សណា	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T08:01:05.900Z", "category": "កំពូលអ្នកលក់", "views": 375, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
រវល់ធ្វើការគ្មានពេលទៅធនាគារ! មកស្គាល់ធនាគារធំៗ៦ធ្វើការដល់យប់ ធ្លាយដល់ថ្ងៃសៅរ៍អាទិត្យ	https://business-cambodia.com/articles/local-banks-working-long-hours	ពេលខ្លះអ្នករវល់ញមាញឹកជាមួយការងារ ចង់ទៅធនាគារដើម្បីទទួលបានសេវាធនាគារតែគ្មានពេលទៅ ហើយទម្រាំចប់ការងារពេលល្ងាច ធនាគារបិទទ្វារបាត់។ យ៉ាងណាមិញរវល់ការងារមិនថ្វី ថ្ងៃនេះ Business Cambodia សូមណែនាំធនាគារធំៗធ្វើរហូតដល់យប់ដែលបងប្អូនអាចទៅទទួលសេវាបន្ទាប់ពីចប់ការងារពេលល្ងាចបាន។  ១. ធនាគារវីង  ធនាគារវីង( Wing Bank) ការិយាល័យកណ្ដាលដែលស្ថិតនៅតាមបណ្ដោយមហាវិថីព្រះមុនីវង្ស រាជធានីភ្នំពេញ បងប្អូនអាចទៅទទួលសេវាចាប់ពីម៉ោង៨ព្រឹកដល់ម៉ោង៨យប់ពីថ្ងៃច័ន្ទដល់ថ្ងៃអាទិត្យ។ ២. ធនាគារ ABA    ធនាគារ ABA គឺជាធនាគារមួយក្នុងស្រុកដែលមានសាខាច្រើនហើយធ្វើការពីម៉ោង៨ព្រឹកដល់ម៉ោង៨យប់ ជាពិសេសនៅទីក្រុងភ្នំពេញសាខាជាច្រើនធ្វើការដល់ម៉ោង៨យប់ពីថ្ងៃច័ន្ទដល់អាទិត្យ។ ចំណែកសាខាតាមបណ្ដាខេត្តមួយចំនួនក៏ធ្វើការដល់ម៉ោង៨យប់ផងដែរ។ សូមចុចទីនេះដើម្បីមើលសាខាធ្វើការដល់ពេលយប់។ ៣. ធនាគារ អេស៊ីលីដា ធនាគារ អេស៊ីលីដា សម្រាប់សាខាសុធារស (ផ្សារអ៊ីអន) និង សាខាសែនសុខ (ផ្សារអ៊ីអន) មានបម្រើគ្រប់សេវាកម្មរបស់ធនាគារទាំងអស់ ពីថ្ងៃច័ន្ទ ដល់ ថ្ងៃអាទិត្យ (ម៉ោង ៩:០០ព្រឹក ដល់ ៧:០០ល្ងាច)។ ៤. ធនាគារ កាណាឌីយ៉ា ធនាគារ កាណាឌីយ៉ាក៏ជាធនាគារមួយដែលមានសាខាច្រើននិងធ្វើការរហូតដល់ម៉ោង៨ទៅ៩យប់ពីថ្ងៃច័ន្ទដល់ថ្ងៃអាទិត្យ ជាពិសេសនៅទីក្រុងភ្នំពេញមានសាខាជាច្រើនដែលធ្វើការដល់ម៉ោង៨យប់។ សូមចុចទីនេះដើម្បីមើលសាខាដែលធ្វើការដល់ពេលយប់និងសៅរ៍អាទិត្យ។ ៥. ធនាគារស្ថាបនា  ជាទូទៅធនាគារស្ថាបនាធ្វើការពីម៉ោង៨ព្រឹកដល់ម៉ោង៤ល្ងាច ប៉ុន្ដែសម្រាប់សាខាសែនសុខនៅផ្សារទំនើបអ៊ីអន២មានបម្រើសេវាធនាគារពីម៉ោង៩ព្រឹកដល់ម៉ោង៧ល្ងាច។ ៦. ធនាគារ ប្រៃសណីយ៍កម្ពុជា ការិយាល័យកណ្ដាលរបស់ធនាគារប្រៃសណីយ៍ធ្វើការពីថ្ងៃច័ន្ទដល់ថ្ងៃអាទិត្យពីម៉ោង៨ព្រឹលដល់ម៉ោង៤:៣០នាទីល្ងាច។ ចំណែកសាខាសែនសុខធ្វើការពីច័ន្ទដល់អាទិត្យពីម៉ោង៩ព្រឹកដល់ម៉ោង៩យប់៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T07:51:05.630Z", "category": "ហិរញ្ញវត្ថុ", "views": 449, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឱកាសមាស ឱកាសប្រាក់ ! ក្រុមហ៊ុនអាកាសចរណ៍ធំៗ ៣ កំពុងប្រកាសរើសបុគ្គលិក ចូលធ្វើការនៅព្រលានយន្តហោះ	https://business-cambodia.com/articles/3-airline-in-cambodia-	ឱកាសល្អបានមកដល់ម្តងទៀតហើយ សម្រាប់បងប្អូន សិស្ស និស្សិត ដែលមានបំណងនិងក្តីស្រមៃចង់ធ្វើការនៅក្នុងព្រលានយន្តហោះ ពេលនេះមានក្រុមហ៊ុនអាកាសចរណ៍ធំ ៣ កំពុងប្រកាសជ្រើសរើសបុគ្គលិក ក្នុងនោះមានដូចជា ក្រុមហ៊ុនអាកាសចរណ៍ កម្ពុជា អ៊ែរ ក្រុមហ៊ុនអាកាសចរណ៍ Lanmei Airline និង អាកាសយានដ្ឋានអន្តរជាតិភ្នំពេញ ។ ១.ក្រុមហ៊ុនអាកាសចរណ៍អង្គរអ៊ែរ  ជ្រើសរើសបុគ្គលិកជាច្រើនផ្នែកដូចជា ៖ ជំនាញ IT, ផ្នែកហិរញ្ញវត្ថុ, Commerial Staff, ផ្នែកហោះហើរ,ផ្នែកធនធានមនុស្ស ,Payment និង Admin ,ផ្នែកគណនេយ្យ ,ជំនួយការអ្នកគ្រប់គ្រង ,Procurement Senior Staff ,ផ្នែកត្រួតពិនិត្យការហោះហើរ,Procurement Staff ,ផ្នែកត្រួតពិនិត្យបច្ចេកទេសការហោះហើរ។ ចំពោះបងប្អូនដែលមានចំណាប់អារម្មណ៍ អាចធ្វើការដាក់ពាក្យផ្ទាល់នៅ ក្រុមហ៊ុនអាកាសចរណ៍ជាតិអង្គរអ៊ែរ ដែលមានអាសយដ្ឋាននៅអាគារលេខ 206A មហាវិថីព្រះនរោត្តម សង្កាត់ទន្លេរបាសាក់ ខណ្ឌចំការមន រាជធានីភ្នំពេញ ឬក៏អាចធ្វើការសម្ភាសន៍ដោយផ្ទាល់នៅមជ្ឈមណ្ឌលសហប្រតិបត្តិកម្ពុជា ជប៉ុន (CJCC) រាជធានីភ្នំពេញ ដែលនឹងប្រព្រឹត្តទៅនាថ្ងៃទី ១៥ ខែ មករា ឆ្នាំ ២០២៣ ខាងមុខនេះ។ ២.ក្រុមហ៊ុនអាកាសចរណ៍ Lanmei Airline មានប្រកាសជ្រើសរើសបុគ្គលិកផ្នែក គ្រប់គ្រង ចំពោះបងប្អូនដែលចាប់អារម្មណ៍ធ្វើការដាក់ពាក្យតាមរយៈ Email ៖ hr@lanmeiairlines.com។ ៣.អាកាសយានដ្ឋានអន្តរជាតិភ្នំពេញ  ត្រូវការជ្រើសរើសបុគ្គលិកលើផ្នែកដូចជា ៖ ហិរញ្ញវត្ថុ ផ្នែកទីផ្សារ ផ្នែកលក់ ហេតុនេះសម្រាប់បងប្អូនដែលមានក្តីស្រមៃនិងបំណងចង់ធ្វើការដាក់ពាក្យ អាចយកប្រវត្តិរូបសង្ខេបដាក់ផ្ទាល់នៅអាកាសយានដ្ឋានអន្តរជាតិភ្នំពេញបាន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T07:50:39.753Z", "category": "ចាប់ផ្តើមអាជីវកម្ម", "views": 1037, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រាក់ខែខ្ទង់២៥០ដុល្លារ! សហគ្រិនចាស់វស្សា៣រូប ប្រាប់ឲ្យធ្វើរឿងធំៗ៣នេះជាបន្ទាប់ បើចង់ឲ្យចំណូលកើនទ្វេដង	https://business-cambodia.com/articles/salary-250-dollar	«ធ្វើការយូរហើយ គ្មានសល់អី ដុះតែក្បាលពោះ» នេះគឺជាសម្តីដ៏ពេញនិយមមួយដែលយើងតែងលឺចេញពីមាត់បុគ្គលិកមួយចំនួនចំអន់គ្នាលេង ប៉ុន្តែវាអាចជារឿងពិត។ សម្រាប់បុគ្គលិកប្រាក់ខែខ្ទង់ ២៥០-៣០០ដុល្លារ/ខែ កាន់តែមានស្ថានភាពតានតឹង បើទោះបីខំត្បិតត្បៀតទប់នឹងការចំណាយយ៉ាងណា ក៏ខែខ្លះចាយអស់ៗគ្មានសល់ អាចនឹងឈានដល់ខ្ចីគេចាយចុងខែទៀតក៏មាន។ ជុំវិញរឿងនេះ សហគ្រិនកម្ពុជាចាស់វស្សា៣រូប បានប្រាប់ពីរឿងធំៗ៣ ដែលអ្នកត្រូវធ្វើជាបន្ទាប់ បើចង់ឲ្យចំណូលកើនទ្វេដង៖ ១/. រៀនឱ្យចេះពីរបៀបទំនាក់ទំនង៖ របៀបធ្វើទំនាក់ទំនងសង្គមវាពិតជាសំខាន់ណាស់ ពីព្រោះសង្គមនឹងផ្ដល់ឱកាសខ្ពស់ដល់មនុស្សដែលមានទំនាក់ទនងល្អជាមួយអ្នកដទៃ។ ចំណេះដឹងជាច្រើនទៀតក៏បានកើតឡើងតាមរយៈការចែករំលែកគ្នាទៅវិញទៅមកនេះដែរ។ លោកបណ្ឌិត តាន់ មុនីវណ្ណ បានលើកឡើងយ៉ាងដូច្នេះថា៖ «មនុស្សដែលយើងចង់មានទំនាក់ទំនងល្អជាមួយគឺជាមនុស្សដែលអាចផ្ដល់អត្ថប្រយោជន៍ឱ្យគ្នាទៅវិញទៅមកបាន មិនមែនមនុស្សដែលគិតតែរឿង ដើរលេង ផឹកស៊ីអត់ប្រយោជន៍ទេ ពីព្រោះចួនកាលពួកគេអាចទាញយើងឲ្យដើរលើផ្លូវអន់ថយបាន បើយើងស្មារតីនៅខ្សោយ»។  ២/. រៀនភាសារបន្ថែម៖ ប្រសិនបើអ្នកចេះភាសាលើសពីភាសាកំណើត នោះឱកាសការងារ និងអទិភាពរបស់អ្នក មានភាគរយខ្ពស់ជាងអ្នកមិនចេះ។ លោកបណ្ឌិត គីម ហ៊ាង បានមានប្រសាសន៍ថា៖ «ភាសាដែលសំខាន់ជាងគេនៅក្នុងសេដ្ឋកិច្ចទីផ្សារសេរីនាពេលបច្ចុប្បន្ននេះ និងក្នុងរយៈពេល ៥០ឆ្នាំទៅមុខទៀតគឺ ភាសារអង់គ្លេស និងភាសាចិន»។ លោកបានលើកឧទាហរណ៍ថា សិង្ហបុរីខ្លាំងដោយសារប្រព័ន្ធអប់រំគេខ្លាំង ប្រជាជនរបស់សិង្ហបុរី ម្នាក់ចេះនិយាយ ៣ ភាសាយ៉ាងតិច ហើយប្រជាជនម៉ាឡេស៊ីក៏ដូចគ្នាដែរ។ ៣/. ប្រាក់ខែ២៥០$ ធ្វើការឲ្យដូច២៥០០$៖ ធ្វើការឲ្យខ្លាំង ប្រឹងធ្វើឲ្យលើស ធ្វើឲ្យអស់ពីលទ្ធភាពនិងសមត្ថភាព កុំខ្លាចក្រុមហ៊ុនចំណេញ។ បើប្រាក់ខែត្រឹម២៥០$ ត្រូវធ្វើឲ្យលើស២៥០$ ធ្វើច្រើនចេះច្រើន ចេះច្រើនចំណូលកើន តួនាទីក៏ឡើង ប្រាក់ខែក៏ខ្ពស់។ លោក សោម សម្បត្តិ នាយកប្រតិបត្តិក្រុមហ៊ុន Cam-Paint ថ្នាំពណ៌ជាតិ បានថ្លែងយ៉ាងដូច្នេះថា៖ «ពេលដែលខ្ញុំធ្វើការឱ្យគេប្រាក់ខែ២៥០ដុល្លារ ប៉ុន្តែខ្ញុំធ្វើការដូចប្រាក់ខែ២៥០០ដុល្លារ ដោយសារតែ២៥០ដុល្លារ ជាអ្វីដែលខ្ញុំកំពុងធ្វើ ប៉ុន្តែមិនមែនអ្វីដែលខ្ញុំចង់បាន ហើយពាក្យថា CEO នេះមិនដែលមាននៅក្នុងក្តីប្រាថ្នាខ្ញុំនោះដែរ ខ្ញុំគ្រាន់តែមានក្តីប្រាថ្នាត្រឹមមានឡានសម្រាប់គ្រួសារនិងមានមុខរបរត្រឹមត្រូវមួយ ហើយក៏មិនចង់ក្លាយជាអ្នកមានមហាសាលអ្វីនោះដែរ»។ យ៉ាងណាមិញ ប្រាក់ខែនៅតិចបង្ហាញថាសមត្ថភាពយើងមានបញ្ហា ម្លោះហើយចូលផ្ដោតសំខាន់បំផុតទៅលើ ការអភិវឌ្ឍន៍ខ្លួនឯង និងការកសាងខ្លួនឯងឱ្យខ្លាំងលើសមុន ដូចមានពាក្យមួយឃ្លាលើកឡើងថា៖ «ចំណូលរបស់អ្នកមិនអាចលើសពីកម្រិតសមត្ថភាពរបស់អ្នកឡើយ»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T06:56:39.800Z", "category": "ភាពជាអ្នកដឹកនាំ", "views": 6052, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រាជរដ្ឋាភិបាល ប្រកាសរើសសិស្សនិស្សិត ឱ្យចូលប្រឡងជំនាញសុខាភិបាលថ្នាក់បរិញ្ញាបត្ររងជាច្រើននាក់	https://business-cambodia.com/articles/medical-students	យោងតាមការចេញផ្សាយដោយ គណៈកម្មាធិការប្រឡងថ្នាក់ជាតិសម្រាប់ការបណ្តុះបណ្តាលក្នុងវិស័យសុខភិបាន បានប្រកាសដល់គ្រឹស្ថានបណ្តុះបណ្តាលវិស័យសុខភិបាល និងនិស្សិតដែលមានសញ្ញាបត្រមធ្យមសិក្សាទុតិយភូមិទាំងអស់ឱ្យបានជ្រាបថា គណៈកម្មាធិការប្រឡងថ្នាក់ជាតិនឹងធ្វើការរៀបចំការប្រឡងថ្នាក់ជាតិជ្រើសរើសចូលរៀនថ្នាក់ឆ្នាំសិក្សាមូលដ្ឋាន សម្រាប់កម្រិតបរិញ្ញាបត្រ និងថ្នាក់ឆ្នាំទី១ សម្រាប់កម្រិតបរិញ្ញាបត្ររងនៅតាមគ្រឹះស្ថានបណ្តុះបណ្តាលវិស័យសុខាភិបាល ក្នុងឆ្នាំ២០២២-២០២៣ ខាងមុខនេះតាមចំនួន និងលក្ខខណ្ឌដូចខាងក្រោម៖ ១. លក្ខខណ្ឌនៃការប្រឡងជ្រើសរើស បេក្ខជនត្រូវមាន៖ សញ្ញាបត្រមធ្យមសិក្សាទុយតិយភូមិ ឬព្រឹត្តប័ត្រពិន្ទុនៃការប្រឡងជាប់សញ្ញាបត្រមធ្យមសិក្សាទុតិយភូមិចេញដោយនាយកដ្ឋានមធ្យមសិក្សាចំណេះទូទៅនៃក្រសួងអប់រំ យុវជន និងកីឡា ឬមន្ទីរអប់រំ យុវជននិងកីឡា រាជធានី-ខេត្ត ឬ សញ្ញាបត្រមធ្យមសិក្សាទុតិយភូមិ មកពីក្រៅប្រទេស ដោយមានការទទួលស្គាល់ពីក្រសួងអប់រំ យុវជន និងកីឡា ២. ចំនួនជ្រើសរើស គណៈកម្មាធិការប្រឡងថ្នាក់ជាតិសម្រាប់ការបណ្តុះបណ្តាលក្នុងវិស័យសុខាភិបាល នឹងធ្វើការប្រឡងជ្រើសរើសទៅតាមលទ្ធផលនៃការប្រឡង ដោយជ្រើសយកបេក្ខជនដែលមានពិន្ទុមធ្យមភាគសរុប (Moyenne generale) ជាប់ ទៅតាមលំដាប់ពិន្ទុពីខ្ពស់មកទាប តាមចំនួនកំណត់អតិបរមានៃមុខជំនាញ និងតាមអាទិភាពរបស់បេក្ខជនដែលបានដាក់ពាក្យនៅតាមគ្រឹះស្ថានបណ្តុះបណ្តាល។ យោងតាមការប្រកាសលេខ ៥៣៧ អបស.អធម/ប្រក ចុះថ្ងៃចន្ទ ៤កើត ខែបុស្ស ឆ្នាំខាល ចត្តាស័ក ព.ស ២៥៦៦ ត្រូវនិងថ្ងៃទី២៦ ខែធ្នូ ឆ្នាំ២០២២ ស្តីពីការកំណត់ចំនួននិស្សិតមានសញ្ញាបត្រមធ្យមសិក្សាទុតិយភូមិឱ្យចូលរៀនថ្នាក់ឆ្នាំសិក្សាមូលដ្ឋាន ឬឆ្នាំទី១ នៅតាមគ្រឹះស្ថានបណ្តុះបណ្តាលវិស័យសុខាភិបាលសម្រាប់ឆ្នាំសិក្សា ២០២២-២០២៣ របស់ក្រសួងសុខាភិបាល មានចំនួនសរុប ១០ ៨៤៥ នាក់។ នៅក្នុងនោះដែរ សម្រាប់មុខវិជ្ជា និងរយៈពេលប្រឡងគឺមានដូចជា៖ ជីវៈវិទ្យា រយៈពេលធ្វើ១ម៉ោង ៣០នាទី គីមីវិទ្យា រយៈពេលធ្វើ១ម៉ោង ៣០ ចំណែកគណិតវិទ្យា រយៈពេលធ្វើ ២ម៉ោង ០០នាទីផងដែរ សម្រាប់ការប្រឡងកម្រិតបរិញ្ញាបត្ររង និងប្រព្រឹត្តទៅនៅថ្ងៃទី០១-០២ ខែមេសា ឆ្នាំ២០២៣ នេះតទៅ។ សូមបញ្ជាក់ថា ចំពោះការទទួលពាក្យគឺចាប់ពីថ្ងៃផ្សាយដំណឹងនេះរហូតដល់ថ្ងៃទី១០ ខែមីនា ឆ្នាំ២០២៣ ម៉ោង ៥ល្ងាច សម្រាប់កម្រិតបរិញ្ញាបត្ររង មានថ្នាក់បរិញ្ញាបត្ររងគិលានុបដ្ឋាក បរិញ្ញាបត្ររងឆ្មប បរិញ្ញាបត្ររងបច្ចេកទេសមន្ទីរពិសោធន៍ បរិញ្ញាបត្ររងទន្តគិលានុបដ្ឋាក បរិញ្ញាបត្ររងព្យាបាលដោយចលនា និងបរិញ្ញាបត្ររងបច្ចេកទេសវិទ្យាសាស្រ្ត។ គ្រឹះស្ថានបណ្តុះបណ្តាលទាំងអស់ត្រូវបញ្ជូនបញ្ជីឈ្មោះនិងពាក្យសុំចូលរួមប្រឡងរបស់បេក្ខជនដោយពិនិត្យទិន្នន័យឱ្យបានត្រឹមត្រូវ មកលេខាធិការដ្ឋាននៃគណៈកម្មាធិកាប្រឡងថ្នាក់ជាតិឱ្យបានត្រឹមថ្ងៃទី១៤ ខែមីនា ឆ្នាំ២០២៣ វេលាម៉ោង១១ ថ្ងៃត្រង់ជាកំហិត៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T06:17:20.477Z", "category": "ព័ត៌មានថ្មីៗ", "views": 1744, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លោកឧបនាយករដ្ឋមន្រ្តីជា សុផារ៉ាថ្លែងអំណរគុណក្រុមហ៊ុនសុខាអូតែលដែលអភិវឌ្ឍន៍យ៉ាងសកម្មលើរមណីយដ្ឋានបូកគោ	https://business-cambodia.com/articles/sokha-hotel-boukor-	ដោយៈ គង់ សូរិយា       កំពតៈ អញ្ជើញចូលរួមបើកការដ្ឋានសាងសង់ ពុទ្ឋបដិមាខ្ពស់ជាងគេនៅកម្ពុជា និងពិភពលោកក្នុងរចនាបទទ្រង់ភ្នែន លោកឧបនាយករដ្ឋមន្រ្តីជា សុផារ៉ាបានថ្លែងអំណរគុណដល់ក្រុមហ៊ុនសុខាអូតែល។ លោកឧបនាយករដ្ឋមន្រ្តីបានថ្លែងបែបនេះ ក្នុងពេលអញ្ជើញជាតំណាងដ៏ខ្ពង់ខ្ពស់សម្តេចតេជោហ៊ុន សែននាយករដ្ឋមន្រ្តីនៃកម្ពុជាក្នុងពិធីបើកកាតដ្ឋានសាងសង់ពុទ្ឋបដិមាកំពស់១០៨ម៉ែត្រ លើកំពូលភ្នំបូកគោ នាចំណុចវាលស្រែ៥០០នាព្រឹកថ្ងៃទី៤ មករាកន្លងមកនេះ។ លោកឧបនាយករដ្ឋមន្ត្រី ជា សុផារ៉ា បានថ្លែងអំណរគុណដល់ក្រុមហ៊ុនសុខាអូតែល ដែលបានរួមចំណែកយ៉ាងសកម្ម ក្នុងការអភិវឌ្ឍន៍តំបន់រមណីយដ្ឋានបូកគោ និងបានផ្ដួចផ្ដើមគំនិតសាងសង់ ព្រះពុទ្ធបដិមានេះឡើង ដែលនឹងក្លាយទៅជាមជ្ឈមណ្ឌលទេសចរណ៍ ព្រះពុទ្ធសាសនាដ៏ធំមួយនៅព្រះរាជាណាចក្រកម្ពុជា និងលើពិភពលោក។ ជាមួយគ្នានេះ លោកជំទាវឧកញ៉ាសុខ ចន្ថា តំណាងក្រុមហ៊ុនសុខាអូតែលបានឱ្យដឹងថា ដោយពិនិត្យឃើញថា មានបណ្ដាប្រទេសជាច្រើននៅលើពិភពលោក ជាពិសេសប្រទេសកាន់ព្រះពុទ្ធសាសនា បានសាងសង់ព្រះពុទ្ធរូបធំៗ ដើម្បីរំលឹកដល់គុណព្រះសម្មាសម្ពុទ្ធ និងជាទីសក្ការៈប្រកបដោយភាពទាក់ទាញ តាមរចនាបទប្រទេសនីមួយៗនោះ ដូច្នេះហើយទើបក្រុមហ៊ុនសុខាអូតែល មានគំនិតផ្ដួចផ្ដើមសាងសង់ ព្រះពុទ្ធបដិមាដ៏ធំមួយអង្គនៅលើខ្នងភ្នំបូកគោ ស្ថិតក្នុងភូមិសាស្ត្រវាលស្រែ៥០០ នៃឧទ្យានជាតិព្រះមុនីវង្សបូកគោ ដើម្បីជាទីសក្ការៈសម្រាប់ពុទ្ធសាសនិកជន ប្រតិបត្តិធម៌និងឧទ្ទិសសុំសេចក្តីសុខ សេចក្តីចម្រើនរុងរឿងជានិច្ចនិរន្ត តរៀងទៅសម្រាប់ប្រជាពលរដ្ឋ និងព្រះរាជាណាចក្រកម្ពុជាទាំងមូល។ លោកជំទាវបន្តថា គម្រោងសាងសង់ព្រះពុទ្ធបដិមានេះ ត្រូវបានធ្វើការសិក្សា និងសាងសង់ស្ថាបត្យកម្ម ដោយយុវស្ថាបត្យករជាកុលបុត្រកុលធីតាខ្មែរមួយក្រុម ដោយមានការផ្ដល់យោបល់បន្ថែម ពីក្រុមការងារអន្តរក្រសួង ដឹកនាំដោយក្រសួងបរិស្ថាន និងចូលរួមដោយក្រសួងធម្មការនិងសាសនា ក្រសួងវប្បធម៌និងវិចិត្រសិល្បៈ ក្រសួងរៀបចំដែនដី នគរូបនីយកម្ម និងសំណង់ ក្រសួងទេសចរណ៍និងរដ្ឋបាលខេត្តកំពត។ ក្នុងនាមអាជ្ញាធរដែនដី លោកម៉ៅ ធនិន អភិបាលនៃគណៈអភិបាលខេត្តកំពតមានប្រសាសន៍ថា ក្រោមការដឹកនាំរបស់ប្រមុខរាជរដ្ឋាភិបាលកម្ពុជា បានធ្វើឲ្យប្រទេសជាតិមានសុខសន្តិភាព ស្ថេរភាពនយោបាយ និងមានការអភិវឌ្ឍលើគ្រប់វិស័យទូទាំងប្រទេស ក៏ដូចជា ក្នុងខេត្តកំពតមានការអភិវឌ្ឍលើហេដ្ឋារចនាសម្ព័ន្ធសំខាន់ៗ ជាច្រើនសម្រាប់បម្រើឲ្យផលប្រយោជន៍របស់ប្រជាពលរដ្ឋ សំដៅលើកកម្ពស់ជីវភាពរបស់ប្រជាពលរដ្ឋ ឲ្យកាន់តែប្រសើរឡើង។ លោកបន្តថា ដោយឡែកចំពោះការបើកការដ្ឋានសាងសង់ ព្រះពុទ្ធបដិមាកំពស់១០៨ ម៉ែត្រនៅលើខ្នងភ្នំបូកគោនាពេលនេះ គឺជាសមិទ្ធផលថ្មីមួយទៀតនៅក្នុងខេត្តកំពត ក្នុងការរួមចំណែកលើកកម្ពស់ ការប្រតិបត្តិព្រះពុទ្ធសាសនា ដែលជាសាសនារបស់រដ្ឋ និងបង្កើតបាននូវសក្តានុពលទេសចរណ៍ថ្មីមួយទៀតផងដែរ៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T06:16:47.861Z", "category": "PR", "views": 175, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
រាជរដ្ឋាភិបាលបានសម្រេចបង្កើតស្រុកថ្មី១ទៀត នៅក្នុងខេត្ដក្រចេះ ខណៈបានកាត់ឃុំចំនួន ៥ ពីស្រុកសំបូរ	https://business-cambodia.com/articles/new-district-in-kratie-province	យោងតាមអនុក្រឹត្យចុះថ្ងៃទី២៣ ខែធ្នូ ឆ្នាំ២០២២ បានឲ្យដឹងថា រាជរដ្ឋាភិបាលកម្ពុជា បានសម្រេចបង្កើតស្រុកថ្មី១បន្ថែមទៀត នៅក្នុងខេត្ដក្រចេះ មានឈ្មោះថាស្រុក អូរគៀងសែនជ័យ ។ ហើយស្រុកថ្មីមួយនេះ គឺមានឃុំចំនួន ៥ ដែលបានកាត់មកពីស្រុកសំបូរ។  តាមការបញ្ជាក់នៅក្នុងអនុក្រឹត្យ ឃុំទាំង ៥ ដែលបានកាត់ចូលមកស្រុកអូរគៀងសែនជ័យពីស្រុកសំបូររួមមាន៖  ឃុំក្បាលដំរី ឃុំអូរគៀង ឃុំអូរកណ្ដៀងសែនជ័យ ឃុំរលួសមានជ័យ និងឃុំស្រែជិះ។ ចំពោះទីតាំង រដ្ឋបាលស្រុកអូរគៀងសែនជ័យ គឺស្ថិតនៅក្នុងឃុំអូរគៀងផងដែរ។  សូមជម្រាបផងដែរថា ស្រុកអូរគៀងសែនជ័យនេះគឺជាស្រុកទី ៧ ហើយនៃខេត្ដក្រចេះ ដែលកន្លងមកខេត្ដនេះមានស្រុកចំនួន ៦ គឺស្រុកឆ្លូង ស្រុកក្រចេះ ស្រុកព្រែកប្រសព្វ ស្រុកសំបូរ ស្រុកស្នូល និងស្រុកចិត្របុរី៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T04:53:01.859Z", "category": "អចលនទ្រព្យ", "views": 1409, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សុទ្ធតែកូនខ្មែរ! នេះជាប្រវត្តិសិក្សានិងការងារ របស់ CEO ធនាគារនិងមីក្រូហិរញ្ញវត្ថុធំៗទាំង៥ នៅកម្ពុជា	https://business-cambodia.com/articles/khmer-ceo-of-the-bank-and-mfi-in-cambodia	ជាទូទៅធនាគារធំៗភាគច្រើនសុទ្ធតែត្រូវបានដឹកនាំដោយជនបរទេស ក៏ប៉ុន្តែសម័យបច្ចុប្បន្ននេះ យើងឃើញថាមានកូនខ្មែរជាច្រើនបានធ្វើជាអ្នកដឹកនាំតាមធនាគារ និងគ្រឹះស្ថានមីក្រូហិរញ្ញវត្ថុធំៗ នៅកម្ពុជា។ ជាក់ស្ដែងដូចជាធនាគារ និងគ្រឹះស្ថានហិរញ្ញវត្ថុទាំង៥ ខាងក្រោមនេះ សុទ្ធតែគ្រប់គ្រងដោយកូនខ្មែរទាំងអស់។ ១. ធនាគារ ហត្ថា លោកឧកញ៉ា ហួត អៀងតុង ជាប្រធានអគ្គនាយក នៃធនាគារហត្ថា។ លោកឧកញ៉ា គឺជាសហស្ថាបនិករបស់ធនាគារ ហត្ថា ក្នុងឆ្នំា ១៩៩៤ ហើយបានដឹកនាំស្ថាប័ននេះចាប់តាំងពីពេលនោះមក។ លោកឧកញ៉ា មានបទពិសោធន៏ជាច្រើនលើវិស័យហិរញ្ញវត្ថុ ដែលជាកត្តាធ្វើឱ្យលោកក្លាយជាប្រតិបត្តិករ យ៉ាងប៉ិនប្រសប់ទាំងក្នុងការគ្រប់គ្រងស្ថាប័នហិរញ្ញវត្ថុ និងមិនមែនហិរញ្ញវត្ថុ។ បន្ទាប់ពីបញ្ចប់ការសិក្សាថ្នាក់បរិញ្ញាបត្រ លើជំនាញកសិកម្មនៅឆ្នំា ១៩៩១ លោកក៏បានបញ្ចប់ការសិក្សាថ្នាក់អនុបណ្ឌិតផ្នែករដ្ឋបាល និងគ្រប់គ្រងអាជីវកម្មនៅសាកលវិទ្យាល័យបៀលប្រាយផងដែរ។ ពិសេសជាងនេះទៅទៀត លោក ធ្លាប់ចូលរួមសិក្ខាសាលាជាច្រើននៅក្រៅប្រទេសពាក់ព័ន្ធនឹងវិស័យមីក្រូហិរញ្ញវត្ថុ ដូចជានៅប្រទេស ហ្វីលីពីន សហរដ្ឋអាមេរិក ឥណ្ឌូនេស៊ី បារាំង អាល្លឺម៉ង់ និងប្រទេសជាច្រើនទៀត។ ២. ធនាគារ អេស៊ីលីដា បណ្ឌិត អ៊ិន ចាន់នី ជាប្រធាននាយកប្រតិបត្តិ របស់ធនាគារ អេស៊ីលីដា ភីអិលស៊ី ចាប់តាំងពីធនាគារបានបង្កើតឡើងនៅក្នុងឆ្នាំ២០០០ ។ លោកបណិ្ឌតបានចូលរួមក្នុងក្រុមប្រឹក្សាភិបាលរបស់ធនាគារ អេស៊ីលីដា ភីអិលស៊ី នៅខែកញ្ញា ឆ្នាំ២០១៤ ។ បណ្ឌិត អ៊ិន ចាន់នី ជាសហស្ថាបនិករបស់សមាគមទីភ្នាក់ងារអភិវឌ្ឍន៍សេដ្ឋកិច្ចកម្ពុជា (អេស៊ីលីដា) តាំងពីខែមករា ឆ្នាំ១៩៩៣ ។ ក្នុងតួនាទីជាប្រធាននាយកប្រតិបត្តិ លោកបណ្ឌិតជាអ្នកដឹកនាំគណៈកម្មាធិការប្រតិបត្តិ ទទួលខុសត្រូវរៀបចំផែនការយុទ្ធសាស្ត្ររួម និងដំណើរការងារអាជីវកម្មប្រចាំថ្ងៃរបស់ធនាគារ អេស៊ីលីដា ភីអិលស៊ី និងបុត្រសម្ព័ន្ធ ព្រមទាំងប្រតិបត្តិផែនការអាជីវកម្ម ។ តួនាទីក្រៅពីធនាគារ អេស៊ីលីដា បណ្ឌិត អ៊ិន ចាន់នី ជាសមាជិកក្រុមប្រឹក្សាភិបាលរបស់ Entrepreneurship Development Fund (EDF) ជាបរធនបាលកិច្ចបង្កើតដោយរាជរដ្ឋាភិបាលកម្ពុជា ។ លោកបណ្ឌិតក៏ជាប្រធានសមាគមធនាគារនៅកម្ពុជា ។ លោកបណ្ឌិតជាអ្នកតំណាងរបស់ធនាគារ អេស៊ីលីដា ភីអិលស៊ី ដែលជាសមាជិករបស់វេទិកាសេដ្ឋកិច្ចពិភពលោក ។ នៅក្នុងឆ្នាំ១៩៩៨ លោកបានបញ្ចប់វគ្គគ្រប់គ្រងស្តីពីស្ថាប័នហិរញ្ញវត្ថុសម្រាប់អភិវឌ្ឍន៍សហគ្រាសឯកជន (FIPED) ពីសាកលវិទ្យាល័យ Harvard សហរដ្ឋអាមេរិក ។ លោកបានបញ្ចប់ការសិក្សាថ្នាក់បណ្ឌិត ផ្នែកគ្រប់គ្រងអាជីវកម្ម និងបានបញ្ចប់ការសិក្សាពីវិទ្យាស្ថានអូស្ត្រាលីសម្រាប់អភិបាលក្រុមហ៊ុន (GAICD) ។ ៣. ធនាគារ ហ្វីលីព លោក ចាន់ ម៉ាច ជាអភិបាល និងជាអគ្គនាយកនៃធនាគារ ហ្វីលីព។ លោកបានបញ្ជប់បរិញ្ញាបត្រគណិតវិទ្យា និងមានបទពិសោធន៍ជាគ្រូបង្រៀនគណិតវិទ្យា ហើយបានចូលរួមជាមួយ គ្រឹះស្ថានមីក្រូហិរញ្ញវត្ថុ ក្រេឌីត ដំបូងក្នុងឆ្នាំ1999 ក្នុងតំណែងជាសវនករ និងជាគ្រូបណ្តុះបណ្តាល។ សក្តានុពលផ្នែកគ្រប់គ្រងរបស់គាត់ត្រូវបានទទួលស្គាល់ ហើយគាត់បានក្លាយជាអ្នកគ្រប់គ្រងសាខាប្រចាំទីក្រុងភ្នំពេញក្នុងឆ្នាំ2001។ លោក ម៉ាច បានបញ្ចប់ថ្នាក់បរិញ្ញាបត្រជាន់ខ្ពស់ចំនួន 2៖ បរិញ្ញាបត្រជាន់ខ្ពស់ផ្នែកគ្រប់គ្រងអាជីវកម្ម (MBA) និងបរិញ្ញាបត្រជាន់ខ្ពស់ផ្នែកហិរញ្ញវត្ថុ និងធនាគារ (MFB)។ គាត់បានចូលរួមក្នុងវគ្គសិក្សាជាច្រើនទាំងថ្នាក់ជាតិ និងអន្តរជាតិ ទាក់ទងនឹងមីក្រូហិរញ្ញវត្ថុ និងធនាគារ។ បច្ចុប្បន្នលោកជាសមាជិកមួយរូបរបស់សមាគមធនាគារនៅកម្ពុជា (ABC) ហើយបន្ទាប់ពីការរួមបញ្ចូលគ្នារវាងធនាគារ ហ្វីលីព និងគ្រឹះស្ថានមីក្រូហិរញ្ញវត្ថុ ក្រេឌីត មក លោកត្រូវបានតែងតាំងជាអគ្គនាយករបស់ធនាគារ។ ៤. គ្រឹះស្ថានមីក្រូហិរញ្ញវត្ថុ LOLC លោក សុខ វឿន ជាប្រធាននាយកប្រតិបត្តិនៃ គ្រឹះស្ថានមីក្រូហិរញ្ញវត្ថុ LOLC ។ លោកទទួលបានសញ្ញាបត្របរិញ្ញាបត្រជាន់ខ្ពស់ គ្រប់គ្រងអាជីវកម្ម ជំនាញហិរញ្ញវត្ថុ និងធនាគារ នៅសាកល វិទ្យាល័យបៀលប្រាយ ប្រទេសកម្ពុជាក្នុងឆ្នាំ២០០៥ និងសញ្ញាបត្របរិញ្ញាបត្រ វិទ្យាសាស្ដ្រសេដ្ឋកិច្ច ជំនាញគ្រប់គ្រងសហគ្រាស នៅអតីតមហាវិទ្យាល័យនីតិសាស្ដ្រ និងវិទ្យាសាស្ដ្រសេដ្ឋកិច្ច ក្នុងឆ្នាំ២០០០។ លោកបានចូលរួមវគ្គបណ្តុះបណ្តាលជាច្រើននៅក្នុងប្រទេសកម្ពុជា និងនៅក្រៅប្រទេស ទាក់ទងនឹងជំនាញដូចជា ភាពជាអ្នកដឹកនាំក្នុងវិស័យមីក្រូហិរញ្ញវត្ថុ ការគ្រប់គ្រងឥណទាន ការគ្រប់គ្រងហិរញ្ញវត្ថុ ការគ្រប់គ្រងធនធានមនុស្ស ការគ្រប់គ្រងហានិភ័យ អភិបាលកិច្ច ការច្នៃប្រឌិតទៅលើប្រព័ន្ធឌីជីថល ផលប៉ះពាល់បរិស្ថាននិងសង្គម និងជំនាញផ្សេងៗទៀត។ លោកធ្លាប់បានបម្រើការជាមន្ដ្រីឥណទាននៅ ធនាគារអេស៊ីលីដា ភីអិលស៊ី ពីឆ្នាំ២០០០ ដល់ ឆ្នាំ២០០១ ហើយ លោកត្រូវបានដំឡើងតំណែងជាប្រធានផ្នែកគ្រប់គ្រងឥណទាន នៅការិយាល័យកណ្តាលពីឆ្នាំ២០០១ ដល់ ឆ្នាំ២០០៥។ លោក ចាប់ផ្ដើមបម្រើការងារនៅអិលអូអិលស៊ី ជាប្រធាននាយកប្រតិបត្តិការ នៅក្នុងខែមេសា ឆ្នាំ២០១០ ហើយលោកត្រូវបានដំឡើងតំណែង ជាអនុប្រធាននាយកប្រតិបត្តិ នៅខែធ្នូ ឆ្នាំ២០១២។ បច្ចុប្បន្ន លោកត្រូវបានក្រុមប្រឹក្សាភិបាល តែងតាំងជាប្រធាន នាយកប្រតិបត្តិ ចាប់តាំងពីថ្ងៃទី០១ ខែមិថុនា ឆ្នាំ២០១៤។ ៥. គ្រឹះស្ថានមីក្រូហិរញ្ញវត្ថុ AMK លោក គា បូរាណ ជាអភិបាល និងប្រធាននាយកប្រតិបត្តិ នៃគ្រឹះស្ថានមីក្រូហិរញ្ញវត្ថុ AMK។ ចាប់តាំងពីឆ្នាំ ២០០៤ មក លោកបានកាន់តំណែងថ្នាក់ដឹកនាំជាច្រើន ដើម្បីចូលរួមអភិវឌ្ឍគ្រឹះស្ថានដូចជា ប្រធានផ្នែកហិរញ្ញវត្ថុ នាយកប្រតិបត្តិហិរញ្ញវត្ថុ (CFO) អនុប្រធាននាយកប្រតិបត្តិ។ មុនពេលដែលលោកចូលបម្រើការងារជាមួយ អេ អឹម ខេ លោកបានបម្រើការឲ្យគ្រឹះស្ថានមីក្រូហិរញ្ញវត្ថុមួយផ្សេងទៀតក្នុងតួនាទីជានាយកគ្រប់គ្រងហិរញ្ញវត្ថុអស់រយៈពេលជាង ៤ ឆ្នាំ។ លោក បូរាណ ក៏កាន់តំណែងជាអភិបាលក្នុងស្ថាប័នផ្សេងទៀតដូចជា សមាគមនធនាគារនៅកម្ពុជា សមាគមមីក្រូហិរញ្ញវត្ថុកម្ពុជា និងការិយាល័យឥណទានកម្ពុជា (CBC)។ លោក បូរាណ បានបញ្ចប់ការសិក្សាថ្នាក់បរិញ្ញាបត្រហិរញ្ញវត្ថុ និងគណនេយ្យ។ លោកទទួលបានសញ្ញាបត្រ ជាគណនេយ្យករអាជីព ACCA (Association of Chartered Certified Accountants) ជាផ្លូវការ និងបានចូលជាសមាជិកគណនេយ្យករអាជីព ACCA ក្នុងឆ្នាំ ២០០៨។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T04:00:51.455Z", "category": "ហិរញ្ញវត្ថុ", "views": 11983, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
Post launch Wall’s Joy activation campaign ដំណើការក្បួនរទេះការ៉េមវ៉លស៍	https://business-cambodia.com/articles/post-launch-wall-s-joy-activation-campaign	ក្បួនរទេះការ៉េមវ៉លស៍បានធ្វើការទាក់ទាញចំណាប់អារម្មណ៍អតិថិជនកម្ពុជាគ្រប់វ័យតាមរយៈការតុបតែងរទេះពណ៌ក្រហមនិងកងបង្វិលជាប់រទេះដែលជាការរំលឹកឡើងវិញនូវអនុស្សាវរីយ៍ពីកុមារភាពជាមួយនឹងការភ្លក្សរសជាតិការ៉េមវ៉លស៍ជាច្រើនមុខ និងបង្កើតអនុស្សាវរីយ៍ថ្មីសម្រាប់កុមារដែលមិនធ្លាប់បានឃើញរទេះការ៉េមពីមុនមក។ ក្នុងរយៈពេល៤ខែមកនេះក្បួនរទេះការ៉េមវ៉លស៍ចំនួន ២០ បានធ្វើដំណើរទៅកាន់ ១៧ ទីតាំងក្នុង  រាជធានីភ្នំពេញ និងក្រុងតាខ្មៅ ដែលនាំយកអនុស្សាវរីយ៍ល្អៗ លេងហ្គេមងាយៗ ដើម្បីឈ្នះរង្វាន់ ការថតរូបលេងកំសាន្ត ញ៉ាំការរ៉េមវ៉លស៍ជាច្រើនរសជាតិ និងជួបថតរូបលេងជាមួយ influencers ដូចជា LIN VEE, DAVID, SOY SENGHOUR ផងដែរ។ អតិថិជនដែលចូលរួមបានបង្ហាញអារម្មណ៍ថា៖ គាត់ពិតជានឹកដល់វ័យកុមារភាពរបស់ពួកគាត់ដែលធ្លាប់រត់តាមរទេះការ៉េម ពេលបានឃើញក្បួនរទេះការ៉េមរបស់យើង។ រីឯប្អូនៗកុមារបានបង្ហាញអារម្មណ៍រំភើបរីករាយជាមួយនឹងក្បួនរទេះការ៉េមដែលពួកគាត់មិនធ្លាប់ឃើញពីមុនមក។ អតិថិជនភាគច្រើនក៏បានបង្ហាញនូវចំណាប់អារម្មណ៍ថា៖ ការេ៉ម វ៉លស៍មានរសជាតិឆ្ងាញ់មានច្រើនជម្រើស តម្លៃក៏សមរម្យ ហើយអ្វីកាន់តែពិសេសទៀតនោះគឺក្បួនរទេះការ៉េមវ៉លស៍ជួយបង្កើនភាពងាយស្រួលក្នុងការទិញការ៉េមគ្រប់ទីកន្លែង និងឆាប់រហ័ស។ ក្នុងនោះអតិថិជនរបស់ វ៉លស៍ ជាច្រើនរូបបានធ្វើការស្នើសុំឱ្យក្រុមហ៊ុនយូនីលីវើ  ក៏ដូចជា ការ៉េម វ៉លស៍ បន្តកម្មវិធីក្បួនរទេះការ៉េមនេះដំណើរការកាន់តែយូរ ឬធ្វើកម្មវិធីនេះជាប់រហូតទៅ។ ជាមួយគ្នានោះផងដែរ influencer SOY SENGHOUR  បានបង្ហាញចំណាប់អារម្មណ៍ថា “ខ្ងុំពិតជារំភើបរីករាយជាខ្លាំងដែលបានជួបអ្នកគាំទ្ររបស់ខ្ងុំ និងបានញ៉ាំការ៉េម វ៉លស៍ លេងហ្តេម ព្រមទាំងថតរូបអនុស្សាវរីស៍ជាមួយគ្នាថែមទៀត”។ ប្រធានផ្នែកទីផ្សាររបស់ការ៉េមវ៉លស៍បានថ្លែងអំណរគុណដល់អតិថិជនទាំងអស់ដែលបានចូលរួមក៏ដូចជាគាំទ្រកម្មវិធីក្បួនរទេះការ៉េមវ៉លស៍ក្នុងការរំលឹកឡើងវិញនូវអនុស្សាវរីយ៍ពីកុមារភាព និងបង្កើតអនុស្សាវរីយ៍ថ្មីសំរាប់កុមារជំនាន់ក្រោយជាមួយនឹងការលេងហ្គេមងាយៗ ព្រមទាំងការជួបជុំញាុំការ៉េមគ្រប់ទីកន្លែង។ គាត់បានបន្តទៀតថា៖ ដើម្បីឆ្លើយតបនឹងតម្រូវការរបស់អតិថិជន ការ៉េមវ៉លស៍ នឹងបន្តក្បួនរទេះការ៉េមនេះជាបន្តទៀតក្នុងឆ្នាំ ២០២៣ ដែលយើងនឹងបន្ថែម ២០ រទេះទៀតសម្រាប់ធ្វើដំណើរទៅកាន់ខេត្តសៀមរាប និងខេត្តព្រះសីហនុ ផងដែរ។	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T03:43:48.923Z", "category": "PR", "views": 537, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ដំណឹងល្អ! ម៉ាតធំបំផុតនៅអាមេរិក កំពុងចាប់អារម្មណ៍កម្ពុជា ធ្វើជាទីតាំងអាជីវកម្មថ្មីរបស់ខ្លួន	https://business-cambodia.com/articles/walmart-from-usa	Walmart គឺជាហាងលក់រាយដ៏ធំបំផុតមួយរបស់អាមេរិក ហើយក្រុមហ៊ុនខ្នាតយក្សមួយនេះ អាចរកចំណូលបានក្នុងឆ្នាំៗ $៥៧២,៧៥៤ លានដុល្លារ និង មានបុគ្គលិកបម្រើការងារប្រមាណជា ២,៣០០,០០០នាក់។ហើយជាមួយគ្នានេះ កាលពីពេលថ្មីៗកន្លងទៅ ក្រុមហ៊ុនដ៏ល្បីមួយនេះ បានធ្វើការស្នើសុំការសហការពីក្រសួងពាណិជ្ជកម្ម ក្នុងការពង្រីកធុរកិច្ចរបស់ខ្លួននៅក្នុងប្រទេសកម្ពុជា ក៏ដូចជាការពិភាក្សាក្នុងការនាំចេញសម្ភារប្រើប្រាស់ របស់របរមួយចំនួនពីកម្ពុជាទៅកាន់ទីផ្សារសហរដ្ឋអាមេរិកផងដែរ។ ជាក់ស្តែង ថ្លែងក្នុងជួបពិភាក្សាការងារជាមួយឯកឧត្តម ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្មកាលពីថ្ងៃទី ៥ ខែ មករា ឆ្នាំ ២០២៣ កន្លងទៅ លោកស្រី Anbinh Phan  តំណាងក្រុមហ៊ុន Walmart បានបង្ហាញចំណាប់អារម្មណ៍យ៉ាងខ្លាំង ក្នុងការពង្រីកអាជីវកម្មលក់រាយរបស់ខ្លួន ក៏ដូចជា គោលបំណងក្នុងការទិញទំនិញពីកម្ពុជាដូចជាផលិតផលគ្រឿងសង្ហារឹម អេឡិចត្រូនិក និងជាពិសេសផលិតផលកសិកម្មសំខាន់ៗពីកម្ពុជា ដែលបំពេញបានតាមស្តង់ដារអន្តរជាតិ។ ជាមួយគ្នានេះ លោកស្រី Anbinh Phan  តំណាងក្រុមហ៊ុន Walmart  បានលើកឡើងបន្តថា គោលបំណងសំខាន់ក្នុងការវិនិយោគនេះ គឺដើម្បីបង្កើតការងារជូនប្រជាជនកម្ពុជា ជាពិសេសស្រ្តី ជំរុញកំណើនសេដ្ឋកិច្ច និងកាត់បន្ថយភាពក្រីក្រ។ ក្រុមហ៊ុន Walmart នៅតែជាដៃគូពាណិជ្ជកម្មដ៏ល្អ ជាមួយអ្នកផលិតនៅកម្ពុជា លើវិស័យសម្លៀកបំពាក់ វាយនភ័ណ្ឌ និងកសិកម្ម។ ជាការឆ្លើយតប ឯកឧត្តមរដ្ឋមន្រ្តី បានសម្តែងនូវសេចក្តីរីករាយ និងគាំទ្រពេញទំហឹង ចំពោះគោលបំណងរបស់ក្រុមហ៊ុន Walmart ក្នុងការទិញទំនិញពីកម្ពុជា ដោយក្រសួងពាណិជ្ជកម្ម នឹងបន្តកិច្ចសហការជាមួយក្រុមហ៊ុន Walmart វិស័យឯកជន និងក្រសួង-ស្ថាប័ន ពាក់ព័ន្ធនានា ដើម្បីជំរុញការនាំចេញផលិតផលកសិកម្មពីកម្ពុជា ទៅកាន់ទីផ្សារសហរដ្ឋអាម៉េរិក ឱ្យកាន់តែរីកចម្រើនបន្ថែមទៀត៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T03:36:24.186Z", "category": "ចាប់ផ្តើមអាជីវកម្ម", "views": 337, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រាជរដ្ឋាភិបាលចេញអនុក្រឹត្យកំណត់ចំនួនគណៈអភិបាលក្រុង និងស្រុក ដែលទើបបង្កើតថ្មីនៅខេត្ដចំនួន៣	https://business-cambodia.com/articles/district-board-of-governors	កាលពីពេលថ្មីៗកន្លងទៅនេះ រាជរដ្ឋាភិបាលបានចេញអនុក្រឹត្យសម្រេចបង្កើតក្រុង និងស្រុក ថ្មីៗសរុបចំនួន ៥ បន្ថែមទៀតដែលមាននៅក្នុងខេត្ដកណ្ដាល កំពង់ស្ពឺ និងខេត្ដក្រចេះ។ ដោយក្នុងនោះខេត្ដកណ្ដាលមានក្រុងអរិក្សត្រ និងក្រុងសំពៅពូន, ខេត្ដកំពង់ស្ពឺមានក្រុងឧដុង្គម៉ែជ័យ និងស្រុកសាមគ្គីមុនីជ័យ ខណៈខេត្ដក្រចេះមានស្រុកអូរគៀងសែនជ័យ។ យ៉ាងណាក្រោយការសម្រេចបង្កើតក្រុង និងស្រុកថ្មីខាងលើនេះឡើង ពេលនេះរាជរដ្ឋាភិបាលក៏បានចេញអនុក្រឹត្យសម្រេចកំណត់ចំនួនគណៈអភិបាលក្រុង និងស្រុក ដែលទើបបង្កើតថ្មីនេះផងដែរ។ យោងតាមអនុក្រឹត្យចុះថ្ងៃទី៥ ខែមករា ឆ្នាំ២០២៣ បានកំណត់ដូចខាងក្រោម៖ ១.ខេត្ដកណ្ដាល ក្រុង អរិយក្សត្រ មានគណៈអភិបាលចំនួន ៧ នាក់ ក្រុង សំពៅពូន មានគណៈអភិបាលចំនួន ៧ នាក់ ២. ខេត្ដកំពង់ស្ពឺ ក្រុង ឧដុង្គម៉ែជ័យ មានគណៈអភិបាលចំនួន ៧ នាក់ ស្រុក សាមគ្គីមុនីជ័យ មានគណៈអភិបាលចំនួន ៧ នាក់ ៣. ខេត្ដក្រចេះ ស្រុក អូរគៀងសែនជ័យ កំណត់គណៈអភិបាលចំនួន ៧ នាក់ដូចគ្នា។ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T02:39:39.582Z", "category": "អចលនទ្រព្យ", "views": 2363, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនធ្លាប់មាន! រោងចក្រធំៗ៣ សម្រុកចូលក្នុងស្រុក១ ក្នុងខេត្តកំពង់ស្ពឺ ផ្តល់ឱកាសការងារជាង៥ពាន់កន្លែង	https://business-cambodia.com/articles/3-project-in-kampong-speu	ជាដំណឹងរីករាយមួយសម្រាប់បងប្អូនប្រជាពលរដ្ឋដែលរស់នៅក្នុងខេត្ដកំពង់ស្ពឺ ខណៈថ្មីៗនេះ ក្រុមប្រឹក្សាអភិវឌ្ឍន៍កម្ពុជា CDC បានអនុម័តគម្រោងធំៗចំនួន ៣ ដែលមានទុនវិនិយោគសរុបប្រមាណ១៦ លានដុល្លារទៅកាន់ខេត្ដមួយនេះ។ យ៉ាងណាសម្រាប់គម្រោងថ្មីនេះដែរ ក៏បានបង្កើតឱកាសការងារជាង ៤ ពាន់កន្លែងជូនពលរដ្ឋក្នុងតំបន់ថែមទៀតផង។ យោងតាមការចុះផ្សាយពីក្រុមប្រឹក្សាអភិវឌ្ឍន៍កម្ពុជា នៅថ្ងៃទី០៥ ខែមករា ឆ្នាំ២០២៣ គម្រោងដែលបានអនុម័តខាងលើនេះ ត្រូវបានវិនិយោគដោយក្រុមហ៊ុនដូចខាងក្រោម៖ ១. ក្រុមហ៊ុន WINDARA INTERNATIONAL CO., LTD គម្រោងបង្កើតរោងចក្រផលិតកាបូបស្ពាយពីក្រោយ កាបូបដំណេក តង់ កាត់ដេរសម្លៀកបំពាក់ និងកម្រាលក្រាលដេក ដែលមានទីតាំងវិនិយោគស្ថិតនៅអគារ C ភូមិល្វា ឃុំអង្គពពេល ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ២.៧១៤កន្លែង។ ២. ក្រុមហ៊ុន YUE WING CHEONG MANUFACTORY CO., LTD គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅភូមិម្កាក់ ឃុំស្នំក្រពើ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ៧៣៨កន្លែង។ ៣. ក្រុមហ៊ុន XIN SHUN JIE (CAMBODIA) LEATHER CO., LTD គម្រោងបង្កើតរោងចក្រផលិតកាបូបគ្រប់ប្រភេទ និងកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិក្របីត្រាំ ឃុំជង្រុក ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ១.១៣៣កន្លែង៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T02:38:36.758Z", "category": "អចលនទ្រព្យ", "views": 5012, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មហាសេដ្ឋីវ័យក្មេងលោក Iman Gadzhi បង្ហើបថាទម្លាប់៣យ៉ាង ជួយឱ្យលោកអាចសល់ទ្រព្យ២៥លានដុល្លារនៅអាយុ២២ឆ្នាំ	https://business-cambodia.com/articles/3-habits-that-made-iman-gadzhi-become-young-millionaire-by-18	និយាយរឿងក្លាយជាសេដ្ឋីនៅពេលវ័យជំទង់ក៏ពិបាកនឹងជឿដែរ ព្រោះថាបទពិសោធន៍និងជំនាញគឺនៅមានកម្រិតជាពិសេសការអត់ធ្មត់នឹងការលំបាកផ្សេងៗដែលនឹងត្រូវប្រឈម។ ប៉ុន្តែជាក់ស្តែងប្រុសកម្លោះម្នាក់នេះគឺលោក Iman Gadzhi អ្នកបង្កើត AgenciFlow ជាក្រុមហ៊ុន Software ដ៏ធំមួយនិងជាអ្នកផលិតវីដេអូនិងជាម្ចាស់អាជីវកម្មជាច្រើនផងដែរ។ ត្រឡប់ទៅវ័យ១៨ឆ្នាំបន្តិច យុវកម្លោះជនជាតិអាមេរិចរូបនេះ បានចាប់ផ្តើមបង្កើតមាតិកានៅលើយូធូបរបស់ខ្លួនដោយ បានបង្កើនប្រាក់ចំណូលប្រចាំខែរបស់គាត់ជាង១៥០០០$ ក្នុង១ខែ។ រយៈពេល២ឆ្នាំកន្លះបន្ទាប់ គាត់អាចរកចំណូលបាន១០ម៉ឺន$ ក្នុង១ខែ រហូតសល់ទ្រព្យសម្បត្តិ២.៥លានដុល្លារក្នុងវ័យ ត្រឹម២២ឆ្នាំ។ នេះបើតាមការចុះផ្សាយរបស់សារព័ត៌មាន The sun ។ យោងតាមឆានែលយូធូប Iman Gadzhi របស់លោកផ្ទាល់បានឱ្យដឹងថា ទម្លាប់៣ធំៗ៣យ៉ាង ដែលធ្វើឱ្យលោកក្លាយជាអ្នកមាននៅអាយុ១៨ ៖ ១.Turn on Airplane Mode (ប៊ូតុងយន្តហោះ)៖ “មនុស្សជាច្រើនគិតថាពួកគេមិនអាចក្លាយទៅជាមហាសេដ្ឋីនោះទេ ព្រោះពួកគេខ្វះចំណេះដឹង ចំណេះយល់ ចំណេះធ្វើឬកម្លាំងចិត្ត ការជួយជ្រោមជ្រែង ទើបពួកគេមិនអាចក្លាយខ្លួនទៅជាអ្នកមានបាន ប៉ុន្តែពួកគេភ្លេចថាពួកគេខ្វះតែម្យ៉ាងប៉ុណ្ណោះគឹការផ្តោត ដើម្បីរៀនពីភាពខ្វះខាតអស់ទាំងនោះ”។ បន្ទាប់ពី លោក Iman Gadzi បានលើកឡើងហើយលោកបានបន្តថា “៣ឆ្នាំដំបូងដែលខ្ញុំចាប់ផ្តើមអាជីព គឺខ្ញុំបានបើកប៊ូតុងយន្តហោះនៅពេលធ្វើការងារ ដើម្បីកុំឱ្យទទួលរងការរំខាន ពីទូរស័ព្ទសម្លេងឬអ្វីមួយ គឺខ្ញុំផ្តោតលើការងារ ផ្តោតលើខ្លួនឯង យ៉ាងជ្រៅហើយលទ្ធផលចេញមកគឺល្អលើសពីការស្មាន”។ ២. Choose a right Vehicle ( យានជំនិះនិងអ្នករួមដំណើរ )៖ ពិតណាស់ជីវិត ពិតជាមិនអាចដើរតែឯងនោះទេ ភាពជោគជ័យក៏មិនអាចសម្រេចតែម្នាក់ឯងរហូតនោះដែរ។ ក្នុងន័យនេះគឺមានន័យថា ការជ្រើសរើសមធ្យាបាយធ្វើដំណើរទៅកាន់ភាពជោគជ័យដោយរបៀបណា អ្នករួមដំណើរជាមនុស្សបែបណា ដូច្នេះការជ្រើសរើសរបៀបដើរទៅកាន់ភាពជោគជ័យនិងជ្រើសដៃគូគឺជារឿងសំខាន់បំផុត។ ៣. ១នាទីដំបូងពីបើកភ្នែក៖ “នៅពេលបើកភ្នែកដំបូងមនុស្សជាច្រើននឹងកាន់ទូរស័ព្ទ ដើម្បីឆែកមើលសារឬអ៊ីមែល ប៉ុន្តែសម្រាប់ខ្ញុំ១នាទីដំបូង បន្ទាប់ពីខ្ញុំបើកភ្នែកខ្ញុំចូលចិត្តសរសេរកំណត់ត្រាប្រចាំថ្ងៃរបស់ខ្ញុំ ព្រោះវាជាកញ្ជក់សម្រាប់ឆ្លុះបញ្ចាំងខ្លួនឯង ថាតើថ្ងៃនេះខ្ញុំគួរប្រើពេលវេលាមានតម្លៃរបស់ខ្ញុំធ្វើរឿងអ្វីខ្លះ ហើយខ្ញុំបានធ្វើអ្វីខ្លះ ហើយវាគឺជាគ្រូដ៏ល្អបំផុតរបស់ខ្ញុំ”។ ជាចុងក្រោយទម្លាប់ខាងលើអាចនិយាយបានថាសាមញ្ញ ប៉ុន្តែមានវាឥទ្ធិពល ត្បិតតែក្នុងវ័យជំទង់យើងមិនអាចយកទម្លាប់ទាំងនោះធ្វើឱ្យយើងក្លាយជាមហាសេដ្ឋីក៏លឿនរហ័សព្រោះបរិបទសង្គម ឬបទពិសោធន៍ក៏ពិតមែន ប៉ុន្តែយើងអាចយកទម្លាប់ទាំងនោះមកអនុវត្តនៅលើជីវិតការងារ ឬការសិក្សារបស់យើងបាន ទោះជាជោគជ័យតូចធំក៏យើងបានប្រឹងប្រែងហើយ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T01:57:15.091Z", "category": "ភាពជាអ្នកដឹកនាំ", "views": 498, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ទេីបបើកដំបូង គេមិនសូវមានទំនុកចិត្ត លោក ប៉េង លាង បង្ហើបគន្លឹះសម្ងាត់៣ ភ្ញៀវចូលពេញៗ	https://business-cambodia.com/articles/dr-pengleang-share-sale-tips	ជាទូទៅអ្នករកស៊ីពិបាកបំផុតគឺចេញរកស៊ីដំបូងៗមិនសូវមានគេស្គាល់ មិនសូវមានអ្នកទុកចិត្ត ហើយបញ្ហាទាំងអស់នេះ បានកើតឡើងស្ទើរតែគ្រប់អាជីវកម្មទាំងអស់ ប៉ុន្តែទោះជាមានផលពិបាកយ៉ាងណាក៏ដោយក្តី ក៏ដំណោះស្រាយនៅតែមាន។ ទាក់ទងទៅនឹងបញ្ហានេះ លោក ទន្តបណ្ឌិត ជាង ប៉េងលាង បង្ហើបពីគន្លឹះសំខាន់ៗដែលជាបទពិសោធន៍របស់លោកផ្ទាល់ចំនួន៣ ដើម្បីចែកជូនដល់បងប្អូនទាំងអស់គ្នា៖ ថ្លែងប្រាប់ក្រុមការងារ Business Cambodia លោកទន្តបណ្ឌិត ជាង ប៉េងលាង ដែលមានបទពិសោធន៍ខាងវះកាត់មាត់ធ្មេញជាង៥ឆ្នាំ នៅមន្ទីរពេទ្យព្រះអង្គឌួង និងជាសហស្ថាបនិករបស់មន្ទីរព្យាបាលមាត់ធ្មេញ Qualitooth  បានឱ្យដឹងថា កាលដែលមន្ទីរព្យាបាលរបស់លោកបើកឡើងដំបូងៗមិនសូវមានស្គាល់ ដូច្នេះហើយលោកបានដាក់ថ្នាំ៣គ្រាប់នេះ រហូតអាចទាញភ្ញៀវចូលពេញៗ។             ១. តាំងខ្លួនជាអ្នកប្រឹក្សា៖ ត្រង់ចំណុចនេះ គ្រប់អ្នកលក់ទាំងអស់ភាគច្រើនតាំងខ្លួនជាអ្នកលក់ គ្រប់ផលិតផលរបស់ខ្លួនគឺល្អទាំងអស់ រាល់សេវាកម្មរបស់ខ្លួនឱ្យតែជាវហើយដឹងតែមិនខកបំណង ដោយមិនបានគិតថាភ្ញៀវ គាត់មានបញ្ហាអ្វីខ្លះជាមិនសិន។ ជាក់ស្តែងលោកទន្តបណ្ឌិត ផ្ទាល់លោកតាំងខ្លួនជាអ្នកប្រឹក្សាច្រើនជាងការព្យាបាល ដូច្នេះក្នុងករណីដែលភ្ញៀវ ឈឺធ្មេញ ហើយចង់ដកធ្មេញ ខណៈដែលលោកពិនិត្យទៅមើលឃើញថា មិនមានបញ្ហាអ្វីត្រូវចាំបាច់ត្រូវរហូតដល់ដកទេ ម៉្លោះហើយលោកព្យាយាមពន្យល់កំុឱ្យភ្ញៀវដកច្រើនជាង មិនមែនឱ្យតែភ្ញៀវចង់ដកក៏ដកតែម្តងនោះទេ។ ស្របគ្នានេះដែល លោកទន្តបណ្ឌិត ជាង ប៉េងលាង  បានបន្តទៀតថា អ្នកជំងឺគាត់មិនបានដឹង ដូច្នេះហើយយើងជាគ្រូពេទ្យជាអ្នកដឹង ត្រូវបង្ហាញគាត់ ពន្យល់គាត់ បើមួយដងមិនយល់ ពន្យល់ពីរដងមិនយល់ទៀត ពន្យល់រហូតដល់យល់។ ទន្ទឹមនឹងនេះដែរ សម្រាប់បងប្អូនដែលមានបញ្ហាមាត់ធ្មេញ មន្ទីរព្យាបាលមាត់ធ្មេញ Qualitooth  នឹងចំណាយពេលក្នុងការប្រឹក្សា ដោយមិនគិតថ្លៃថែមទៀត ពោលក្នុងគោលបំណងធ្វើយ៉ាងណា ដើម្បីឱ្យស្រុកយើង អាចកាត់បន្ថយបញ្ហាមាត់ធ្មេញបានប្រសើរជាងមុន។ ២. ផ្សាយតាមរយៈបណ្តាញ៖ ជាការពិតណាស់ អតិថិជនមានបញ្ហាត្រូវការអ្នកជួយដោះស្រាយ ដូច្នេះប្រសិនបើយើងមិនអាចជួយដោះស្រាយបានទេ អតិថិជនមិនតស៊ូនឹងនៅជាមួយយើងទេ ច្បាស់ជាទៅរកកន្លែងផ្សេងដែលល្អជាងនេះជាមិនខាន។ ដូច្នេះហើយ នៅពេលដែល Qualitooth  បានដោះស្រាយបញ្ហាជូនគាត់បាន គាត់សប្បាយចិត្ត ដូច្នេះហើយ គាត់និងផ្សាយទៅកាន់សាច់ញាតិ បងប្អូន មិត្តភ័ក្ររបស់គាត់បន្តទៀត ហើយសាច់ញាតិរបស់គាត់ទៀតសោទ និងផ្សាយទៅកាន់អ្នកស្គាល់ដទៃដែលគាត់បានស្គាល់បន្ថែមទៀត ហើយមន្ទីរព្យាបាលរបស់លោកអាចឈរជើងរហូតមកដល់ សព្វថ្ងៃក៏ដោយសារពួកគាត់ដូចគ្នា។ ៣. Décor គ្លីនិកកំុឱ្យដូចពេទ្យពេក ជាធម្មតាមនុស្ស ឱ្យតែឮពាក្យថាពេទ្យគឺមិនចូលចិត្តតែម្តង ដូច្នេះហើយការរៀបចំគ្លីនិចក៏ជាផ្នែកមួយសំខាន់ផងដែរ  ដូច្នេះហើយលោកទន្តបណ្ឌិត បានរៀបចំយ៉ាងណាកំុឱ្យដូចពេទ្យពេក ពោលមើលទៅហាក់បីដូចផ្ទះ ព្រោះមនុស្សមានអារម្មណ៍ថាកក់ក្តៅពេលនៅផ្ទះ។ គួរជម្រាបផងដែរថា សម្រាប់បងប្អូនដែលមានចំណាប់អារម្មណ៍អាចទៅដល់ទីតាំងដោយផ្ទាល់ ដែលស្ថិតនៅ អគារលេខ61 ផ្លូវ608 សង្កាត់បឹងកក់ទី2 ខណ្ឌទួលគោក រាជធានីភ្នំពេញ (400ម៉ែត្រ ពីរង្វង់មូលទួលគោកចាស់ទៅស្តុបត្រឡោកបែក) ឬបងប្អូនអាចណាត់មុនសិនក៏បាន ដែលអាចទំនាក់ទំនងតាមរយៈលេខទូរស័ព្ទ 012 32 20 52 / 098 32 20 52 (Telegram)។ សម្រាប់បងប្អូនដែលមានគំនិតរកស៊ីល្អៗ ហើយចង់ចែករំលែកបងប្អូនអាចផ្ញើរមកកាន់ផេក Inspire ដែលមាននាងខ្ញុំថាត់សណាជាអ្នកឆ្លើយតមដោយផ្ទាល់៕ អត្ថបទដោយ៖ កញ្ញា នៅ ថាត់សណា	{ "spider_name": "businesscambodia", "scrape_at": "2025-06-14_19:40:35", "date_created": "2023-01-06T01:48:15.854Z", "category": "កំពូលអ្នកលក់", "views": 1150, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កុំStress ព្រោះតែលុយ! រឿងដែលអ្នកគួរធ្វើពេលដាច់យ៉ៃ ដើម្បីធ្វើចិត្តសប្បាយៗមិនចំណាយសូម្បី១រៀល	https://business-cambodia.com/articles/things-to-do-when-you-are-broke	ជាការពិតណាស់ មនុស្សមួយចំនួន ពេលដាច់លុយ ពួកគាត់មានអារម្មណ៍តានតឹងធុញថប់ ឬតឹងទ្រូងជាដើម។ យ៉ាងណាមិញបើទោះជាអ្នកដាច់យ៉ៃ អ្នកក៏អាចធ្វើឲ្យខ្លួនឯងសប្បាយចិត្តបានដែរ។ ខាងក្រោមនេះគឺជាសកម្មភាពមួយចំនួនដែលអ្នកគួរធ្វើនៅពេលដាច់លុយ។ ១. ជិះកង់ហាត់ប្រាណ  ការជិះកង់មិនត្រឹមតែជាការកម្សាន្តនោះ តែវាក៏ជាកីឡាមួយប្រភេទផងណា។  ការជិះកង់ជួយឲ្យអ្នកមានអារម្មណ៍ស្រស់ស្រាយ ហើយវាក៏ជាការហាត់ប្រាណសម្រាប់ការធ្វើចលនាពេញមួយតួខ្លួនទៀតផង។ មិនថាអ្នកនៅទីក្រុងឬជនបទនោះ អ្នកអាចជិះកង់កម្សាន្តហើយបានសុខភាពល្អទៀត។ ២. អានសៀវភៅ  ពេលដាច់លុយចេញក្រៅមិនកើត អ្នកអាចយកពេលអានសៀវភៅដើម្បីផ្ដល់ចំណីដល់ខួរក្បាល។ ការអានធ្វើឲ្យខួរក្បាលរបស់អ្នកទទួលបានគំនិតក៏ដូចជាចំណេះដឹងថ្មីៗ ជាពិសេសគឺធ្វើឲ្យអ្នកផ្លាស់ប្ដូរការគិតដែលធ្វើឲ្យអ្នកកាន់តែរីកចម្រើន។ ពេលខ្លះអ្នកត្រូវប្រមូលគំនិតឲ្យច្រើន ហើយដើម្បីបានគំនិតគឺអ្នកត្រូវអាននិងស្ដាប់ឲ្យច្រើន។ អត់លុយមិនសំខាន់ តែអ្វីដែលសំខាន់គឺត្រូវមានគំនិត។ កាលណាអ្នកមានគំនិត នោះលុយនឹងរត់មកតាមក្រោយជាមិនខាន។ ៣. មើលរឿងកំប្លែង  ពេលដាច់លុយអ្នកច្បាស់ជាធុញថប់ព្រោះចង់ចេញក្រៅផ្ទះដើរលេងក៏មិនកើតព្រោះគ្មានលុយ។ ជាជាងធុញថប់ព្រោះលុយ អ្នកអាចមើលភាពយន្ត ជាពិសេសរឿងកំប្លែងសប្បាយដើម្បីរំសាយអារម្មណ៍និងបន្លប់អារម្មណ៍ធុញថប់របស់អ្នក។ ៤. លេងកីឡា កីឡាផ្ដល់ទាំងសុខភាពហើយជួយឲ្យអ្នកសន្សំសំចៃលុយទៀត។ ជាជាងទៅក្រៅផ្ទះដើរលេងផឹកស៊ីត្រូវចំណាយលុយច្រើន អ្នកអាចទៅលេងកីឡាជាមួយក្រុមការងារឬមិត្តភក្តិ។ សុខភាពគឺជាទ្រព្យដ៏មានតម្លៃលើសអ្វីទាំងអស់ ហើយកាលណាអ្នកមានសុខភាពមាំមួនអ្នកនឹងមានកម្លាំងរកលុយបានកាន់តែច្រើន៕	{ "spider_name": "businesscambodia", "scrape_at": "2025-06-14_19:40:35", "date_created": "2023-01-05T15:33:19.609Z", "category": "ហិរញ្ញវត្ថុ", "views": 539, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ទិកនិច ៥ យ៉ាងធ្វើឱ្យការលក់ផ្ទះបានតម្លៃខ្ពស់ ហើយមានគេដណ្ដើមទិញ	https://business-cambodia.com/articles/how-to-get-your-house-ready-to-sell	ជាទូទៅនៅពេលដែលអ្នកចង់លក់ផ្ទះគឺតែងតែចង់ឱ្យលក់ឆាប់ហើយបានតម្លៃខ្ពស់ តែលោកអ្នកដឹងថារាល់អតិថិជនដែលចង់ទិញផ្ទះរបស់លោកអ្នក គឺពិចារណាច្រើនចំណុចទាក់ទងនិងតម្លៃ គុណភាពសំណង់ ឬទីតាំងជាដើម ក៏ដូចជារចនាបទនានាដែលមាននៅក្នុងផ្ទះផងដែរ។ ដូច្នេះត្រូវទាមទារឱ្យអ្នកត្រូវមានសិល្បៈ និងសិល្បវិធីជាច្រើនដើម្បីទាក់ចិត្តអតិថិជនឱ្យសម្រេចចិត្តទិញបាន។ យោងតាមការដកស្រង់ចេញពីគេហទំព័រ ROCKET Mortgage បានបង្ហាញពីទិកនិច ៥ យ៉ាងដែលលោកអ្នកគួរដឹង ដែលជួយឱ្យលោកអ្នកលក់ផ្ទះឆាប់ដាច់ ទទួលបានតម្លៃខ្ពស់ ហើយមានអ្នកដណ្ដើមទិញ៖ ១. ដឹងពីតម្លៃពិតប្រាកដនៃផ្ទះរបស់អ្នក ជំហានដំបូងដែលអ្នកគួរធ្វើ គឺធ្វើការកំណត់តម្លៃផ្ទះរបស់អ្នកឲ្យបានច្បាស់។ អ្នកប្រហែលជាមានអនុស្សាវរីយ៍ច្រើននៅផ្ទះរបស់អ្នក។ អ្នកអាចនឹងកើត និងធំធាត់នៅទីនេះ ឬជាផ្ទះដែលអ្នកបានចំណាយពេលវេលាច្រើនជាមួយក្រុមគ្រួសារ បងប្អូន មិត្ដភក្ដិ របស់អ្នក។ អនុស្សាវរីយ៍ទាំងអស់នេះ អាចជួយឲ្យអ្នកកំណត់តម្លៃផ្ទះរបស់អ្នកបានមួយផ្នែកផងដែរ ក្រៅអំពីថ្លៃដើមទិញ ថ្លៃសាងសង់ ថ្លៃសម្ភារៈផ្សេងៗជាដើម។ ម្ចាស់ផ្ទះភាគច្រើន គឺតែងតែដាក់តម្លៃច្រើនលើសពីតម្លៃពិតប្រាកដនៃផ្ទះរបស់ខ្លួន ដែលធ្វើឲ្យមានការពិបាកលក់ចេញ។ ដូច្នេះ អ្នកចាំបាច់ត្រូវកំណត់ឲ្យបានត្រឹមត្រូវ។  វាជារឿងល្អ ដែលអ្នកគួរតែស្វែងរកអ្នកជំនាញខាងអចលនទ្រព្យដើម្បីជួយធ្វើការវាយតម្លៃ និងប្រឹក្សាយោបល់។ ២. ជ្រើសរើស ភ្នាក់ងារចុះបញ្ជី(Listing Agent)ឲ្យបានត្រឹមត្រូវ ភ្នាក់ងារចុះបញ្ជី(Listing Agent) គឺសំដៅដល់ភា្នក់ងារអចលនទ្រព្យដែលមានច្បាប់អនុញ្ញាតត្រឹមត្រូវ ដែលជាអ្នកតំណាងឲ្យអ្នកលក់នៅក្នុងប្រតិបត្ដិការមួយ។ ពួកគេមានតួនាទីជួយបង្ហាញផ្លូវបន្ថែមដល់អ្នកលក់នៅក្នុងដំណើរការលក់ ដែលអាចជាការវិភាគទីផ្សារអចលនទ្រព្យ ឬតម្លៃ ធ្វើការផ្សព្វផ្សាយ និងនាំភ្ញៀវពិនិត្យមើលអចលនទ្រព្យ រួមទាំងចចារទិញលក់ដែលធ្វើយ៉ាងណាឲ្យម្ចាស់អចលនទ្រព្យទទួលបានតម្លៃល្អបំផុត។ ដូច្នេះ អ្នកគួរតែរកក្រុមហ៊ុមដែលផ្ដល់សេវាកម្មនេះដែលសាកសម ដើម្បីជួយអ្នកនៅក្នុងការលក់ផ្ទះរបស់អ្នកនៅក្នុងទីផ្សារ។ ៣. បង្កើតទំនុកចិត្តដល់អតិថិជន ទំនុកចិត្តគឺជារឿនដែលសំខាន់បំផុត ជាពិសេសអ្នកដែលចង់លក់ផ្ទះត្រូវបង្កើតការជឿទុកចិត្តនេះឱ្យបានដើម្បីជាគ្រឹះកសាងទំនាក់ទំនងល្អជាមួយអតិថិជន។ ការជឿជាក់អាចបែងចែកជាពីរ មួយគឺការជឿជាក់លើផលិតផល និងជឿជាក់លើអ្នកលក់ផ្ទាល់ ដែលអ្នកលក់ត្រូវបង្កើតគុណសម្បត្តិទាំង២នេះឱ្យបានមុននឹងលក់អ្វីៗបានរលូន។ ដូចនេះអ្នកត្រូវតែច្បាស់ពីផលិតផលរបស់ខ្លួន ដើម្បីបង្កើតភាពជឿជាក់ផលិតផល ដើម្បីធ្វើឱ្យខ្លួនក្លាយជាមនុស្សជាទីទុកចិត្តបានផងដែរ។ ៤. ពិនិត្យមើលអ្វីដែលគួរជួលជុលឡើងវិញ និងដូរថ្មី ប្រសិនបើផ្ទះរបស់អ្នកមានសភាពល្អ ស្អាត នោះអ្នកអាចនឹងទទួលបានតម្លៃលក់ខ្ពស់បំផុត។ អ្វីដែលអ្នកគួរពិនិត្យមើលគឺ ថ្នាំពណ៌ផ្ទះ ថាតើមានភាពស្រអាប់ របក ឬត្រូវដូរពណ៌ថ្មី។ សម្ភារៈផ្ទះបាយ អ្នកទិញគេតែងរំពឹងថាសម្ភារៈ ឧបករណ៍ប្រើប្រាស់ផ្សេងៗរបស់អ្នកគឺអាចប្រើបាន។ ប្រសិនបើ ជើងក្រាន កន្លែងលាងចាន របស់អ្នកមិនស្អាត ឬមានទ្រង់ទ្រាយមិនល្អ អ្នកគួរតែកែកុនវាឡើងវិញតាមដែលអាចទៅរួច។ បន្ទប់ទឹក ក៏ជារឿងសំខាន់ដែរ អ្នកគួរតែសម្អាត និងរៀបចំសម្ភារៈដែលចាំបាច់ប្រើប្រាស់ឲ្យបានល្អប្រសើរ។ អំពូលភ្លើង គួរតែផ្លាស់ប្ដូរអំពូលណាដែលខូច ឬដាក់បន្ថែមកន្លែងណាគួរដាក់ និងអាចប្រើអំពូលប្រភេទ LED ដើម្បីសន្សំភ្លើងផងដែរ។ អ្នកក៏គួរពិនិត្យមើលដំបូលផ្ទះរបស់អ្នក ប្រសិនមានការលេចធ្លាយ គួរធ្វើការជួសជុលឲ្យបានជិតស្អាត។ ៥. ជួសជុលសួនច្បារ និងទីធ្លាផ្ទះរបស់អ្នក ប្រសិនបើមាន ដើម្បីឲ្យអតិថិជនកាន់តែពេញចិត្ដ និងហ៊ានឲ្យថ្លៃខ្ពស់អ្នកគួរចំណាយកម្លាំងបន្ដិចដើម្បីធ្វើការតុបតែងសួនច្បារ និងសម្អាតទីធ្លាមុខ និងក្រោយផ្ទះរបស់អ្នកឲ្យបានស្អាត។ និយាយរួមគឺធ្វើយ៉ាងណាឲ្យមានផាសុកភាពល្អ នៅក្នុងការរស់នៅ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-05T13:57:28.939Z", "category": "អចលនទ្រព្យ", "views": 357, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កំពង់ស្ពឺកាន់តែស្អាត! ខណៈរដ្ឋបាលខេត្តអនុញ្ញាតឲ្យក្រុមហ៊ុនសម្អាត និងដឹកជញ្ជូនសំរាម ចូលប្រមូលនៅតំបន់ទាំងនេះ	https://business-cambodia.com/articles/kompong-speu-veng-seng-green-company	នៅថ្ងៃទី០៥ ខែ មករា ឆ្នាំ២០២៣ រដ្ឋបាលខេត្តកំពង់ស្ពឺ បានជូនសេក្ដីជូនដំណឹងអំពីការសម្រេចជ្រើសរើស ក្រុមហ៊ុន វែង សេង ហ្គ្រីន ដើម្បីធ្វើជាជាភ្នាក់ងារផ្ដល់ សេវាកម្ម សម្អាត និងដឹកជញ្ជូនសំរាម សំណល់រឹងទីប្រជុំជន ក្នុងខេត្តកំពង់ស្ពឺ ចាប់ពីថ្ងៃទី០១ ខែកមរា ឆ្នាំ២០២៣ តទៅ។ ការដាក់ឱ្យអនុវត្តសេវាកម្ម សម្អាត និង ដឹកជញ្ជូនសំរាម សំណង់រឹងនៅទីប្រជុំជន នឹងអនុវត្តក្នុងស្រុងចំនួន៤ រួមមាន៖ ស្រុកគងពិសី ស្រុកបសេដ្ឋ ស្រុកថ្គង និង ក្រុងឳរ៉ាល់ ដែលស្ថិតក្នុងខេត្តកំពង់ស្ពឺ។   យ៉ាងណាមិញការអនុវត្តសេវាកម្មខាងលើនេះ ក្នុងគោលបំណងធ្វើឱ្យប្រសើឡើងនូវស្ថានភាពអនាម័យ បរិស្ថាន នៅក្នុងភូមិសាស្រ្តស្រុកទាំងបួនខាងលើ ឱ្យមានរបៀបរៀបរយ និងប្រកមដោយសោភណ្ឌភាព ស្របតាមស្ថានភាពអភិវឌ្ឍន៍បច្ចុប្បន្នរបស់ខេត្តកំពង់ស្ពឺ ផងដែរ។ ដូច្នេះហើយ រដ្ឋបាលខេត្តកំពង់ស្ពឺ ក៏បានស្នើរសុំឱ្យម្ចាស់លំនៅឋាន អាជីវកម្ម សេវាកម្ម រោងចក្រ សហគ្រាស មន្ទីរ អង្គភាព ជុំខេត្ត និង បងប្អូនប្រជាពលរដ្ឋទាំងអស់ក្នុងស្រុកទាំងបួន មេត្តាជ្រាប និងចូលរួមអនុវត្តឱ្យមានប្រសិទ្ធភាពខ្ពស់៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:35", "date_created": "2023-01-05T13:55:39.432Z", "category": "ព័ត៌មានថ្មីៗ", "views": 259, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.